
Prefaţă 


Conducerea inteligentă a companiilor sau a oricărei alte organizații poate fi asociată 
celei științifice, proprie etapei prezente de dezvoltare a societăţii. Ne-am obişnuit să 
vedem în aplicaţiile de optimizare la nivel industrial sau ştiinţific ansamblul de soluţii 
tehnice, concretizarea unor proiecte ambiţioase, productivitatea unor utilaje moderne, cu 
alte cuvinte ceea ce este imediat vizibil, evidențiabil prin produsul creat. În spatele 
acestora există însă omul: managerul, cercetătorul, maistrul, şeful de echipă, muncitorul, 

etc. EL reprezintă forța de muncă creativă, producătoare de bunuri materiale şi spirituale, 

Adresa acestei lucrări este aceea a unui public cu un spectru larg, de interese, orientat în 
general pe problematica deosebit de actuală şi complexă a managementului resurselor 
umane. Obiectivul său este de a înzestra pe cititor cu un bagaj de informaţii teoretice şi 
aplicative dintr-un domeniu cunoscut mai mult prin efectele sale şi mai puţin sub aspectul 
ştiinţific, al procesualității lui. Studiul atent al lucrării are o finalitate practică, proiectarea şi 
implementarea unui sistem de apreciere periodică a performanţelor profesionale. Succesul 
sau eşecul profesional este o țesătură de dimensiuni aptitudinale, de personalitate şi de 
cunoştinţe care prezintă avantajul că este cognoscibil şi în bună parte măsurabil. Dar, între 
măsurarea empirică, efectuată cu mijloace rudimentare și adoptarea unei linii de acţiune 
ştiinţifice este o distanţă mare. Răspunsuri pertinente sunt date în prezent de psihologie, mai 
precis de o ramură a acesteia psihologia muncii şi organizațională. 

În țara noastră, conducerii unei unități economice sau cu caracter de cercetare i se 
creează în prezent un cadru liber, democratic, lipsit de îngrădiri privitor la descifrarea şi 
evaluarea performanţelor profesionale. Fundamentată ştiinţific, aprecierea personalului va 
reuşi să transforme o acţiune adesea improvizată şi realizată cu mari dificultăţi într-una de 
mare eficacitate practică. În paginile de faţă, cei interesaţi vor cunoaşte multiplele fațete 
ale aprecierii performanţelor, sursele posibile de erori de apreciere, precum şi modurile în 
care să-şi valideze şi proiecteze propriile instrumente de evaluare. Persoanele supuse 
aprecierii vor conştientiza cu mai multă profunzime actul aprecierii, se vor convinge de 
implicaţiile acestuia asupra propriei personalități, vor înţelege cum o evaluare corectă 
reprezintă un factor motivaţional puternic, cum cunoaşterea şi autocunoaşterea le pot 
modifica manifestările comportamentale. 

Implementarea unui sistem de evaluare profesională periodică într-o companie 
reprezintă o operaţiune dificilă, aceasta cu atât mai mult cu cât încă mai persistă în mintea 
multora o serie de clișee printre care şi că aprecierea trebuie privită ca un mijloc punitiv şi 
motiv de teamă de pierdere a serviciului sau că aprecierile sunt surse de a plăti anumite 
polițe. Toate aceste presupuneri au dezvoltat numerose atitudini negative vizavi de 
aprecierea performanţelor salariaţilor. Aprecierile sunt însă considerate, peste tot în lume, 
ca o sursă prețioasă de informații pentru conducerea unei companii, ele stau la baza 
multor decizii de personal. Dar, crearea şi punerea în funcțiune a unui sistem de apreciere 
a personalului presupune o investiţie ştiinţifică, nu simple iniţiative diletante. lată un 


x Managementul resurselor umane 


exemplu. Hotărârea de Guvern 774/1999 care completează Legea nr. 154/1998, art, 12, 
aliniatul (1) şi (2) a oferit o metodologie de stabilire a salariilor şi de evaluare a 
salariaţilor din structurile administrației publice. O idee excelentă. Aceasta însă a stârnit, 
pe bună dreptate, multe confuzii şi nemulțumiri din partea managerilor şi personalului. În 
primul rând se încearcă o relativă uniformizare a sistemului de apreciere fără să se aibă în 
vedere faptul că posturile de muncă sunt diferite şi solicită structuri diferite ale 
constelaţiei de dimensiuni care definesc competența profesională. Criteriile de evaluare 
pentru un inginer chimist şi un operator la un tablou de comandă al unei centrale electrice 
nucleare, nu pot fi aceleași; un operator creativ, preocupat de găsirea unor soluții de 
optimizare a muncii sale, poate genera o catastrofă (se poate lua ca exemplu incidentul, 
devenit celebru, de la Three Mile Island când un tehnician a blocat cu o monedă 
funcționarea unui ventil, aducând centrala nucleară la un pas de a declanșa o catastrofă). 
Apoi, în nici un caz, evaluarea postului nu poate preceda fişa de post; acestea sunt 
activităţi total diferite; iar fişa de post nu este întocmită de şeful ierarhic, metodologia este 
mult mai complexă (Art. 8). Fişa de evaluare oferită ca exemplu nu este însoțită de nici un 
fel de date de referință (validitate, fidelitate etc.), mai mult, combină cantitatea cu calita- 
tea muncii (două dimensiuni profesionale care sunt tratate separat) sau utilizează o scală 
de apreciere, neuzuală, pe patru puncte (2, 3, 4, 5), fără să se explice de ce 2 înseamnă 
nesatisfăcător şi nu 17 Mai există şi alte confuzii şi erori pe care cititorul lucrării de faţă le 
va putea evita ușor în aplicaţia practică pe care o va iniţia. Dar, poate eroarea majoră a 
măsurii respective este aceea că nu ţine seama de cultura organizațională a unei 
organizaţii, de ceea ce dă personalitate acesteia și încearcă să creeze un sistem universal 
care, mai curând sau mai târziu, va fi sortit eșecului. 

Pe parcursul celor opt capitole ale lucrării am urmărit imprimarea unei tente practice, 
posibilitatea de a oferi cititorului atît informații ştiinţifice într-o manieră cît mai 
accesibilă, cît şi a unor mijloace de realizare concretă a unui sistem eficient de evaluare a 
succesului profesional. lată pe scurt câteva note asupra conținutului. 

În Capitolul 1 este tratată actualitatea problematicii determinării succesului profesio- 
nal prin prisma cuceririlor psihologiei contemporane. Un accent deosebit este pus pe 
înțeiegerea structurii personalităţii umane, exemplificându-se prin dinamica muncii de 
creație şi prin analiza factorilor de succes şi eşec profesional. Este descris şi un model al 
evaluării personalului cu funcţii de manageriale. Capitolul 2 ne va purta prin multitudinea 
tehnicilor de măsurare a succesului profesional. Sunt expuse "intimitățile” unor metode de 
apreciere profesională, astfel încât cel interesat le poate pune în aplicare în mediul său; 
discuția abordează metodele simple de ierarhizare şi comparaţie, mergând până la cele de 
o fineţe apreciabilă. În Capitolul 3 sunt tratate sursele de eroare specifice acțiunilor de 
evaluare şi imperfecţiunile de care sunt pasibile sistemele de notare existente, precum şi 
modalităţile de control ale acestora. S-a acordat o atenţie specială abordărilor psiho- ; 
metrice aferente procesului de evaluare. Capitolul 4 detaliază în profunzime prin prisma 
psihologiei cognitive procesul în sine ai aprecierii, analizează principalele interferenţe: j 
evaluator, persoana apreciată, instrument de evaluare, organizare, obiectivul notării, dar și 
evantaiul de transformări şi influențe declanşate la nivelul fiecărei componente a acestui 
model. Semnificaţia psihosocială a notării personalului, descrisă în Capitolul 5, tratează 
despre importanţa cunoaşterii performanţelor profesionale, mesajul informaţional adresat f 
persoanei evaluate, sensul recompensei şi al penalizării. Capitolul 6 reia problema dar din 
unghiul de vedere organizațional, la nivel macroscopic; incursiunea depășește în acest caz 
simpla activitate de evaluare, fiind conectată cu ansamblu! problemelor managementului 

factorului uman al întreprinderii sau companiei. Este vorba de problema selecției 
angajaților, a pregătirii şi perfecționării profesionale, referiri făcându-se şi la compo- 
nentele necesare proiectării unui sistem informatic pe această temă. În Capitolul 7 sunt 
prezentate câteva tehnici de estimare a utilității tehnicilor de selecţie şi apreciere aplicate 
în managementul resurselor umane. Ultimul capitol, Capitolul 8, se opreşte asupra unor 
aplicaţii de proiectare a câtorva sisteme de evaluare a performanţelor profesionale: în 
profesii din informatică, a inginerilor antrenați în executarea unor obiective de mare 
importanță economică şi a operatorilor chimişti, 

Speranţa pe care o nutrim este că lectura acestei lucrări va veni în ajutorul celor 
interesaţi în obținerea unui progres pe linia teoriei şi măsurării performanţelor umane, a 
celor implicaţi nemijlocit în managementul resurselor umane, a conducătorilor de 
companii, studenţilor secțiilor de management, psihologilor care activează în sfera 
industrială / organizațională etc. De fapt, lucrarea este rodul unor contracte de cercetare 
ştiinţifică încheiate cu diverse institute de cercetare şi companii. Se cuvine să aducem un 
cuvînt de mulțumire celor care cu generozitate au participat de-a lungul timpului la 
culegerea datelor: conducerii şi informaticienilor fostelor centre teritoriale de calcul 
electronic din Alba Iulia, Baia Mare, Cluj-Napoca, Deva, Timişoara, Tîrgu Mureș, apoi 
Centrului de Calcul Miner din Cluj-Napoca şi de la Combinatul Metalurgic Industria 
Sîrmei Cîmpia Turzii. În mod deosebit ne exprimăm recunoştinţa faţă de conducerea 
Combinatului Chimic Drobeta-Turnu Severin pentru receptivitatea şi interesul faţă de 
încercarea de implementare în practică a unui sistem de apreciere asistat de calculator, 
Mai recent, Banca Transilvania ne-a oferit un câmp experimental, permiţând obținerea 
unor date utile privitor la implementarea unui sistem de selecţie şi evaluare a personalului 
în contextul tranziției social-economice pe care o parcurge țara noastră. Receptivitatea 
Băncii Transilvania față de managementul ştiinţific al resurselor umane explică şi 
succesul ei. 

Cercetarea noastră a beneficiat de experiența valoroasă a profesorului Frank J. Landy 
de la Universitatea de Stat din Pennsylvania, S.U.A., care ne-a pus la dispoziţie cu 
prietenie tehnici de lucru inedite experimentate uneori împreună. 

Primele retușuri ale acestei lucrări au fost făcute la Universitatea de Stat din 
Pennsylvania, aşa că tinerilor mei prieteni, studenții grupei de psihologie industrială şi 
organizaţională Scott Button, Paula Caligiuri, Chieh-Chen Chang, Cyrillene Crichlow 
(CC), Steve Gerras, Mark Grillin, Wayne Hall, David Hofmann, Patricia Kelley, Dana 
Lindsley (captain "D"), Jennifer Martineau, Yop Pak, Kathy Perkins, Mary Reukauf, 
Laura Shankster, Paul Tesluk şi Kecia Thomas, care m-au integrat cu multă căldură în 
activul lor grup din "Practicum”, le păstrez o minunată amintire şi recunoștință. 
Profesorilor James L. Farr, Rick R. Jacobs şi David V. Day le mulțumesc pentru 
încurajări şi sfaturi. Ulterior, pentru completarea informaţiilor asupra noutăţilor din 
domeniu, Joan Buchanan, Director Office of International Affairs of American 
Psychological Association (APA), m-a sprijinit cu multă amabilitate în obținerea 
suportului financiar necesar celor două vizite de documentare şi participare la Convenţiile 
APA din SUA şi Canada, respectiv San Francisco (1998) şi Toronto (1996). 

Fără suportul material şi moral al IREX-ului şi sprijinul entuziastului său colectiv, nu 
ar fi fost posibilă imprimarea unei ţinute calitative superioare prezentei lucrări. 

Capitolul 1 


Evaluarea competenţei sau calea 
spre succes 


1.1. APRECIEREA PERFORMANȚELOR 
PROFESIONALE - O COMPONENTA A 
MANAGEMENTULUI! RESURSELOR UMANE 


Suntem continuu solicitaţi să facem aprecieri, să comparăm, să alegem etc. Preferăm, 
de pildă, să muncim într-o anumită echipă, dorim să fim reprezentaţi la o temă de 
cercetare de o anumită persoană sau alegem pentru distracţii un anumit grup de prieteni şi 
optăm pentru altul atunci când ni se încredințează rezolvarea unui obiectiv profesional. În 
toate aceste situaţii am procedat implicit la efectuarea unei evaluări, la o “cântărire” 
realistă a individului, grupului sau a situației. Aprecierea performanțelor reprezintă un 
proces prin care se decide cât de bine este efectuată o activitate de muncă de către 
angajaţii unei companii sau a unui anumit loc de muncă. Acţiunea în sine o întîlnim sub 
denumirea de evaluarea angajaţilor, evaluarea sau notarea performanțelor etc. (Mathis, 
Jackson, 1985). În linii foarte generale, informaţiile provenite în urma evaluării perfor- 
manțelor profesionale servesc la: fixarea obiectivă a. salariilor, o repartiție adecvată pe 


post şi la organizarea instruirii şi perfecţionării. profesionale. În ce priveşte sistemul de 
salarizare, managerii sau conducerea companiei au nevoie de informaţii precise pentru a 
implementa un sistem de salarizare după merit. Aprecierile profesionale stau la baza 
tuturor deciziilor de personal: promovări, recompense, penalizări etc. Studiul informa- 
țiilor asupra performanţelor profesionale ne oferă posibilitatea, identificării elementelor de 
progres sau regres profesional, al necesităţii organizării unor cursuri de reactualizare sau 
perfecţionare a cunoștințelor profesionale. Orientarea modernă cu privire la evaluările sau 
aprecierile profesionale accentuează tot mai mult asupra ideii că aceasta trebuie îndreptată 
spre oferirea unui fecdback pozitiv, ea trebuie considerată mai mult ca un stimulent pentru 

o muncă bine făcută, în nici un caz ca mijloc de penalizare. Aprecierea performanţelor 
este privită în prezent ca un proces de comunicare socială, de luare a unor decizii şi mai 
puţin ca unul de măsurare (iniţial, psihologii s-au ocupat intensiv de probleme ca 
descoperirea de noi scale de evaluare, de formatul scalelor, diminuarea distorsiunilor 
introduse de cvaluatori sau de instrumentul de evaluare. 

Când evaluările sunt practicate la o scară restrânsă, acoperind un grup mic de 
persoane cunoscute, problema este relativ uşor rezolvabilă. Nu la fel stau lucrurile când 
avem în vedere o unitate economică sau companie care însumează sute şi mii de oameni 
grupați în secţii, ateliere şi echipe, de profesii diferite, vârstă şi calificare variată. În acest 
context, evaluarea corectă a potențialului uman în cadrul unităţii de muncă este de mare 
importanță atât pentru conducerea întreprinderilor, cât şi pentru oamenii muncii, fiind 
legată nemijlocit de creşterea productivităţii, de realizarea obiectivelor de producție la 
indicatorii solicitați. A evalua potenţialul uman al unui colectiv de muncă, înseamnă, în 
primu! rând, a cunoaşte cu mijloace ştiinţifice pe fiecare om/salariat în parte, a-i aprecia 
obiectiv competența. Desigur, problema nu este nouă, sisteme de apreciere a oamenilor au 
existăt şi în trecut, dar preocupările sistematice pe această linie sunt de dată relativ 
recentă. Exigenţele impuse de revoluţia ştiinţifică şi tehnică contemporană, mutaţiile 
masive la care este supusă lumea profesiunilor, accentuează tot mai mult ideea calităţii 
factorului uman, a nivelurilor diferite de competenţă profesională. Or, viața profesională 
nu se desfăşoară liniar, ci îşi are suişurile şi coborâşurile ei. 


O incursiune istorică 

Interesul față de problematica aprecierii personalului datează din timpuri 
străvechi, filosoful chinez Sin Yu, care a trăit în secolul trei î.Hr, critica sistemul 
de evaluare folosit pe timpul dinastiei Wei care utiliza o scală de evaluare cu nouă 
ancore insuficient definite, astfel evaluarea făcându-se, de fapt, pe baza unui 
criteriu simplu, al agreării sau nu a persoanei evaluate. În 1648, în Irlanda, oamenii 
legii erau evaluaţi utilizându-se o scală bazată pe calități personale. Prima aplicație 
industrială a aprecierilor de personal a fost făcută de Robert Owen la fabrica sa de 
bumbac din New Lanark, în Scoţia, în jurul anului 1800. 

În industria din SUA, psihologii de la Universitatea Carnegie-Mellon utilizau în 
studiile de selecție a vânzătorilor un sistem de evaluare bazat pe principiul 
“evaluării om cu om” care avea în vedere trăsăturile de personalitate. Tehnica a 
fost preluată ulterior de armata SUA care a folosit-o la aprecierea ofiţerilor în 
timpul primului Război Mondial (este interesant că această tehnică de evaluare s-a 
păstrat până în jurul anilor 1960). 

Înainte şi după a! doilea Război Mondial, psihologii au fost solicitați de militari 
să îmbunătățească sistemele de evaluare, astfel fiind dezvoltate scalele de evaluare 
grafice, tehnica de evaluare bazată pe alegerea forțată şi tehnica incidentelor 
critice. Aprecierea angajaţilor devine o practică populară după primul Război 
Mondial, în timp ce a managerilor este pusă la punct mai târziu, după al doilea 
Război Mondial. Aprecierea personalului devine o practică frecventă în industrie 
după anii 1950. În anul 1962, aprecierile de personal se făceau în 61% din 
companiile americane. După anii 1964, în SUA a existat o preocupare serioasă 
pentru legalizarea procedurilor de evaluare a salariaţilor şi conducerea lor de pe 
principii ştiinţifice. 

Totuşi, se impune sublinierea că impactul evaluării performanţelor profesionale asupra 
celor care fac subiectul aprecierii poate fi atât pozitiv, cât şi negativ. Când calificativele 
sunt comunicate în scop de disciplinare, creştere a salariului, promovări, decontări etc., 
acestea vor fi privite cu teamă de cei înclinați să-şi subestimeze calităţile, de cei cu o 
productivitate mai slabă sau de persoanele care consideră aprecierea ca arbitrară sau 
injustă. Toate aceste sentimente pot conduce la o stare de nesiguranță. La rezultate 
similare se ajunge şi când cei evaluaţi nu cunosc sau nu înțeleg criteriile în baza cărora s-a 
făcut notarea. În ceea ce priveşte impactul unui sistem de apreciere asupra unei 
organizații, se poate manifesta o influență, în primul rând generală. Informațiile despre 
calitatea factorului uman oferă date utile despre calitatea sistemelor de selecție şi 
repartiție a personalului şi despre procesul de instruire. Dacă evaluările sunt slabe, acestea 
semnalează deficiențe organizaționale. Pe scurt, analiza calificativelor personalului 
muncitor este o sursă de informaţii extrem de valoroasă pentru conducerea unei 
întreprinderi (French, 1990). 

Există o preocupare continuă de inovare a sistemelor de evaluare. Evaluarea perso- 
nalului este o acțiune pe care toţi o consideră necesară, utilă organizaţiei, dar care nu este 
agreată nici de evaluatori şi nici de cei evaluați. Acesta este motivul pentru care 
specialiştii sunt într-o continuă căutare de soluţii. În ultimul timp s-au impus cu mai multă 
pregnanță două orientări care au în comun faptul că includ în procesul complex al 
evaluării şi persoana celui evaluat: (a) feedback-ul multievaluatori, cunoscut şi sub 
denumirea de “feedback - 360 de grade” şi (b) evaluarea participativă în care angajatul 
este implicat nemijlocit în procesul de acordare a calificativului profesional. Pe undeva, 
între cele două orientări poate exista şi o suprapunere, diferența fiind doar de strategie. În 
esenţă, aceste orientări noi aduc un plus de obiectivitate în aprecieri, dar ceea ce este mai 
important, se pare că ele sunt mult mai agreate de către personalul evaluat. O detaliere 
metodologică a celor două strategii şi un comentariu evaluativ. îl vom face în Capitolul 2. 

La întrebarea pusă frecvent, “Cui serveşte evaluarea personalului?”, se poate răspunde 
simplu: serveşte atât companiei sau instituţiei, cât şi fiecărui salariat în scopul creşterii 
productivităţii muncii, a calităţii producţiei şi a perfecționării propriei competenţe 
profesionale. 


1.2. UN PUNCT DE PLECARE - DIFERENȚELE 
INDIVIDUALE 


Pentru a răspunde la întrebarea dacă este justificată și posibilă aprecierea oamenilor, 
se impune o succintă privire de ansamblu asupra problemei diferențelor individuale. Ideea 
diferențelor individuale nu este un produs al gândirii moderne; o găsim expusă în 
Republica lui Platon şi la o serie de alți filosofi, care au anticipat gândirea ştiintifică 
specifică timpurilor noastre, Omul modern, constrâns de ritmul nou a! condiţiilor sale 
complexe de viață, nu s-a rezumat la simple speculații filosofice şi nu s-a mulțumit să 
recunoască numai existenţa variațiilor sau diferențelor individuale. EI a încercat să le 

explice, să măsoare şi să exprime în termeni cantitativi estimările sale. Variabilitatea 
interumană este un fapt atestat. Fiecărui individ îi este propriu un grupaj de capacităţi şi 
însuşiri sau calități (unii dispun de o inteligență superioară, alţii de una inferioară, unii 
Sunt mai armonios dezvoltați din punct de vedere psihic, alții manifestă un dezechilibru 
din acest punct de vedere). Oamenii se deosebesc unii de alții când sunt priviţi din 
anumite unghiuri de vedere (această variabilitate este specifică însăși naturii; animalele şi 
obiectele neanimate prezintă şi ele o mare diversitate în ceea ce priveşte variabilitatea). 
Dar variabilitatea nu se manifestă numai de la om la om, ci se extinde şi la grupuri de 
oameni (grupuri de muncă, grup familial, grup etnic etc.), Din punct de vedere statistic, 
referirea la această calitate se face în termeni de varianță. (Varianța sau dispersia 
reprezintă amplitudinea împrăștierii valorilor observate în jurul unei valori centrale. Din 
punct de vedere statistic, varianța esţe egală cu media aritmetică a pătratelor abaterilor de 
la medie. Este notată cu o? sau AS , adică pătratul abaterii standard.) Fără vatrianţă, nu 
există variaţie şi deci nici variabilitate, cu alte cuvinte, nu ar exista nici diferențe 
individuale. Din punct de vedere psihologic, ființa umană este privită ca manitestând o 
multitudine de elemente diferenţiatoare care, într-un sens foarte general, pot fi grupate în 
creditare sau dobândite. 


1.2.1. Ereditate sau mediu? 


De-a lungul timpului nu s-a reușit să se cristalizeze o concepție unitară, verificată 
experimental și acceptată de oamenii de ştiinţă în privința raportului dintre ereditate şi 
mediu. Uneori s-a insistat exagerat asupra tezei că structura personalității s-ar baza 
preponderent pe componenta ereditară, alteori accentul a fost deplasat spre factorii de 
mediu. În cadrul explicării procesului de dezvoltare psihică, există şi opinia conciliatoare 
în baza căreia ereditatea şi mediul ar avea o importanță aproximativ egală, fără însă să 
explice relaţiile de intercondiţionare multifuncţională între cei doi factori. 

În cadrul unei specii are loc pe plan genetic un continuu schimb informaţional între 
indivizi, fapt ce constituie elementul fundamental al integrității şi stabilităţii în timp a 
sistemului. Responsabile de înmagazinarea informaţiei ereditare sunt moleculele de acid 
dezoxiribonucleic (ADN), care operează cu un “alfabet” compus din patru simboluri 
elementare, A (adenina), C (citozina), T (timina) şi G (guanina) şi care intră în compoziţia 
nucleului celulei. Cu acest “alfabet” este conceput programul genetic al personalității 
fiecărui individ. Se apreciază că un nucleu posedă câteva zeci de cromozomi, iar o 
moleculă de ADN câteva zeci de mii de nucleotide. Cantitatea de informaţie stocată este 
de ordinul a log; 4190 90 —200.000 biţi. Trapsmisia ereditară corespunde în acest fel unor 
posibilităţi combinatorii care se ridică la 41%.%0 variante (Beliş, 1978). Numărul de 
combinaţii posibile de gene umane cu mutațiile lor depăşeşte astfel numărul atomilor din 
univers. Fiecare ființă umană este deci posesoarea unui genotip unic (genotipul este 
totalitatea potențialităţilor ereditare care pot fi transmise urmaşilor, indiferent dacă ele 
s-au manifestat sau nu în viaţa individului) (Allport, 1981). În acest fel, nu pare de loc 
exagerată afirmația lui Goethe: “Natura pare să fi mizat totul pe individualitate”. 

Mediul, a doua dimensiune participantă la afirmarea personalității, joacă un rol 
important în decodificarea informaţiei genstice. Se ştie că programul genetic şi 
potenţialitățile transmise prin codul genctic nu se pot realiza decât în anumite condiţii de 

mediu. În sprijinul acestei idei vin numeroase experimente sau consemnări cum sunt cele 
realizate pe parcursul programului de reintegrare socială a copiilor crescuţi accidental de 
animale şi a căror reîntoarcere la mediul de viață uman nu a mai putut fi posibilă. 

Au fost concepute mai multe metode de studiere a raportului ereditate-mediu în 
vederea analizării particularităţilor anatomo-fiziologice şi psihice la om: metoda 
genealogică, experimentarea biogenetică pe gemeni, observarea sistematică longitudinală 
a gemenilor sau compararea drumului lor de viață. Studiul gemenilor a preocupat pe mulţi 
cercetători. Principiul de la care se pleacă este sintetizat în formula Rg,= f(E,M), adică, 
rezultanta fenotipică (Ry) este determinată de raportul ereditate-mediu (E,M). Deci, 
dacă asigurăm constanța variabilei E sau M, atunci variațiile fenotipice vor putea fi 
atribuite celeilalte variabile, care oscilează. De pildă, dacă avem doi indivizi cu ereditate 
(E) identică, este cazul gemenilor monozigoţi, eventualele diferențe dintre ei s-ar putea 
datora factorilor de mediu (M). La fel, dacă doi sau mai mulţi indivizi sunt crescuți în 
condiţii de mediu absolut identice, diferențele dintre ei ar putea fi atribuite factorului 
ereditar. 

lată câteva concluzii derivate din studiile întreprinse cu ocazia abordării raportului 
ereditate-mediu. A. Gesell (1880-1961) şi Helen Thompson au studiat un cuplu de gemeni 
monozigoți (MZ), pe unul din ei l-au supus unor exerciţii sistematice, pe celălalt nu. După 
câteva săptămâni, în faţa aceleiaşi sarcini, performanţele au fost diferite. W. E. Blatz 
constată, într-un studiu longitudinal efectuat cu cinci surori, prezenţa unui paralelism în 
dezvoltarea psihomotorie. J. Lange studiază drumul de viață al gemenilor şi constată un 
procent ridicat de suprapunere al acestuia. Chiar gemenii MZ despărțiți un timp 
îndelungat au un coeficient de inteligență (CI) şi cunoştinţe similare, iar profilul de 
personalitate obţinut cu Testul Woodworth-Mathews este superpozabil (H. H. Newman) 
(CI este definit ca raportul dintre vârsta mintală şi cea cronologică multiplicat cu 100. Un 
CI între 90 - 110, delimitează normalul mediu). J. Mc. V. Hunt, R. B. Cattei şi alţii ajung, 
la concluzia că varianța coeficientului de inteligență este determinată în proporţie de 75 % 
de factorul ereditar. Un studiu sintetic al lui L. Erlenmeyer, Kimling şi L. F. Jawrik, din 
anul 1963, demonstrează că valoarea corelaţiei între CI la persoane neînrudite, dar 
crescute împreună, este de 0,23, la frați de 0,49, la gemeni dizigoţi (DZ) de 0,53, iar la 
gemeni MZ de 0,87 (Sillamy, 1980). Aparent, rezultă la prima vedere că performanţa la 
testele de inteligență are o determinare preponderent ereditară (testul psihologic este o 
probă utilizată în psihologia diferenţială, care permite descrierea comportamentului unui 
subiect într-o situaţie clar definită cu referire la un grup precis de subiecți plasați în 
aceeaşi situaţie). Eroarea are la bază presupunerea că la subiecții crescuţi împreună 
corelaţia este cu puţin mai mare decât la cei crescuţi separat, considerându-se, în mod 
greşit, că în cazul subiecţilor crescuţi separat s-ar interpune un mediu diferit. De fapt, nu 
este obligatoriu ca un copil educat în altă localitate sau familie să fie supus unor influenţe 
educative cu relevanţe diferite vizavi de dezvoltarea şi modelarea activităţii intelectuale. 
Valorile socio-culturale, tradiţiile, limba comună etc. imprimă mediului acel pachet de 
caracteristici relevante şi esenţiale, dintr-un anumit punct de vedere comune, accesibile 
majorității membrilor unor colectivităţi. De fapt, cercetările lui H. H, Newman, F. N. 
Freeman şi K. Hoizinger au arătat că la MZ pot apare diferenţe în privința coeficientului 
de inteligență dacă condiţiile în care aceştia au fost crescuţi diferă mult din punctul de 
vedere al şcolarizării şi al avantajelor educaţionale şi sociale (Zărg6, 1979). Pe bună 
dreptate sublinia Mărgineanu (1973) “sub unghi ştiinţific, tot ceea ce putem spune este că 

ereditatea fixează limite sau intervale de dezvoltare, în cadrul cărora educaţia şi mediul 
stabilesc poziţii “ (p. 219). 

Studiul raportului ereditate-mediu este posibil numai dacă sunt luaţi în considerare trei 
factori determinanţi: moştenirea biologică, moştenirea socială şi experiența nemijlo- 
cită, concretă, personală a individului. Între factorii amintiți distingem relaţii de 
intercondiţionare şi interpătrundere, Intercondiţionarea subliniază că nici unul din factori 
nu se poate realiza fără intervenţia celorlalți doi. Interpătrunderea se referă la acțiunea 
celor trei factori ca un tot unitar. Fuziunea lor conduce la crearea unor produse eu calităţi 
noi (Zărg6, 1979). 

În concluzie, se poate afirma că în dezvoltarea psihică a omului, când se pune 
problema raportului ereditate-mediu, intervin dimensiuni şi articulaţii multiple, fapt ce 
conduce la necesitatea abordării interdisciplinare a personalităţii. În conexiune cu 
subiectul de care ne ocupăm, diversitatea bio-psiho-socială a indivizilor, caracterul 
irepetabil al ființelor umane este o realitate care pledează în favoarea tratărilor dife- 
rențiate, particulare, de la individ la individ. 


INTELIGENȚA 

Inteligența este una dintre cele mai fascinante teme de cercetare din psihologie. 
Ea a preocupat atât pe laici, cât şi pe oamenii de ştiinţă. În fiecare an sc publică 
zeci și zeci de articole despre inteligență, se scriu cărți care abordează din 
diferite unghiuri de vedere problematica inteligenţei, se vorbeşte despre mașini 
“inteligente” şi sunt organizate congrese de “inteligență“ artificială. Cu toate 
eforturile întreprinse, definiţia inteligenței rămâne eluzivă, adesea ambiguă, 
controversată şi, de ce nu, pe alocuri misterioasă. Psihometricienii, mai optimişti, 
au reuşit totuşi, în confuzia generală cu privire la natura inteligenței şi definirea 
ei, să construiască o serie de instrumente prin care să o măsoare într-o măsură 
acceptabilă. 


DEFINIȚII ALE INTELIGENȚEI 

Sternberg (1986) face o distincţie între definiţii “operaţionale” şi “reale” ale 
inteligenței. O definiție operaţională defineşte un concept în termeni de cale în 
care este măsurat. A. Binet afirma în spiritul respectiv că “inteligența este ceea 
ce măsoară testul meu”, iar Boring (1923), că inteligenţa este “ceea ce testele 
testează“. 

Orice definiţie operațională a inteligenţei, arată Sternberg (1986), prezintă două 
pericole: (a) Este circulară. Orientarea constructorilor de teste de inteligență este 
să proiecteze un test care să măsoare inteligenţa şi nu să o definească. Ei speră 
probabil că îşi vor aduce o contribuţie la definirea ulterioară a inteligenței; (b) 
Definirea operaţională a inteligenţei se pare că este o cale ideală pentru 
progresele în înțelegerea naturii inteligenței. Definirea operaţională a inteligenţei 
se reflectă în metodologia de construire a testelor de inteligență, când 
constructorii adoptă cu prea multă ușurință tehnica validității concurente, adică 
teste consacrate că măsoară inteligența sunt corelate cu cele produse de ei. Dacă 
relația este semnificativă, testul este adoptat ca test care măsoară inteligenţa. 

O definiţie reală a inteligenței este una care încearcă să ne explice adevărata 
natură a acesteia. O cale utilă de a desprinde ce se înţelege prin conceptul de 

inteligenţă, este să explorăm ce spun cei care s-au ocupat de aceasta. lată câteva 
definiţii (adaptare după Gregory, 1992) 


e  Spearman (1904, 1923): o aptitudine generală care presupune, 
în esență, educția relațiilor şi corelaţiilor. 

e  Binet şi Simon (1905): aptitudinea de a judeca bine, de a 
înțelege bine, de a raționa bine. 

e  Terman (1916): capacitatea de a forma concepte şi de a 
înțelege semnificația lor. 

*  Pintner (1921): aptitudinea individului de a se adapta adecvat 
la situaţiile relativ noi din viață. 

e Thorndike (1921): puterea unor răspunsuri noi din punctul de 
vedere al adevărului sau faptelor. 

e  Thurstone (1931): capacitatea de a inhiba ordonarea logică a 
răspunsurilor, de a da răspunsuri diferite imaginate flexibil, 
realizarea modificării instinctive a adaptărilor în comporta- 
mentul deschis. 

e  Wechsler (1939): capacitatea de agregare sau globalizare a 
individului la acţiuni intenţionate, la gândire rațională şi la 
acţionare eficientă în mediul înconjurător. 

e Humphreys (1971): întregul repertoriu de deprinderi achiziţio- 
nate, de cunoştinţe, seturi învăţate şi generalizarea tendinţelor 
considerate intelectuale în natura lor şi care sunt disponibile în 
orice moment. 

e Piaget (1972): un termen generic care să indice formele 
superioare ale organizării sau echilibrului structurii cognitive 
utilizată la adaptarea la mediul fizic şi social. 

e Roşca şi Zârgd (1972): inteligența este o aptitudine foarte 
vamplexă în care sunt implicate numeroase procese psihice 
(gândire, memorie, atenție etc.), care, la tândul lor, sub 
aspectul efectului, al funcției îndeplinite pot fi coiisiderate, de 
asemenea, aptitudini. 

e Sternberg (1985, 1986): capacitatea mentală de automatizare a 
procesării informaţiei şi de a emite un comportament adecvat 
contextual în răspunsul la noutate; inteligența include, de 
asemenea, metacomponente, componente de performanţă şi 
componente de achiziţionare de cunoştinţe. 

e  Eysenck (1986): transmiterea “error-fiee” a informaţiei prin cortex. 

e Gardner (1986): aptitudinea sau deprinderea de a rezolva 
probleme sau produse elegante care sunt de valoare în diferite 
structuri culturale. 


Ceea ce se poate desprinde din aceste definiţii este că psihologii care au studiat 
inteligenţa sunt de acord asupra a două puncte de vedere, anume că inteligenţa este 
(a) o capacitate de a învăţa din experienţă şi (b) că presupune capacitatea 
individului de a se adapta la mediu. 

O aliă abordare în înțelegerea constructului de inteligență constă în studiul sensului 
popular al acesteia, aşa cum este utilizat termenul respectiv de către omul din popor şi 
conotaţia primită în acest context. Sternberg ş.a. (1981) au organizat un astfel de studiu 
care a constat în punerea unei întrebări pe stradă, la intrarea într-un magazin, la bibliotecă 
sau în gară: “Ce înseamnă pentru dumneavoastră a fi inteligent?” Rezultatele investigației 
au confirmat că atât experții, cât şi profanii definesc inteligența aproape în termeni 
similari. Pentru experți ordinea în importanță a calităților care definesc inteligența este: 
inteligența verbală, aptitudinea de a rezolva probleme şi inteligența practică. Pentru 
profani ordinea este: aptitudinea practică de a rezolva probleme, aptitudinea verbală şi 
competența socială. De fapt, aceste aptitudini le măsoară cele mai multe teste de 
inteligenţă. 


Coeficientul de inteligenţă 

Termenul de “coeficient de inteligență“ (William Stern a introdus acest termen în 
anul 1914), pe care îl găsim prescurtat în lucrările de specialitate cu inițialele 1Q, 
QI sau CI, a fost introdus pentru prima dată de L.M. Terman, în anul 1916, cu 
ocazia adaptării americane a Scalei Binet-Simon, difuzată sub denumirea de 
Stanford-Binet Intelligence Test. Formula de calcul a IQ-ului este următoarea: 


1Q = (VM/VO) x 100, 
unde: 
1Q = coeficientul de inteligență, 
VM = vârsta mintală, 
VC = vârsta cronologică. 


Un IQ de 100 indică normalul sau media performanței intelectuale. Când o 
persoană obține un IQ sub 100, înseamnă că a obținut o performanță sub 
standard. Când vârsta mintală este superioară celei cronologice, IQ-ul este mai 
mare de 100 spunându-ne că persoana în cauză se situează peste media 
performanțelor. 

Deși determinarea IQ este destul de populară printre psihologi, el intrând în 
prezent și în limbajul curent al nespecialiştilor, acest coeficient calculat pe baza 
vârstei mintale a dus totuşi la un număr de dificultăţi. În primul rând, a apărut o 
problemă tehnică indusă de faptul că performanţa nu prezintă niveluri egale de 
variabilitate pentru toate vârstele. Astfel, un copil de 4 ani cu VM de 5 ani va 
primi acelaşi scor 1Q (120) ca şi unul de 8 ani cu o VM de 10, dar, este nesigur 
că cei doi copii vor realiza aceeași performanţă superioară raportată la grupul lor 
de vârstă. Când probleina este transferată măsurării inteligenţei adulților, se ivesc 
probleme imposibil de rezolvat pe baza IQ-ului. Inteligența nu creşte cu vârsta; 
abilităţile cognitive chiar descresc în performanță odată cu vârsta. Se ajunge 
astfel ca IQ-ul calculat pe baza vârstei mentale, în contextul unui examen 
psihologic de selecție profesională, să penalizeze persoanele mai în vârstă. Cu 
alte cuvinte, utilizarea formulei 1Q=VM/VC este improprie, ea sugerează faptul 
că o dată cu creşterea în vârstă, scade inteligența. Dacă cineva va trăi mult, riscă 
să realizeze un IQ de zero! 

Din motivele menţionate, astăzi nimeni nu mai foloseşte în calculul IQ vârsta 
mintală. La testele moderne, este utilizată în calculul IQ o abatere. Abaterea IQ 
se obţine prin calcularea abaterii standard pe scorurile unui test specific de 
inteligență (ex. Domino-48, Bonnardel 53 etc.) De exemplu, o persoană a cărei 
scor de test este cu două abateri standard deasupra mediei va primi un scor IQ de 
130. Cineva al cărui scor este cu o abatere standard sub medie va primi o cotă IQ 
de 85, iar o persoană cu un scor egal cu media va primi un IQ de 100. Această 
procedură de calcul urmăreşte curba normală, aşa că tabelele curbei normale pot 
fi utilizate simplu la transformarea scorurilor de test în scoruri IQ. 


1.2.2. Curba distribuţiei normale - o certitudine? 


Am menționat că şansa de a întâlni doi oameni identici sub aspectul structurii lor 
bio-psiho-sociale este imposibilă. Totuşi, atunci când suntem interesaţi în măsurarea unor 
dimensiuni ale personalității sau performanțe sportive ori de muncă, se observă, în 
general, o tendință după care se face repartiția celor evaluaţi, adică se obține o distribuţie 
de forma unui clopot. Este vorba de ceea ce se numește curba probabilității normale sau 
curba întâmplării deoarece descrie distribuţia cea mai probabilă a frecvenţelor unor 
anumite evenimente aleatorii (Figura 1.1). Curba amintită are o mare importanță statistică 
datorită faptului că ea aproximează repartiţia normală a unor măsurători efectuate pe un 
eşantion reprezentativ. 


Figura 1.1 Curba probabilității normale sau cutba lui Gauss. 


Specific curbei lui Gauss este simetria caracterizată prin aglomerarea spre centru a ş 
frecvenţelor celor mai înalte şi scăderea lor treptată spre extremități. De exemplu, dacă 
într-o companie cu profil chimic ne propunem să examinăm cunoştinţele de protecția 
muncii ale angajaţilor printr-un test obişnuit de cunoştinţe, vom observa că persoanele 
examinate se vor distribui conform curbei lui Gauss (C. Fr. Gauss, 1777-1855, astronom 
şi matematician german, celebru prin cercetările sale din domeniul magnetismului şi 
opticii). Pot să apară însă câteva excepții caracterizate prin abateri de la simetria - 
distribuţiei performanţelor. Astfel, dacă testul de cunoştinţe este prea uşor, performanţele ; 
se vor concentra spre polul pozitiv al curbei (Figura 1.2-a); dacă testul este prea dificil, : 
performanţele se vor deplasa spre polul negativ al curbei (Figura 1.2-b). Dacă în 
distribuţia rezultatelor apar două puncte de “maxim”, deci în cazul unei distribuții $ 
bimodale, înseamnă că testul nostru de cunoştinţe a pus în evidență două grupuri (probabil 
unul de începători şi altul experimentat), (Figura 1.2-c). 4 

(a) b) 


(c) 


Figura 1.2 Distribuţii asimetrice 


În principiu, nu există variabilă lipsită de varianţă, Varianţa zero, arată F. J. Landy, 
este un caz absolut particular, dar care trebuie amintit (Guion, 1984). În practică, varianța 
zero apare când un grup de indivizi obţine, la un item al unui test, scoruri constante. 
Varianţa zero ne informează asupra unui viciu de construcție sau a unei ipoteze greşit 
formulată, ori, adesea, introducerea ei este o măsură voită. De pildă, dacă unui grup de 
muncitori i se dă spre executare o piesă simplă, cu mult sub nivelul de calificare al 
grupului, toți vor executa piesa fără să apară o diferențiere în procesul de execuție; 
prestarea unei sarcini care implică deprinderi prea simple de către un grup de subiecţi este 
o idee la fel de deficitară din partea organizatorului experinței respective. Dacă nu apar 
diferenţe individuale, ca în exemplele precedente, conceptul de variabilă este inutilizabil. 
Uneori, lipsa de varianță poate însemna că măsurarea în cauză nu este validă pentru 
detectarea diferențelor în cadrul populațici studiate. Un exemplu este când un grup de 
copii considerați superior dotați sunt examinaţi cu teste care se folosesc pentru diagnoza 
deficienței mintale. Este valabilă şi reciproca. 

Unele teste psihologice cer ca nu toţi subiecții să răspundă corect şi ca nu toate 
răspunsurile să fie incorecte; pe scurt, ca răspunsurile la anumiţi itemi ai testului să aibă 
întotdeauna o anumită varianţă. Dacă obiectivul examinării cu un astfel de test este să 
maximizeze varianța, ca şi cum am pune diferenţele individuale sub microscop, în acest 
caz itemii lipsiţi de varianţă, deci care nu aduc nici un aport, vor trebui înlăturați. Dar, 
dacă scopul testului este să determine cât de eficientă este specializarea unei persoane în 
domeniul testat, atunci itemii care reprezintă în ansamblu conţinutul sunt necesari, fie că 
nimeni sau toată lumea va da răspunsuri corecte. Adică, altfel spus, importanţa varianței, 
în cazul unor itemi specifici sau altor observaţii, depinde în parte de obiectivul măsurării. 
Desigur, cele relatate se referă la unele probleme de subtilitate asupra cărora, totuși, este 
bine să fim avizaţi. 

Curba lui Gauss stă la baza tuturor măsurărilor biologice, psihologice, sociale etc., pe 
ea fiind clădită metoda statistică. Dacă lui Gauss i-a aparţinut ideea de a studia termenii 
dezvoltării binominale pe cale geometrică, lui Sir Francis Galton (1822-1911) i-a revenit 

meritul de a o fi aplicat în biologie şi psihologie. Galton a fost fondatorul studiilor legate 
de măsurarea diferenţelor individuale. Astfel, în cartea sa Hereditary Genius, editată în 
anul 1869, el prezintă elementele unui sistem de clasificare a indivizilor după aptitudinile 
pe care le posedă (înțelegem prin aptitudini acele dimensiuni ale personalității care-i 
asigură unei persoane reuşita într-o anumită activitate). El subliniază că persoanele 
superior dotate sunt extrem de rare, una la 4000, că toate aptitudinile umane sunt 
distribuite potrivit curbei lui Gauss, şi că, în consecinţă, indivizii pot fi clasificați în 
funcţie de proprietăţile cunoscute ale distribuţiei normale. 


<—xgfe 2.8 d 2.1 c 14 b017 a 0 40.7 B 14 C2.1D 28 EEGĂ— 


CLASAMENTE SUB MEDIE CLASAMENTE DEASUPRA MEDIEI 
a 1 din 4 A 1 din 4 
b i din 6 B 1 din 6 
[i 1 din 16 € 1 din 16 
d 1 din 64 D 1 din 64 
e E 
fi 1 din 4 000 F 1 din 4 000 
[-] (retardaţi G (eminenţi) 
x mintal grav) x 


Figura 1.3 Repartiția populaţiei în funcţie de aptitudini, după Galton (Dunnette, 1969) 


Galton sintetizează constatările sale într-o clasificare a oamenilor în câteva mari 
categorii (Figura 1.3.). El recunoaşte însă că intenția sa este lacunară şi încearcă să 
exprime rangul fiecărui individ sub forma unui calificativ (notă) sau indice unic, astfel 
descoperind notele standard utilizate în prezent în compararea şi combinarea diverselor 
dimensiuni constituente ale personalităţii umane și care vor fi evocate pe parcursul acestei 
lucrări (în Anexa 1 sunt prezentate câteva noțiuni elementare de statistică). 


1.2.3. Diferenţele individuale şi comportamentul organizaţional 


Psihologii care lucrează în mediul organizaţiona!/industrial au manifestat întotdeauna 
interes faţă de psihologia diferențelor individuale, deoarece au văzut o relaţie strânsă între 

aceasta şi comportamentul personalului sau performanțele acestuia. De fapt, putem afirma 
că psihologia muncii s-a născut din recunoaşterea diferențelor individuale şi aplicarea 
cunoştinţelor specifice acestora la problematica complexă a selecţiei, formării 
profesionale sau evaluării etc. Utilizarea testelor psihologice în domeniul muncii a fost, 
iniţial, o demonstraţie prin care Hugo Miinsterberg, unul din pionierii acesteia, a de- 
monstrat utilitatea intervențiilor psihologice în creşterea eficienţei muncii (Landy, 1992). 
Cu ocazia Primului Război Mondial, R.M. Yerkes îşi construieşte întregul sistem de 
intervenție psihologică în armata americană plecând de- la măsurarea diferențelor 
individuale. 

În ultimii ani, problema studiului diferenţelor individuale a intrat iarăşi în atenţia 
cercetătorilor, se manifestă chiar o explozie a interesului în încercările de a stabili relații 
între aptitudini, trăsături de personalitate, valori, stări afective şi comportament în 
organizații. Se încearcă desprinderea unor indicatori ai căilor în care diferenţele 
individuale afectează comportamentul personalului şi evenimentele sau diferitele 
experienţe din interiorul organizațiilor. Dacă până nu de mult psihologii erau interesaţi 
preponderent de studiul diferențelor în sfera aptitudinilor cognitive şi psihomotrice, 
neglijând diferenţele pe planul personalităţii, intereselor, valorilor şi stărilor afective, în 
prezent aceste aspecte sunt investigate cu tot mai mult interes (Day şi Silverman, 1989; 
Gough, 1984; Hough, Schneider, 1966; Pitariu, Pitariu, 1996; Van der Veer, 1990), 
Studiile legate de eficiența managerială, reacţiile la stres, proiectarea interfeţelor om- 
calculator etc. sunt de actualitate şi pun accentul pe rolul jucat de diferențele individuale 
în diferite contexte organizaționale. Comportamentul sau performanţele salariaţilor sunt 
afectate de particularităţile individuale. ale. personalului, caracteristicile situaţionale 
organizaționale şi de interacțiunea dintre acestea. Acesta este punctul de vedere nou cu 
care se confruntă organizaţiile de azi şi psihologia diferenţelor individuale aplicată la 
organizații. 

Figura 1.4. ilustrează relația dintre diferenţele individuale şi comportamentul din 
organizaţii (diferenţele individuale sunt privite ca variabile independente, iar comporta- 
mentul organizațional ca variabilă dependentă). 


COMPORTAMENTUL 


DOMENIUL DIFERENȚELOR ORGANIZAȚIONAL ȘI 
INDIVIDUALE REZULTATELE SALE 


Aptitudini cognitive Progresul obiectivelor organizaționale 
Personalitate Performanţe, eficacitate 


Orientare (interese, valori) 

Dispoziţii afective Experienţă organizaţională 
Climat şi cultură organizațională 
Relaţii interpersonale şi conflicte 
Identificarea cu organizația 


Figura 1.4 Relaţia dintre diferenţele individuale şi comportamentul organizațional 

Organizațiile de azi şi-au modificat politica, ele pun accentul atât pe pregătirea 
profesională a angajaţilor, pe aptitudinile şi deprinderile profesionale, cât şi pe factorii 
noncognitivi, motivaţionali şi de personalitate, în general. Se consideră tot mai mult că 
diferenţele individuale, în ansamblul lor, conduc la un anumit comportament organiza- 
țional și la performanţe superioare. Climatul și cultura organizațională, alături de relațiile 
interpersonale şi identificarea cu organizaţia, determină în mare măsură eficiența acesteia. 
Dar ceea ce a evidențiat cu pregnanță această nouă orientare este faptul că simpla 
concentrare pe identificarea unor aptitudini care să aibă o relevanţă imediată asupra 
performanţei profesionale este o eroare (aceasta a explicat, de fapt, excluderea perso- 
nalităţii din acţiunile de selecţie profesională). Această atitudine s-a manifestat după 
publicarea articolului şi concluziilor descurajante ale lui Guion și Gottier (1965), care a 
influențat câteva generaţii de psihologi, fapt ce a dus aproape la desființarea studiului 
personalităţii ca predictor al performanţelor profesionale. 

În ultimii ani a crescut mult interesul psihologilor industriali în utilizarea testelor de 
personalitate ca instrumente de selecţie profesională (Tett, Jackson şi Rothstein, 1991). 


” Mai mult, programele de testare care integrează evaluarea aptitudinilor, a intereselor şi 


alte probe de personalitate au devenit o practică destul de răspândită. De exemplu, 
Inventarul Psihologic California (CPI) este utilizat pe scară largă în evaluarea 
dimensiunilor de personalitate specifice succesului managerial, organizării echipelor de 
muncă etc., aceasta fără a mai recurge la strategiile clasice de validare, ci apelând la 
datele analizei muncii (Mayer, Davis, 1992; Pitariu, Pitariu, 1998). 

"O distincție între psihologia personalului şi psihologia organizațională a fost 
alimentată artificial şi aceasta în ciuda unor evidențe clare că, de fapt, între ele există o 
condiţionare reciprocă. În zilele noastre se acreditează tot mai mult ideea că importante 
pentru cel care este angajat sunt nu numai abilitățile individuale care corelează cu 


sarcinile de muncă, primele asigurând succesul în profesie, ci şi o paletă largă de atribute 


individuale adiacente sarcinilor de muncă propriu-zise, comportamente ca munca în 
echipă, interacțiunea cu clienţii, integrarea socială în organizaţie, întrajutorarea, 


' încadrarea în disciplina organizaţională etc. Deşi aceste comportamente nu sunt incluse 


' adesea într-o fişă de post obişnuită, ele joacă un rol crucial în funcţionarea unei 


organizaţii. Cu alte cuvinte, diferenţele individuale colorează interacțiunile şi relaţiile cu 
membrii organizaţii, fiind o sursă puternică de armonie sau conflict. Diferenţele 


individuale pot afecta (şi pot fi afectate) orientarea individului spre organizaţie şi 
identificarea cu aceasta. 

1.3. COMPETENȚA PROFESIONALĂ - O PROBLEMĂ 
CU IMPLICAȚII MULTIPLE 


Optimizarea eficienţei profesionale, ridicarea competenţei profesionale, reuşita 
profesională etc. sunt termeni cu o largă frecvență de utilizare în practica industrială 
contemporană. Conducătorii de întreprinderi, şefii de secţie, maiştrii sau şefii de echipă 
evocă permanent problema competenţei ca fiind unul din indicatorii importanți ai 
realizării normelor de producție şi sporirii productivităţii muncii. Competența 
profesională este o variabilă dependentă de calitatea personalului muncitor. În funcție de 
aceasta se organizează grupele de muncă, se fixează salariile, se pun la punct strategiile de 
selecţie a cadrelor sau se organizează cursuri de formare şi perfecționare a pregătirii 
profesionale. De fapt, conducerea oricărei organizaţii este confruntată continuu atât cu 
problemele propriu-zise de producţie, cât şi cu cele legate de eficiența protesională a 
personalului muncitor. În termeni generali, prin reuşită profesională se înțelege un 
standard sau etalon postulat prin care putem evalua performanțele profesionale, 
aptitudinale, motivaționale etc. (English, English, 1970). În mod practic, este imposibilă 
validarea unor metode de selecţie sau repartiție profesională, ori organizarea de programe 
de formare profesională, în absenţa a ceea ce se numeşte “criteriu”, adică a complexului 
de atribute care definesc reuşita profesională. De aici şi importanța acordată evaluării 
performanțelor umane, domeniu evidenţiat prin eforturi masive destinate clarificării unei 
teorii şi îmbunătățirii metodelor de măsurare (Smith, 1976). Circumscrierea dimensiunilor 
competenţei profesionale este o problemă complexă asupra căreia planează încă 
numeroase incertitudini, se fac multe tatonări, iar eşecurile au o frecvență de apariție 
destul de ridicată (Anastasi, 1979; Pigors, Myers, 1965; Diverez, 1970, 1971; Kreitz, 
1971; Weintraub, 1971). 


1.3.1. Dileme şi soluţii posibile 


Este evident că profesiile diferă între ele într-o măsură mai mare sau mai mică. Dacă 
fiecărui membru al unui grup de strungari i s-a dat să execute aceeași lucrare, sarcina de 
serviciu va fi încheiată în condiţii de eficiență diferită. Care va fi, însă, criteriul în baza 
căruia vom putea decide că un strungar este mai bun decât altul? 

În general, criteriul care defineşte performanţa în muncă este constituit din elemente 
specifice alese să exprime gradul în care cei ce execută activitatea în cauză reuşesc să 
întrunească cerințele detaliate şi impuse de sarcinile de muncă/exigenţele şi particula- 
rităţile activităţii solicitate. Dacă, de pildă, pentru o anumită întreprindere, valoarea unui 
strungar constă în numărul de piese produse într-o zi de muncă, problema eficienței este 
redusă la simpla numărare a pieselor produse în ziua respectivă. În practică, întâlnim însă 
rar un astfel de criteriu de apreciere. În ceea ce priveşte strungarii la care ne-am referit, 
competenţa lor profesională poate fi definită prin: cantitatea de piese produse pe zi cu un 
minim de erori şi capacitatea de a trece rapid, din timp în timp, la fabricarea unui alt tip 
de produs. Se poate deci considera că dimensiunile în baza cărora facem aprecierea 

competenţei sunt trei: viteza, precizia şi multilateralitatea. Iniţiind studiul de evaluare, 
putem constata că erorile au, în general, o frecvență foarte scăzută. În consecință, 
dimensiunea “precizie” nu este suficient de sensibilă, nu discriminează strungarii între ei; 
în astfel de cazuri, efortul de detectare a erorilor constituie un timp pierdut. La fel, putem 
eventual constata că variabila “precizie” este lipsită de fidelitate; adică strungarii la care 
ne-am referit sunt relativ precişi într-o perioadă de timp şi imprecişi în alta. Sau, erorile 
pot fi dependente de materialul cu care se lucrează. Alteori, între “viteză” şi “precizie” 
poate să existe o corelație ridicată, aşa că este impropriu să apelăm la două tipuri de 
variabile care măsoară de fapt acelaşi lucru. Dacă totuși viteza, precizia, multilateralitatea 
sunt variabile sensibile, fidele, relativ necorelate şi relevante, - ceea ce demonstrează că 
toate cele trei dimensiuni sunt necesare în definirea succesului profesional conform 
exigenţelor formulate de compania în cauză -, atunci nu ne rămâne decât să decidem ce 
pondere va fi acordată fiecărei variabile. Pentru aceasta, solicităm unui grup de evaluatori 
să acorde ponderi. De asemenea, putem proceda la convertirea măsurătorilor efectuate 
pentru fiecare variabilă în cote comparabile astfel încât valorile obținute să fie distribuite 
pe aceeaşi scală, cu aceeaşi varianță şi să poată fi combinate pe baza unei ponderi egale 
într-un scor global de eficienţă, tehnică destul de dificilă, asupra căreia vom reveni. 


1.3.2. Caracterul dinamic al competenţei profesionale 


Un tânăr absolvent al unui curs postliceal sau al unui institut de învățămînt superior, 
poate fi dotat cu un bagaj considerabil de cunoştinţe teoretice, poate avea recomandări 
elogioase, la fel şi aptitudini profesionale remarcabile; el nu are însă o suficientă 
experienţă profesională și îi lipseşte sistemul de deprinderi practice pe care i le solicită 
profesia; cu alte cuvinte, competenţa sa profesională este simţitor redusă sau, mai precis, 
în curs de formare. Numai după o anumită perioadă de timp, de practicare a profesiei, o 
persoană poate fi considerată competentă ori eficientă în muncă. Această perioadă poate fi 
mai scurtă pentru unii şi mai lungă pentru alţii. Aici intră în joc un evantai larg de factori 
individuali, sociali și situaţionali. 

Problemele modificării performanţelor profesionale sunt, în primul rând, probleme de 
schimbare, de cum poate să se modifice în timp sistemul de deprinderi şi priceperi al unei 
persoane (Hofman, Jacobs, Baratta, 1991). Concret, când se observă o schimbare la 
nivelul performanţelor profesionale, spunem că acestea au un caracter dinamic, Dacă 
performanţa profesională este constantă în timp, avem de-a face cu o situație statică. 
Schimbările care pot surveni în timp se referă, în general, la modificarea performanţelor 
legate de productivitate atât la nivelul grupului, cât şi al individului, schimbarea poziţiei 
ierarhice a individului în grup. Ca indicatori ai dinamicităţii sunt propuşi o serie de indici 
statistici legaţi de studiul pattemului de intercorelații, stabilitatea şi consistenţa 
coeficienţilor de validitate etc. Un lucru este clar, pentru a studia aspectul dinamic al 
performanţei sau criteriului, cum se spune în psihologia muncii, trebuie să avem în vedere 
separat, atât individul, cât şi grupul, dar şi organizația. Ambele aspecte pot sugera 
numeroase căi de intervenţie în activitatea de creştere a productivităţii muncii. Studiile lui 
Hofman, Jacobs, Baratta (1991) şi Hofman, Jacobs, Gerras (1992) constituie un excelent 
exemplu de investigare a modificării performanţelor profesionale în timp. Se subliniază 

faptul că atunci când se intenţionează studiul dinamicii performanţei, abordarea 
individuală este superioară celei colective. Este un mod important de a pune problema, se 
accentuează relevarea diferențelor individuale, accentul pe tratarea individuală a 
personalului, lată de ce sistemele de evaluare profesională au câștigat în ultimul timp o 
aşa de mare importanţă în mediul muncii. 

În mod obişnuit, atunci când încercăm să evaluăm competența unei persoane într-o 
anumită activitate profesională, reuşim, cu o precizie mai mare sau mai mică, în funcție de 
instrumeniarul utilizat, să surprindem un anumit stadiu prezent al reușitei profesionale, 
care, cu un oarecare timp în urmă, era fixat la un anumit nivel şi care, peste un alt timp, va 
atinge un cu totul alt nivel. Caracterul dinamic al competenţei profesionale este o realitate 
care nu poate fi neglijată de către conducerea unei instituții. Cunoaşterea fiecărui om al 
muncii, a potențialităţilor sau resurselor pe care le posedă înseamnă, în ultimă instanţă, 
rezolvarea ştiinţifică a planificării forţei de muncă şi, implicit, predicția performanţelor 
umane, premisă a realizării obiectivelor organizaționale 

Discutând problema reuşitei profesionale, se pune întrebarea firească: ce evaluăm noi 
cu ocazia unui studiu de apreciere a personalului? Atunci când o persoană este angajată 
pe un anumit post, toţi sunt interesați să-i cunoască valoarea profesională sau competența. 
Mai precis, întreprinderea este mai mult preocupată de ce va deveni noul angajat după o 
anumită perioadă de timp. De exemplu, la înfiinţarea unei firme profilată pe proiectarea 
de produse informatice, se vor găsi mulţi candidați, astfel încât patronul firmei trebuie să 
procedeze cu multă precauție. Când își selecționează personalul, va utiliza, după caz, 
metode psihologice de selecţie, combinate sau nu cu un sistem de examen de cunoştinţe 
etc, Totuşi, ceea ce va reuși să cunoască este o situație momentană, deși el este interesat 
mai mult în informarea asupra performanţelor profesionale viitoare, predicţie dificilă, dar 
nu imposibilă. Pentru a înţelege mai bine dinamica competenţei profesionale vom face 
apel la Figura 1.5. 

Se poate observa că în ruta profesională a unui individ întâlnim o sucecesiune de 
stadii, de transformări legate de evoluţia reuşitei profesionale. Astfel, o simplă probă de 
lucru la care supunem un candidat pe un post în vederea încadrării în muncă, va evidenția 
stadiul prezent sau momentan al priceperilor şi deprinderilor sale de muncă. Odată 
încadrată în muncă, aceeaşi persoană va fi evaluată periodic din punctul de vedere al 
eficienţei, astfel fiind determinate nivelurile intermediare ale reușitei profesionale. După 
un timp oarecare, pe care l-am notat în Figura 1.5 cu *?”, persoana evaluată va atinge 
nivelul profesional echivalent “măiestriei”. Acest nivel este diferit ca valoare cantitativă şi 
calitativă de la individ la individ, la fel, timpul parcurs până la obţinerea caliticativului 
profesional maxim este iarăşi diferit la persoane diferite. 


Competența Competența TR 
profesională profesională Măiestrie 
(la angajare) intermediară profesională 
? 
| ' 
ip ai . îi 

F—— E ——————— 

Î Timp 
Evaluarea d 
competenjei 


Figura 1.5 Dinamica competenţei profesionale 

Se impun câteva precizări. Reuşita profesională constituie un sistem de achiziţii pe 
planul cunoștințelor şi deprinderilor de muncă, fiind realizată în timp. Noţiunea de 
măiestrie profesională are un caracter larg, ea este specifică fiecărui individ, - în sensul că 
oricine poate atinge un anumit nivel maxim al perfecțiunii sale -, dar măiestria priveşte şi 
un anumit standard postulat, în limitele căruia va trebui să se încadreze orice profesionist. 
Astfel, reuşita profesională (măiestria) pentru un aviator înseamnă capacitatea acestuia de 
a pilota un avion în condiţiile prevăzute de instrucțiuni, fără greşeală. Dar, până ajunge la 
o astfel de perfecţiune, un viitor aviator va parcurge o succesiune de etape de pregătire, 
fiecare fiind apreciată cu un calificativ, avem deci de-a face cu mai multe aprecieri 
succesive. Pentru un medic, succesul profesional înscamnă reputaţia pe care a dobândit-o, 
evaluată pe parcursul unei lungi perioade de timp de către colegii săi. La succesul 
profesional au contribuit pregătirea profesională, experiența câștigată etc. O operatoare 
eficientă în culegerea şi pregătirea datelor primare pentru calculator este aceea care 
introduce un anumit număr de date, într-o unitate de timp, cu un procent de eroare cât 
mai redus, De reuşita profesională a operatoarelor ne putem da seama înregistrând 
săptămânal numărul datelor introduse și procentul de erori. Observăm că criteriile de 
apreciere ale competenţei profesionale sunt diferite de la o profesie la alta, mai mult, 
unele criterii considerate ca intermediare pot servi ca repere ale competenţei propriu-zise. 
Cu toate acestea, relaţia între performanţele profesionale curente sau momentane şi cele 
care definesc nivelul final al măiestriei sunt slabe, De câte ori nu a dovedit practica faptul 
că un student cu note foarte bune de-a lungul anilor de studii nu a reuşit să se realizeze 
profesional? Eficienţa profesională a unui inginer este uneori în dezacord cu notele din 
studenţie. Aceste considerente vin în sprijinul naturii multidimensionale a succesului 
profesional și a caracterului său dinamic. 

Caracterul dinamic al reuşitei profesionale rezultă şi din aceea că ceea ce s-a dovedit a 
fi un grup de factori definitorii ai succesului profesional într-o anumită perioadă, sunt 
nepotriviţi în altă conjunctură. 

Reuşita profesională cunoaşte un drum ascendent, dar numai până la un anumit 
moment. Pe parcursul carierei profesionale a unui individ apar o serie de evenimente 
neprevăzute sau inerente vârstei: decompensări fizice, fiziologice sau psihice. Un 
conducător auto în vârstă nu va mai accepta riscul la fel ca atunci când era tînăr, va deveni 
exagerat de precaut chiar şi atunci când condiţiile de siguranță ale traficului sunt maxime 
iar din cauza unei instalări precoce a oboselii psihice va ajunge un potenţial generator de 
incidente/accidente de circulație. Cu vârsta, un conducător auto, care nu s-a menajat pe 
parcursul vieţii sale profesionale, va constata o scădere simțitoare a rezistenţei la efort 
prelungit, o mărire a timpului de reacție, o lentoare generală în prelucrarea informaţiilor şi 
în luarea deciziilor. Fireşte, cunoaşterea realistă a acestor limite inerente în viața unui 
individ permite luarea unor măsuri de protecție, de restructurare a unor acțiuni motrice şi 
intelectuale şi de încadrare optimă în profesie. 

Pierderea sau reducerea competenţei profesionale este un fenomen cunoscut și care nu 
poate fi neglijat din analiza noastră. În general, cauza este cunoscută: schimbarea radicală 
a tehnologiei într-un timp foarte scuri datorită mutaţiilor provocate de descoperirile 
tehnice şi ştiinţifice. Astfel, deţinătorii unor posturi de muncă pot deveni necorespunzători 
faţă de ceea ce se aşteaptă de la ei. 


Gellerman (1971) examinează trei forme principale de pierdere a competenţei 
profesionale. 

O primă formă o constituie perimarea cauzată de schimbările tehnologice şi, implicit, 
creşterea standardelor de productivitate. Cauza o constituie inaptitudinea individului de a 
efectua un transfer de competență. Acest transfer este condiționat de apropierea caracte- 
risticilor noului post de ale celui vechi (cu cât caracteristicile sunt mai apropiate, cu atât 
transferul este mai uşor realizabil) şi de familiarizarea individului cu transferul de 
competenţă (un individ familiarizat cu schimbări repetate ale tehnologiei de muncă se va 
adapta mai repede la specificul unui nou post, va deveni mai flexibil). 

Pierderea competenţei se poate produce și în condiţiile prestării aceleiaşi activităţi, în 
urma introducerii unor noi metode de muncă. Această situaţie cere o analiză din punctul 
respectiv de vedere, analiştii de sistem şi cei răspunzători de introducerea noilor metode 
de muncă trebuie să găsească şi modalităţile potrivite de surmontare a situației. O altă 
cauză a pierderii competenţei o constituie declinul facultăților psihofizice şi mintale odată 
cu înaintarea în vârstă (acuitatea vizuală și auditivă, forța musculară, inteligența verbală, 
capacitatea de judecată etc.). Pot apare și dereglări de ordin emoţional traduse prin 
mărirea labilităţii afective, toleranță scăzută la factori care presupun risc sau diminuarea 
rezistenței la frustrare, Desigur, pierderea competenţei nu poate fi generalizată la toţi 
indivizii, ea se manifestă aleator şi nu se poate formula o legitate. Uneori declinul psihic 
este compensat în mare parte prin experiență; scăderea unei funcții psihice poate fi uneori 
compensată de alta, Un rol major este jucat în acest domeniu de acţiunile de prevenire a 
pierderii competenţei şi depistare din timp a debutului acestor manifestări negative, 
Practica perfecţionării continue prin participarea la cursuri de sensibilizare sau 
perfecționare, examinarea psihologică și medicală periodică etc. sunt măsuri utile, Un rol 
important îl au în acest context mecanismele de compensare, care asigură desfăşurarea 
unei activităţi profesionale până la vârste înaintate. 


1.3.3. Dinamica muncii de creaţie 


Într-un sens larg, munca reprezintă concentrarea activității creatoare, presupune 
descoperirea şi crearea de soluţii, de bunuri materiale sau spirituale, În ansamblul său, 
societatea contemporană posedă un potenţial creativ superior, comparativ cu etapele 
anterioare. Tot mai mult, punctul de interes este deplasat spre desprinderea particu- 
larităţilor specifice implicate în cultivarea creativității la nivelul activităţilor de muncă, 
prin educarea aptitudinilor creatoare şi oferirea de condiţii optime afirmării şi valorificării 
creativităţii. Creativitatea științifică şi tehnică de grup este cercetată cu mult interes, 
dovedindu-se superioară formelor individuale de creativitate, atât prin nivel, cât şi prin 
constanță şi viabiliate (Roşca, 1967; 1972; 1981). Totuşi, aspectele individuale ale 
creativității au rămas în atenţia cercetătorilor, încercându-se descifrarea mecanismelor 
psihologice ale actului creativ, a etapelor din viață specifice maximului creativ etc. 

Cum evoluează creativitatea de-a lungul vieții unui individ? Există o dependență a 
producţiei creative în funcție de tipul de activitate prestată? Putem învăța cum să devenim 
creativi? Acestor întrebări le vom da un răspuns succint. Cercetările care s-au ocupat de 
problemă creativității au demonstrat că aceasta se distribuie de-a lungul întregii vieţi a 
unui individ, de la vârsta fragedă de 15 ani şi până la peste 90 de ani (Roşca, 1981). Dacă 
Pascal a elaborat o lucrare de geometrie la 16 ani şi la 18 ani a inventat o maşină de 
calcul, Galileo Galilei fundamentează legile pendulului la 18 ani, iar Eminescu debutează 

cu prima poezie la 16 ani, Verdi compune opera Falstaff la 80 ani, Graham Bell la 80 de 
ani descoperă principiul giroscopului, iar Goethe la 82 de ani încheie partea a doua din 
Faust. 

S-a constat că produsele creatoare prezintă o anumită regularitate în funcţie de vârstă. 
Punctul maxim al potenţialului creativ este atins între 30-40 ani, urmat apoi de o scădere 
treptată (Figura 1.6). Se poate aproxima că, odată cu vârsta, are loc o diminuare a plasti- 
cității spirituale, compensată de experiență, fapt ce explică declinul lent al producţiilor 
creative, La vârstnici se observă o augmentare a rigidității, a inflexibilității și o scădere a 
capacităţii de decizie, ceea ce conduce la o restrângere a capacităţii creatoare, 

Distribuţia producţiei creative la un număr de 244 chimişti, în funcție de vârstă (după Lehman) 


% 
100 [- 


sl 


Cota creativităţii în procente 


——_ zii za n L rc e ut 
25 35 45 55 65 75 Vârsta 85 


Etatea aproximativă la care cinci inventatori contemporani şi-au realizat invențiile 
(grafic elaborat de Al. Roşca după surse din Whitfield) 


Figura 1.6 Influenţa vârstei asupra producției creatoare (Roşca, 1981). 


Pentru diferite domenii ale creaţiei avem însă concentrări diferite ale optimului 
creativ. Astfel, amplitudinea creativă maximă la poeţi, chimişti, matematicieni, fizicieni 
etc. este între 25-35 ani; în domeniul medicinei, arhitecturii, filosofiei, beletristicii etc., 

între 35-45 ani; în politică şi artă militară, între 50-70 ani. Reţinem însă că produse 
creative valoroase sunt date la toate vârstele şi aceasta în toate domeniile de activitate. 

Sintetizând concluziile cercetărilor care s-au ocupat de creativitate, Roșca (1981) 
subliniază două aspecte : (1) puterea de creaţie se poate manifesta şi la vârste înaintate 
prin păstrarea imaginaţiei constructive; (2) în multe cazuri, odată cu vârsta asistăm la 
scăderea activităţii creatoare, datorită rutinei care, implicit, accentuează abordarea mai 
rigidă a problemelor. 

Un aspect important este acela al stimulării şi educării creativităţii. Un individ care a 
reuşit să găsească o soluție originală unei probleme de proiectare trebuie apreciat ca atare, 
stimulat şi încurajat în utilizarea potenţialităților sale creative. Anumite metode — ca 
brainstorming-ul (asaltul de idei), sinectica sau ingineria valorii cunosc o utilizare efici- 
entă în sporirea capacității creatoare a grupelor de muncă (Cojocaru, 1975; Roco, 1978; 
Roco, 1985; Roşca, 1981). La fel, multe cercetări psihologice au evidenţiat necesitatea 
organizării echipelor de muncă după principii ştiinţifice, descriindu-se profilul psihologic 
al grupului creativ şi al sistemului creativ de conducere (Roco, 1981, 1981, 1985). 

Tot mai mult este susținută ideea că marile inteligențe sunt rezultanta unui anumit 
sistem educativ. Pascal a fost dirijat de mic de către tatăl său spre matematică şi fizică. De 
orientări educaţionale similare s-au bucurat şi Goethe, Leibnitz, Wiener, lordul Kelvin ş.a. 
Nu întâmplător, Norbert Wiener afirma că disciplina educațională în spiritul căreia a fost 
crescut i-a dat prilejul să acumuleze de timpuriu o bogată informaţie astfel încât “energiile 
mele au fost eliberate pentru o muncă serioasă ulterioară, la o vârstă când ceilalți învaţă 
abia gramatica profesiunii lor” (Roşca, 1972). 

Fireşte, sublinierea rolului primordial al educaţiei în dezvoltarea creativităţii, nu 
înseamnă ignorarea dispoziţiilor individual-native care se situează la baza aptitudinilor. 

În corelaţie cu subiectul de care ne ocupăm, în aprecierea personalului, în general, este 
utilă cunoașterea dinamicii potenţialului creator, care adesea apare ca o componentă 
fundamentală a măiestriei profesionale şi a succesului profesional. 


1.4. INTERACȚIUNI ÎN AFIRMAREA COMPETENȚEI 


Practica ne-a demonstrat că productivitatea muncii nu depinde numai de persoanele 
implicate nemijlocit în procesul de producţie sau numai de echipamentul tehnic utilizat ori 
de sistemul şi factorii organizaționali care acționează într-o unitate industrială. 
Productivitatea muncii este un vector rezultat din compunerea a două variabile majore: 
individuale şi situaţionale. 

În Figura 1.7. este reprezentată, după McCormick şi Tiffin (1979), o diagramă 
aproximativă a factoriior care interacționează la nivelul oricărei unități industriale și care 
sunt asociaţi performanței în muncă. Vom schiţa, pe scurt, semnificaţia şi contribuţia 
fiecărei variabile amintite. 

1.4.1. Importanţa variabilelor individuale 


Variabilele individuale participante la munca productivă definesc, de fapt, personali- 
tatea individului, structura sa bio-psiho-socială. De aici şi ideea susținută de psihologii şi 
sociologii industriali referitoare la necesitatea cunoașterii personalului muncitor, 
indiferent de poziţia ocupată într-o companie. 

Domeniul cognitiv 

Urmărind diagrama din Figura 1.7., primul aspect cu care se confruntă un individ care 
optează pentru o profesie este dacă posedă sau nu aptitudinile pe care le pretinde de la el 
practicarea profesiei respective. Este vorba, așa cum am mai menţionat, de acele însuşiri 
psihice, generale şi speciale, care pot asigura reuşita profesională. 


VARIABILE 


SITUAȚIONALE VARIABILE 


INDIVIDUALE 


Figura 1.7 Reprezentarea interacțiunii variabilelor individuale şi situaționale asociate 
performanţelor în muncă (după McCormick şi Tiffin, 1979). 

Cercetări recente au demonstrat rolul hotărâtor al învăţării şi educaţiei în formarea 
aptitudinilor, apelându-se la activităţi special organizate în acest sens, Se cere respectarea 
următoarelor principii (Kruteţki, 1972) : (1) activitatea să aibă un caracter creator; (2) să 
fie orientată pe elemente în curs de formare şi dezvoltare a aptitudinilor; (3) activitatea să 
aibă o puternică motivaţie pozitivă, să ofere satisfacția succeselor realizate. Pe scurt : (a) 
aptitudinea se formează şi se dezvoltă în procesul învăţării şi educaţiei, sub influenţele 
acestora; (b) premisa naturală a aptitudinii o constituie înzestrarea, dar prezența numai a 
acesteia nu reprezintă o garanție a dezvoltării aptitudinii. 

Problema aptitudinilor şi, în general, a aspectului diferențial al calităților psihice şi 
fizice ale omului a devenit de o tot mai mare actualitate pe măsură ce s-a accentuat 
diviziunea muncii, pe măsură ce revoluția știinţifico-tehnică a dus la sporirea şi 
diversificarea profesiunilor. Orientarea şi selecția profesională constituie acțiuni de care 
societatea noastră modernă nu se mai poate dispensa. 

Orice persoană poate să-și însuşească un limbaj de programare şi astfel să fie capabilă 
de o “conversaţie” cu calculatorul. Dar, a construi programe performante, a fi productiv şi 
original în informatică, este, printre altele, şi o problemă de existenţă a unor aptitudini ca: 
spirit de observaţie, reprezentări spațiale, capacitate analitico-sintetică, aptitudini 
matematice, logică severă în gândire, capacitate de abstractizare etc., toate îmbinate într-o 
constelație specifică şi necesitând un anumit nivel de dezvoltare, Aceste aptitudini, cât şi 
gradul de dezvoltare/experiență pe care l-a atins o persoană, pot fi determinate prin 
mijloace psihodiagnostice cunoscute (analiza datelor biografice, interviu, teste psiho- 
logice etc.). 

În timp, au fost construite diferite teorii cu privire la natura aptitudinilor şi modali- 
tăţile de a le măsura. Testele de aptitudini cognitive sunt considerate ca fiind cele mai 
populare printre psihologii industriali. 

Se consideră că aptitudinile sunt relativ stabile în ceea ce priveşte relația cu o anumită 
performanță pe o anumită sarcină, probleme sau alte activități orientate pe obiective 
specifice. O caracteristică a aptitudinilor este că ele pot fi definite numai prin unul sau un 
grup de activități sau obiective pe care îl deservesc. Astfel, sarcinile care cer coordonarea 
între percepție şi o acțiune fizică tipică presupun aptitudini psihomotrice etc. Aptitudinile 
cognitive intervin în contextul în care oamenii sunt antrenați în sarcini care cer 
manipularea activă de informații. 

În psihologie, se discută frecvent că aptitudinile sunt cauza unui anumit comporta- 
ment. De exemplu, dacă un manager ia decizii corecte şi este cotat ca eficient, aceasta s-ar 
datora faptului că este un individ foarte inteligent (adică inteligența ar fi explicarea 
cauzală a performanţei). Pericolul în acest caz este că tratăm inteligența (sau oricare 
aptitudine) ca un lucru oarecare pe care cu cât îl ai într-o cantitate mai mare înseamnă că 
vei fi mai performant în domeniul pe care îl reprezintă. O alternativă ar fi să tratăm 
aptitudinile ca o rezultantă sumativă a experienţei trecute. Deci, dacă un manager rezolvă 
probleme complicate de serviciu, a luat decizii eficiente, a dat dovadă de calităti de 
conducere, se poate spune despre el că este un manager inteligent. Vom putea deci 
formula un principiu general că persoanele care au demonstrat că posedă anumite abilități 
cognitive în trecut, vor continua să se manifeste similar şi în viitor. Urmărind această 
logică, putem face referire la comportamente specifice anterioare pentru a: (a) descrie 
nivelul aptitudinal al unei persoane şi (b) pentru a prezice performanţele viitoare ale 


> 

acesteia pe diferite sarcini cognitive (Wernimont, Campbell, 1968). Nici una din cele 
două orientări pe care le-am enunțat nu este satisfăcătoare. 

Unii psihologi consideră aptitudinile ca şi constructe (Eysenck, 1979). Ideea nu este 
acceptată de mulți deoarece se susține că un construct este un concept construit de un 
cercetător sau teoretician şi apoi ele se bazează pe ancore comportamentale. Practic 
vorbind, constructele nu sunt altceva decât simple etichete atașate la un set restrâns de 
comportamente. Totuşi, definiția aptitudinilor cognitive venită din această direcţie se pare 
că este mai clară: Aptitudinile cognitive sunt atribute ipotetice ale indivizilor şi care se 
manifestă când aceștia prestează sarcini care presupun o manipulare activă de informaţii 
(Murphy, 1996). 

Ceea ce s-a demonstrat cu oarecare certitudine este că aptitudinile cognitive sunt 
dispuse ierarhic, intercorelate pozitiv, Revenirea la teoria factorului general g contravine 
orientării lui R.J. Sternberg şi J.P. Guilford care neagă existența lui. În prezent, câştigă 
teren, tot mai mult, modelul ierarhic în trei straturi ale aptitudinilor cognitive propus de 
Carroll (1993). Bazat pe date experimentale, el susține că la un prim nivel găsim factorul 
general g, urmat la al doilea nivel de familii de factori care includ inteligența fluidă, 
inteligența cristalizată, aptitudinea generală de memorare, percepţia vizuală, percepția 
auditivă, aptitudinea de reproducere, rapiditatea cognitivă. Fiecare din aceste aptitudini 
cognitive pot fi apoi caracterizate în termenii unui anumit număr de aptitudini specifice 
(nivelul al treilea, specializat sau țintă), mai omogene, cum ar fi: inducția, dezvoltarea 
limbajului, anvergura memoriei, relaţii spaţiale, discriminarea sonoră, fluența verbală și 
viteza de percepție. 

Discutând despre structura aptitudinilor cognitive, Murphy (1996) desprinde trei 
concluzii generale: (1) un factor general de genul factorului g este necesar pentru a 
explica corelațiile pozitive dintre aptitudinile cuprinse în ierarhie; (2) dacă cele mai multe 
aptitudini se raportează la factorul g (acest lucru se întâmplă cu toate modelele ierarhice), 
problema care se pune este care e mai important, factorul g sau celelalte aptitudini 
speciale ori setul de aptitudini specifice; (3) nici unul dintre modelele ierarhice ale 
aptitudinilor cognitive nu este atât de performant încât să fie acceptat ca punct de 
referință. În domeniul aptitudinilor cognitive nu găsim un consens în ce priveşte structura 
lor; modelele ierarhice nu răspund la întrebarea de ce câţiva indivizi sunt mai performanţi 
decât alții. Se cunoaște extrem de puţin despre bazele sau originile neurale, fiziologice sau 
biochimice ale aptitudinilor cognitive. 


Domeniu! noncognitiv 


+” Însuşirile de personalitate grupează o seamă de factori, implicați mijlocit sau 
nemijlocit în obţinerea de performanţe profesionale, cum sunt particularităţile tempera- 
mentale (energetico-dinamice) şi caracteriale, care reprezintă o expresie a întregului 
sistem al personalității, reglând sistemul de conduite manifestate în ambianța generală 
(Paveicu, 1980; Popescu-Neveanu, 1980). 
Performanţa profesională nu este numai rezultatul prezenţei sau absenței unor particu- 


__ larițăți cognitive, ca inteligență, memorie, atenţie etc. Activitatea unui broker imobiliar, a 


unui manager de top sau confruntarea unei persoane cu anumiţi stresori care intervin în 
contextul mediului său profesional solicită, fireşte, o serie de aptitudini, dar, adesea, 
eficiența, maniera în care face faţă solicitărilor, depinde şi de anumite calități sau atribute 

ale personalităţii, Perseverenţa, calităţile empatice, sociabilitatea, dorința de a-şi construi 
o cabană la munte ori de a petrece o vacanţă în Mexic sunt mobiluri pe care nu le putem 
neglija în prestarea activităţii profesionale. 

Termenul de personalitate a fost definit în multe feluri. Se cunosc peste 300 de defi- 
niţii ale personalității. Ea este inclusă în domeniul larg al proceselor psihice noncognitive, 
adesea alături de interese, orientări şi răspunsuri afective. O modalitate de înțelegere a 
relaţiei dintre personalitate, orientarea individului şi dispoziţia sau atitudinea sa afectivă, 
este prin luarea în considerare a rolului pe care afectivitatea îl are la nivelul fiecărei zone 
de interes. 

Afectivitatea a fost un domeniu mai puţin studiat în psihologie, deși are un rol 
important în evaluările sociale de toate tipurile, putând fi un determinant primar într-o 
mare varietate de comportamente interpersonale. S-a constatat că înțelegerea unor com- 
portamente organizaționale este posibilă prin luarea în considerare a elementului afectiv, 
sub diferitele sale aspecte pe care le poate surprinde. Figura 1.8. prezintă un model posibil 
al relaţiei dintre personalitate, sistemul de orientări ale persoanei şi atitudinile afective, 
aceasta în spiritul în care este privită de psihologii care operează la nivelul psihologiei 
muncii şi organizaționale, Se impun câteva precizări terminologice (în acest domeniu 
există multe confuzii cu privire la utilizarea unor termeni preluaţi adesea eronat din 
literatura de specialitate): 

Afectivitatea este un proces psihic care se referă la reflectarea relației dintre subiect şi 
obiectul sau situaţia care le-a produs. 


Consistenţe comportamentale 


PERSONALITATEA 


Orientare 
(valori, interese) 


Referiri 
specifice 


Răspunsuri afective 


Dispoziţii afective 
(dispoziții, 
temperament) 


Global 


Figura 1.8 Relaţia dintre personalitate, orientare şi dispoziția afectivă 


Personalitatea este situată la nivelul cel mai general. Mulţi psihologi susțin că 
termenul de personalitate este unul general, care poate include o varietate mare de 
variabile care circumscriu domeniul diferențelor individuale. Pervin (1980) defineşte 
personalitatea ca un set de caracteristici ale unei persoane care justifică patterne 
consistente de răspunsuri la diferite situații. Reacţiile afective sunt componente 

importante ale personalităţii; ele sunt implicate “în dimensiunile evaluative generale care 
sunt prezente în percepţia socială. Reacţiile afective au în vedere atât sentimentele, cât şi 
evaluările cognitive. La acestea, unele teorii despre afectivitate au adăugat și o 
fundamentare fiziologică care să explice componenta emoţională a reacţiilor respective. 

Reacţiile afective pot fi dihotomizate în: (a) seturi de tendințe generale faţă de reacţiile 
pozitive sau negative (acestea sunt dispozițiile afective) şi (b) seturi de reacţii afective 
care au în vedere anumite atribuiri specifice (orientări ale individului cum sunt valorile şi 
interesele). Relaţia dintre tendințele afective generale şi atitudinile față de muncă a 
reprezentat o temă majoră pe care s-au concentrat cercetările din aria organizațională; 
există o evidență clară că factorii dispoziţionali joacă un anumit rol în configurarea 
atitudinilor. 

Sistemele de valori reprezintă ceea ce formează obiectul prețuirii fiecărui om. 
Această dimensiune apare foarte bine în munca pe care o prestează o persoană, cât şi în 
comportamentul cotidian al acesteia. Îmbinarea factorilor furnizori de satisfacţii cu cei 
profesionali sporeşte performanțele. 

Anumite profesii pretind din partea celor care le practică anumite calităţi fizice, o 
anumită constituție, care să faciliteze efectuarea cu succes a unei munci. Meseria de 
forjor, de turnător sau de miner este improprie persoanelor cu debilitate fizică. 

Interesele și motivațiile reprezintă condiţiile interne care mobilizează o persoană să 
presteze o anumită activitate. Aceste mobiluri pot avea rezonanţe înnăscute sau dobândite, 
conştiente sau inconștiente, pot fi simple trebuințe fiziologice sau idealuri abstracte 
(Roşca, 1943). 

Motivația este nemijlocit legată de performanță. Un inovator este preocupat de un 
proiect de reducere a consumului de materie primă din dorința de a realiza ceva util şi în 
urma cărui fapt să obțină stima colegilor şi calificativul de “om de bază”. Şi în cazul 
motivaţiei vom distinge diferite niveluri la care un individ este capabil să se mobilizeze. 
În general, o motivaţie prea slabă sau prea puternică duce la performanţe slabe, la 
incidente/accidente de muncă. De pildă, o persoană supramotivată, care ține cu tot 
dinadinsul să se situeze pe un loc fruntaş într-o competiţie, deşi cunoştinţele, deprinderile 
şi experiența în muncă nu o avantajează, riscă să nu poată controla toţi factorii pertinenţi 
activităţii respective şi astfel să cauzeze incidente/accidente de muncă. 

Interesele sunt definite ca atitudini cognitiv-afective care facilitează activitatea şi 
aptitudinile speciale, fiind cele care dau valențe noi activităţii de muncă prin aceea că 
creează un climat psihologic favorabil (Popescu-Neveanu, 1980). 

Variabilele de sex şi vârstă explică şi ele anumite performanţe în muncă. În general, 
s-a constatat că multe activităţi, prin natura lor, sunt specifice femeilor, întrucât acestea 
ajung la performanţe ridicate într-un timp relativ scurt: culegerea şi pregătirea datelor 
primare pentru calculatoare, profesii textile sau unele domenii ale electronicii. La fel, 
vârsta constituie adesea un impediment pentru anumite profesii, dar un avantaj în altele. 
Există unele profesii pe care tinerii le consideră plictisitoare, cum ar fi munca Ia liniile de 
asamblare a automobilelor, dar în care vârstnicii obţin performanțe satisfăcătoare. S-a 
observat că muncitorii vârstnici sunt mai bine integrați profesional, satisfacţiile profesio- 
nale sunt sporite şi sufit mai puţin înclinați spre fluctuaţie (Meltzer, Stagner, 1980). 
Şcolarizareă este ii contextul industriei contemporane o problemă asupra căreia s-au 
oprit numeroşi cercetători. Astăzi nu se mai concepe angajarea unui muncitor analfabet, 
industria automatizată și semiautomatizată este condiţionată de existența unor muncitori 


Evaluarea competenţei sau calea spre succes 27 


cu înaltă calificare, bine instruiți. O instruire superioară înseamnă în primul rând o 
conştientizare mai ridicată a activităţii profesionale, o altă percepere a riscului în muncile 
care presupun un oarecare pericol şi deci reducerea numărului de accidente, o implicare 
mai completă în sarcinile de muncă etc. 

Ritmul accelerat al dezvoltării industriale şi de introducere a noilor tehnologii şi 
utilaje reclamă tot mai mult organizarea de programe de perfecționare a pregătirii 
profesionale, acțiune care se face, diferențiat, în funcție de profesie, calificarea 
cursanților, vârsta acestora etc. Utilizarea unor metode de instruire adecvate şi eficace, cât 
şi a unor tehnici de evaluare eficiente, este o problemă care se face cu multă 
responsabilitate, bazată pe criterii ştiinţifice. 

Experiența este o calitate la care se face apel atunci când se pune problema angajării 
de personal. Ea se câştigă în timp, în urma confruntării persoanei calificate cu situaţii de 
muncă variate. Ea înseamnă însușirea de strategii de lucru diferite care să faciliteze 
efectuarea în noile condiții şi la parametri optimi a activităţii de muncă. Să ne gândim la 
felul în care un conducător auto începător conduce maşina, la ezitările, tensiunea şi 
crisparea în care îşi desfăşoară activitatea şi, în final, la epuizarea fizică şi psihică cu care 
îşi sfârşeşte ziua de muncă. Un comportament total diferit va avea un conducător auto cu 
experienţă. Să nu uităm însă că pe baza unei experienţe bogate se pot grefa noi deprinderi, 
se poate efectua un transfer pozitiv de cunoştinţe şi strategii euristice de activitate. 

Orizontul cultural al unui individ este iarăşi o dimensiune care contribuie la 
performanța profesională. Orizontul cultural şi profesional al unei persoane participă la 
implementarea creativităţii în munca desfăşurată. Nu întâmplător, obiectivul fundamental 
al educaţiei contemporane este dezvoltarea multilaterală a personalității, fapt ce poate 
conferi individului mobilitate în lumea profesiunilor, deschizându-i, totodată, noi perspec- 
ive de dezvoltare. 

Dimensiunile conţinute în ceea ce am circumscris prin terminologia variabilelor 
individuale sau de personalitate implicate în activitatea de muncă, şi de care aceasta 
depinde, nu sunt epuizate de ceea ce am trecut în revistă într-o manieră sintetică, ele 
privesc şi alte variabile specifice fiecărei profesii. Le-am schiţat pe cele mai generale. Aşa 
cum profesiile diferă între ele și importanţa variabilelor enunțate este diferită, după cum 
și structurarea lor. O listă exhaustivă a dimensiunilor de personalitate care definesc 
practicarea unei profesii nu poate fi dată decât în termeni aproximativi. 


1.4.2. Importanţa variabilelor situaţionale 


În desfăşurarea activităţii de producție un aport la fel de important ca şi calitățile 
personalului muncitor îl aduc condiţiile de muncă alături de cele organizaționale. Chiar 
întrunind la un nivel maxim calitățile individuale solicitate de o anumită activitate, 
productivitatea muncii va fi deficitară dacă nu sunt rezolvate problemele organizatorice. 
Au fost cazuri când unele întreprinderi au considerat că sporirea numărului de ore de 
muncă va duce la o creştere a producţiei. O circulară din 1918 a Ministerului muncii 
francez menţiona că este atât în interesul sănătății oamenilor, cât şi al producţiei să se 
revină la durata de 8 ore a zilei de muncă. Atunci când s-a trecut de la orarul de muncă de 
9 ore la cel de 8, la uzinele Zeiss s-a constatat o creştere a randamentului mediu cu 16% 

(Roşca, 1969). Vedem deci că abordarea sistematică a procesului de muncă devine o 
condiţie sine qua non a productivității. 


1,4.2.1. Variabile fizice şi de muncă 


Găsirea unor soluţii tehnice și organizatorice cât mai eficiente stă în atenţia oricărei 
unități industriale, a ştiinţei şi tehnicii în general. Metodele de muncă moderne, axate pe 
mecanizarea şi automatizarea producţiei, pe utilizarea celor mai noi cuceriri ştiinţifico- 
tehnice, constituie un factor de bază al creşterii productivității. Într-o exploatare mineră 
nu este indiferent ce metodă de exploatare a minereului se foloseşte. În funcţie de 
condiţiile existente se poate apela la metoda de exploatare prin surpare, cu rambleu, cu 
subetaje şi pilieri etc. Pentru unele unități munca în acord poate fi mai productivă decât 
aceea în regie şi invers. Ştim că la timpul său munca la bandă rulantă a fost considerată o 
revoluţionare a industriei, a trebuit să treacă un oarecare timp până s-au demonstrat 
efectele nocive ale acesteia, aşa că în prezent multe întreprinderi au renunțat la aceast 
mod de lucru, 

Proiectarea echipamentului de muncă poate influența productivitatea. Aici subli- 
niem necesitatea excluderii soluțiilor de proiectare bazate pe bunul simţ al proiectantului 
şi care, mai curând sau mai târziu, vor fi sortite eşecului; se cunoaşte că intervenţia 
ergonomică corectivă este mult mai costisitoare decât aceea din timpul proiectării. 
Adesea, este citat ca exemplu de proiectare ghidată de bunul simț cazul unui camion la 
care din cauza amplasării defectuoase a comenzilor 20% dintre şoferi atingeau cu genun- 
chiul volanul în momentul acţionării frânei de picior (Faverge, Leplat, Guiguet, 1958). 

Condiţia echipamentului de muncă reprezintă o altă dimensiune a productivității. 
Un echipament într-o stare avansată de uzură, învechit, nu va putea niciodată concura cu 
unul nou, modern, caracterizat prin precizie și timp de utilizare efectivă mărit. 

Spaţiul de muncă şi amenajarea sa constituie un factor important al productivităţii, 
specialiştii în ergonomie obținând rezultate de-a dreptul spectaculoase prin intervenții la 
acest nivel. Intervenţia ergonomilor într-un sector al unei fabrici de textile legat de 
amenajarea spaţiului de muncă a dus la scurtarea distanțelor «le transport cu 45m, la 
creşterea gradului de ocupare a maşinii cu 18,1% şi excluderea unui transport pe o 
distanță de 100m cu 40-50kg. Beneficiul realizat a fost de aproximativ 37 853 dolari/an, o 
depăşire a reperelor fabricate cu 19 585 bucăţi şi o economic de 5,4 muncitori (Baciu, 
1978). 

Mediul fizic în care se desfăşoară activitatea de muncă acționează nemijlocit asupra 
celui care munceşte şi indirect asupra productivității muncii. Factorii fizici de microclimat 
ai muncii se referă, în general, la zgomot, iluminat, vibrații, acceleraţii, temperatură, 
umiditate, noxe etc. Întotdeauna când s-a acționat în sensul ameliorării condiţiilor de 
microclimat s-a ajuns la o creştere semnificativă a performanţelor de muncă. Inițierea 
unor cercetări ergonomice la o întreprindere poligrafică a însemnat o creştere a producti- 
vităţii muncii cu 5-10% prin intervenţii asupra cromaticii. Reducerea zgomotului în unele 
sectoare cu 12dB, prin placarea mașinilor cu plăci fonoabsorbante, a contribuit la 
creşterea producţiei cu 12% şi reducerea erorilor cu 57% (Răduţ, Lăpuşan, 1978; Morar, 
Lăpuşan, 1978). 

1.4.2.2. Variabile organizaționale şi sociale 


La eficiența muncii contribuie şi numeroase variabile organizaționale şi sociale. Ca 
variabilă de bază se aminteşte întotdeauna caracterul şi politica organizaţiei. Fiecare 
companie îşi are propria sa personalitate, particularităţile sale individuale. Găsim, astfel, o 
anumită politică de personal, o atitudine generală față de cooperarea şi realizarea planului 
de producție, o anumită concepţie gospodărească şi de repartiție a veniturilor etc, În 
exercitarea conducerii unei organizații vom întâlni, iarăşi, unele particularităţi individuale 
rezultate din împletirea realistă a modului de exercitare a autorităţii ierarhice colective 
(participativă) cu autoritatea unipersonală. 

Sistemul de instruire şi control reprezintă în actualul context al revoluţiei industriale 
o problemă fundamentală. Revoluţia industrială a introdus reconfigurarea rapidă a 
profesiilor, precum şi crearea de noi profesiuni. Se apreciază că în viaţa profesională a 
unui îndivid pot apare două și chiar trei reconvertiri profesionale. Este explicabil de ce, 
pentru a se putea ține pasul cu cerințele de modernizare a tehnicii, întreprinderile şi-au 
pus la punct un sistem propriu de calificare şi de perfecționare a pregătirii profesionale, 
prin ultimul trecând periodic întreg personalul muncitor. Fireşte, de seriozitatea acțiunilor 
amintite depind şi eficienţa sau performanţele profesionale. Am adăugat şi elementul de 
control, înțelegând prin acesta preocuparea față de calitatea muncii, cât şi față de 
respectarea normelor de disciplină în care trebuie să se încadreze întregul personal al unei 
companii și care, la rândul său, se bazează pe reguli ce diferă de la o unitate economică 
sau de cercetare la alta. Este vorba de respectarea normativelor de producţie, încadrarea 
în graficele de plan şi realizarea normelor planificate, încadrarea conştientă în normele de 
securitate a muncii etc. 

Salarizarea şi sistemul de stimulente practicate într-o unitate industrială sau de 
cerctare sunt dimensiuni motivaţionale ale performanțelor profesionale care au un rol 
important. Munca în acord simplu ori în regie își are principiile organizatorice proprii și 
constituie un factor motivaţional extrinsec. La fel, sistemele de stimulare promovate după 
un studiu psihologic competent şi respectând cu acuratețe normeie principialității şi 
evidențierii valorilor pot deveni elemente motivaţionale intrinseci cu efecte majore asupra 
performanţelor. 

Mediul social în care se desfăşoară activitatea de producţie este o altă dimensiune 
corelată pozitiv cu performanța profesională. Se are în vedere compoziția echipelor de 
muncă, relaţiile de muncă, sistemul de conducere, atitudinea față de muncă etc. Un climat 
profesional nefavorabil se repercutează în mod direct asupra productivităţii muncii prin 
nerealizarea normelor, prin calitate şi cantitate necorespunzătoare etc. Într-o unitate 
industrială unde predomină un climat de muncă nefavorabil vom întâlni un procent ridicat 
de absenţe şi întârzieri, abateri disciplinare, o rată a fluctuației ridicată, accidente şi 
incidente de muncă frecvente etc. 

Competența profesională este privită ca vectorul rezultant al interacțiunii celor două 
tipuri de variabile: situaționale şi individuale. Succesul într-o profesie nu trebuie înțeles 
ca o combinaţie a tuturor variabilelor menționate. La fel, nu putem considera exhaustivă 
lista de variabile enunțate. Profesiile sunt foarte diferite. Uneori sunt suficiente două, trei 
variabile din cele analizate ca să se poată prognostica un succes; alteori, explicaţia 
succesului o găsim prin combinarea de mai multe variabile decât cele amintite. 

1.5. REUŞITĂ ŞI EŞEC PROFESIONAL: PROFILURI 
PSIHOLOGICE 


Afirmăm despre o persoană că s-a realizat profesional fiind considerată un bun 
specialist; altădată, se poate spune contrariul. De fapt, în permanență, raportăm oamenii şi 
îi apreciem după modul în care îşi practică meseria, cu competență sau incompetenţă. Se 
spune adesea despre minerit că este o “artă”. La fel se poate spune despre orice 
profesiune, nivelurile superioare ale măiestriei profesionale: confundându-se cu valenţele 
operei de artă. 

În orice profesie suntem confruntaţi cu doi poli ai competenţei: succesul şi eşecul 
profesional. În linii generale succesul sau reuşita şi eşecul sau insuccesul decurg din 
evaluarea efectuată de alți specialişti în domeniu, în funcţie de o serie de norme proprii 
profesiei în cauză. Se spune că o persoană a eşuat profesional când rezultatele sale în 
muncă sunt considerate ca insuficiente în raport cu normele organizaționale, Un frezor 
care depăşeşte numărul de rebuturi admise de normativele întreprinderii şi are o 
productivitate scăzută şi de o calitate îndoielnică va fi catalogat ca fiind “slab pregătit 
profesional”. Un profesor ai cărui elevi nu posedă la o verificare curentă cunoştinţele 
specificate în programa şcolară este clasificat ca fiind un cadru didactic slab. La fel, 
cercetătorul neproductiv, care nu poate duce la bun sfârşit o investigație şi ale cărui 
rapoarte de cercetare nu reușesc să aducă nimic nou, este apreciat ca atare. 

Din punctul de vedere al cercetării ştiinţifice, delimitarea precisă a graniţelor 
succesului/insuccesului profesional este o problemă de mare importanță. În general, 
studiile axate pe evidenţierea dimensiunilor reuşitei profesionale tratează cu aceeaşi 
seriozitate şi factorii pertinenți eșecului. Analiza cauzelor eşecului ne dă informații utile 
asupra factorilor determinanți ai succesului. Nu trebuie înţeles că factorii de reușită sunt 
exact replica sau versiunea pozitivă a factorilor de eşec. Absența unei dimensiuni 
profesionale determinante a succesului într-o anumită activitate nu atrage după sine 
neapărat un eşec profesional. La fel, o abundență de calități profesionale nu înseamnă 
neapărat şi reuşită profesională. Motivele reuşitei nu pot fi descifrate întotdeauna integral, 
dar cele care antrenează un eşec trebuie să constituie obiectul unei investigații, 
Parafrazându-l pe Faverge (1958), putem afirma că analizând factorii de eşec profesional 
se face o dublă descoperire: un aspect negativ (ceea ce nu a reuşit să facă individul - ceea 
ce s-a ratat), fapt ce ne va conduce spre ceea ce trebuie să se întreprindă; şi un aspect 
pozitiv (ceea ce a fost efectuat), revelator al unor mecanisme perturbante exterioare 
sarcinii profesionale. Investigarea celor două aspecte va contribui la definirea unui set de 
concluzii care să indice ce trebuie efectuat pentru ca muncitorul (luat în sens larg) să se 
integreze cât mai bine în sfera sa profesională. 

Un exemplu. Pentru proiectarea unui sistem psihologic de selecție şi formare 
profesională a operatoarelor perforatoare de cartele, cât și pentru ierarhizarea lor în 
ordinea valorii profesionale, s-a iniţiat un studiu al erorilor (Pitariu, 1980). În această idee 
s-a elaborat o probă de lucru constând dintr-un document primar care trebuia perforat şi 
care presupunea operarea cu întregul bagaj de cunoştinţe şi deprinderi pe care trebuie să-l 
posede o operatoare. Proba a fost administrată timp de 20 minute, după care s-a procedat 
la analiza rezultatelor (Tabel 1.1). 


Evaluarea competenţei sau calea spre succes 31 


Tabelul 1.1 


Analiza performanţelor de perforare într-o probă de lucru de 20 minute 
a 


Variabile Performanţe % Media Li 


Nr. de coloane perforate (din total 


posibile) 147120 70.7 3282.7 597.50 
Erori de percepţie 198 53.0 44 3.39 
Erori secvențiale s2 13.9 1.2 1.49 
Erori de operare 123 33.0 2.7 2.44 
Total erori/total coloane perforate 323 3.0 83 493 


————————————————— 


Din studiul erorilor a rezultat că acestea se polarizează în sfera perceptiv-motorie şi a 
atenției. Astfel, erorile perceptive sau de atenţie (lectura eronată a documentelor-sursă) 
reprezintă 53.08% din totalul erorilor comise. Erorile secvențiale, în care au fost incluse 
inversiunile — 13.94% şi erorile de operare cu tastele funcţionale, reprezintă 32,98%. Pe 
baza acestor date şi a altora derivate din tehnicile de analiză a muncii, s-a putut trasa 
profilul psihologic al operatoarei perforatoare de cartele (sau operatoarele antrenate în 
pregătirea datelor primare pentru calculator): coordonare vizual-motorie, atenţie susținută, 
memorie tactil-kinestezică, dexteritate digitală, rezistență le efort, echilibru psihic, 
dinamism etc. Sunt preferate persoanele între 18-25 ani, absolvente de liceu, conştiin- 
cioase în practicarea muncii, care acceptă uşor să fie supravegheate şi care sunt receptive 
la instrucţiuni orale şi scrise. Totodată, a fost posibilă şi proiectarea unui program 
complex de formare profesională de scurtă durată paralel cu unul de selecţie. 


1.5.1. Succesul în activităţi manageriale 


Activităţile de monitorizare, îndrumare, au creat persoana conducătorului sau a mana- 
gerului a cărui personalitate este interesant de descifrat, având un important caracter 
practic. Cercetările psihologice au făcut numeroase tentative de identificare a structurii 
personalităţii conducătorului, dar cu succese mai puțin spectaculoase. Totuşi, ne vom opri 
puţin asupra acestei teme majore de interes pentru faptul că în ultimul timp problema 
eficienței managerului şi a activităţii pe care o desfăşoară a devenit unul din obiectivele 
majore ale studiilor de psihologia muncii şi organizațională. 

Primul studiu legat de psihologia conducerii şi a conducătorului îi aparține lui L.M. 
Terman (1877-1956), fiind datat din anul 1904. Au urmat apoi o serie de alte studii 
dispersate ale unor psihologi mai mult sau mai puţin cunoscuţi, demonstrându-se interesul 
crescând vizavi de această problemă. Stogdill (1958) face o primă sinteză a publicațiilor 
care au investigat personalitatea conducătorului, căutând factorii de succes de care se 
leagă aceasta. EI a investigat frecvența cu care apar menţionate în revista Psychological 
Abstract studiile referitoare la problemele psihologice ale conducerii. În Figura 1.9. este 
prezentat rezultatul analizei lui R.-M. Stogdill. 

Figura 1.9 Frecvența publicațiilor anuale (cărți şi articole) 
referitoare la problema conducerii. 


Diagrama din Figura 1.9 este cert ascendentă, un impuls semnificativ fiind dat de anii 
1940-1944 când războiul a impus acțiuni psihologice de selecţionare a ofiţerilor, apoi, sub 
influenţa şcolii lui Kurt Levin, interesul faţă de psihologia conducerii a fost susținut de o 
serie de experimente şi soluţii metodologice mai rafinate. Studiul metaanalitic efectuat de 
R.-M. Stogdill a analizat, printre alte aspecte ale psihologiei conducerii, şi caracteristicile 
psihologice ale liderilor. Acest studiu a fost excelent actualizat de către Montmollin 
(1968) care l-a completat cu o serie de observaţii deosebit de utile pentru ceea ce a 
devenit inai târziu profilul psihologic al managerului. Astfel, a reieşit că un conducător 
trebuie să posede o inteligenţă peste medie, dar nu cu foarte mult peste media grupului 
(1Q=115-130), deoarece se pot ivi distorsiuni de comunicare şi conflicte. O calitate 
apreciată de către grup a unui conducător este cunoaşterea practică a situațiilor pentru 
care el a fost ales ca şef. Capacitatea de judecată și de decizie sunt calităţi care corelează 
semnificativ pozitiv cu poziţia de conducere ocupată. La aceşti factori cognitivi se adaugă 
intuiţia şi originalitatea. În ceea ce priveşte particularităţile temperamentale ale liderului, 
amintim, ca importante: adaptabilitatea (adaptarea la situaţii schimbătoare), controlul 
emoțional, controlul stării de spirit şi al optimismului, siguranța şi încrederea în sine, 

puterea şi integritatea convingerilor. Dintre particularitățile individuale asociate compor- 
tamentului social sunt menţionate participarea, iniţiativa, perseverența şi ambiția, 
responsabilitatea, dominarea şi cooperarea. La fel sunt apreciate sociabilitatea, tactul şi 
diplomația, popularitatea şi prestigiul. 

Montmollin (1968) a ajuns la o concluzie negativă: nici una din particularitățile 
psihice studiate, în investigaţiile mai vechi şi mai noi, nu pare să fie în mod uniform şi 
primordial asociată cu exercitarea conducerii, nici una din ele nu permite să se definească 
o “aptitudine de conducere”, simplă sau generală, pe care anumite persoane ar poseda-o la 
un nivel mai mult sau mai puţin important. Studiile despre conducători sau manageri, în 
ciuda rezultatelor controversate, continuă. Sunt generate noi modele ale conducerii şi 
inițiate noi investigaţii pe linia selecţiei conducătorilor și a formării lor (Bass, 1998; 
Pitariu, Pitariu, 1998). 

Metodologia de investigare a calităţilor manageriale este variată. Prezentăm în conti- 
nuare câteva tentative de detectare a calităţilor de conducere. 

Vorweg (1971) a cercetat calitățile conducătorului. Autoarea citează câteva studii 
întreprinse de psihologi şi ne prezintă rezultatele propriei investigaţii, Ne-a reţinut atenția 
o cercetare prin care s-a prezentat unui număr de 100 oameni de ştiinţă din domeniul 
ştiinţelor conducerii un chestionar cu 177 calităţi care ar putea diferenția managerii de la 
diferite niveluri ierarhice de execuţie (șefi de secție, şefi de departament, director tehnic şi 
director de întreprindere). Persoanele chestionate notau pe o scală de la 1 la 5 importanța 
fiecărei calităţi pentru un manager aflat într-un anumit post ierarhic. O concluzie 
importantă a fost aceea că pe măsură ce postul de conducere se situează pe o poziţie 
superioară, cresc, ca pondere, cerințele față de calităţile psihologice manageriale, în timp 
ce valoarea cunoştinţelor profesionale rămâne în general aceeaşi. Au fost identificate 
următoarele „calităţi psihologice ale managerului eficient şi care pot fi incluse într-un 
sistem de evaluare a competenţei acestuia: 

e Să expună ideile clar şi convingător; 
e Să realizeze idei valoroase; 
e Să fiereceptivla iniţiative; 
e Să promoveze disputele ştiinţifice; 
Să poată stăpâni situaţiile dificile; 
Să fie cât mai exigent cu sine însuşi; 
Să stimuleze iniţiativa şi activitatea pentru îndeplinirea sarcinilor; 
Să formeze conştiinţa răspunderii la subalterni. 

Într-o altă cercetare raportată de autorul menţionat, 80 de experţi au evaluat 175 de 
calități din 6 categorii comportamentale. Au rezultat 16 dimensiuni comportamentale ale 
eticienței manageriale care au ponderea cea mai mare: 

e Arc idei şi impulsionează creator munca; 

e Este deschis, nu are două fețe; 

e  Sesizează rapid noi situaţii problematice şi poate trasa pe baza lor strategii de 
acţiune noi pentru colectiv; 

e Nu se mulţumeşte cu succese şi face eforturi noi pentru creșterea producti- 
vităţii muncii; 

.  Manifestă întotdeauna o opinie proprie, fermă, în concordanță cu politica 
firmei; 


. .. 

e Este imparțial în relaţiile cu subalternii şi colegii, îi tratează pe toți egal, 
indiferent cât de apropiaţi îi sunt; 

Este concret în trasarea de sarcini, evită neclaritățile; 

Îşi însufleţeşte colaboratorii şi pentru rezolvarea celor mai dificile sarcini; 
Este preocupat de ridicarea continuă a nivelului profesional; 

Se bucură de recunoaştere şi autoritate în cadrul colectivului; 

Se pricepe să repartizeze sarcinile în mod eficient; 

Dă îndrumări şi, totodată, ţine seamă de opinia altora; 

Îşi dezvoltă permanent din proprie iniţiativă cunoştinţele sale generale; 

Ştie să înveţe din greşeli; 

Dispune de o bună cunoaştere a oamenilor; 

Se poate reorienta rapid şi poate să se adapteze din mers la diferite situații de 
muncă. 


Într-un alt experiment, 13 directori generali au fost solicitați să evalueze 21 de 
trăsături care se presupune că ar asigura succesul în colaborarea cu un director adjunct 
(Vorweg, 1971). Tehnica de lucru a fost aceea a comparării pe perechi. În Tabelul 1.2 se 
prezintă ierarhizarea răspunsurilor date de subiecţii chestionați. 

Tabelul 1.2 


Jerarhia comportamentelor care definesc succesul în colaborarea unui director general cu 
un director general adjunct 


Rangul Trăsătura 

l Conduce bine 

23 Decide cu plăcere 

2/3 Este un model pozitiv 

4 Acţionează cu chibzuinţă 

5 Caută consultarea colectivă 

6 Are autoritate 

i Reacționează obiectiv 

8 Are idei 

9 Este consecvent în ce priveşte controlul 
10 Planifică just 

8] Este receptiv la nou 

12 Ştie să.organizeze bine 

13 În situaţii critice acționează sever 
14 Repartizează bine munca 

15 Are o calificare bună 

16 Îşi informează subalternii 

17 Stimulează 

18 Are o bună imagine de ansamblu 
19 Recompensează o muncă bine făcută 
20 Ştie tot ce se întâmplă în companie 


21 Are sensibilitate 

Comportamentele pe care le-am prezentat în tabelul de mai sus pot fi utile în proiecta- 
rea unor anumite tipuri de fişe de evaluare. 

C.E. Jurgensen (Campbell, 1970) a selecționat 120 de adjective și le-a prezentat la 
210 persoane ca să selecteze pe acelea care definesc cel mai bine “tipul de lider 
caracterizat ca eficient” (Tabelul 1.3.). 


Tabelul 1.3 


Adjective care caracterizează persoana liderului eficient/ineficient 


Adjectivele care ar indica pe liderul Adjective care caracterizează persoana 
eficient liderului ineficient 
Hotărât Amabil 
Agresiv Conformist 
Productiv Rezervat 
Informat Agreabil 
Determinant Conservator 
Activ Grijuliu 
Creativ Manierat 
Inteligent Atent 
Responsabil Formalist 
Întreprinzător Curtenitor 
Clar în gîndire A Modest 
Cu iniţiativă Ordonat 


Într-o cercetare privind particularităţile distinctive ale colectivului creator în cerce- 
tarea ştiinţifică, Roco (1981, 1985), axându-se pe o metodologie de investigaţie 
complexă, reuşeşte să surprindă câteva portrete care reprezintă principalele însuşiri 
specifice persoanelor din componența unui grup de creație. Astfel, şeful de colectiv este 
caracterizat ca fiind o persoană cu o personalitate multilateral dezvoltată, orientată 
îndeosebi spre creaţie şi valori moral-profesionale. El promovează un anumit sistem de 
apreciere şi interevaluare a membrilor colectivului, bazat mai ales pe valoarea profe- 
sională şi morală a individului. Asigură o atmosferă de cooperare profesională, fiind 
capabil să implementeze un climat de competență şi motivaţie profesională. Calitățile 
psiho-organizatorice apreciate sunt: stilul democratic de conducere, rolul în grup orientat 
spre solidaritate şi progres colectiv, gradul înalt de integrare socioafectivă în colectiv, 
acomodarea interpersonală uşoară. 

Uneori, accentul investigaţiilor a fost deplasat spre surprinderea însuşirilor negative - 
periculoase în practicarea unei profesii, aceasta deoarece ele trebuie privite drept 
contraindicaţii, cei în cauză trebuind tratați cu multă circumspecţie atunci când se pune 
problema unei angajări. Analizându-se, în acest context, factorii de personalitate care ar 
favoriza comiterea de accidente de circulaţie rutieră, s-a putut structura un portret 
aproximativ al conducătorului auto incompetent, potențial generator de accidente. 
Psihiatrul canadian W.A. Tillman (MceGuire, 1976) a constatat că şoferul predispus spre 
accidente se remarcă printr-o serie de indicatori: o frecvenţă ridicată de probleme 
familiale curente şi în copilărie (divorţ, alcoolism etc.), delincvență în adolescenţă, rată de 

fluctuație profesională ridicată, are preocupări extraprofesionale sărace şi are prieteni 
puţini, iresponsabil faţă de propria-i familie, este evaluat ca imatur emoţional și agresiv, 
De aici și concluzia cercetătorului canadian că “un om şofează așa cum trăieşte”. 

Succesul şi eşecul profesional sunt două dimensiuni calitative ale istoriei profesionale a 
unui individ, În practică, ele se prezintă sub diferite forme, nuanțate și distribuite pe o scală 
valorică multidimensională. SĂ nu uităm şi caracterul dinamic căruia i se Supun dimensiunile 
amintite, la fel dependenţa atât față de specificul profesiei, cât și al activității practicate. 


1.5.2. Repere în evaluarea managerilor 


Personalul cu funcţii de conducere, şef de echipă, maiștri, şef de atelier sau secţie, 
director etc., a suscitat întotdeauna interesul cercetătorilor, considerându-se că aportul lui 
în realizarea obiectivelor organizaționale este primordial. Astăzi, ni se par desuete 
afirmaţii de genul aceleia că funcția de conducere se moștenește. 

Rezumându-ne la personalul care deţine funcții de conducere în unităţile economice, 
vom schița, prin prisma principiilor teoretice definite şi a rezultatelor relevate de 
cercetările efectuate, un model posibil al evaluării acestui tip de personal. Desigur, având 

„în vedere diversitatea funcţiilor de conducere, modelul va fi complicat/simplificat, în 
funcție de cadrul situațional la care se face referirea. Punctul de' plecare utilizat l-a 
constituit o cercetare amplă asupra eficienței personalului de conducere, inițiată de 
Campbell, Dunnette, Lawler şi Weick (1970), şi care ne-a reținut atenția atât prin 
realismul ei, cât şi prin cadrul aplicativ general pe care îl propune. 

Problema conducerii, aşa cum o întîlnim la toate nivelurile unei companii sau altui tip 
de instituţie, apare ca o activitate complexă, de multe ori fiind greşit redusă Ja ceea ce s-a 
reuşit să se condenseze într-o listă de calități considerate a fi determinante ale unui bun 
lider. Atunci când s-a încercat să se privească limitativ și static succesul în diferite funcţii 
de conducere, predicția a fost nesemnificativă (Neculau, 1977). Este adevărat că liderului 
unui grup i se cere să posede anumite calităţi individuale, dar aceasta nu rezolvă şi 
problema eficienței. Persoana cu structura sa de personalitate şi experiența profesională 
specifică este numai o verigă a succesului, Din această cauză, cercetările au fost axate şi 
pe un alt făgaș, anume acela al studierii «ecanismelor procesuale care conduc la 
abordarea unor strategii comportamentale specifice. Este vorba de modul cum calităţile 
individuale sunt valorificate în diferite contexte situaționale de către conducere. Şi aici au 
fost întocmite o serie de liste ale comportamentului eficient, deosebit de utile, care 
sintetizează stilul de acţiune al personalului de conducere eficient: planifică și organizează 
efectiv, urmăreşte obiectivele realist; deciziile luate sunt axate pe consultarea grupului, dar 
îşi asumă responsabilitatea pentru ele; acţionează prin delegare; se bazează pe încrederea în 
oameni; cooperează şi coordonează cu eficiență; este un stimulent la acţiune etc, 

Deşi rezultatele activităţii de conducere, produsul, au fost puţin investigate, în ultimul 
timp atenţia cercetătorilor se îndreaptă şi spre acest aspect. În urma chestionării de către 
G.W. England a 1072 lideri în legătură cu importanța a opt obiective organizaționale şi de 


care depinde succesul în conducere, ierarhia primelor șase este următoarea. (Campbell, 
1970); 

Obiective % 
Eficiență organizaţională 60 
Productivitate înaltă 60 
Profit maximizat 48 
Dezvoltarea întreprinderii 43 
Conducerea producției 38 
Stabilitate organizațională 17 


Primele trei produse se presupune că ar reprezenta indicatorii de bază ai conducerii 


eficiente (referirea se face 


la întreprinderile din S.U.A.). 


Atâta timp cât cele trei concepte care definesc rezultatul eficient al comportamentului 


de conducere (persoana 


, mecanismele procesuale şi produsul) sunt tratate izolat, 


rezultatele practice vor fi parțiale, incomplete. Persoana, Mecanismul procesual şi 


Produsul pot fi sudate 
conducere (Figura 1.10.). 

Figura 1.10 Modelul euristic al elementelor determinante ale stilului de conducere 


eficient (după Campbell ş.a., 1970). 

Descifrând modelul prezentat, constatăm că individul, în rolul său de personal de 
conducere, vine cu o anumită configuraţie de particularități individuale. Inteligența, 
aptitudinile şi alte însuşiri de personalitate îşi păstrează sensul obişnuit, cunoscut. De o 
atenție aparte se bucură însă sistemul factorilor motivaţionali, trihotomizat în: expectanța 
sau probabilitatea subiectivă de estimare de către individ a realizării obiectivului fixat; 
percepția recompensei posibile prin atingerea obiectivului fixat, intensitatea preferințelor 
pentru un anumit tip de stimulare din sistemul cu care operează compania respectivă. 
Fiecare din cele trei componente motivaționale trebuie să constituie obiectul unor 
investigaţii de profunzime, utilizând metodologii complexe de cercetare, atât de laborator, 
cât şi de teren. 

Performanţa în munca de conducere este determinată firesc şi de o serie de variabile 
situaționale și/sau climat organizațional. Exigenţele sarcinii de muncă şi particularitățile 
sistemului de solicitare şi desfacere a produselor sunt factori prin care se determină, la fel, 
cerințele de conducere. 

În mod obişnuit se face distincție între comportament de conducere, performanță şi 
eficiență organizaţională, distincție surprinsă în modelul prezentat. 

Evident, dacă oamenii, la locul lor de muncă, în rolul particular pe care îl deţin, se 
comportă într-o anumită manieră, spunem că adoptă anumite mecanisme strategice de 
lucru. Astfel, izolând setul de comportamente caracteristice unui anumit rol de conducere, 
răspundem la o întrebare deosebit de importantă: ce face persoana sau persoanele 
respective în postul de muncă respectiv? 

Performanţa în muncă implică, de obicei, măsurare sau cel puţin estimare. Aici se au 
în vedere atât categoriile de comportamente care sunt relevante îndeplinirii obiectivelor 
organizaționale, cât şi semnificația diferențelor între abilităţile sau deprinderile cu care 
comportamentele puse în joc reuşesc să se dovedească eficace. Deci, care sunt compor- 
tamentele semnificativ eficiente? 

Rezultatele organizaționale sau consecințele activităţii de conducere sunt un index 
global a! eficienţei. Sunt incluse elemente de promovare, indici de premiere, producti- 
vitatea muncii în sectorul/unitatea în cauză, evaluările globale ale eficienței conducerii etc. 

Modelul în baza căruia putem aprecia eficiența sistemului de conducere are un 
caracter dinamic. EI ține seama de modificările în timp ale cerințelor sarcinilor de muncă, 
acestea fiind consecinţe ale modificărilor generale ale mediului muncii. De. asemenea, 
modelul analizat este considerat dinamic și prin mecanismele de feedback pe care le 
generează. Observăm că modelul operează cu două categorii de feedback-uri, unul care 
pleacă de la performanţa individuală în munca de conducere şi celălalt de la rezultatele 
organizaționale. Primul vizează în mod nemijlocit factorul experențial, de competenţă 
achiziționată, specificitatea sarcinilor de muncă şi elementele formative ale personalității. 
Acest feedback se încheie la nivelul mecanismelor operaționale ale conducătorului. 
Feedback-ul încheiat la nivelul produsului muncii are un caracter orientat cu preponde- 
renţă pe particularitățile individuale, atât aptitudinale, cât şi de personalitate, precum şi pe 
factorii motivaţionali implicaţi în stimularea implicării în muncă. 

În general, se poate sublinia că aprecierea eficienței personalului de conducere este o 
acțiune complexă, multideterminată sau multidimensională, posibilă numai în contextul de 
abordare dinamică a persoanei conducătorului şi activităţii de muncă. 

1.6. MODELE DE EVALUARE A PERFORMANȚELOR 
PROFESIONALE - VALORI ŞI LIMITE 


1.6.1. Simţul comun şi metodele empirice de evaluare a 
personalului i 


Confruntați cu necesitatea aprecierii personalului în diferite scopuri, vom observa că 
această acţiune cunoaşte rezolvări extrem de variate în funcţie de sistemul de evaluare 
promovat de unitatea economică respectivă, de persoana evaluatorului şi locul de muncă 
unde are loc evaluarea. 

O companie sau instituţie în care nu a existat o preocupare susținută pentru aprecierea 
sistematică, a personalului, unde aprecierea a fost privită ca o sarcină administrativă 
suplimentară, va realiza în practică un sistem de evaluare întâmplător sau empiric, cu 
metodologii împrumutate sau improvizate, improprii specificului întreprinderii în cauză. 
Lipsa de unitate în promovarea unei metode de evaluare, cât şi absența unui studiu 
sistematic pe această linie, poate duce la rezultate pur formale. Să examinăm un caz 
concret. Colectivul de conducere al unui serviciu a remarcat incompatibilitatea metodei 
existente de evaluare a personalului şi, în consecință, independent de alte colective, şi-a 
construit propriul sistem de apreciere axat pe o serie de indicatori consideraţi “obiectivi”. 
Intenţia a fost meritorie, la alcătuirea indicilor de apreciere a participat întregul colectiv. 
În final a fost elaborată o listă cu mai multe aspecte care se credea că definesc competența 
profesională şi un sistem de ponderi pentru fiecare variabilă. Până aici totul era făcut cu 
multă responsabilitate şi se miza pe faptul că procedura de evaluare va duce la o apreciere 
obiectivă a personalului. Sistemul fiind pus în mişcare, spre stupoarea tuturor s-a constatat 
că a dus la o ierarhizare aproape inversă a valorilor, persoanele mediocre s-au situat pe 
primele locuri în clasament, iar cei competenţi ocupau un loc mediu. Cauza acestui eşec a 
fost dublă; absența unui studiu ştiinţific al variabilelor care defineau competența 
profesională și rezumarea doar la aprecieri empirice; ignorarea unor principii elementare 
de construire şi scalare a elementelor (itemilor) constituente ale fişelor de apreciere, de 
estimare a cantităţii şi calității muncii prestate. Mai mult, punerea în funcțiune unilaterală 
a unui sistem de apreciere, caz petrecut la acelaşi colectiv, a creat o notă discordantă cu 
sistemul general utilizat în unitatea respectivă, generând o situație de imposibilitate a 
comparării colectivului în cauză cu celelalte. Astfel, un colectiv de excepție s-a situat pe 
un loc codaş pe ansamblul unităţii, construind o imagine falsă despre sine. Și, să ne 
reamintim, totul a plecat de la o inițiativă aparent corectă. 

Analiza exemplului de mai sus relevă uşurinţa cu care o soluţie bazată pe o intenție 
bună, dar rezolvată pe baza simțului comun, a realizat un eşec flagrant. Concluzia care se 
desprinde cu uşurinţă este că schițarea unui sistem de apreciere a personalului nu este o 
muncă simplă surmontabilă simplist, ea presupune o abordare de specialitate cu o 
metodologie de cercetare verificată. Afirmam că fiecare organizaţie îşi are propria 
individualitate, astfel solicitând o tratare diferențiată. 

Puşi în situația să-și aprecieze personalul din subordine, multe cadre de conducere pot 
să o facă cu mult discernământ. Aceasta este însă în funcţie de dimensiunea colectivului 
evaluat. Dar, de câte ori nu se constată că aprecierea efectuată a fost imprecisă? Cauza 
frecventă a eşecului în apreciere o constituie axarea numai pe anumite variabile de 
performanță şi neglijarea altora cu care acestea interacționează inducând negativ calităţile 
pozitive. De pildă, un bun mecanic poate deziluziona prin comportamentul său, prin 
atitudinea sa față de muncă, prin sfidarea colectivului, fapt ce îi va reduce semnificativ 
performanţa profesională. Alteori, inteligența socială manifestată de un individ poate să-l 
facă preferat din punct de vedere profesional față de altul mai tăcut, dar net superior ca 
pregătire şi dăruire profesională. Sunt exemple cu care viața ne confruntă adesea, 

Există profesii în care performanţa poate fi exprimată nemijlocit, criteriile de evaluare 
fiind obiective. Nu întâmplător pentru angajarea pe diferite posturi de muncă se 
organizează concursuri. Așa de pildă, probele de lucru la meseriile de prelucrare prin 
aşchiere, operatori la calculator, mecanici, electricieni etc. cunosc o largă răspîndire. Dar, 
la o analiză mai atentă, constatăm că aceste încercări de evaluare sunt lacunare, nu ţin - 
seama de mulți alți factori de personalitate aflați la baza performanţei profesionale. 
Alteori, se vehiculează diferite genuri de fişe de apreciere care listează şiruri nesfârşite de 
calități psihice fără nici o noimă și a căror semnificație este greu de pătruns. Evaluarea, în 
acest context, devine o acțiune formală, lipsită de sens. Empirismul, absența unei 
fundamentări ştiinţifice în activitatea de apreciere a personalului generează erori, care 
cumulate în timp vor afecta calitatea factorului uman şi implicit cantitatea şi calitatea 
producţiei. 


1,6.2. Modele de apreciere a performanţelor 


Există puţine modele care să stea la baza evaluării performanţelor. Practic, înainte de 
anii. 1970 aceste modele au fost sporadice, ele concentrându-se mai mult asupra 
identificării factorilor care .iluențează rezultatele evaluării (Murphy, Cleveland, 1995). 
Aceste modele aveau în vedere mai ales problema măsurării criteriului în general şi 
înţelegerea constructului măsurat de acesta. Literatura psihologică din anii 1960 a fost 
dominată de dezbaterea problemei modelului criteriului compozit versus modelul 
criteriului multiplu. Practic, problema era dacă criteriul (eficiența profesională) trebuie să 
fie combinat sau interpretată separat fiecare dimensiune. Această abordare era restrictivă 
deoarece nu lua în considerare tipurile de măsurători obţinute, precum şi alți factori care 
ar putea influenţa performanța. 

În paragraful 1.5 am descris unul din cele mai cunoscute modele de evaluare a 
personalului cu funcţii de conducere, proiectat de Campbell, Dunnette, Lawler şi Weick 
(1970), pe care James (1973) îl denumeşte modelul criteriului general. Deşi acest model 
nu este unul care să fie dedicat special aprecierii performanțelor manageriale, este 
important din două motive: (a) face o distincţie între motivație, abilităţi şi performanță şi 
(b) consideră că variabilele situaţionale pot influenţa performanţa în muncă şi rezultatele 
organizaționale. Deosebirea dintre modelul criteriului general şi alte modele care au 
apărut ulterior este că aria sa de acoperire este mult prea largă, de fapt, el a fost dedicat 
înţelegerii performanţelor manageriale şi a rezultatelor organizaționale. 

James (1973) propune modelul criteriului integrat care nu face altceva decât să 
integreze criteriul multiplu şi modelul criteriului general şi procedurile validării de 
construct. Acest model şi cele care l-au precedat au netezit calea pentru dezvoltarea altor 
cercetări legate de construcţia criteriului pe baza aplicării unor proceduri de evaluare. 

În anul 1950, Robert Wherry, un psihometrician, a fost implicat în. numeroase 
cercetări în cadrul armatei SUA. Tema sa de predilecție a fost aceea a construirii 
instrumentelor de evaluare a personalului militar. Astfel, R. Wherry construieşte o teorie a 
evaluării, obiectivul său fiind acela de a descoperi care factori, alţii decât performanța 
persoanei evaluate, afectează evaluările. El şi-a propus să determine măsura în care 
distorsiunile legate de evaluare pot fi eliminate sau cel puțin minimizate (Landy şi Farr, 
1980). Modelul lui R. Wherry utilizează teoria fidelității pentru a deriva un număr de 
teoreme cu privire la distorsiunile de evaluare, prelucrarea datelor pentru evaluare etc. 

T. DeCotiis şi A. Petit (Murphy, Cleveland, 1995) au propus în anul 1973 un model al 
aprecierii performanțelor bazat pe determinantele preciziei evaluărilor. Ei susțin că 
precizia evaluărilor este determinată de motivaţia evaluatorului, abilitățile sale și de 
normele personale după care se face evaluarea. Modelul lui T. DeCotiis şi A. Petit se 
caracterizează prin: (a) realizează o distincție explicită între abilitățile evaluatorului (de- 
prinderile de interpretare a comportamentului persoanei evaluate) şi (b) accentul este 
plasat într-o mare măsură pe caracteristicile organizaționale şi situaţionale care pot 
influenţa nemijlocit rezultatele evaluării. 

Modelul Landy-Farr (1980; 1983) s-a bucurat în ultimul timp de o largă audienţă. EI 
pune accent pe procesele cognitive ale evaluatorului (observarea şi stocarea informaţiilor 
despre performanţă, reactualizarea acestora din memorie etc.), fără însă să nege rolul pe 
care îl au variabilele situaționale asupra procesului evaluării. O descriere amplă a 
modelului Landy-Farr se va face în Capitolul 4. 


1.6.3. Un model conceptual al aprecierii performanţelor 


Am văzut că de-a lungul timpului au fost create numeroase modele care au stat la baza 
studiilor de proiectare a sistemelor de evaluare a performanţelor profesionale. Ele şi-au 
găsit însă puţine aplicaţii practice în organizații. Modelele existente, arată Murphy și 
Cleveland (1995), au ajutat mult la clarificarea manierei de înțelegere a mecanismelor 
aprecierii performanţelor (în special sub aspect cognitiv), totuşi, ele (a) au acordat o 
atenție insuficientă contextului ocupaţional în care urmează să funcționeze sitemul 
respectiv de apreciere a personalului, (b) nu au subliniat suficient eșecul în ceea ce 
priveşte identificarea problemelor cu care se confrunță cercetătorii şi practicienii, (c) au 
acordat puţină atenţie absenței unei compatibilități între cercetători (orientaţi pe impli- 
caţiile cognitive şi afective vizavi de aprecierea performanţelor) şi practicieni, privind 
proiectarea şi aplicarea unui sistem de apreciere a personalului. 

Modelul descris de Murphy şi Cleveland (1995) este orientat pe aprecierea perfor- 
manţelor din organizaţii şi compatibilizarea cercetării cu practica. Aprecierea performan- 
țelor, conform tradiţiei, a fost privită ca un proces simplu de măsurare şi a tratat factorii 
contextuali ca variabile supărătoare care interferează cu precizia aprecierii prin introdu- 
cerea unei serii de influenţe distorsionante. Autorii amintiţi tratează problema aprecierii 
performanţelor ca un proces comunicațional şi social. Evaluatorul nu este un simplu 

instrument de măsurare, un spectator, ci un agent activ care urmărşte obiective specifice. 
Ideea centrală a acestui model este că rezultatele aprecierii sunt rezultatul comporta- 
mentului evaluatorului marcat de obiectivul urmărit şi care este modelat în funcție de 
contextul organizaţional în care are loc evaluarea (de exempiu, în evaluarea personalului 
unei bănci, evaluatorul urmărește anumite obiective specifice derivate din strategia băncii 
respective). Figura 1.11 ilustrează modelul descris. 


Judecarea Notarea 
performanței 


performanţei 


Evaluarea 
sistemului de 
apreciaere 


Figura 1.11 Modelu! celor patru componente: aprecierea performanţelor în context 
(după Murphy şi Cleveland, 1995) 


Modelul celor patru componente ale aprecierii performanţelor are în vedere urmă- 
toarele elemente: contextul evaluării, judecarea performanței, notarea performanței şi 
evaluarea sistemului de apreciere. Acest model este diferit de altele: 

(2). Modelele anterioare, în general, se concentrau asupra unui aspect specific al 
procesului de apreciere (de exemplu, judecarea performanţei fără a recunoaşte explicit că 
variabilele identificate în model operează într-un context dinamic larg. Modelul celor 
patru componente are în vedere ca punct de start contextul organizațional în care are loc 
aprecierea performanțelor. 

(b). Modelelor anterioare li se reproşează de către autorii acestui model numărul prea 
mare de elemente legate cu o mulțime de săgeți, deci complexitatea lor. Cei ce operează 
cu ele consumă prea mult timp pentru a vedea cum circulă informația în interiorul 
modelului şi ce implicaţii are aceasta. Această notă critică este însă exagerată (nn), din 
punctul de vedere a! cercetării ştiinţifice şi a aprofundării mecanismelor operaționale ale 
unui sistem de apreciere profesională, datele respective fiind utile. Din perspectiva 
abordării cognitiviste, modelele respective corespund întrutotul, ele dând tocmai plusul de 
informaţie care lipseşte abordărilor empirice. 

(c). În modelele anterioare este dificil de determinat care sunt sau nu elementele sau 
punctele critice pentru înțelegerea efectivă a aprecierii performanțelor. Modelul analizat 
examinează un număr limitat de variabile considerate critice în activitatea de apreciere a 
performanţelor în context de cercetare şi practică. Observaţia este întemeiată, dar să nu 
uităm că elementele modelului concentrează în interiorul lor tocmai ceea ce este 
important în “procesarea informaţiei legate de evaluare şi pe care modele, ca de pildă 

modelul Landy-Farr, le conţin, ele fiind axate pe înțelegerea mecanismului evaluării sau 
notării performanţelor. Considerăm că acest model este excelent pentru practicieni, dar 
insuficient pentru cercetători (nn). 

Vom prezenta în continuare câteva detalii explicative referitor la modelul descris, ele 
fiind utile oricărui psiholog practician sau specialist în resurse umane. 


Contextul evaluării : 

Contextul organizațional în care are loc aprecierea performanțelor influențează procesul 
de judecare a performanţei, notarea personalului şi utilizarea datelor colectate. Abordarea, 
contextuală a aprecierii personalului înseamnă o intervenție la nivel macroanalitic, ea 
derulându-se în mod obişnuit la două niveluri: 

e Nivelul factorilor intraorganizaţionali, astfel ca valorile organizaționale, cultura 
sau climatul organizaţional, competiţia interdepartamentală, efectele secundare 
ale aprecierilor ş.a. 

e Efectele mediului organizațional, cum sunt performanța organizațională a unei 
companii specifice, dimensiunea competiţiei din cadrul aceluiași tip de companii, 
condiţiile economice/politice privitor la producția (productivitatea) organizaţiei 
ş.a. 

Contextul în care are loc procesul de evaluare a performanțelor profesionale are un roi 
covârșitor asupra reuşitei sau eșecului unei astfel de acțiuni, indiferent de calitatea 
instrumentului şi procedurilor de evaluare. De pildă, turbulenţele create de procesul de 
implementare a reformei politico-economice din România au făcut ca puţinele sisteme de 
apreciere a personalului existente să se abată de la obiectivul pentru care au fost create. 
Multe au fost utilizate abuziv ca mijloc pentru a face restructurări de personal sau pentru a 
“plăti” anumite poliţe celor care sunt consideraţi “incomozi”. Schimbarea destinaţiei 
evaluărilor de personal, din modalitate de recompensare şi stimulare în muncă spre una de 
penalizare, a dus la crearea unei atitudini negative față de orice sistem de evaluare 
profesională, la rejectarea tuturor iniţiativelor legate de aprecierea calității muncii 
prestate. În acest cadru contextual a apărut Hotărârea Guvernului României nr, 775/1998 
privitor la normele de evaluare a performanţelor profesionale. Pe lângă erorile pe care le 
conţine această directivă, ea promovează un cadru metodologic empiric, rupt de realitate, 
o măsură împănată cu soluţii diletante. Fireşte, reacţiile au fost pe măsură, cei obligaţi să 
experimenteze această iniţiativă, ori au aplicat-o formal, ori nici măcar nu au băgat-o în 
seamă. O înţelegere corectă a contextului în care operează diferite sisteme de apreciere 
poate fi de un real folos în utilizarea lor eficientă. O condiție importantă este ca ele să fie 
construite de pe poziţii ştiinţifice şi folosite în contexte bine definite. 


Judecarea performanţei 
Judecarea performanțelor este parte a procesului de apreciere, dar judecarea şi evaluarea 
nu sunt identice. Judecățile reprezintă evaluări particulare; evaluările (ratings) reprezintă 
afirmaţii publice. despre performanța unei persoane care a fost supusă procesului de 
evaluare (Murphy, Cleveland, 1995). În parte, judecăţile sunt independente de contextul 
în care se face evaluarea. 

Contextul muncii determină judecăţi specifice care trebuie făcute cu privire la discri- 
minarea între persoane relativ la punctele slabe şi reprezentative faţă de specificul 

contextual respectiv. Judecăţile au o serie de delimitări contextuale, Se consideră că şi la 
acest nivel ele sunt încărcate de distorsiuni care acționează inconştient. 

În acelaşi timp, aspectele independente contextual ale judecăților se referă ia ceea ce 
este legat de schema cognitivă şi criteriul de evaluare 4 individului, aceasta cu privire la 
contextul propriu-zis al muncii. Sunt incluse aici capacităţile cognitive de evaluator, 
distorsiunile personale şi euristicile decizionale, experiența anterioară cu sarcina de 
apreciere etc, De fapt, acest complet de aspecte delimitează contextul subiectiv al 
aprecierilor, preocupările cercetătorilor concentrându-se pe modalitățile de a genera 
judecăți cât mai precise cu privire la performanțele persoanelor evaluate. 

Cercetări recente au ajuns la concluzia că schema cognitivă a evaluatorului este aceea 
care influențează procesul de apreciere, indiferent de cunoaşterea postului pentru care se 
face evaluarea persoanelor sau de cerințele organizaționale. Aceasta înseamnă că apre- 
cierile se bazează pe conceptualizările pe care le fac evaluatorii, pe teoriile lor despre 
oameni, muncă sau organizație şi numai în mică măsură se vor baza pe date desprinse din 
cercetări sau norme organizaționale. Deci, tocmai aceste mecanisme criteriale inteme ar 
trebui cunoscute .şi explorate pentru a determina strategii îmbunătăţite a preciziei 
judecăților despre performanţe. 

Delimitarea contextuală a judecăților se referă la acele aspecte care circumscriu 
activitățile specifice unui post de muncă sau organizaţie, informații specifice care definesc 
nivelurile de performanță. De exemplu, aprecierea unui funcționar bancar nu poate fi 
făcută fără să se cunoască sarcinile, îndatoririle, responsabilitățile implicate de postul în 
cauză, de pildă de referent marketing. În plus, judecăţile trebuie să includă reperele care 
definesc performanţa eficientă şi ineficientă (de exemplu, standardele de performanţă). 

Judecăţile sunt restricționate de posibilitățile evaluatorului de a obţine datele de 
performanță necesare evaluării şi de abilitățile sale de a le clasifica şi sorta în funcție de 
comportamentul evaluat. Desigur, structura instrumentului de evaluare poate afecta în 
mare măsură precizia judecății. 

Aşa cum se va putea vedea pe parcursul lucrării, multe din cercetările din acest 
domeniu au investigat diferite aspecte ale procesării informațiilor în acţiunea de elaborare 
a judecăților despre performanță. Aceste cercetări pot fi grupate în două tipuri de 
orientări, care pot constitui şi sugestii pentru viitoare investigații (orga Cieveland, 
1995): 

(a) cum este achiziționată informaţia despre performanță; 

(b) cum este informaţia achiziționată procesată pentru a construi judecăţi. 

Procesul evaluării performanţelor este unul complex, notarea personalului este 
multideterminată. De fapt, noi notăm comportamente, dintre care unele pot avea reper- 
cusiuni evaluative nuanţate (de exemplu, admonestarea unui client) şi vor fi relevante 
aproape în orice context. Alte comportamente devin izbitoare numai în urma unui proces 
observaţional întreprins în mod deliberat de către evaluator, cu un obiectiv determinat. 
Aceste obiective sunt fixate prin normele sau dimensiunile care fac obiectul evaluării, 
uneori fiind dificil de surprins. 

* Judecăţile despre o persoană evaluată nu sunt determinate exclusiv din observarea 
simplă a comportamentului de către un evaluator. Există numeroase alte surse de 
informație despre performanța persoanei evaluate care pot influența judecarea perfor- 
manței: impresia lăsată (să ne gândim la pretenţiile aproape generale față de o 
stewardesă), observarea rezultatelor comportamentului (produsul final al unui cofetar) sau 

informaţii provenite pe o cale indirectă (reclamaţii/laude provenite din partea clienţilor). 
O sursă importantă de informaţii pentru realizarea unei judecăţi şi care a intrat în atenţia 
psihologilor mai de curând, este reacţia afectivă (indusă sau absolut subiectivă) a 
evaluatorului faţă de persoana evaluată. Este un lucru cât se poate de evident că un 
manager al unui departament îi agrează mai mult sau mai puțin pe cei din subordine şi în 
funcție de aceasta va face şi judecăţile cu privire la performanţă, care se poate uşor 
concretiza în decizii cu caracter administrativ. 

Un caz. O companie multinațională a dezvoltat, după un. model importat, un 
departament de resurse umane coordonat de un expert străin. Personalul era format din 
persoane cu o experiență mai mare sau mai mică și de psihologi, la fel cu o. pregătire 
diversificată. A existat o preocupare costisitoare de perfecționare a pregătirii profesionale 
a personalului prin cursuri generale şi pe probleme speciale. Departamentul s-a: dezvoltat 
continuu şi treptat s-a creat un conflict între personalul venit dinafară şi care adesea 
excela prin incompetență şi prin dorința de a demonstra că este util, înconjurându-se de 
salariaţi, tot incompetenți, proveniți din medii diferite falimentare. Practicarea unui regim 
salarial discriminatoriu a accentuat conflictul. Treptat s-a ajuns la o decantare a 
personalului după criteriul competenţei. Astfel, cei incompetenţi au fost avansați şi ca să- 
şi menţină poziţia au dezvoltat o politică de ponegrire şi înlăturare a celor competenţi: 
desconsiderau împreună cu angajaţii străini pregătirea de specialitate, interesul față de 
perfecționarea profesională prin diferite formule cum ar fi doctoratul, anumite calităţi cum 
ar fi spiritul analitic, profunzimea tratării unor probleme, ancorarea ştiinţifică a deciziilor 
de personal, respectarea deontologiei profesionale în tratarea salariaţilor etc. Pierderile 
acestei politici sunt mari. Formarea unui specialist în assessment center şi câteva domenii 
conexe de strictă specialitate se ridică la aproximativ 20 000$, scoaterea din uz a unui 
sistem de evaluare computerizat de tipul Feedback 360 duce la pierderi imense pentru 
companie. Şi totul are la bază, pe lângă incompetența managerială, reacţia afectivă a 
managerului şi diletantismul consultanților. 

Dispoziţia şi temperamentul evaluatorului sunt şi ele componente care influenţează 
judecarea performanţelor. 

Cercetările care s-au ocupat de procesarea informaţiilor în contextul evaluărilor de 
personal s-au concentrat mai ales pe procesele de codaj şi reactualizare a informaţiilor. 
Accentul în aprecierea performanţelor s-a pus mai ales pe studiul erorilor în acțiunea de 
procesare a informațiilor şi mai puţin pe ce şi cât de bine face evaluatorul. 

Este un lucru unanim acceptat că oamenii au numeroase limite în procesarea 
informaţiilor. Totuşi, încă nu este suficient de clară calea de a cuantifica cât din limitele 
procesării de informaţii afectează sau nu precizia cu care se face aprecierea perfor- 
manţelor. Acest aspect va fi analizat în paginile lucrării prezente. 


Notarea performanţei. 

S-a făcut distincţie între judecarea performanței şi evaluarea comportamentului. 
Evaluarea fiind procesul de acordare de numere, note sau calificative pe o scală de 
evaluare și care nu este necesar să reflecte modul cum a judecat evaluatorul performanța 
unei persoane. Mai precis, faptul că un evaluator a notat cu o notă medie o persoană şi 
superioară pe o alta, pe scala Relaţii interpersonale, nu înseamnă că evaluatorul chiar 
crede că între cele două persoane ar exista diferențe. Calificativul acordat indică doar că 
evaluatorul doreşte doar să transmită un mesaj celor interesaţi să consulte fişa de 

apreciere. Ceea ce evaluatorul transmite este dependent de obiectivul pe care el îl 
urmăreşte şi de factorii contextuali prezenți. 

Distincția între nota acordată şi judecarea performanței nu este unică, Au fost evidențiate 
deosebiri între evaluările private și publice, între evaluarea în scop ştiinţific şi evaluarea 
oficială. Multe dintre aceste discrepanțe se leagă de unele erori sistematice de apreciere și de 
contextele în care are loc evaluarea (se spune că în anumite cazuri evaluatorii sunt mai 
indulgenți în acordarea de calificative pentru că nu ştiu să-i consilieze pe cei care obțin note 
mici sau ca să evite discuţiile dezaprobatoare cu membrii organizației). 

Sintetizând cercetările privind măsurile de reducere a diferenței dintre judecarea 
perfonnanței şi acordarea calificativului, Murphy şi Cleveland (1995) consideră că 
aceasta este posibil dacă: 

1. Normele organizaționale sprijină evidenţierea unor diferențe dintre angajaţi pe 

baza performanțelor lor. 

2.  Evaluatorii percep existența unei relaţii puternice între calificativele pe care ei le 

dau şi rezultatele particulare ale angajaţilor. 

3.  Evaluatorii trebuie să fie convinşi că rezultatele se bazează pe performanțele 

prezente. | 

4.  Valenţa rezultatelor pozitive este substanțial mai extinsă decât valența rezultatelor 

negative care sunt asociate cu calificativele inferioare. 

Se pare că există o diferență netă între evaluările efectuate cu scopul de a lua decizii 
de personal şi evaluările efectuate în contextul unor cercetări. Evaluările sau calificativele 
acordate cu ocazia derulării unor cercetări sunt mai apropiate de ceea ce am denumit 
judecarea performanței. 


Evaluarea sistemului de apreciere 

Implementarea unui sistem de evaluare costă mult. Întreținerea lui, de asemenea, 
costă. Sistemele de evaluare sunt fragile, ele sunt supuse deteriorării, perimării și uitării, 
într-un ritm rapid. Aceasta, cu atât mai mult cu cât ele nu sunt nemijlocit legate de 
procesul de producţie. Un sistem de apreciere profesională este o parte componentă a 
managementului resurselor umane, este un instrument de comunicare în cadrul 
organizației. 

Până nu de mult, evaluarea performanţelor a fost evaluată prin prisma rezistenței 
sistemului respectiv la distorsiunile psihometrice ori erorile de evaluare. Accentul este pus 
în prezent pe precizia evaluării performanțelor. Deci, a evalua un sistem de apreciere 
înseamnă a verifica cât de precis funcţionează el. 

Modelul descris nu este interesat de erorile sistematice (indulgență, halo, tendință 
centrală etc.), erori care aparțin evaluatorului. În acest context, un halo mare nu înseamnă că 
evaluatorul nu poate discrimina între ele dimensiunile pe care se face evaluarea. EL indică 
doar că evaluatorul nu a discriminat. Multe erori de evaluare pot reflecta de fapt o dorință 
sau o situație. De pildă, organizaţiile fac tot ce le stă în putință ca să se asigure că personalul 
lor execută o muncă de calitate, performantă. Dar, dacă cineva primeşte calificative 
superioare, psihologii devin suspicioși, acuzând imediat evaluatorul mai degrabă de indul- 
genţă decât de o evaluare corectă a unor performanţe real superioare. Cu alte cuvinte, multe 
erori de evaluare sunt făcute conştient şi eşecul discriminării între cei evaluați sau 
dimensiuni profesionale este adesea rezultatul unui pur comportament adaptativ. Evaluatorii 
nu sunt nişte instrumente de măsură pasive şi nu trebuie trataţi ca şi cum ar fi. 

Problemele majore cu care se confruntă un sistem de evaluare sunt legate de cât de 
practic este acesta şi cât de adecvat este el. Pentru aceasta au fost dezvoltate o serie de 
metode statistice de evaluare. În prezent, o atenție mai mare este acordată măsurii în care 
precizia aprecierilor efectuate este un criteriu adecvat pentru evaluarea aprecierii 
performanţelor. Diferența între performanța prezentă şi evaluată (bazată pe un interval de 
timp) nu este absolut necesar să reflecte un anumit tip de eroare, ea poate reflecta diferite 
influențe specifice climatului organizațional şi care poate fi direcționat simplu spre 
descurajarea tocmai a obținerii unei evaluări precise a performanţelor profesionale. 

Într-o evaluare de personal, ne concentrăm mai mult asupra preciziei evaluării, când 
ne referim mai ales la judecăţile pe care sunt capabili evaluatorii să le facă. Totuși, 
evaluările performanţelor nu sunt simple judecăți. Ele reprezintă un mijloc de comunicare 
a unui mesaj dinspre organizaţie spre angajat. În timp, însă, cele mai utile mesaje pot să 
difere de mesajul transmis, chiar dacă sunt înregistrate şi expediate judecăţi foarte precise 
ca apreciere a performanţelor. Cel mai util mesaj poate fi unul simplu sau unul care ia în 
socoteală cerințele prezente ale organizaţiei. Altfel spus, evaluarea poate include unele 
distorsiuni motivate destinate îmbunătățirii utilității aprecierii performanţei. 

Distincția între judecarea performanţelor şi evaluarea performanțelor are implicații 
importante asupra criteriului utilizat pentru a le evalua. Aşa cum s-a mai subliniat 
anterior, discrepanţele care pot să apară între evaluarea performanţelor şi performanța în 
muncă a angajaţilor nu înseamnă o incapacitate de a realiza judecăți precise despre 
performanțe. La fel se poate spune că într-un anumit context organizațional, nu 
întotdeauna precizia asigură: şi utilitatea evaluării performanțelor. Paralela pe care am 
făcut-o între judecare şi evaluare (notare) este una necesară. Studiul erorilor în judecarea 
performanţelor (de exemplu, indicii de precizie) ne oferă informații asupra procesului de 
judecare, dar evaluarea aprecierilor în termeni de erori (de exemplu, decizii incorecte) 
este mai utilă (Feldman, 1986). 

O altă implicaţie a deosebirii dintre evaluarea judecării performanţei şi notarea 
acesteia este legată de persoana evaluatorului. Există foarte puține metode prin care 
putem spune că un evaluator este bun și altul mai slab. Dacă suntem interesaţi de o 
evaluare precisă, notările efectuate de mai mulți evaluatori pentru o persoană reprezintă, 
categoric, soluţia ideală. Dacă suntem interesaţi de problema utilității evaluărilor, este mai 
nimerit să utilizăm intervenția organizațională sau, poate, să identificăm un evaluator 
performant/experimentat și să-i utilizăm deprinderile şi calităţile pe care acesta le posedă. 

Aprecierea performanţelor profesionale, aşa cum s-a putut constata, este o problemă 
cu implicaţii multiple, în care predomină încă numeroase  neclarități. Succesul sau 
insuccesul unei acţiuni de evaluare a personalului este în ultimă instanță o problemă mai 
degrabă dependentă de variabila situațională decât de variabilele individuale diferenţia- 
toare. Modelul lui Murphy şi Cleveland (1995) susţine deplasarea accentului în aprecierea 
performanţelor pe variabilele contextuale în care această acţiune se derulează şi mai puţin 
pe evaluările individuale. Este deci acreditată cu tot mai mult interes ideea considerării 
sistemelor de apreciere a performanţelor profesionale ca modaliăţi de -intervenţie educa- 
tivă la nivelul organizaţiilor, valenţele punitive fiind rejectate. În lucrarea de față, 
încercăm să oferim celor interesați, psihologilor şi specialiştilor în resurse umane o 
imagine de ansamblu asupra fenomenului aprecierii performanţelor, o viziune ştiinţifică 
asupra acestei probleme. d i 


Capitolul 2 


O clasificare a tehnicilor de evaluare 


2.1. DIVERSITATEA SISTEMELOR DE APRECIERE 


În școală sau în industrie, în artă sau în tehnică, apreciem produsele activității umane 
uneori printr-un simplu gest, alteori acordând tradiționalele note, ori calificative. Adesea, 
însă, cei care fac obiectul unor aprecieri directe sau indirecte îşi declară nemulțumirea, 
chiar evaluatorii sunt puşi frecvent în situaţia să facă aprecieri incerte, câteodată întâmplă- 
toare, din cauza absenței unor repere care să le ghideze activitatea de evaluare. Firește, 
această stare de. lucruri duce la pierderea din obiectivitate a notării, la dereglarea 
sistemului valoric din organizaţia în care are loc acţiunea de evaluare. 

Când o persoană supusă aprecierii obține o notă de “7” sau un calificativ de “hine”, 
aceasta, în general, este derutată. Ce semnificaţie are “7”? Care este conţinutul 
adjectivului de “bine”? Este foarte probabil ca şi cel care a acordat nota sau calificativul 
respectiv să fie, la rândul său, puțin convins, ca şi “beneficiarul”. „aprecierii, de 
semnificaţia calificativului acordat. În urma extensiei sistemului şcolar ca modalitate de 
notare, prin acordarea de note pe o scală de la 1 la 10, majoritatea oamenilor rezumă 
sistemul de evaluare la acordarea de note în limitele amintite. În realitate, sistemele de 
notare sunt mult mai diversificate. Necesitatea aprecierii personalului industrial sau din 
alte domenii productive a dus la elaborarea a numeroase metode şi tehnici de apreciere, 
proiectate de psihologi iniţial în scop de cercetare, ele extinzându-se ulterior și în practica 
evaluărilor curente. În prezent, metodele şi tehnicile de apreciere utilizate sunt repartizate 
în funcţie de context, de circumstanţele specifice în care se face evaluarea (Roe, 1992). 

În Tabelul 2.1. sunt enumerate câteva din cele mai uzuale criterii de notare profe- 
sională. Este important să menţionăm că alegerea sistemului de apreciere diferă de la 
activitate la activitate, dar şi în funcţie de diferitele stadii pe parcursul evoluției 
experienței profesionale. De exemplu, inginerul chimist care lucrează nemijlocit în 
producţie este apreciat după alte criterii decât cel din cercetare. Or, evaluarea perfor- 
manţelor unui nou angajat poate fi făcută din punctul de vedere a cel puţin trei 

circumstanţe: evaluarea performanței în cursul instruirii de elaborare a deprinderilor de 
muncă, în timpul muncii propriu-zise sau în timp ce acționează într-un mediu de muncă 
creat artificial. Operarea cu astfel de situații artificiale de muncă este foarte populară în 
prezent datorită costului redus şi posibilității crescute de control. Ele sunt cunoscute sub 
denumirea de “simulări”. 

În Tabelul 2.1 s-a inclus accidentul/incidentul ca indice de măsură al performanței, 
acesta fiind cuantificat procentual; desigur, avem în vedere mai mult incidentele de muncă 
şi întreruperea activităţii din această cauză. Accidentele de muncă rămân totuşi 
evenimente rare, așa că utilizarea lor ca măsură a performanței este adesea incomodă 
(Leplat, Cuny, 1974). Când se operează cu situaţii simulate se poate mult mai uşor discuta 
despre numărul accidentelor/incidentelor. Astfel, un exemplu îl constituie învățarea 
conducerii auto pe un simulator, procedură care permite o mai precisă înregistrare a 
“accidentelor/incidentelor” comise, cât și o estimare corectă a deprinderilor de șofat, 
aceasta într-un timp relativ scurt şi cu cheltuieli minime. 


Tabelul 2.1 
Diferite tipuri de evaluări a performanţelor şi situaţii evaluabile din mediul industrial 


(după Blum, Naylor, 1968). 


Situaţii evaluabile 


Măsurarea Performanţa în timpul Performanța în Performanța în 

performanței instruirii activitatea de muncă activitatea de muncă 
reală simulată 

Productivitatea muncii Timpul de învățare Cantitatea/unitatea Cantitatea/unitatea de 
de timp timp 

Calitatea muncii Evaluări Evaluări Evaluări 

Accidente/incidente şi 

întreruperi din cauza acestora Rata accidentelor Rata accidentelor Rata accidentelor 

Câştigul realizat Câştiguri Câştiguri Câştiguri 

Cunoştinţe profesionale Verificări sau test Evaluări sau test 

Vechimea pe post Timpul de învățare Durata 

Absenteismul Număr de zile Număr de zile 

Rata de promovare Progresul pe parcursul Dinamica salariului,  Cîştiguri simulate 

instruirii istoria profesională 

Aprecierea superiorilor Evaluări Evaluări Evaluări 

Aprecieri ale colegilor i Evaluări Evaluări Evaluări 

Autoapreciere Evaluări Evaluări Evaluări 


—— N ————— 

Ceea ce se reține din tabelul prezentat este că acțiunea de evaluare presupune (1) 
măsurări legate nemijlocit de producţie (cantitatea şi calitatea muncii), (2) date personale 
(experienţa, absenteismul) şi (3) aprecieri (evaluarea superiorilor, colegilor şi autoaprecieri). 

Măsurile care se referă la producţie privesc două aspecte ale muncii: cantitatea şi 
calitatea. Ele sunt importante pentru că se pretează, de obicei, la o notare obiectivă. 
Înregistrarea acestor date trebuie însă făcută cu multe precauții. 

Când o persoană execută o operaţie repetitivă, cantitatea muncii se poate măsura prin 
timpul consumat sau prin numărul de operaţii executate într-un timp dat. Dacă notăm cu t 
durata medie de efectuare a unei sarcini de muncă și cu T durata a n sarcini, atunci T=nt 
(t = variabila timp; n > variabila producţie). Există mai multe modalități de măsurare a 
cantității muncii, detaliate de obicei în manualele de studiu al muncii. Se impun totuşi 
câteva precizări. Timpii de execuţie ai unei activităţi nu dau o distribuţie simetrică (ei pot 
lua valori cuprinse între 0 şi oo, niciodată negativi). Este posibilă obţinerea unei 
distribuții simetrice prin efectuarea unei transformări logaritmice: y=log(t-9), unde 
0sOsto, to este timpul minim situat la punctul de pornire al distribuţiei de frecvență (este 
timpul de start al activităţii, punctul zero). În acest context, media variabilei distribuită 
simetric reprezintă mediana valorilor timpilor de execuţie (Faverge, 1972). 


Calitatea muncii este măsurată în funcţie de două elemente esenţiale: precizia şi 
absența defectelor sau erorilor la produsul realizat. Precizia execuţiei unei activități de 
muncă înseamnă respectarea şi încadrarea în anumite normative. Ca tehnici de măsură se 
folosesc analiza toleranţelor sau a rebuturilor, valorile obţinute pretându-se la o distribuție 
normală, deci la operarea cu valoarea medie şi abaterea ștandard. Referitor la analiza 
defectelor sau a erorilor, variabila se exprimă prin numărul brut de defecte ale unei piese, 
procentul de defecte, erori sau accidente/incidente. În ce priveşte accidentele, se reco- 
mandă ca în compilarea lor să se opereze cu trei indici (McCormick, Tiffin, 1979): 


Numărul de accidente x 1 000 000 


Breovena Numărul total al orelor efectuate de personalul încadrat 
Indicele de _ Zilele pierdute datorită accidentării x 1 000 000 
gravitate _” “Numărul total al orelor de muncă efectuate de întregul personalul 


ea , _ Rata de gravitate 
Media zilelor pierdute Rpta de frecvenți 


S-a demonstrat că asimetria distribuției descrește pe măsură ce unitatea de măsură la 
care se raportează numărul de accidente creşte. Ombredane şi Faverge (1955) ilustrează 
acest lucru cu un exemplu preluat de la doi psihologi americani referitor la evoluția 
distribuţiei accidentelor comise de 59 şoferi. Accidentele au fost înregistrate pe o lună, 
patru luni şi treizeci tie luni. Repartiția acestora apare în tabelul următor. 

În legătură cu procentul de piese rebutate, când este folosit ca indice al calităţii 
muncii, se recomandă efectuarea unei normalizări statistice (Ombredane, Faverge, 1955), 

Diferitele măsuri ale producției şi productivității muncii au totuşi un caracter limitat 
când servesc ca indici de apreciere ai performanțelor profesionale. Dacă acestea sunt 

adecvate pentru evaluarea unor activități predominant manuale, apar ca nepotrivite în 
condiţiile producţiei semiautomatizate și automatizate, în activitatea de cercetare, de 
proiectare sau de conducere. Mai mult, datele legate nemijlocit de producție fac obiectul 
unor oscilații semnificative în timp. 

i iii 


1. După o lună 
Numărul accidentelor 0 1 2 3 


Şoferi (frecvenţă) 36 16 k) 2 


2. După patru luni 
Numărul accidentelor. 1) ! 2 3 4 5 6 


Şoferi (frecvenţă) 8 17 14 9 5 5 i 


3. După treizeci de luni 
Numărul accidentelor 0-1 2-3 4-5 6-7 8-9 10-11 12-13 


Şoferi (frecvenţă) 3 A 8 20 5 VA 4 


Numărul accidentelor 14-15 16-17 


Şoferi (frecvență) 4 1 


——————————————————————————— 


Datele personale constituie o categorie importantă de elemente care pot fi luate în 
considerare în evaluarea performanţelor profesionale. De fapt, problema este centrată pe 
comportamentuj persoanei în contextul activității de muncă. Cât timp o persoană a 
absentat de la. muncă, numărul de întârzieri, al reclamaţiilor pe care le-a acumulat, 
fluctuaţia etc., toate acestea pot la fel de bine defini şi deosebi un individ eficient 
profesional de unul ineficient. Bineînţeles şi aici sunt necesare unele măsuri de precauţie. 
S-a demonstrat uneori că relația între productivitatea muncii și datele personale este slabă, 
aceasta mai ales când se au în vedere anumite funcții de conducere. 

Conceptul de absenţă, ca indice al eficienţei, are o utilizare largă. Nimeni nu poate 
susține că o persoană care a absentat de la serviciu a fost şi productivă. O precondiţie a 
unor performanţe bune este prezența. Cu toate acestea, măsurarea absenteismului este un 
lucru destul de dificil. Biroul de Statistici a Muncii al Statelor Unite sugerează câțiva 
indici de cuantificare a absenteismului: 


Numărul de salariaţi absenţi x 1 000 000 
Rata de incidență E iarta x 100 


Media numărului orelor pierdute de salariaţii care au absentat 


Rata de severitate = Media numărului orelor lucrate de salariaţii care au absentat * 100 

Numărul orelor absente 


Rata de severitate = Numărul orelor lucrate 


x 100 


Alte formule includ calcularea mediei zilelor absentate pe salariat, media zilelor 
pierdute prin absenţe, pierderile economice datorate absențelor (costul în bani), frecvenţa 
medie a absenţelor etc. Toate sistemele de măsurare au în comun faptul că nu includ 
motivul absentării de la lucru, analizând doar perspectiva economică. Din punct de vedere 
psihologic, absenteismul este abordat oarecum diferit, din perspectiva individului. Astfel, 
absenteismul are puternice conotații motivaţionale - unii angajaţi pot fi priviți ca “leneși”, 
“iresponsabili” sau “neloiali”. Analiza absențelor sub aspect atitudinal spune mai mult 
decât simpla lor înregistrare administrativă. 

Fluctuaţia personalului dintr-o întreprindere este un aspect căruia i s-a acordat o 
atenţie la fel de mare ca și absenteismului. Fluctuaţia este definită ca raportul dintre 
decontări pe unitatea de timp şi media salariaților existenţi în unitatea de timp respectivă. 
Şi în acest caz, trebuie să se facă distincţie între simplele înregistrări administrative şi 
adevăratele cauze psihologice care pot genera părăsirea întreprinderii. 

Reclamaţiile sunt o altă variabilă demnă de luat în seamă atunci când se analizează 
performanţele profesionale. Ele reprezintă plângeri ale muncitorilor față de măsurile şi 
procedurile administrative care se aplică. Studiul lor de pe poziţii psihologice poate 
descoperi unele neajunsuri atât administrative, cât şi carenţe individuale, 

Aprecierile sau evaluările periodice sunt cel mai frecvent întrebuințate drept criteriu 
al eficienţei profesionale în practica organizațională, cât şi în cercetări. Frecvența lor de 
utilizare predomină, fiind preferate. Asupra acestor tehnici de evaluare ne vom concentra 
şi noi atenția, date fiind problemele pe care le ridică şi riscul mare pe care şi-l asumă un 
evaluator nefamiliarizat cu ele. 

O modalitate de a afla cât de bun/slab profesional! este un arhitect, este să întrebăm pe 
şeful lui direct, pe colegii săi sau să-l punem chiar pe el în situația să se autoaprecieze. 
Este modalitatea pe care o întâlnim frecvent în acordarea calificativelor periodice. Dar, 
aici ne găsim iarăși în impact cu problema clasică a subiectivismului evaluatorilor şi 
evaluărilor. Ne întrebăm în mod firesc, cum poate fi cineva sigur că, întrebând şefii 
nemijlociţi, colegii sau persoana celui evaluat, datele obţinute vor fi demne de încredere? 
Asupra imperfecţiunii sistemelor de apreciere şi modalităţilor în care acestea pot fi evitate 
vom mai reveni, 7 

O evaluare trebuie să aibă în vedere cel puţin trei lucruri: 

(u o sursă de informare, de preferință rezultatul unei observări sau o fişă de 
înregistrare a evenimentelor care fac obiectul aprecierii; 

(b) organizarea şi rememorarea informațiilor necesare acțiunii de evaluare; 

(c) evaluarea cantitativă a evenimentelor rememorate pe baza unor reguli bine 
precizate (Guion, 1998). 

Elementul central al evaluărilor este rememorarea evenimentelor/observațiilor, pe care 
se bazează procesul de notare Dacă dorim să cumpărăm un costum de haine, procesul 
evaluării şi deciziei asupra calităţii acestuia ne ia numai câteva minute; evaluarea 


performanţelor croitorilor este însă un proces de lungă durată care poate consuma șase 
luni sau un an. 

Evaluările sunt măsurători psihometrice nu foarte precise, adesea încărcate. de 
subiectivism. Ele se bucură de o consideraţie redusă ca acuratețe a măsurării şi sunt 
victima a numeroase erori, atât întâmplătoare, cât şi sistematice. Dar, deşi aprecierile au, 
în general, o presă destul de proastă printre angajaţi, imaginea lor generală nu este chiar 
aşa de sterilă sau infructuoasă, cum ne-am aştepta. Ele sunt utilizate în egală măsură în 
cercetare şi în procesul complex de evaluare a calităţii factorului uman din organizații. 

Eforturile psihologilor sunt îndreptate spre rezolvarea a trei probleme majore: 

(a) optimizarea tehnicilor de evaluare: 

(b) instruirea adecvată a evaluatorilor: 

(c) influențarea proceselor de evaluare. 

Există mai multe criterii după care s-a încercat să se efectueze clasificarea tehnicilor 
de apreciere. Astfel, una dintre acestea are la bază repartiția după următoarele criterii: 
obiective (ceea ce poate fi cuantificat), subiective (bazate în general pe aprecieri; de 
Statut (număr de promovări, vechimea în muncă); fiziologice (presiunea sanguină, 
rezistenţa electrică a pielii, consumul de oxigen); accidente și incidente (McCormick, 
Tiffin, 1979). Smith (1976) dihotomizează criteriile în hard (bazate pe elemente obiectiv 
măsurabile) şi soft (centrate pe evaluări şi evaluatori). 

Există mai multe clasificări a metodelor de apreciere a performanţelor. O taxonomie ar 
fi următoarea: 

* Scale de evaluare 

a. scale grafice, 
b. scale de evaluare cu pași multipli, 
c. scale standardizate, 
d. scala pe puncte. 
e Sisteme de comparare a persoanelor 
a. sistemul de ierarhizare pe baza ordinei de merit, 
b. sistemul comparării pe perechi, 
c. sistemul distribuirii forțate, 
d. sistemul comparării între grupuri. 
Liste prescalate 
a. metoda intervalelor aparent egale, 
b. metoda evaluărilor sumative. 
e Descrieri comportamentale 
a. scale de evaluare cu ancore comportamentale (SEAC), 
b. scale de evaluare standard mixate (SESM), 
c. scale de observare a comportamentului (SOC), 
d. scale comportamentale rezumative (SCR). 
Alte tipuri de scale şi tehnici de evaluare 
. evaluarea prin alegere forțată, 
. tehnica incidentelor critice, 
. listele de responsabilităţi, 
. notarea binară, 
. metoda Zapan de apreciere obiectivă a personalității, 
tehnica “feedback 360%. 


ma poop 


Fiecare din metodele de apreciere amintite se bazează pe diferite proceduri de evalu- 
are. Nici una nu poate fi însă considerată ca perfectă. Fiecare îşi are propriile avantaje şi 
dezavantaje, una este mai potrivită pentru realizarea unui obiectiv, alta pentru altui. 

2.1.1. Scale de evaluare 


Scalele de evaluare figurează printre cele mai populare sisteme de apreciere a 
oamenilor. Korman (1971) notează că 87% din companiile din S.U.A. folosesc acest tip 
de procedură de apreciere. În esență, sarcina celui care face aprecierea este să estimeze 
gradul în care un individ posedă sau nu o anumită calitate. Principiul de bază constă în 
evaluarea subiecților, separat, la fiecare aspect dintr-un grupaj care cuprinde setul de 
însuşiri ale angajaţilor, specifice unei anumite profesii. De exemplu, un astfel de grupaj de 
aspecte/caracteristici profesionale poate conţine: cantitatea muncii, calitatea muncii, 
organizarea muncii, disciplina, comportamentul în echipă etc. Independent, se poate 
face şi o apreciere generală a competenţei profesionale. 

Scalele grafice au fost introduse de D.G. Paterson în anii 1922, fiind larg utilizate în 
experimentele de psihologie generală. În concepția sa, ele se caracterizează prin două 
elemente: (a) evaluatorul nu este antrenat în judecăţi cantitative şi (b) evaluatorul are 
posibilitatea să facă o discriminare atât de fină cât doreşte el. Structural, aceste scale 
constau din atribuirea de etichete calităţilor evaluate, scurte definiţii ale acestor etichetări 
şi linii continue pe care sunt trecute un anumit număr de adjective sau simple cifre 
(Landy, Farr, 1980). : 

Indiferent de forma pe care o iau, scalele de evaluare se bazează pe atribuirea de 
calificative conform unor standarde externe. În acest context, fiecare individ va constitui 
un caz particular şi va fi apreciat în mod independent şi nu raportat la grup. Scalele de 
evaluare cunosc 0 mare varietate în ce priveşte tehnica de proiectare. Se disting totuși 
două tipuri principale: scale de evaluare grafice şi scale de evaluare cu paşi multipli. 
n primul caz, pe un segment de dreaptă sunt fixate o serie de repere sau ancore care 
desemnează niveluri de competență, acestea fiind dispuse de la polul nedorit la cel dorit. 
Evaluatorul trebuie să marcheze pe segmentul respectiv de dreaptă poziţia unde consideră 
că se încadrează mai bine persoana notată. În Figura 2.1 sunt prezentate câteva din 
tipurile de scale de evaluare grafică, exemplificându-se şi modalităţile în care se poate 
nota calitatea performanței profesionale. 

Scala a explică principiul constructiv de bază, iar începând cu b, cum sunt cuantificate 
evaluările. Deoarece, adesea, notările numerice deranjează, ele fiind considerate şi ca 
lipsite de un conţinut semnificativ, unii evaluatori preferă operarea cu calificative verbale, 
ca în scala c. 

De obicei, numărul de diviziuni al unei scale diferă în limite destul de mari, dar 
întotdeauna “media” ocupă o poziție centrală. Pentru o discriminare mai precisă se 
utilizează mai multe diviziuni, care să nuanțeze mai bine însuşirea evaluată, ca în scala d. 
Uneori evaluatorii marchează greşit nota acordată, dând răspunsuri ambigue (între două 
niveluri de apreciere). În acest caz se recomandă suprimarea liniei scalei și solicitarea 
adresată evaluatorului să încercuiască nota acordată, ca la scala e, unde 4 nu mai poate fi 
notat cu “aproape 4”, Scala f introduce o precizie sporită, căsuțele fiind clar delimitate, iar 
aspectul notat fiind definit fără ambiguităţi. Scala g combină ancorele numerice cu cele 
verbale, reuşind să mărească valoarea discriminativă a scalei. La fel, şi scala h combină 
procedura de ancorare numerică cu aceea verbală, dar limitează posibilităţile de răspuns 
la opt, sarcina evaluatorului fiind uşurată. În cazul scalei i, s-a renunțat la imaginea 
intuitivă a acesteia, fiind mai bine structurată şi evaluatorul având o oarecare libertate de 
mişcare. i 

(a) Calitatea: Superioară 


Inferioară 


(b) Calitatea: Superioară | | v NU | | Inferioară 
5 4 3 X i 
(e) Calitatea: 
| | v L | 
Calitate De obicei Calitate medie Produsul Munca este rar 
excepțională execută munca a muncii muncii conține — satisfăcătoare 
a muncii la un nivel defecte 


superior frecvente 


(d) Calitatea: 


| ee e he E 


Prea multe Aproape de Erori Nu face erori 
erori d medie ocazionale aproape niciodată 
(e) Calitatea: 


Factori de i 

performanţă Uneori superior Nesatisfăcător 
= aj x] izii=ă 
Calitate: 


Precizie 
a 3 4 5|6 7 8 910 0 E a a aia DEM 22 2: 22 


Economie 
E E aer 


Ordine 
Slab Sub medie _| aia ia: A Excelent _| 


(h) Calitatea muncii: 


15 13 (D) 9 7 5 3 1 


Respingeri şi Lucrează în Lucrează Erori şi rebuturi 
erori foarte rare general bine; acceptabil; trebuie frecvente; 
Face rar erori atenționat frecvent nepăsător 


(i) Calitatea muncii:  Evaluează cantitatea rebuturilor; ia în considerare atenţia. şi 
precizia cu care îşi face munca; la fel, este receptiv la aprecierile 
controlului de calitate. 


Slab, 1-6; Mediu 7-18; Bun 19-25 20. 


Figura 2.1. Exemple de scale grafice; fiecare linie ilustrează un anumit tip de scală 
utilizată în aprecierea calității muncii (Guion, 1965). 

Scalele de evaluare cu paşi multipli constau în alcătuirea unei liste de aspecte, 
fiecare detaliată pe câteva grade, de obicei de la cinci la nouă (Figura 2.2.). De la caz la 
caz, în funcţie de particularităţile locului de muncă, se pot construi liste cu grupaje de 
aspecte specifice. Sarcina evaluatorului constă în a marca, pentru fiecare aspect, căsuţa 
care corespunde cel mai mult comportamentului celui evaluat. Aceste scale de evaluare 
cunosc o largă aplicabilitate în mediul industrial datorită faptului că oferă o imagine 
analitică a ceea ce se apreciază, mai mult, se dă şi o descriere succintă atât a calității 
evaluate, cât şi a nivelurilor pe care se face evaluarea. Evaluatorul nu face altceva decât să 
compare itemii descriptivi în termeni comportamentali cu manifestările comportamentale 
observate la ce! evaluat, 

Mai există şi alte tipuri de scale de evaluare. Astfel, un tip particular este scala 
standardizată. Cum sugerează şi denumirea, ea utilizează un set de repere standard, 
persoane, plasate ca exemple sau ancore pentru comparare (Figura 2.3). 

Evaluatorului i se cere să compare persoana evaluată cu indivizii-reper înscrişi pe 
scală şi pe care îi cunoaște bine. Acestui tip de scală i se mai spune şi scală de evaluare 
de la om la om. A fost iniţiată de Walter Dill Scott, care, în anul 1917, a alcătuit prima 
scală de evaluare pentru uzul armatei americane în vederea selecției .şi repartiţiei 
soldaţilor pentru diferite arme. Scala sa conţinea $ aspecte cu 5 subdiviziuni fiecare: 
foarte ridicat =. 15, ridicat = 12, mijlociu = 9, slab = 6, foarte slab = 3. De exemplu, 
calitatea conducere = iniţiativă, forță, încredere în sine, decizie, tact, aptitudine de a 
inspira supunere şi de a comanda, loialitate şi cooperare. Pentru fiecare trăsătură, un ofițer 
selecta S soldaţi pe care îi cunoştea bine: unul care poseda calitatea respectivă în cel mai 
înalt grad, altul care se plasa între maxim şi medie, unul mediu, unul între medie şi 
ultimul, iar unul care se situa la polul minim. În comparaţie cu această scală “vie” erau 
evaluaţi toţi ceilalţi soldați (Pîrvu, 1942). 


| Pantazi j i Popescu lonaşcu Dan 


(Foarte slab) (Slab) (Mediocru) (Bun) (Foarte bun) 


Figura 2.3 Item dintr-o scală standardizată 


Deficiența majoră a scalei standardizate constă în găsirea standardelor potrivite, apoi, 
notăm că şi intervalele dintre persoanele ce servesc drept ancoră nu sunt în general egale 
ca importanță. De asemenea, utilizarea numelui unor persoane dintr-o companie, 
înseamnă a-i eticheta pe cei în cauză într-un mod nedelicat, fapt ce ar putea duce la 
nemulțumiri şi ar avea chiar repercusiuni neplăcute, Utilizarea acestui tip de scală 
contravine de fapt celor mai elementare norme de etică profesională pe care psihologii 
trebuie să le respecte cu stricteţe. 

Amintim şi scala pe puncte ca un tip de scală uşor de manevrat şi cu eficienţă mai 
mare. Confârm principiului constructiv, se cere evaluatorului să marcheze, pe o listă de 
adjective sau atribute, numai pe acelea care definesc persoana celui evaluat. De pildă, o 
scală bazată pe o listă de adjective este prezentată în Figura 2.4. 

Marcaţi cu “X” numai acele adjective care descriu persoana evaluată 


CI prietenos LI tenace O egoist 

CI hamic CI serviabil DI radical 

LI retras O zgârcit CI lacom 

Cl agresiv O crud CI încăpățânat 
E corupt CI disprețuitor CI săritor 

CI fericit CI conservator CI lent 


Figura 2.4 O listă tipică de evaluare prin adjective 


O astfel de listă de adjective permite obţinerea unui scor global constituit din 
adiţionarea simplă a itemilor marcați ca descriptivi ai persoanei în cauză. Se poate acorda 
+1 pentru notarea unui item favorabil şi -! pentru unul nefavorabil, de asemenea, itemii 
pot fi ponderaţi într-o anumită manieră care să diferențieze mai bine pe cei evaluați. 


Deşi preferințele pentru un tip de format sau altul al scalelor grafice nu au dus la 
diferențe semnificative în notare (Madden, Bourdon, 1964), putem face câteva observaţii 
privitor la natura sarcinii. evaluatorului care, în cazul scalelor cu notare grafică, poate fi 
modificată prin schimbarea: 

(a) naturii şi clarităţii ancorelor care definesc valorile punctelor (reperelor) înscrise 
pe scală; 

(b) tipului de răspuns care trebuie dat; 

(c). clarității definirii dimensiunii evaluate. 

Cu toată utilizarea pe scară largă a scalelor de evaluare, cercetările au scos în evidență 
multe deficienţe ale acestora. Dacă mai mulți evaluatori completează pentru aceeaşi 
persoană o fişă de apreciere, s-a observat că discordanţele în evaluare sunt totuşi destul de 
mari. Fidelitatea scalelor de evaluare este deci adesea prea mică. Răspunsurile evaluato- 
rilor sunt marcate de erorile sistematice de apreciere de care ne vom ocupa mai tîrziu. 

O cauză frecventă a impreciziei evaluărilor este punerea unui accent prea mare în 
construcția lor pe factorii de personalitate şi mai puţin pe aspectele de muncă asociate cu 
performanța. Uneori, important este nu dacă o persoană este “un bun coleg”, ci cum se 
achită de sarcinile de serviciu pentru care a fost angajat. Un cercetător introvertit care 
uneori întârzie la institut, dar pleacă târziu de la muncă, este mai valoros decât unul care 
este sociabil, cooperativ şi punctual - dar lipsit de creativitate. 


2.1.2. Sisteme de comparare a persoanelor 


Dacă scalele de evaluare privesc fiecare persoană ca pe o individualitate, sistemele de 
comparare a persoanelor operează cu grupuri de indivizi care sunt comparaţi unii în raport 
cu alţii. Prin utilizarea scalelor de evaluare există riscul de a plasa pe cei evaluaţi către 
polul pozitiv sau negativ, fapt ce îngreuiază posibilitatea diferenţierii oamenilor. Această 
limită este însă exclusă prin apelarea la sistemele de evaluare bazate pe compararea celor 
apreciați. Rezultatul aplicării unui sistem de apreciere prin comparare este o ierarhizare în 

care cel mai bun individ primeşte rangul 1, următorul rangul 2 şi aşa mai departe. 
Rangurile pot fi convertite în valori scalare normalizate sau clasificate în două sau mai 
multe grupe conform unui criteriu (eficienţi/ineficienți profesional; foarte indicaţi pentru 
lucrări care presupun risc, indicaţi, medii, neindicați, absolut contraindicaţi). 


Sistemul de ierarhizare pe baza ordinii de merit. Cunoscut şi sub denumirea de 
“compararea pe întregul grup”, acest sistem constă în scrierea numelui celor evaluați pe 
câte un bileţe! fiecare, apoi setul respectiv este oferit evaluatorului să le ierarhizeze 
conform unui anumit criteriu (eficiență profesională, capacitate de conducere etc.), de la 
cel mai bun individ la cel mai slab. Operația constă în alegerea iniţială a celei mai indicate 
persoane, apoi a celei mai neindicate. Subiecţii rămaşi sunt iarăşi clasificați alternativ, 
unul câte unul, potrivit dihotomiei indicat/neindicat până la epuizarea lotului. Dacă 
procedura pare la început simplă, pe măsură ce ne apropiem de mijlocul intervalului 
discriminările sunt țot mai dificile. Când nu putem lua o decizie în cazul a două persoane, 
se admite un artificiu de segmentare, ambelor acordându-li-se, de exemplu, rangul 
intermediar 7.5 sau 3.5 etc. 

Totuşi, se ştie că între doi indivizi, chiar dacă urmează ierarhic unul după altul, poate 

să existe o diferență mare sau neînsemnată. lerarhizarea îi pune doar în ordine, realizează 
deci o scală ordinală şi nu ne spune nimic despre distanțele care separă o persoană 
evaluată de alta. Din acest motiv, s-a apelat la sealele de intervale care operează cu 
unități de măsură ce ne indică şi cantitativ distanța care separă doi indivizi. Deci, 
rangurile pot fi şi ele, la rândul lor, convertite pe o scală de intervale după o tehnică 
anumită utilizând abaterea standard ca unitate de măsură - aceasta prin transformarea 
valorilor ordinale în valori scalare normalizate. 
Un exemplu: Unui şef de secţie i se cere să ierarhizeze zece membri ai unei echipe în 
vederea reafectării lor la alte sectoare de muncă, de la cel mai merituos profesional la cel 
mai puțin merituos. Pentru aceasta, el a ales trei evaluatori care cunosc bine pe membrii 
echipei în cauză şi le-a explicat ce doreşte de la ei. Fiecare evaluator a primit apoi un set 
de 10 bileţele cu numele membrilor echipei şi li s-a cerut să-i ierarhizeze conform 
criteriului enunțat. Iată rezultatul evaluărilor: 


Subiecţi _E-I E-U E - Il __ Valoarea medie a evaluării Rang___. 


A 2 3 4 24374> 93 =3 3 
B 3 2 1 A2H = 63 =2 2 
Cc 6 5 5 6+5+5 = 16:33 = 5.3 5 
D 4 4 3 4+4+3 = 11:3 = 3.7 4 
E 1 1 2 1+1+2 = 4:3 = 1.3 1 
F 7 6 7 7+6+7 = 20:3 = 6.7 [4 
G 10 9 9 10+9+9 = 28:3 = 9.3 10 
H 5 7 6 5+7+6 = 18:3 =6 6 
l 9 8 10 9+8+10=27:3=9 9 


J 8 10 9 8+10+9 = 26:3 = 8.7 9 

Poziţia “corectă” a fiecărui membru al echipei (pe baza combinării celor trei evaluări), 
comparativ cu ceilalți poate fi reprezentată pe o axă astfel : 


Terarhizarea după rang a celor 10 persoane evaluate (sau a uneia dintre ele) se poate 
face pe o scală cu intervale egale care sugerează natura ordinală a evaluărilor : 


DC H 
Y Y Y Y Y Y YV 


|_5_L6_|7 |L8_|9 [101 


Deoarece se presupune că, în mod obişnuit, calitățile celor evaluaţi ar fi distribuite 
normal, poziţia lor ordinală se poate reprezenta ca o distribuţie normală de forma: 


—-20 -le 0 +1s +2s 


Dacă poziția fiecărei persoane este luată în raport cu centrul ariei distribuției normale, 
ea poate fi exprimată în termeni de proporţii a acesteia sau, dacă dorim să o proiectăm pe 
o dreaptă, în abateri standard față de medie (cote z): 


3, D D z 
A 3 3 25; =225 625 09 
B 2; 2 -5.5=-5.5 12.25 1.2 
c 53 53-5.5=-0. 0.04 -0.07 
D 3.7 37-55=-1, 3.24 -0.6 
E 1.3 1.3 = 5.5 =-42 17.654 -1.4 
F 67 67-5.5= 12 1.44 0.4 
G 93 93.5.5= 338 14.44 1.3 
H 6 6 -5.5=05 025 02 
L 9 9 -5.5= 45 20.25 1.2 
E) 87 8.7-5.5= 32 10.24 11 
x = 55 ŞI D2 = 86.04 


Media = 55/10 = 5.5 02= 86.04/10= 8.609  g=2.93 
z= (x - Media) /o 

Scorurile z se pot vizuializa mai bine dacă le reprezentăm pe o scală: 


Când numărul persoanelor evaluate este mai mare, poziţia lor poate fi normalizată cu 
destulă “ușurință utilizând tabelele de transformare special construite în acest scop 
(Guilford, 1954). 

lerarhizarea pe baza ordinii de merit este o tehnică de apreciere ușor de mânuit, fiind 
acceptată cu uşurinţă atât de evaluatori care, fără prea mari dificultăți, pot să ierarhizeze 
până la 50-60 persoane, cât şi de cei evaluați. 


Sistemul comparării pe perechi. Este o tehnică sistematică de comparare a unui individ 
cu toți ceilalți din grup. Evaluarea se poate face pe însuşiri separate sau pe baza eficienței 
profesionale globale, în funcție de obiectivul urmărit. Procedura practică presupune 
parcurgerea a cinci paşi: 

(1) Alcătuirea de bileţele cu numele a câte două persoane, astfel ca fiecare individ să 
fie confruntat separat cu toți membrii grupului. Sarcina evaluatorului este să 
sublinieze pe fiecare bilet numele celui pe care îl consideră superior (față de 
celălalt) la însuşirea evaluată. Exemplu: 5 persoane (A, B, C, D, E) trebuie 
ierarhizate din punctul de vedere al competenţei profesionale generale. Primul pas 
constă în alcătuirea de bileţele pe care se scriu combinaţiile de nume posibile 
(numărul de perechi este dat de formula: N(N-1)/2, unde N este numărul celor 
evaluaţi). În cazul nostru, numărul de combinaţii posibile este de 5(5-1)/2=10. 
Presupunem că un evaluator a făcut următoarele aprecieri: 


(2) Construim apoi o matrice de comparație pe care vom marca rezultatele evaluării 
(Blum, Naylor, 1968; Faverge, 1954): 

3) 


(3) 


A B ci D E 
A te * * 
B Se 
is . — 
D * * scai * 
E * * Fo 
Total 2 4 3 0 1 
% de preferință 0.50 1.00 0.75 0.00 0.25 


In cazul exemplului nostru, ierarhizarea va fi: B, C, A, E, D. Dacă aceiaşi 
subiecți vor fi apreciaţi de către zece evaluatori, matricea de comparaţie va avea 
următoarea structură: 


A B Cc D E 
A je Di izai xxx x "x 
B * ES sexe Li) -xe 
[e aia ax ASA 
D ueexak sana aaa MR 
Eee iai Doza "x 


Matricea de comparare sintetizatoare este convertită apoi într-o matrice a 
proporțiilor după formula n/N, unde n este numărul asteriscurilor din fiecare 
casetă şi N numărul evaluărilor (în exemplul nostru 10). Vom obţine o matrice a 
proporțiilor de forma: 


A B Cc D E 
A = „90 „40 „40 20 
B .10 — .60 .20 „30 
19) „60 „40 — „30 .50 
D „60 .80 BI) — „50 
E .80 .70 .50 .40 — 


Proporţiile obţinute sunt convertite în continuare în cote Z (convertirea se face 
după un tabel de transformare identificabi! în orice manual de statistică). Se face 
totalul pe coloane şi se calculează media, apoi, pentru a evita semnul negativ, la 
fiecare scor mediu se adaugă o constantă egală cu scorul z cel mai mic, luat cu 
semn pozitiv. Vom obține, astfel, poziţia fiecărui subiect în grup. 

A B Cc D E 
” A — 1.29 -0.25 . 0.25 -0.84 
B -1.29 a 025 -0.84 -0.53 
[e 0.25 -0.25 SI -0.53 0.00 
D 025 0.84 0.53 = 0.25 
E 0.84 0.53 0.00 -0.25 cea 
“Total 0.05 247 0.53 -1.87 112 
Media 001 0.60 0.13 -0.47 -0.28 
M+.47 0.48 1.07 0.60 0.00 0.19 


5) Subiecţii sunt în final localizaţi pe o scală în funcție de cota realizată. Distanţele 
obţinute sunt un indicator al diferențelor relative în ceea ce priveşte calitatea 
estimată. 


În ciuda faptului că metoda comparării pe perechi este precisă, fiind considerată ca 
posedând o mare eficienţă practică, utilizarea ei este dificilă în condiţiile când lotul celor 
apreciaţi depăşeşte cifra de 50 sau 60, numărul perechilor de nume fiind de 1225 şi 
respectiv 1770. Fără a lua în considerare timpul de pregătire al bilețelelor cu perechile de 
nume, numai acțiunea de evaluare propriu-zisă, cu un ritm de şase comparații pe minut, va 
consuma mai mult de trei ore. După unii autori, se recomandă ca lista optimă a 
persoanelor evaluate să fie în jur de 15, alţii susțin că 24 (276) perechi este un număr de 
subiecţi cu care se poate opera lejer (Guion, 1998). Unele soluţii de reducere a numărului 
de perechi au fost găsite, reuşindu-se, într-o oarecare măsură, simplificarea metodei 
(Guilford, 1954). Una din tehnicile propuse este aceea a reducerii numărului de perechi 
prin selecţionarea dintr-un lot ordonat aleator a unui pattern de eşantioane a perechilor de 
nume, ca în Figura 2.5. Un pattern potrivit este acela în care fiecare persoană va apare 
într-un număr egal de perechi. Paternul depinde de proporția posibilă de perechi şi 
numărul de subiecți care va fi evaluat. Parternul din Figura 2.5 operează cu 47% din 
totalul de perechi posibile. Linia puctată indică repetabilitatea patternului sau “ritmul” 
său. În cazul nostru ritmul este 2, putând fi utilizat pentru subiecţii 4, 6, 8,10 ş.a.md. 


64 Managementul resurselor umane 


PE ANUuU BWIN — 


= 
9 


12 


Figura 2.5 Un exemplu de pattern care simplifică metoda comparării pe perechi; cu “x” 
au fost notate perechile selecționate. 


Sistemul distribuirii forțate. Când numărul persoanelor evaluate este foarte mare şi când 
nu se pretinde realizarea unei discriminări fine, o repartiție grosieră poate fi făcută cu 
ajutorul distribuirii forțate. Cu astfel de situaţii ne întâlnim atunci când o unitate 
economică îşi extinde activitatea prin crearea unei secţii paralele, punându-se problema 
scindării colectivului existent în două, egale că eficiență profesională. Evaluatorului i se 
impune să respecte distribuirea gaussiană și să încadreze pe fiecare subiect într-o clasă, în 
baza unor procente de distribuire fixate apriori. Ideea de la care se pleacă este că orice 
grup de indivizi suficient de mare se distribuie conform curbei lui Gauss. În consecinţă, 
curba este divizată în clase proporţionale, de obicei în cinci categorii, după schema: 10 % 
foarte buni; 20% buni; 40% medii; 20% slabi; 10% foarte slabi. După ce evaluatorului i 
se explică semnificaţia fiecărui procent, se procedează la repartiția subiecților întâi în 
clasa celor “Foarte buni”, apoi în a celor “Foarte slabi”, urmată de clasa celor “Buni” şi 
“Slabi”. Cei care au rămas nerepartizați sunt considerați mediocri în ceea ce priveşte 
calitatea evaluată. În Figura 2.6 este ilustrat rezultatul distribuirii forțate a 120 
conducători auto în vederea creării a două autobaze. După ce s-a realizat distribuirea, 
fiecare clasă a fost împărțită în două, astfel că în final au rezultat două loturi relativ egale 
ca eficiență profesională. Plecând de la această situație cunoscută, cele două autobaze pot 
proceda în continuare la completarea locurilor vacante. 

40% 


Clase: A B (e) D E 
Procente: 10% 20% 40% 20% 10% 
Repartiția a 120 (12) (24) (48) (24) (12) 
şoferi: 

Autobaza 1 (6) (12) (24) (12) (6) 
Autobaza 2 (6) (12) (24) (12) (6). 


Figura 2.6 Distribuirea forțată a 120 conducători auto şi repartiția acestora la două 
autobaze. 


Dată fiind artificialitatea metodei, este necesară o bună pregătire a evaluatorilor, în 
sensul că aceştia trebuie să cunoască întregul lot şi să aibă clarificat conținutul fiecărui 
calificativ. 


Sistemul comparării între grupuri. În general, metodele de comparare sunt limitate la 
grupul în interiorul căruia are loc evaluarea. Ele nu ne pot spune nimic despre valoarea 
persoanelor evaluate, comparativ cu a altor colective similare. Adesea, un cercetător 
considerat bun într-un anumit grup este apreciat ca mediocru sau slab într-un alt grup. 
Aceasta este o problemă cu care sunt confruntați frecvent cei care organizează întreceri 
sau trebuie să aprecieze eficiența unor colective de muncă paralele. Dezavantajul poate fi 
depăşit dacă se reuşeşte indentificarea unor aşa-numiţi “oameni-cheie” care sunt cunoscuți 
de către toți evaluatorii. Să presupunem că subiecții A,B,C,D şi E sunt “oameni-cheie”. 
Fiecare din cei cinci subiecți este evaluat de toți evaluatorii, să zicem, din punctul de 
vedere al competenţei profesionale. Evaluările rezultate sunt mai întâi convertite în valori 
scalare normalizate (de ex. cote z, H, T etc.) media lor fiind luată ca punct de reper pe o 
anumită “scală de competenţă” (Figura 2.7). 

Se trasează apoi o linie de regresie pentru fiecare evaluator, linie care vizualizează 
releţia dintre evaluările proprii a celor cinci oameni-cheie și valorile scalei de competență. 
Din acest punct problema se simplifică, nerămânând altceva de făcut decât convertirea 
evaluărilor în valori scalare normalizate, pentru toți ceilalți subiecți. De exemplu, 
individului E, apreciat de evaluatorul 1 cu un scor echivalent unei valori scalare de 66, îi 
va corespunde pe scala de competență valoarea de 64. 


Scala de competenţă 


F 
. 
25 DO a a a i Ca 
25 35 45 ss 65 7$ 
Notări ale evaluatoralui 1 


Figura 2.7 Utilizarea unei scale de competență în sistemele de comparare a personalului 
(Guion, 1965) 


2.1.3. Liste prescalate 


Listele prescalate sunt utilizate frecvent ca tehnică de apreciere, răspândirea lor fiind 
mai mare în acțiunile de cercetare ştiinţifică unde s-au dovedit un instrument de evaluare 
adecvat. Elaborarea lor este însă destul de dificilă, dar procedeul odată pus la punct, 
reuşeşte să dea satisfacție. În linii mari, cel care face notarea dispune de o listă de 
comportamente descriptive din care va trebui să selecteze pe acelea care le consideră 
caracteristice persoanei evaluate, Practic, activitatea evaluatorului constă mai mult în 
simpla înregistrare a unui comportament şi mai puţin într-o notare bazată pe o judecare 
estimativă a performanțelor sau caracteristicilor personale (McCormick, Tiffin, 1979). 


Metoda intervalelor aparent egale. Acest sistem de evaluare recurge la o listă care 
cuprinde un set de comportamente sau rezultate ale activității de muncă prezentat sub 
formă, de propoziţii afirmative, care se presupune că ar caracteriza cel mai potrivit 
persoana deţinătoare a postului de muncă respectiv. Evaluatorul selecționează sau 
ierarhizează afirmațiile raportându-le la persoana celui evaluat. Deoarece fiecărui item i 
s-a acordat în prealabil o anumită valoare scalară, în final se poate obţine o cotă globală 
ponderată care ar constitui nota de eficiență profesională a celui evaluat. Iată un exemplu 
de listă de comportament ponderată utilizată de E.B. Knauft în aprecierea gestionarilor 
magazinelor de patiserie (Tiffin, MeCormick, 1967) (Tabelul 2.2). 

Tabelul 2.2 
Exemplu de itemi ponderaţi pentru aprecierea gestionarilor magazinelor de patiserie 
(adaptat după Tiffin şi McCormick, 1967) 


Itemi Ponderi 
Vitrina magazinului este întotdeauna atrăgătoare 8,5 
Discută cu subalternii motivele deciziilor pe care le ia 6,7 
Produsele căzute pe jos sunt puse în vânzare 14 
Îşi ţine evidenţele la zi 79 
Este atent la respectarea prețului produselor 1,0 
Ţine legătura în permanenţă cu baza de aprovizionare 49 
Rareori uită ce i s-a spus odată 7,6 
Ştie să promoveze un climat de competiţie între subalterni 6,8 
Încurajează subalternii să dovedească inițiativă 8,1 
Vânzările zilnice au o cotă relativ ridicată 74 
A pus în circulaţie una sau mai multe formule noi de vânzare 6,4 
Rapoartele sale săptămînale și lunare sunt uneori imprecise 42 
Nu anticipează urgenţele probabile 2,4 
Este indulgent cu personalul indisciplinat din subordine 1,9 


a a i i 


Construirea unei astfel de liste de comportamente ponderate presupune parcurgerea 
câtorva etape distincte. Înainte de toate trebuie să se colecteze un număr cât mai mare de 
secvențe comportamentale specifice profesiei în cauză, atât favorabile cât şi nefavorabile, 
Formulările sunt colectate în scris, fiind redactate într-o manieră cât mai clară şi 
reflectând comportamentele într-un mod cât mai obiectiv posibil. Etapa următoare constă 
în înțrunirea unui grup de “experţi” a căror sarcină este să estimeze importanţa fiecărui 
comportament, aceasta prin aşa-numita metodă a “intervalelor aparent egale”, propusă de 
Thurstone (1928). Conform acestei metode, fiecare “expert” face un clasament al 
comportamentelor pe o scală cu 7 pînă la 9 trepte, de la extrema cea mai nefavorabilă la 
cea mai favorabilă. Fiind vorba de un grup de experţi, se vor obţine mai multe note, aşa că 
ponderea este calculată făcându-se media sau mediana notelor acordate. În Tabelul 2.3 
este prezentat un exemplu al modului în care se întocmeşte sinteza aprecierilor experţilor 
pentru ponderarea a trei itemi. Se observă că itemul A este plasat de toți cei zece experţi 
în aceeaşi categorie, el fiind foarte stabil. Comportamentul B are o dispersie a aprecierilor 
mult mai mare, fiind deci considerat ca instabil. Itemul C posedă o stabilitate medie. 


Tabelul 2.3 


Exemplu de ponderare de către zece experţi a unei liste comportamentale cu trei itemi 


Categorii de estimări 
Defavorabile Favorabile 
1 2 3 4: 5 6 71% 9 

Ponderea san valoarea scalară a fiecărui item este dată de media sau mediana 
categoriei în care experţii au evaluat comportamentul. Paralel este calculată abaterea 
standard sau varianţa şi, respectiv, abaterea semiinterquartilă, itemii ambigui fiind 
eliminaţi. Uneori, pentru a evita distorsiunea pe care ar antrena-o utilizarea medianei, se 
propune operarea cu o corecție, şi anume diferența dintre valoarea mediană şi valoarea 
medie. Un exemplu de listă de comportament ponderată întocmită prin metoda 
intervalelor aparent egale este aceea din Figura 2.8. Fireşte, valorile scalare și varianțele 
nu vor fi arătate evaluatorului. (Pentru a evita zecimalele, valorile scalare pot fi înmulțite 
cu 10). Procedura recomandată este ca din numărul caracteristicilor alese (în cazul nostru 6) să 
scădem valoarea scalară (ponderea). Astfel, se va da o valoare negativă caracteristicilor 
consideraie defavorabile. Cota globală va fi în acest caz suma algebrică a valorilor scalare 
a itemilor selecționați, desigur, după operarea diferenței amintite. 

Un aspect important în construcția instrumentelor de evaluare de genul celui descris, 
este calcularea abaterii standard în vederea eliminării itemilor ambigui. De exemplu, în 
Figura 2.8, itemul “Dirijează cu competență pe cei nesupuşi”, are o abatere standard de 
5.35, în timp ce “Este înclinat să fie nerăbdător cu alţii”, are o abatere standard de 0.66. 
Interpretarea este că prima afirmație nu a fost bine înțeleasă de evaluatori, aceştia 
neputându-i găsi suficient de uşor sensul. A doua afirmaţie nu a ridicat probieme de 
evaluare, sensul ei fiind desprins cu ușurință. 

De un real ajutor în alcătuirea listelor de comportament ponderate este o cercetare a 
lui Uhrbrock (1950, 1961) care a publicat inițial 724 şi apoi 2.000 propoziţii afirmative, 
menţionând la fiecare valoarea scalară şi varianța. Notăm procedura de elaborare: autorul 
a scris fiecare din cele 2.000 de propoziții (descrieri comportamentale, trăsături de 
personalitate şi impresii generale) pe un cartonaş, făcând 10 seturi de câte 200 cartonașe. 
160 de evaluatori voluntari (48 de angajați în industrie și 112 studenţi) au sortat 
propoziţiile în maniera standard în 11 seturi de la polul “favorabil” la cel “nefavorabil”. 
Fiecare din cele 10 seturi de 200 propoziții a fost apreciat de 16 evaluatori. Cercetări 
ulterioare au verificat stabilitatea scalei lui Uhrbrock găsind o corelație de 0,97 între 
aceasta şi altele similare. Totuşi, s-a reproşat scalei în discuție faptul că itemii din care se 
compune sunt doar simple însușiri de personalitate sau impresii vagi (Guion, 1965). 

ITEMI Valoarea  6-val. Varianța 
scalară Scalară 
___Face erori costisitoare de apreciere a muncii 1.4 i 0.33 
_V Munceşte cât mai puţin posibil 1.9 -4.1 1.39 
_Y Practică favoritismul 2.6 - 3.4 1.45 
____Formulează pretenţii nerezonabile 3.0 1.60 
„Y._ Influenţează oamenii slabi 3.4 - 2.6 0.93 
___Dirijează cu competenţă pe cei nesupuşi 3.6 5.35 
_Y Este înclinat să fie nerăbdător cu alţii 42 -1.8 0.66 
____Este stingher, timid, în prezenţa superiorilor 5.0 2.15 
____Este foarte sincer 57 3.01 
____Ţine în secret propriile necazuri 6.4 3.14 
_V_Naua întârziat aproape niciodată de la serviciu 6.8 +0.8 
____Rezistă la critică fără să se simtă “rănit” 74 1.94 
____ Influenţează cu fermitate fără a deveni 7.8 2.19 
nerezonabil 

___Laudă o muncă bine făcută, fără a flata 8.4 2.04 

_Înţelege bine problemele altor servicii 9.0 +3.0 2.10 
___-Dovedeşte o remarcabilă claritate în 9.4 1.64 

soluționarea unei probleme 

____Este un “lider înnăscut” 10 1.65 
___J se poate prezice un viitor profesional 10.6 0.94 


strălucit 
Scor total -8.1. 


Figura 2.8 Listă de comportamente ponderate prin metoda intervalelor aparent egale 
(adaptată după Uhrbrock, 1950) 


Metoda evaluărilor sumative. Răspunsurile la itemii unei fişe de apreciere pot fi 
dispuşi de-a lungul unei scale de evaluare grafice (Figura 2.9). Evaluatorul indică în acest 
caz: (1) un nivel al acordului cu descrierea pe care o conţine itemul respectiv sau (2) 
frecvența comportamentului descris. Fiecare răspuns, pentru itemii dezirabili, are o 
valoare numerică, cuprinsă între 5 (întotdeauna) şi | (niciodată). ltemii indezirabili sunt 
cu cotare inversă şi vor fi trataţi ca atare. Pedhazur și Schmelkin (1991) recomandă 
utilizarea în mod egal a unor itemi favorabili şi nefavorabili. În final va fi obţinută o cotă 
globală de evaluare prin însumarea valorilor categoriilor de răspunsuri alese de către 
evaluatori. 

FIŞA DE EVALUARE A 
OFIȚERULUI DE CIRCULAȚIE 


Numele şi prenumele Vârsta 


Numele evaluatorului 


(Scala de Competență Profesională) 


1. Rapoartele acestui ofițer sunt clare şi puse la punct 


Întru totul De acord Nesigur În dezacord În total 
de acord dezacord 


2. Este un bun cunoscător a legii circulaţiei rutiere şi o aplică corect. 


a ee ae e a dl 


Întru totul De acord Nesigur În dezacord În total 
de acord dezacord 


3. Când se confruntă concomitent cu un set de situații, acest ofiţer ştie să le ierarhizeze 
din punctul de vedere al complexității (importanţei) şi să le rezolve corect pe fiecare 
dintre ele. 


p.-ARRNRERI - „AIIIIIDE,. AERE,  R 


Întru totul De acord Nesigur În dezacord În total 
de acord dezacord 


4. Acest ofiţer de circulaţie identifică ușor persoanele suspecte. 
Întru totul De acord Nesigur În dezacord În total 
de acord dezacord 


5. Acest ofiţer de circulație are un bagaj de cunoştinţe operaționale vast, utilizându- 
le cu multă competență. 


i DRE. VOIE, NISE C.A, 


Întru totul De acord Nesigur În dezacord În total 
de acord dezacord 


Figura 2.9 Un eşantion de itemi pentru evaluarea ofițerului de circulație rutieră, pe o 
Scală de Competenţă Profesională, prin metoda evaluărilor sumative 
(adaptare după Guion, 1998) 

În construcţia scalelor de tipul amintit, Guion (1998) recomandă utilizarea metodelor 
specifice analizei de itemi, corelarea itemilor cu scorul total, itemii care realizează 
corelaţii nesemnificative fiind eliminaţi (Pitariu şi Albu, 1996). Proiectarea unui studiu 
pilot nu este necesară. În mod obişnuit, itemii constituenți ai unor astfel de fişe de 
evaluare se bazează pe datele analizei muncii care defineşte conţinutul domeniului ce se 
va evalua. 


2.1.4. Descrieri comportamentale 


Scalele cu ancore comportamentale 

Până în ultimul timp, persista în construcția sistemelor de apreciere o enigmă: cum 
putem construi formulare standardizate de apreciere a comportamentului profesional care 
să posede caracteristici psihometrice optime şi care să poată fi completate cu precizie şi 
totodată cu plăcere de către evaluatori relativ neexperimentați? Smith şi Kendall (1963) 
au pus la punct o metodă eficace de evaluare a activității asistentelor medicale, metodă 
care aduce o contribuţie însemnată la rezolvarea enigmei enunțate, Metoda a fost 
apreciată ulterior ca fiind foarte potrivită în estimarea eficienţei cadrelor de conducere din 
diverse domenii industriale (Campbell ș.a., 1970). 

Sistemul de apreciere propus de P.C. Smith şi L.M. Kendall este cunoscut ca o 
procedură bazată pe evaluarea comportamentală, în care fiecare scală de evaluare constă 
dintr-o serie de “expectanţe scalate” (acest tip de notare este cunoscut şi sub denumirea de 
fenotdne atetevnuare i” vipetitariăv”7."'zractic, prin intermediul unei âstfel de" scale, 

evaluatorul notează comportamenthil,, tastantat!.. din. partea. umpi. persoane în..jirennl 
desfăşurării activităţii sale de muncă. “Expectanța” nu este altceva decât o estimare bazată 
pe observarea comportamentului manifestat anterior în mod sistematic. 

Smith şi Kendal (1963) îşi construiesc sistemul de apreciere plecând de la premisa că 
erorile de apreciere cunoscute nu pot fi evitate decât dacă evaluatorul are posibilitatea să 
se implice în adevăratul sens al cuvîntului în activitatea de notare, dacă are posibiliatea să 
completeze formularul de apreciere onest şi meticulos. Mai mult, este important şi ca el să 
participe nemijlocit la fiecare fază de construcţie a sistemului de notare respectiv. 

Autorii amintiţi menţionează că în sistemul pe care îl propun, evaluatorul nu trebuie 
derutat astfel încât să i se creeze impresia că lucrează pe un teren incert şi este împiedicat 
să înțeleagă finalitatea activităţii pe care o derulează. 

Construcţia unei scale de evaluare a expectanţelor, în linii mari, nu se îndepărtează de 
metodologia generală de elaborare a instrumentelor de apreciere şi comportă o serie de 
paşi pe care Smith și Kendall (1963) îi schițează astfel: 


e determinarea dimensiunilor activităţii pentru care se construieşte scala. În acest 
scop, se apelează la mai multe grupuri de experți cărora, cu ocazia unei reuniuni de 
lucru, li se explică obiectivele notării personalului din sectorul în care lucrează şi 
ce informaţii/cerințe sunt formulate de către cei cu care aceştia sunt în contact; 


e de la fiecare grup se colectează calitățile principale necesare în profesia analizată, 
atât elemente ale reuşitei, cât şi ale nereuşitei profesionale. Aceste date sunt apoi 
asamblate şi clasate cu scopul ilustrării exemplelor de comportament legate de 

fiecare calitate. Atenţia analiștilor va fi focalizată şi asupra păstrării terminologiei 
proprii profesiei studiate; 


* pentru fiecare însuşire, grupul cu care se lucrează formulează definiții succinte 
care descriu performanța “superioară”, “inferioară” şi “medie”; 


* grupul este invitat, în continuare, să formuleze pentru fiecare însuşire exemple de 
comportamente, acestea fiind apoi editate în formă de comportamente specifice la 
care ne putem aştepta; 


e experţii indică în continuare, separat unul de altul, ce însuşiri sunt puse în evidență 
de către fiecare exemplu dat. Acele exemple care nu întrunesc un acord 
semnificativ de calitate sunt eliminate, La fel şi însuşirile care se dovedesc 
insuficient de clar elaborate; 


e ungrup de experţi independenți de cei cu care s-a lucrat sunt puşi în continuare în 
situația -să utilizeze exemplele selectate pentru descrierea unui profesionist 
considerat. excepțional şi a unuia cu performanţe profesionale nesatisfăcătoare. 
Este calculată apoi diferența pentru fiecare pereche de evaluări în scopul 
determinării valorii discriminative a fiecărui exemplu; 


e fiecare scală, dispusă pe verticală (Figura 2.10), împreună cu definițiile formulate, 
este prezentată însoțită de o listă de itemi stabiliți anterior ca aparținători unei 
anumite însușiri/calităţi. Experții trebuie să evalueze fiecare item de la valoarea 0.0 
la 2.0 în conformitate cu dezirabilitatea comportamentului ilustrat. Sunt eliminați 
acei itemi la care s-a obţinut o dispersie prea mare a evaluărilor sau o distribuție 
multimodală. Itemii selectaţi sunt în cele din urmă asamblați pentru fiecare scală, 
iar media poziţiei fixate pe scală de fiecare grup de experţi (autorii au utilizat șase 
grupuri) este intercorelată pentru a se obţine o estimare a fidelității scalei. 


Utilizând procedura de lucru descrisă, P.C. Smith şi L.M.Kendal! au realizat o fişă de 
apreciere a comportamentului asistentelor medicale care conţinea şase însuşiri/calități 
principale: cunoştinţe profesionale şi raţionament, conştiinciozitate, aptitudini pe linia 
relaţiilor umane, aptitudini organizatorice, obiectivitate, spirit de observaţie. Un exemplu 
al scalei pentru aprecierea aptitudinilor în domeniul relaţiilor umane este detaliat în 
Figura 2.10. 


O clasificare a tehnicilor de evaluare 


73 


Receptivitate faţă de relaţiile umane N.T. (1966) (relaţiile cu'bolnavii, familiile 
acestora şi colegii de muncă) 


Chiar şi în condiții care implică emoții 
puternice, comportamentul față de ceilalți 
este atât de abil şi înţelegător încât nu numai 
aplanează, dar adesea previne situaţiile 
emoţionale şi sociale dificile; aceasta impli- 
că aptitudinea de a recunoaşte aspectele 
subtile şi cele mai evidente reacții emoţio- 
nale fundamentale atât la sine însăşi cât şi la 
altul. 


1.75 
1.50 
1.25 
În condiţii implicând “emoţii personale 
minime, comportamentul față de ceilalți este 
de așa natură încât nu complică situaţiile 1.00 
emoționale şi sociale dificile; aceasta ş 
presupune capacitatea de a recunoaşte 
componentele cele mai evidente ale reacțiilor 
emoţionale fundamentale ia sine însăşi și la 
alţii. 
0.75 
0.50 
0.25 


Comportamentul faţă de ceilalți este de aşa 
natură încât tinde să complice sau să 
creeze situaţii emoționale sau sociale 
dificile; aceasta presupune inaptitudinea de 
a cunoaşte reacţiile emoţionale fundamen- 
tale evidente la sine însăşi şi la alţii. 


0.00 


j 


Ne aşteptăm ca această asistentă medicală să stea 
lângă un bolnav cu cancer în formă finală şi să 
discute cu el. 


Dacă două surori medicale o întreabă ceva pe această 
asistentă, în calitatea ei de şefă, de pildă dacă pot să-şi 
schimbe tura din cauza unor motive legate de relaţiile cu 
bolnavii, ne aşteptăm ca ea să discute cu ele şi să adopte 
o soluție care să le mulțumească. 


Dacă această asistentă medicală este solicitată de un 
bolnav care vorbeşte repede și tot timpul despre 
simptomele și antecedentele sale medicale, ne aşteptăm 
ca eă să pară interesată și să-l asculte cu răbdare. 


Dacă această asistentă medicală este repartizată 
pentru prima dată pe lângă un bolnav care insistă 
să-şi urmeze tratamentul după un anumit 
program, ne aşteptăm ca ea să acționeze conform 
dorințelor acestuia, fără a face prea mult caz. 


Dacă soțul unei persoane care se găseşte într-o 
stare preoperatorie bună solicită noutăți despre 
soţia sa, ne aşteptăm ca această asistentă să 
răspundă: “starea ei este satisfăcătoare”. 


Dacă un convalescent se plânge de serviciile din spital, 
ne așteptăm ca această asistentă să riposteze că spitalul 
duce lipsă de asisterite şi că ea trebuie să se ocupe în 
primul rând de bolnavii mai gravi. 


Dacă această asistentă trebuie să îngrijească un 
bolnav cu un cancer generalizat dintr-un salon cu 
două paturi şi care este. deprimat şi puţin 
comunicativ, ne aşteptăm ca ea, în timp ce se 
ocupă de acesta, să întreţină o conversație cu 
celălalt bolnav. 

În prezenţa unei femei care plânge pentru că soțul 
ei este grav, ne aşteptăm ca această asistentă să-i 
spună că nu are de ce plânge. 

Dacă un bolnav ambulator o anunță pe această 
asistentă că în sala de aşteptare un bolnav are 
dificultăți de respiraţie, ne așteptăm ca ea să-i 
răspundă că nu este nevoie de serviciile sale 
pentru îngrijirea bolnavilor. 


Figura 2.10. Exemplu de scală de evaluare cu ancore comportamentale utilizată de P.C. 
Smith şi L.M. Kendail pentru aprecierea asistentelor medicale (Dunnette, 1969). 

Campbell, Dunnette, Arvey şi Hellervik (1973) s-au ocupat de elaborarea unei scale 
de apreciere destinată personalului de conducere. Iniţial ei fac câteva precizări necesare în 
construcţia şi înțelegerea unei fişe de apreciere de tipul scalei de evaluare cu ancore 
comportamentale: 

Comportamentul - este simplu, ceea ce „oamenii fac pe parcursul muncii (ex, 

dictează scrisori, dau dispoziții, transportă mărfuri etc.). 

Performanța - este comportamentul ce va fi evaluat (măsurat) în termeni de 
contribuție la realizarea obiectivelor organizaționale, 

Eficiența - se referă la câțiva indecşi (coeficienţi sau repere) ai rezultatelor 
organizaționale pentru care un individ este în cele din urmă parţial răspunzător, 
cum ar fi unitatea de beneficiu, rata de fluctuaţie, productivitatea, vânzările, 
nivelul de retribuție sau nivelul realizărilor întreprinderii. 

Metoda de scalare a expectanțelor vizează problema estimării performanţelor prin 
detalierea lor în conexiune cu o anumită profesie şi definirea unor ancore legate de 
realizarea performanțelor fixate în termeni de comportament specific. Metoda se caracte- 
rizează prin participarea extensivă la cercetare a persoanelor care vor utiliza instrumentul 
de apreciere şi prin utilizarea limbajului specific organizaţiei respective. 

Cercetarea amintită s-a desfăşurat într-un compartiment de vânzări, fiind incluşi ca 
subiecţi personalul de conducere de la primul nivel (şefi de departament de vânzări 
dintr-un magazin). 

Metoda de lucru a fost următoarea: 

e s-au organizat mai multe mese rotunde cu 20 şefi de magazin şi asistenții lor. 
Aceştia au denumit și definit, conform procedurii descrise de Smith şi Kendall, 
componentele principale ale activităţii în chestiune. Folosind definițiile ca ghid, 
participanţilor li s-a cerut să redea episoade de comportamente specifice eficiente 
şi ineficiente de performanţă (incidente critice); 

e s-a operat o modificare de procedură, în sensul că autorii au solicitat participanților 
unei întruniri să scrie cel puţin cinci incidente critice eficiente şi cinci ineficiente, 
fără o discuţie prealabilă în care să fie amintiţi factorii de performanță. Schimbarea 
s-a dovedit eficientă în discuţia ce a urmat deoarece a fost centrată pe 
comportamentul de muncă, factorii de performanță fiind identificați mai uşor; 

e incidentele comportamentale derivate din prima întrunire au fost supuse unei 
analize calitative “cluster”; 

e incidentele sunt sortate în categorii omogene şi autorii experimentului încearcă să 
definească fiecare categorie. Scopul este de a da un feedback pentru a doua sesiune 
a mesei rotunde; 

* în sesiunea a doua discuţiile au fost centrate pe: (a) dacă factorii sunt clar formulaţi 
și relevanți; (b) dacă nu există prea mari suprapuneri; (€) dacă există componente 
importante ale performanței nereprezentate; d) dacă definițiile utilizate corespund 
din punctul de vedere al limbajului organizațional; 

e s-a cerut completarea în scris şi cu alte incidente, dar care să exprime 
comportamente moderate nu numai extreme; 

* într-o sesiune separată s-a solicitat repartizarea fiecărui incident la dimensiunea 
considerată reprezentativă şi apoi evaluarea incidentelor repartizate pe o scală cu 9 
puncte; 


O ciasificare a tehnicilor de evaluare 75 


* sunt reținute acele incidente - ancore la care grupul de evaluatori a realizat un acord 
de 30 din 38 în clasificare şi la care abaterea standard a fost mai mică de 1,75. (Au 
fost astfel eliminate aproximativ 30% din incidente). 

In final au fost păstrate 9 dimensiuni: 

e Supervizarea vînzărilor 

e Receptivitatea față de reclamaţiile clienților şi adecvarea intervențiilor 

* Conducerea întrunirilor zilnice de bilanț 

* Expedierea cumpărăturilor 

* Introducerea de inovaţii 

* Estimarea cursului vânzărilor şi acţionarea promptă pentru menţinerea acestora 
la o cotă ridicată 

e Utilizarea facilităților create de instituție 

* Raportarea corectă şi la termen a situaţiilor 

e Sesizarea şi preocuparea pentru îmbunătăţirea problemelor ivite în serviciul 
respectiv. 

Fişa de apreciere elaborată a constat deci din nouă factori, fiecare era scris pe o foaie 
de hârtie împreună cu definiția sa şi o scală de apreciere cu nouă puncte dispuse vertical. 
Fiecare punct al scalei era exemplificat prin ancore comportamentale care reprezentau 
incidente specifice; ancorele erau repartizate în dreptul reperului adecvat. 

Landy şi Farr (1975) şi Landy, Farr, Saal și Freytag (1976) realizează o fișă de 
apreciere pentru ofițerii de poliţie. S-a lucrat cu 58 departamente de poliţie pentru 
stabilirea variabilelor fişei destinate aprecierii de către colegi şi separat pentru aprecierea 
de către superiori. Au fost deci puse la punct două fişe cu câte opt şi, respectiv, nouă 
dimensiuni. 

Fişa de apreciere utilizată de colegi cuprinde următoarele dimensiuni: 

e Cunoştinţele profesionale 

e Raționamentul 

* Utilizarea echipamentului 

e Preocuparea faţă de oameni 
* Fidelitatea 

e Comportarea 

e Compatibilitatea 

e Comunicaţia 

e Atitudinea față de muncă. 

Fişa de apreciere utilizată de superiori cuprinde următoarele dimensiuni: 
e Cunoștinţele profesionale 
* Raționamentul 
* Iniţiativa 
e Cât se poate bizui pe el 
e Comportarea 
e Atitudinea 
e Relaţiile cu alte persoane 
* Comunicaţia. 

Farr, Enscore, Dubin, Cleveland, Kozlowski (1980) sunt preocupaţi de utilizarea 
scalei de evaluare cn ancore comportamentale și în alte scopuri decât aprecierea 
propriu-zisă a performanțelor profesionale. Ei încearcă să identifice cerințele sau 
momentele care determină necesitatea perfecționării profesionale a inginerilor. Sunt 

identificați 11 factori legaţi de reîmprospătarea sau aducerea la zi a cunoştinţelor tehnico - 
profesionale. În diversele faze ale proiectului au participat un lot de 327 ingineri şi maiștri 
din 94 întreprinderi. Setul de variabile s-a dovedit a fi util în detectarea unor posibile 
deficiențe în performanțele tehnice, acestea sugerând necesitatea introducerii celui în 
cauză într-un curs de reîmprospătare a cunoştinţelor profesionale. Variabileie fişei sunt 
următoarele: . 

* Comunicarea cunoştinţelor tehnice 

e Cunoştinţele științifice şi tehnice 

* Organizarea şi planificarea 

e Recunoaşterea și definirea problemelor 

e Derivarea unor soluții alternative 

e Evaluarea soluţiilor alternative 

* Implementarea soluţiei alese 

* Activităţile profesionale 

* Continuarea instruirii 

e Căutarea de sarcini de muncă 

___* Interesul şi curiozitatea tehnică. 

Într-o altă cercetare, Farr, Enscore, Steiner, Kozlowski (1984) studiază factorii care 
influențează aducerea la zi a cunoștințelor tehnice ale inginerilor. Un eșantion de 483 
ingineri și 220 ingineri şefi de la 7 întreprinderi au completat un set de chestionare 
privitor la factorii ce ar putea inflmența menţinerea la un nivel corespunzător a 
cunoştinţelor tehnice. În cadrul acestei cercetări a fost inclus şi studiul menţionat anterior. 

Landy şi Guion (1970) extind tehnica scalei cu ancore comportamentale ia măsurarea 
motivaţiei pentru muncă. Autorii identifică 7 factori care se dovedesc semnificativi în 
măsurarea motivaţiei pentru muncă a inginerilor. Aceşti factori sunt: 

* Atitudinea față de colectivul de muncă 
* Concentrarea asupra sarcinii de muncă 
e Independența şi automobilizarea 

* Identificarea cu întreprinderea 

* Curiozitatea profesională 

e Tenacitatea 

* Identificarea profesională. 

Guion şi Landy (1972) studiază, utilizând scala de apreciere menționată mai sus, 
problema motivaţiei ca funcţie a perceperii sensului muncii. Am menţionat și această 
cercetare numai pentru a ne da seama de extinderea pe care tipul de scală analizat o ia din 
ce în ce mai mult. Berg (1992) utilizează scalele cu ancore comportamentale în evaluarea 
personalității, iar Sirom (1985) şi Landy, Rastegary, Thayer şi Colvin (1991), la 
identificarea stresului organizaționa]. 


Scalele de evaluare standard mixate i 

Acest tip de scale a fost descris pentru prima dată de Blanz și Ghiselli (1972), fiind 
utilizat cu aceeaşi eficiență ca şi scalele de evaluare a expectanţelor. Din punct de vedere 
constructiv, scalele standard mixate apar sub forma unei liste de descrieri 
comportamentale specifice unei anumite profesii. Evaluatorului i se cere să noteze dacă 
persoana evaluată este “superioară”, “inferioară” sau “identică” cu comportamentul 
exemplificat. Procedura de selecţie a itemilor este similară cu aceea a scalelor de evaluare 
a expectanțelor. Fiecare dimensiune profesională permite o evaluare pe o scală cu trei 
puncte reprezentate de câte un exemplu comportamental. Exemplele comportamentale 
sunt trecute pe o listă într-o manieră aleatoare, cheia fiind cunoscută numai de 
responsabilul acţiunii de evaluare. Se apreciază că metoda reduce efectul de halo şi al 

indulgenţei, dar fidelitatea evaluărilor este mică (Saal, 1979; Saal, Landy, 1977). De 
asemenea, sunt identificați cu uşurinţă evaluatorii care comit erori de logică în acordarea 
calificativelor. 


Scalele cu observații comportamentale 

Acest tip de scale utilizează seturi de comportamente specifice cerințelor unui loc de 
muncă, grupate în diferite dimensiuni ale muncii. Evaluatorul este pus în situația să 
estimeze frecvența cu care se manifestă comportamentele respective la persoana evaluată 
(Latham, Wexley, 1977; Latham, Wexley, 1981). Dacă în scalele cu ancore 
comportamentale pentru scalarea expectanțelor comportamentale se utilizează metoda 
intervalelor aparent egale a lui Thurstone, scalele cu observații comportamentale 
utilizează metoda Likert de însumare a notelor acordate în evaluarea diferitelor aspecte 
ale,performanţei în muncă. În mod obişnuit, astfel, evaluarea constă în estimarea frecven- 
ţei cu care se produce un comportament, notarea făcându-se pe o scală cu o întindere de la 
1 (aproape niciodată), la 5 (aproape întotdeauna) (Figura 2.11). Cele cinci puncte suni 
definite prin procentul de timp în care comportamentul în cauză este observat. Latham şi 
Wexley (1981) recomandă ca repere pentru notare următoarele procentaje: 0-64% 
(aproape niciodată), 65-74%, 75-84%, 85-94% şi 95-100% (aproape întotdeauna). 

Fireşte, nu trebuie înțeles că scala de răspuns este o scală de frecvențe. Evaluările pot face 
referire la erori de execuţie, incidente critice, aprecieri cu privire la interacțiunea cu clienţii etc. 


1.  Surmontarea comportamentului specific rezistenței la schimbare 


(1) Descrie detaliile acțiunii de schimbare subordonaților 
Aproape niciodată 1 2 3 4 5 Aproape întotdeauna 


(2) Explică de ce este necesară schimbarea 
Aproape niciodată 1 2 3 4 5 Aproape întotdeauna 


(3) Discută modul în care schimbarea va afecta angajaţii 
Aproape niciodată 1 2 3 4 5 Aproape întotdeauna 


(4) Ascultă neliniştile împărtăşite de angajați 


Aproape niciodată 1 2 3 4 5 Aproape întotdeauna 


(5) Cere angajaţilor ajutor pentru a aduce schimbări activității de muncă 
Aproape niciodată 1 2 3 4 5 Aproape întotdeauna 


(6) Dacă este necesar, specifică data unei şedinţe în care să lămurească angajaţii 
privitor la grijile pe care şi le fac în legătură cu schimbările propuse. 
Aproape niciodată 1 2 3 4 5 Aproape întotdeauna 
Total = 


Inadecvat Adecvat OK Excelent Superior 
6-10 11-15 16-20 21-25 26-30 


Figura 2.11 O scală cu observații comportamentale pentru evaluarea capacității 
managerilor de a învinge rezistența la schimbare (după Latham şi Wexley, 1981). 

Proiectarea unei scale cu observații comportamentale este economică sub raportul 
timpului consumat, itemii comportamentali sunt formulaţi cu un efort minim, aceasta în 
contextul în care analiza muncii este corect realizată. La scrierea itemilor ne putem servi 
de datele analizei muncii şi de ideile furnizate de un grup de experţi. De obicei, itemii au 
o pondere egală, dar ei pot fi utilizaţi şi cu ponderi diferite fixate cu ajutorul unui grup de 
experţi. 

Pentru definitivarea unei scale cu observaţii comportamentale se utilizează, adesea, 
tehnica analizei de itemi (corelaţia item-scor total), itemii nerelevanţi fiind astfel 
înlăturați. Această metodă de evaluare este axată pe diferențierea persoanelor care 
efectuează o activitate la diferite niveluri de performanță; ea poate stabili un nivel de 
performanță vizavi de un standard (de angajare, promovare etc.) Acest tip de scală poate 
fi ușor utilizat ca şi criteriu pentru validarea unor instrumente de selecție. Un avantaj 
major al scalelor cu observaţii comportamentale este acela că acestea posedă o validitate 
de conținut ridicată pentru motivul că dimensiunile profesionale din componenţa lor sunt 
derivate nemijlocit din activitatea propriu-zisă de muncă (Wiersma, Berg, Latham, 1992), 


Scalele comportamentale rezumative. 

În Figura 2.1., observăm că la scala /, fiecare ancoră acoperă câte două valori scalare 
numerice. Putem să înlocuim aceşti descriptori (ancore) vagi cu un set de descrieri 
comportamentale, fiecare din acestea rezumând un număr de exemple comportamentale 
specifice. Obţinem în acest context o Scală Comportamentală Rezumativă (SCR). Un 
exemplu de SCR este prezentat în Figura 2.12 (Borman, 1986). 


Procedura de proiectare a unei SCR presupune următorul algoritm: 

e Într-un workshop de două zile, un număr de ofiţeri-experți (cu experiență în instruirea 
recruţilor) generează un număr cât mai mare de exemple comportamentale specifice. 

* Sunt colectate un număr de alte exemple din “întâmplările” povestite de recruți 
despre confruntarea cu instructorii. 

e Structurarea exemplelor în categorii de performanță (în cazul investigației ilustrate în 
Figura 2.12, autorul relatează că au fost stabilite 9 categorii de performanţă). 

* Se elimină, apoi, exemplele comportamentale redundante apoi prin procedura 
retranslării (similară cu tehnica utilizată în construcția SEAC) şi se formează o bază 
de date de exemple comportamentale. 

e Conţinutul exemplelor cuprinse în baza de date este prelucrat de un grup de experți 
care le redactează sub o formă rezumativă după schema: 

e Toate exemplele sunt grupate pe patru niveluri, ca în Figura 2.12 (9-10, 
6-8, 3-5, 1-2). 
* Pentru fiecare nivel sunt redactate câte trei exemple comportamentale. 

bună a marinei în comunitate 


Este un adept excepţional al 
cultivării şi menţinerii unor 
relaţii excelente cu consilieri 
şcolari, profesori, directori de 
şcoli, poliţie, persoane din 
media, oameni de afaceri lo- 
cali şi alte persoane care sunt 
importante pentru a obţine o 


publicitate gratuită. 


9 sau 10 


Performani 
Este inovativ în informarea 
publicului despre marină; pro- 
movează activ marina şi face 
prieteni pentru armată. În 
timp ce este în serviciul mili- 
tar, distribuie întotdeauna cea 
mai uzuală informaţie despre 
marină. 


6,7,8 


Petrece un timp productiv cu 
indivizi din poliţie, 'adminis- 
trația locală și persoane 
oficiale din şcoală; poate lua 
prânzul cu cei, le distribuie 
calendare şi/sau îi invită la 
cocktail-uri. 


Contactează oficialii şcolilor 
doar sporadic; nu le dă la 
timp informaţiile pe care 
aceștia le vor; relaţiile cu 
consilierii, profesorii etc. și 
persoanele importante pentru 
candidat sau  recrut “sunt 
distante şi slab dezvoltate. 


liceu; nu acceptă să vor- 
bească; circulă în mașină în 
loc să coboare şi să întâl- 
nească oameni. 


3,45 


1 sau 2 Performanţă 
Nu contactează consilierii de depărtează persoanele din 


care sunt interesate activități 
ale marinei, cum sunt călăto- 
riile la Academia Navală; 
informează permanent persoa- 
nele relevante despre activită- 
ile marinei. 


Nu este atent la oportunitățile 
de a promova marina; în 
timpul liber se oferă rar ca 
voluntar pentru a promova 
marina şi nu este entuziast 
când are ceva de făcut pentru 
comunitate; rar acceptă invi- 
taţii pentru a vorbi. 


Stabileşte şi menține relaţii bune în comunitate 
Contactează şi lucrează efectiv cu consilierii de liceu, editorii de ziare, cu personalul TV şi 
radio, şi cu alții capabili să-i ajute pe cei care fac recrutarea potenţialilor recruți; construieşte o 
bună reputaţie pentru marină prin dezvoltarea unor relații pozitive cu persoanele din comunitate; 
stabileşte şi menţine o relaţie bună cu părinții şi familia potenţialilor recruți; prezintă o imagine 


foarte bună 
În timpul liber se.oferă volun- 
tar la proiectele comunităţii, 
parade, celebrări etc. 


ertorari bună 
Aranjează pentru persoanele curajează directorii de şcoli, 


consilierii şi alte persoane, 
importante pentru un poten- 
țial recrut. Se interesează dacă 
au întrebări despre marină. 


Performanţă slabă 


Din când în când este 
nepoliticos cu persoanele din 
comunitate; de exemplu, nu 
trimite scrisori persoanelor 
care l-au asistat sau altor 
persoane din marină care 
recrutează; nu este întotdea- 
una atent la dorința familiei 
de a primi mai multă infor- 
maţic despre marină şi despre 
programul în care fiul sau 
fiica lor s-a înrolat. 


foarte slabă 


comunitate sau persoanele 
importante pentru un candi- 
dat ignorându-le, nerăspun- 
zând la întrebări, răspunzând 
nepoliticos, încurajând elevii 
de liceu să renunţe la şcoală; 
câteodată nu vine la sesiunea 
de recrutare pentru care el sau 


ea a fost programat. 


Prezintă o imagine negativă a 
marinei; de exemplu, conduce 
în timp ce este beat sau 
conduce cu viteză mare sau 
claxonează. nerăbdător pe 
ceilalți participanți la trafic; 
poate genera neplăceri pentru 
marină şi pentru recrutare. 


Figura 2.12 O scală de evaluare rezumativă pentru măsurarea performanțelor militarilor 


în termen din marină. 

2.1.5. Alte metode de evaluare a performanţelor 


Evaluarea prin alegere forțată 

În principiu, tehnica alegerii forțate constă în solicitarea evdluaforului să selecteze 
dintr-un grupaj de însușiri sau propoziții afirmative un anumit număr precizat anterior. Ca 
proveniență, alegerea forțată este derivată din instrumentul de diagnosticare a 
personalității, mai ales a chestionarelor sau inventarelor de interese. P. Horst și R.J. 
Wherry o folosesc pentru prima dată în anii 1940 ca instrument de apreciere a 
personalului (McCormick, Tiffin, 1979). De atunci, ea a fost utilizată atât în numeroase 
cercetări fundamentale şi aplicative, cât şi ca simplă tehnică de evaluare a personalului. 

Care este procedura practică de construire a unui instrument de evaluare prin alegere 

forțată? Guilford (1954) a descris paşii urmăriți în organizarea unui astfel de sistem de 
evaluare. El sugerează parcurgerea următorilor opt paşi: 

(1) Obţinerea de descrieri a persoanelor cunoscute ca situându-se la extrema 
superioară, respectiv inferioară din punctul de vedere al performanţelor 
profesionale în grupul care va fi evaluat. 

(2) Descrierile sunt analizate în termeni de calități comportamentale, formulate în 
propoziţii sau fraze scurte prin denumiri de însuşiri, numite “elemente” şi care sunt 
utilizate la construirea itemilor. 

(3) Pentru fiecare element sunt determinate empiric două valori: o valoare de 
discriminare şi o valoare preferenţială. Valoarea de discriminare este un index de 
validitate, iar valoarea preferenţială este un index a! gradului în care calitatea este 
prețuită atât de oameni, cât și de evaluatorii care vor utiliza instrumentul. 

(4) În crearea unui item, elementele sunt împerecheate. Două propoziții sau termeni cu 
o valoare preferenţială aproximativ superioară sunt împerecheate, una fiind validă, 
iar cealaltă nu. Ambele vor avea pentru evaluator o bună “validitate de aspect”, de 
exemplu, evaluatorul va gândi că ele sunt ambele favorabile performanţei supe- 
rioare în grupul evaluat. De asemenea, vor fi împerecheate şi două propoziţii sau 
termeni cu valoare preferenţială aproxiniativ scăzută, una fiind validă, iar alta nu, 

(5) Cele două perechi de propoziții/fraze, aceea care conţine valorile preferenţiale 
superioare şi cealaltă reprezentând valorile preferenţiale inferioare, sunt combinate 
într-o tetradă care formează un item. Rațiunea unei astfel de combinări este că deşi 
evaluatorul mediu nu va obiecta să extragă una din două descrieri favorabile 
pentru o persoană cunoscută, de obicei va evita să selecteze una din două descrieri 
nefavorabile. Uneori este adăugată şi o a cincea descriere, neutră, pentru a forma 
un item pentard. Această procedură este însă mai puţin obişnuită. Un' exemplu de 
item tetrad, este următorul: 

grijuliu, 

săritor, 

energic, 

snob. 
S-a găsit că însuşirile “săritor” şi “energic” au valoare preferențială egală deoarece 
ele sunt aplicate aproximativ egal, adesea ca trăsături favorabile în descrierea 
tipului de personal pentru care a fost construită scala. Trăsătura “săritor” a fost 
găsită totuşi ca validă deoarece a fost acordată mai des grupului considerat în 
practică superior decât grupului cu performanțe inferioare. Trăsăturile “grijuliu” şi 


O clasificare a tehnicilor de evaluare 81 


“snob” sunt la fel de nepopulare, dar “grijuliu”. discriminează grupul cu 
performanțe superioare de cel cu performanțe inferioare. 

(6) Este pregătită instruirea evaluatorului. Acesta va trebui să răspundă la fiecare 
tetradă ca la un item, indicând una din cele patru însuşiri care este cea mai 
potrivită şi una din cele patru însuşiri care este cel mai puţin potrivită pentru cel 
evaluat. 

(7) Varianta experimentală a instrumentului de evaluare este testată pe un eşantion 
pentru care posedăm şi un criteriu extern al eficienţei, aceasta în vederea validării 
răspunsurilor. Sunt determinate răspunsurile discriminative şi, dacă dorim, sunt 
stabilite şi ponderi diferenţiale. 

(8) Este construită o cheie de cotare, bazată pe rezultatele din Pasul 7. Obişnuit, o 
trăsătură favorabilă validă, consemnată ca cea mai descriptivă pentru persoana 
evaluată, primeşte o pondere pozitivă, de asemenea, o trăsătură nefavorabilă 
validă, apreciată ca cel mai puţin descriptivă, va primi o pondere negativă. 

Aprecierea prin intermediul tehnicii alegerii forțate, aşa cum sugerează denumirea, 
“forțează” evaluatorul să aleagă continuu din alternative egal de favorabile/nefavorabile. 
Acest lucru vine în sprijinul creşterii obiectivității aprecierii şi evitarea cu subtilitate a 
eventualelor tendințe de favoritism. Astfel, un evaluator care este înclinat să aleagă 
elementele favorabile, va alege fără discernământ, la întîmplare, jumătate din itemii 
favorabili discriminativi şi jumătate nediscriminativi. Cum fiecare tetradă are o pereche 
de itemi favorabili cu discriminare pozitivă şi una nefavorabilă care discriminează în sens 
negativ, o selecţie realizată la întâmplare va duce la un coeficient de apreciere de zero 
(dacă se acordă +1 pentru fiecare item care discriminează pozitiv şi -l pentru cel care 
discriminează negativ). 

Observăm deci că tot secretul tehnicii examinate se bazează pe atenția cu care a fost 
construită o astfel de scală. În mod obişnuit, se operează cu două categorii de indici 
(Blum, Naylor, 1968): 

1) Indici de discriminare; 

2) Indici de egalizare. 

(1) Indicii de discriminare sunt o măsură a gradului în care se constată că o anumită 
însuşire poate diferenția semnificativ o persoană eficientă de una ineficientă într-un 
anumit domeniu. Indicele de discriminare se calculează împrumutând procedura 
statistică de construcție a testelor (Gulliksen, 1950; Pitariu, 1983). 

(2) Indicii de egalizare constau în condiția intrinsecă a tehnicii de a opera cu însuşiri 
perechi care să fie egal de “atractive” pentru evaluator. Singura diferenţă între 
însuşirile evaluate va fi numai puterea lor discriminativă, necunoscută evaluato- 
rului. 

În acest context, se mai impune studierea preferinţei evaluatorilor pentru o anumită 
însuşire de estimat. Vorbim deci despre un indice de popularitate care priveşte 
frecvenţa de utilizare a unei anumite însuşiri în caracterizarea generală a indivizilor. Mai 
precis, indicele de preferință reprezintă o măsură a obişnuinței cu care evaluatorul 
întrebuințează în vocabularul său descriptiv o anumită însuşire. 

Un alt indice este acela al gradului de favorabilitate sau pozitivitate al unei însuşiri. 
Aceasta presupune că într-un item tetrad cele două atribute favorabile şi cele două 
nefavorabile să fie identice ca și conotaţie, de aşa manieră încât evaluatorul să nu poată fi 
influențat de o anumită însuşire sau alta. 

Indicele de importanţă apare în cerința adresată evaluatorului de a face o estimare 
cât mai apropiată de realitate, obiectivă, evaluatorul fiind orientat spre o apreciere 
imparţială în activitatea pe care o desfăşoară. Acest lucru este posibil dacă i se oferă prin 
instrumentul de lucru situaţii specifice drept cadru de referință concret, astfel încât 
notarea se face pe baza alegerii unei calități pe care evaluatorul o “simte” că este cea mai 
importantă pentru o anumită formă de muncă. 

Dezirabilitatea îşi pune amprenta asupra construcţiei scalelor de evaluare cu alegere 
forțată. Diferenţierea între favorabilitate şi dezirabilitate socială nu este însă întotdeauna 
uşor de făcut. Uneori, însuşirile considerate ca fiind favorabile sunt, implicit, şi dezirabile 
social. De pildă, diștincţia poate fi ilustrată printr-o însuşire ca inventivitatea, considerată 
favorabilă şi care se poate cota destul de bine la indici superiori, în timp ce dezirabilitatea 
socială o situează uneori ca o reacţie negativă față de persoanele preocupate, cu interes 
profesional şi considerate “cu capul în nori”. 

Metoda alegerii forțate, în ciuda numeroaselor studii pe care le-a generat, ridică încă 
multe probleme de ordin constructiv. Dar, după ce o astfel de apreciere este validată, 
şansele de a face evaluări stabile sunt simțitor crescute. 


Tehnica incidentelor critice. Tehnica incidentelor critice se inspiră din studiile lui Fr. 
Galton, reluate mai tirziu de Gordon (1947), şi care se bazau pe culegerea și analiza 
cazurilor anecdotice întâlnite într-o activitate oarecare. Flanagan (1949a, 1949b, 1955) dă 
tehnicii amintite o fundamentare ştiinţifică, făcând din ea un mijloc de investigare 
eficient. Metoda de lucru constă în colectarea de evenimente sau întâmplări semnificative 
care au dus la elaborarea unor strategii de rezolvare şi la comportamente umane bine 
precizate, considerate a fi cazuri particulare. Prin “incident critic” se înțelege orice 
acţiune umană, oarecum ieşită din comun, care este suficient de completă pentru a permite 
efectuarea de inferenţe și predicții privitor la o anumită activitate, 
Un incident critic trebuie să răspundă la patru criterii: 
(1) Activitatea umană observată să fie distinctă, unică, constituind în relatare un caz 
aparte; 
(2) Situaţia descrisă să permită studierea cauzelor şi efectelor, permițând desprinderea 
a ceea ce este semnificativ în activitate; 
(3) Situaţia să fie relevantă și înregistrată cu claritate; 
(4) Incidentele expuse trebuie să constituie cazuri extreme de comportament 
(pozitiv/negativ). 
Într-un studiu în care erau investigate calitățile șefului de echipă, Flanagan (1949b) a 
cerut să se răspundă la patru întrebări: 
(1) Gândiţi-vă la o împrejurare în care un şef de echipă a făcut ceva ce dumneavoastră 
consideraţi că trebuia încurajat deoarece a fost o intervenție eficientă; 
(2) Gândiţi-vă la o împrejurare în care un şef de echipă a intervenit înt-o manieră care 
după aprecierea dumneavoastră nu a fost la înălțime; 
(3) Gândiţi-vă la o împrejurare în care un şef de echipă a desfăşurat o activitate pe 
care o apreciaţi ca superioară şi competentă; 
(4) Gândiţi-vă la o împrejurare în care un şef de echipă a efectuat o activitate de 
proastă calitate şi care dacă s-ar repeta ar demonstra incompetenţa celui în cauză. 
Într-un mod similar au procedat Kirchner şi Dunnette (1971) în studiul profesiei de 
lucrător comercial! şi alcătuirea unei fişe de apreciere pentru această categorie de personal, 

Pe baza unui chestionar au fost recoltate 135 incidente de la 85 şefi ierarhici cărora li s-a 
solicitat să relateze câte un caz de succes/insucces în profesia respectivă, prin recurgerea 
la o metodă care s-a dovedit a fi eficientă/ineficientă. Analiza cazurilor relatate a permis 
identificarea a 15 factori de succes în activitatea comercială, care au fost apoi structuraţi 
într-o fişă de apreciere (Figura 2.13). 

+ După cum ne-am putut da seama, tehnica incidentelor critice nu pune accent prea mare 
pe culegerea unor evenimente saturate în date obiective (numărul pieselor realizate sau al 
rebuturilor, absenteismul €tc.). Avantajul ei constă în aceea că dă unele repere 
caracteristice în aprecierea succesului într-o anumită activitate, făcând mai realistă o 
discuţie de consiliere cu cel evaluat. 


Numele persoanei apreciate: 


Mai jos sunt enumerate câteva afirmaţii despre comportamentul lucrătorului comercial. 
Analizaţi fiecare persoană al cărei nume este notat mai sus prin prisma acestor afirmaţii. În ce 
măsură (grad) sunteţi de acord sau în dezacord cu afirmaţiile având în vedere persoana în 
cauză? Estimaţi deci gradul de acord sau dezacord. 

Pentru fiecare afirmaţie, vă rugăm să notaţi categoria care reflectă cel mai precis acordul 
sau dezacordul dumneavoastră. Nu uitaţi, la baza fiecărui răspuns trebuie să aveţi în vedere cât 
de complet sau de incomplet descrie afirmaţia respectivă persoana în cauză. Puneţi semnul “x” 
în dreptul calității atribuite. 

Vă mulțumim pentru ajutorul acordat. 


1. Acordă prea mult credit cumpărătorilor dubioşi. 

____sunt foarte de acord___ de acord___ indecis ___nu sunt de acord____ în dezacord total, 
2. Bârfeşte cumpărătorii. 

____ sunt foarte de acord___ de acord____ indecis___nu sunt de acord___ în dezacord total. 
3. Redactează rapoarte de vânzare slabe. 

____ sunt foarte de acord___ de acord___ indecis___nu sunt de acord___ în dezacord total, 
4, Ajută colegul când situaţia o cere. 

____ sunt foarte de acord___ de acord____ indecis____ nu sunt de acord___ în dezacord total. 
6. Are o aparenţă atitudinală mofturoasă. 

___sunt foarte de acord ___ de acord___ indecis___nu sunt de acord___ în dezacord total. 
7. Rezolvă rapid solicitările cumpărătorilor. 

____ sunt foarte de acord___ de acord___ indecis___nu sunt de acord____ în dezacord total. 
21. Promite prea mult cumpărătorilor. 

___Sunt foarte de acord____ de acord___. indecis___nu sunt de acord____ în dezacord total. 
22, Este la curent cu produsele competitive şi metodele de vânzare. 

____ sunt foarte de acord___. de acord____ indecis____nu sunt de acord___ în dezacord total. 


| i 


Figura 2.13 O fişă de apreciere comportamentală derivată din utilizarea metodei 
incidentelor critice (Kirchner, Dunnette, 1971). 

Lista de responsabilități 

Este o metodă de evaluare utilizată frecvent. Ea constă dintr-un grupaj de cerințe care 
revin unui anumit loc de muncă, scrise pe o listă, una după alta. Cel evaluat este comparat 
cu fiecare item (cerință), stabilindu-se dacă întruneşte exigenţele cuprinse în setul de 
răspunsuri solicitate de postul de muncă luat în considerare. În plus, se mai pot adăuga şi 
alte calități ale celui evaluat, lista rămânând deschisă (Bass, Barrett, 1972). Desigâr, 
precizarea răspunderilor pe care le comportă un post de muncă nu este o operaţie uşoară, 
ea presupune o analiză severă a muncii, existând totodată și riscul omiterii unor exigenţe. 
Liste exhaustive de acest gen sunt greu de alcătuit, aceasta pe măsură ce activitatea la care 
ne referim crește în complexitate. 


Notarea binară 

Este o altă tehnică de notare despre care se discută mai des în ultimul timp, avantajul 
ei fiind că reduce unele imperfecțiuni şi erori caracteristice aprecierilor (Bass, 1965). 
Construcţia unei fişe de apreciere cu cotare binară presupune selectarea şi identificarea - 
dintr-un număr de evenimente (relatări scurte) - a mai multor itemi comportamentali 
privitor la o anumită profesie. Se construieşte o fişă de apreciere cu o scală pe cinci 
puncte pe care evaluatorii sunt puși să noteze măsura în care la cel mai bun, respectiv la 
cel mai slab profesionist i se poate atribui un anumit comportament. În continuare, este 
calculat pentru fiecare item procentajul distribuţiei profesionistului considerat superior şi 
apoi a celui considerat inferior. Sunt selecționați pentru a intra în forma finală a fişei de 
apreciere cei mai discriminativi itemi. În Figura 2.14 este prezentată distribuţia 
procentajelor în cazul a trei itemi. Se acordă ponderea +1 acelor categorii de răspusuri 
care separă net profesionistul superior de cel inferior. Toate celelalte poziţii primesc 
ponderea 0. Mai precis, se acordă ponderea zero începând cu poziţia de unde are loc 
intersecţia distribuţiei celor consideraţi superiori cu cei consideraţi inferiori şi ponderea 1 
poziţiilor situate în partea opusă (Figura 2.14). 


“Ține evidenţa lucrărilor 


totdeauna adesea ocazional uncori niciodată 
% celor superiori 66 34 0 0 It) 
% celor inferiori 10 56 24 7 3 
Pondere binară 1 0 tă i) Li 
Pondere arbitrară 4 3 2 1 0 

Se pricepe să lucreze cu toate tipurile de cumpărători 

foarte bine  destuldebine acceptabil puţin deloc 
% celor superior 54 46 0 0 [] 
% celor inferiori 3 24 66 7 ) 
Pouuere binară 1 1 1] 0 0 
Pondere arbitrară 4 3 2 1 5] 

Obține prețuri competitive pe produsele sale 

totdeauna adesea ocazional uncori niciodată 
% celor superiori 42 58 [] tă i] 
% celor inferiori 0 56 39 O 3 
Pondere binară 1 9 0 ] 9 
Pondere arbitrară 4 3 2 l ! 


Figura 2.14 Itemi dintr-o fişă de apreciere a lucrătorilor comerciali 
(adaptată după Bass, 1956) 

Uneori, se preferă combinarea tehnicii de ponderare binară cu o altă metodă de 
evaluare în scopul sporirii calității estimative a sistemului adoptat. Palef şi Stewart (1971) 
combină. ponderarea binară cu scala de evaluarea a expectanțelor, descrisă anterior, 
obţinând un sistem de evaluare superior altor metode întrucât reduce la maximum una din 
erorile sistematice de apreciere, aceea a indulgenţei. 4 


TINE EVIDENŢA VÂNZĂRILOR 
„100 pe 


9% celor superiori / inferiori 
n 
L=ă 


o b 


] 0 0 0 1) 
pondere binară . totdeauna adesea ocazional uneori deloc 


Figura 2.45 Procedura grafică de acordare a ponderilor binare (Bass, 1956) 
Metoda Zapan de apreciere obiectivă a personalității 


Această metodă de evaluare a fost elaborată de psihologul român Gheorghe Zapan 
(1957, 1966, 1970, 1984). Ea a fost iniţial experimentată în şcoală cu scopul obținerii 
unor aprecieri obiective a elevilor, atât în vederea cunoaşterii, cât şi a orientării lor 
profesionale.. Poate fi însă utilizabilă la fel de bine în evaluarea comportamentului cu 
ocazia unor cetcetări psihologice de laborator, selecția personalului muncitor sau 
aprecierea efigienţei profesionale cu diferite ocazii. 

Vom descrie pe scurt procedura practică de aplicare a metodei aprecierii obiective, 
adaptată la mediul industrial. Ideea pe care se bazează această metodă constă în aceea că 
grupul este capabil să facă aprecieri obiective dacă este instruit în acest sens prin exerciţii 
adecvate. 

De pildă, dacă un maistru doreşte să-şi aprecieze personalul din subordine, el poate 
foarte simplu să dea spre execuţie aceeași lucrare standard la întreg personalul de care 
răspunde. Apoi, va cere ca fiecare membru al colectivului să noteze pe o foaie de hirtie pe 
primii 30% din colegii pe care îi consideră că au realizat cel mai bine piesa în cauză şi pe 
ultimii 30% pe care îi apreciază că au obținut cele mai slabe performanțe. Fiecare 
evaluator se va trece şi pese! în una din cele două categorii, dacă este cazul. (S-a ales 
procentul de 30% pe considerentul că distribuţia de frecvenţă a lui Gauss, împărțită în 
cinci clase, ne dă următoarele frecvențe: 10%, 20%, 40%, 20%, 10%, ceea ce 
corespunde calificațivelor: “foarte bun”, “bun”, “mediu”, “slab” şi “foarte slab”). La fel, 

înainte de cotarea lucrării la care ne referim, şi maistrul va fi pus în situația să facă o 
apreciere similară. Procedura se va repeta de mai multe ori, pe teme sau dimensiuni 
diferite de performanţă. De fiecare dată se va analiza în parale! clasificarea membrilor 
grupului, inclusiv a maistrului, şi clasificarea reală (rezultată în urma organizării unor 
lucrări practice - probe de lucru etc.), cu scopul examinării gradului de obiectivitate/ 
subiectivitate obţinut. Autorul recomandă în această etapă referiri la persoana 
evaluatorului - desigur, acestea se vor face în funcție de situație sau prin discuţii indivi- 
duale. După ce se consideră parcursă faza de exerciţiu, se poate trece la aprecierea finală 
a membrilor colectivului. Pe baza analizei activității de muncă şi cu ajutorul tehnicilor 
descrise anterior, sunt fixate reperele care circumscriu eficiența profesională într-o 
anumită profesie. Se cere membrilor grupului să scrie pe o foaie de hârtie semnată, dacă 
efectivul este de 40, pe primii 5 şi pe ultimii 5 din grup în ceea ce priveşte aspectul 
evaluat (cantitatea sau calitatea muncii, disciplina, inițiativa etc.). Persoana celui ce face 
evaluarea va figura şi ea pe listă între primii sau ultimii cinci, dacă e cazul, sau dacă 
lipseşte va fi considerată în grupul celor mediocri. 

Rezultatele evaluărilor sunt transcrise pe un document sintetizator astfel: pentru 
fiecare aspect apreciat se alcătuieşte un tabel nominal cu efectivul grupului conform 
Figurii 2.15. Primii cinci clasificați primesc semnul “+” în faţa cifrei care indică rangul, 
iar ultimii cinci, semnul “-“. Numărul de puncte realizate de fiecare persoană evaluată este 
dat de suma algebrică a punctelor realizate. 

Figura 2.16 cuprinde aprecierile efectuate de 15 subiecți care au ales fiecare 30% din 
efectiv, adică pe primii şi ultimii cinci. Pe diagonală au fost trecute autoaprecierile. În 
coloana “Suma +,-“ se trece suma algebrică a numărului semnelor “+” şi “-“ obținute de 
fiecare subiect. De exemplu, Ra a obținut un punctaj negativ și patru pozitive, deci “Suma 
+,=* este 3, În coloana “Suma” se trece suma algebrică a punctelor acordate. În funcţie de 
punctajul obţinut, în ultima coloană se va face clasificarea primilor şi ultimilor 30% 
subiecţi; primul va primi rangul 1 şi ultimul rangul 15 (efectivul grupului). 

Când două persoane obțin acelaşi punctaj, ca în cazul lui Cu şi St, adică “14”, 
clasificarea se realizează făcând media celor două ranguri corespunzătoare, ca și când cei 
doi ar fi avut un punctaj diferit, care ar fi dus la ranguri consecutive. Deci, 14+1/2 = 14,5, 
Rangul mediu se notează printr-o liniuță. 

Între clasificarea sumei punctelor +1 şi -l şi clasificarea obținută prin însumarea 
algebrică a punctelor nu găsim diferențe prea mari, aşa că oricare din ceie două tehnici 
pot fi utilizate. 

Este indicat ca la tabelul de mai sus să mai adăugăm o coloană cu aprecierea 
maistrului şi astfel să se procedeze la o analiză calitativă a discordanţelor. 

Metoda interaptecierii obiective a personalităţii poate aduce un aport substanţial în 
obiectivarea aprecierilor personalului, fiind şi un exerciţiu util de intercunoaştere. Totuşi, 
ea rămâne o metodă destul de laborioasă pentru a putea fi aplicată cu succes în practica 
organizațională. i 

Figura 2.16 Sinteza evaluărilor prin metoda aprecierii obiective a personalităţii. 


Tehnica “Feedback 360” 

Evaluarea multievaluatori, feedback-ul multidirecțional, evaluarea multiplă, cum i se 
mai spune, este o tehnică sau sistem de evaluare a performanțelor profesionale. Evaluarea 
este în acest caz una circulară, adică, în centrul acţiunii se află persoana evaluată care e 
apreciată de către superior, colegi, subordonați, la care se adaugă şi o autoevaluare. 
Evaluarea se efectuează în mod obișnuit prin intermediul unuia din tipurile de scale de 
evaluare pe care le-am prezentat. Procedura de lucm este laborioasă sub aspect 
administrativ, fiecărei persoane evaluate revenindu-i un anumit număr de evaluări care 


88 Managementul resurselor umane 


trebuie combinate după anumite reguli; unele sunt evaluările superiorilor, altele. ale 
subalternilor sau autoevaluările. Prelucrarea rezultatelor nu este una aditivă simplist, ci pe 
categorii de evaluatori. Feedback-ul primit de către persoana evaluată de la manager, 
colegi, clienți, persoane cu care este în raporturi directe permite un bun prilej de analiză şi 
autoanaliză a competenţei într-un domeniu de activitate sau altul. Sistemul în cauză pune 
accent pe câteva aspecte importante: definirea competențelor aferente unui post de muncă, 
instrumentul de măsură a competențelor respective şi instruirea evaluatorilor. Rezultatul 
evaluărilor este un instrument util în mâna echipei manageriale, a managerului nemijlocit 
al persoanei evaluate şi în mâna acesteia. Astfel, echipa managerială ajunge în posesia 
unei imagini generale cu privire Ja peformanţele personalului, managerul nemijlocit şi 
angajatul pot pe baza rezultatelor evaluării să proiecteze împreună un plan al carierei, să 
decidă asupra necesităţii unei reîmprospătări a cunoștințelor profesionale etc. Pentru o 
optimizare a operaţionalizării tehnicii descrise au fost proiectate produse informatice 
performante care au introdus o mulţime de facilități care au menirea să ridice calitatea 
evaluărilor (asigurarea confidenţialității aprecierilor, operaţionalizarea rapidă a datelor, 
flexibilitatea prelucrării rezultatelor etc.). 


Este firesc ca după ce am trecut în revistă o serie de scale şi sisteme de evaluare, să ne 
întrebăm care dintre ele este mai bună, mai eficientă într-o procedură de apreciere a 
performanţelor profesionale. De fapt, am subliniat pe tot parcursul acestui capitol faptul 
că fiecare scală îşi are avantajele și dezavantajele sale. Eficiența unui sistem de apreciere 
profesională depinde de mai mulţi factori, cum ar fi pregătirea sesiunii de evaluare, 
seriozitatea cu care sunt construite scalele de evaluare, pregătirea evaluatorilor pentru 
acţiunea de evaluare, destinaţia evaluărilor (cercetare, evaluări de rutină sau evaluări în 
scop de promovare). Filosofia evaluării joacă un rol major. Astfel, într-o organizaţie în 
care scopul aprecierilor periodice este o modalitate de a alcătui liste pentru reduceri de 
personal, procesul evaluării va lua o turnură nedorită, va mări nivelul anxietăţii 
angajaţilor, va spori insatisfacția muncii, sistemul general al aprecierii conducând spre 
scăderea performanţelor salariaţilor. Într-o organizaţie în care obiectivul urmărit prin 
evaluare este să motiveze angajaţii pentru obținerea de performanţe superioare, deci unde 
aprecierile servesc iniţierii unor discuţii cu persoanele evaluate şi nu ideii de a 
penaliza/pedepsi, acţiunile de apreciere a performanțelor sunt stimulatoare, duc la crearea 
unei situaţii de competiţie şi deci de creştere a productivităţii. Desigur, nu putem trece cu 
vederea problematica complexă a culturii organizaționale. În organizaţiile noi, unde nu 
există un climat organizațional stabil sau unde climatul organizațional este supus unor 
oscilaţii cu frecvenţă ridicată, aprecierile de personal pot avea rolul de stabilizator, dar, 
dată fiind fragilitatea organizațională, ele pot distorsiona uşor procesul de producţie. 
Persistența unor stereotipuri în notarea personalului, absenţa unor cunoștințe elementare 
legat de acest proces, formalismul acțiunii în sine, fenomene specifice organizaţiilor aflate 
în situație de tranziţie social-economică sau celor tributare unor structuri depășite, vor 
duce la distorsiuni în notare şi la efecte diferite. Succesul sau insuccesul unui sistem de 
evaluare periodică a performanţelor profesionale este dependent de modul în care 
managementul organizației înţelege rolul pe care angajaţii, personalul, îl joacă în 
dezvoltarea şi supraviețuirea organizaţiei. 

Sunt puţine studii care au investigat preferinţele pentru un tip de scală de evaluare sau 
altul. Este adevărat că unele tipuri de scale sunt utilizate cu o frecvență mai mare decât 

altele. Unele scale sunt mai agreate ca altele, cu unele suntem mai obişnuiţi decât cu 
altele. La acest nivel nu s-au găsit diferențe semnificative. Totuşi, prin metodologia de 
construcţie şi prin aceea că apelează la elemente uşor de înțeles de către evaluatori, fiind 
şi nemijlocit legate de dimensiunile goncrete ale performanţei profesionale măsurate, 
scalele cu descrieri comportamentale devin din ce în ce mai populare. În aceeaşi măsură, 
sistemul de evaluare Feedback 360” este utilizat pe o scară din ce în ce mai largă. 


Capitolul 3 


Surse de eroare şi imperfecţiuni în 
evaluarea performanţelor 


Pentru stabilirea unei proceduri de măsurare cât mai precise a performanțelor umane 
au fost iniţiate numeroase programe de cercetare. Problema a rămas însă deschisă și în 
prezent. Cercetătorii s-au confruntat de la bun început cu erorile şi imperfecţiunile 
tehnicilor de evaluare proiectate, deficiențe provenite atât din partea evaluatorilor, cât și a 
instrumentului de evaluare. 

Aprecierea personalului are la bază, în general, percepţia şi filtrul persoanei care face 
evaluarea; ea nu se poate desfăşura în afara contactului nemijlocit cu cel evaluat, dar, 
orice evaluator - în operaţia de notare pe care o face - este supus propriilor sale limite şi 
imperfecţiuni, În acest sens, ni se pare actuală şi plină de semnificații observaţia lui 
Guilford (1954). El precizează că experimentele legate de diversele metode de evaluare 
nu fac altceva decât să demonstreze că cea mai potrivită metodă de optimizare a 
aprecierilor este să instruim cu multă grijă evaluatorii. Şi, de fapt, aşa şi este. De câte ori 
în activitatea de notare a personalului nu s-a constatat formalismul sau excesul de 
subiectivitate al celui pus să aprecieze? De câte ori evaluatorului nu-i sunt deloc clare 
aspectele pe care le notează sau semnificaţia termenilor, adjectivelor după care se face 
notarea? De câte ori sistemul de apreciere nu conține aspecte neesenţiale pentru 
activitatea celui evaluat? Sistemul de evaluare, în sine, poate prezenta o serie de 
imperfecțiuni de proiectare grupate în ceea ce se numesc erori psihometrice (înțelegem 
prin aceasta mai ales erorile de notare identificabile statistic) şi simple erori conceptuale 
(erorile aferente particularităților individuale/educaţionale ale evaluatorilor). 

Erorile de apreciere sunt discutate pentru prima dată de Wells (1909) şi Webb (1915), 
primul care le tratează însă într-un mod sistematic este Thorndike (1920). Contribuţia lui 
Rugg (1921 a, 1921 b, 1922 a, 1922 b) în problema evaluării este însemnată; investigațiile 
sale din domeniul testării inteligenței cu bateriile de teste Army Alpha şi Army Beta, 
paralel cu evaluarea personalului militar, l-au dus la concluzii utile. El pune pentru prima 
dată problema acordului dintre evaluatori în aprecierea unei persoane. Astfel, media 
notelor acordate de mai mulți evaluatori va conduce la creşterea preciziei evaluării, în 
timp ce apelul la un singur evaluator facilitează apariția haloului în notare (Rugg, 1922 a). 

Kingsbury (1922) analizează trei dintre erorile de apreciere la care ne referim şi astăzi 
în evaluarea calităţii evaluărilor: (a) efectul de halo; (b) evaluări superioare - inferioare, 
ceea ce va deveni ulterior eroarea indulgenţei-severităţii; şi (c) teama de a nu efectua 

discriminări, concretizată mai târziu în eroarea tendinței centrale sau a restrângerii de 
rang. F.A. Kingsbury face pentru prima dată o tentativă de cuantificare a erorilor de 
apreciere amintite. 

Kneeland (1929) este primul care utilizează termenul de “indulgent” în descrierea 
tendinței unor evaluatori de a acorda cu prea multă largheţe note deasupra mediei notelor 
celorlalţi evaluatori, Termenul este preluat apoi de Ford (1931) care descrie eroarea 
“severităţii”, aceasta indicând pe acei evaluatori care îşi concentrează notele acordate la 
polul slab al scalei de apreciere; el sugerează şi o strategie de eliminare a efectului acestor 
două tendințe. 

“Eroarea logicii de evaluare” a fost descrisă pentru prima dată de Newcomb (1931). 
Ea se referă la relația strânsă care se presupune că ar exista între aspectele notate şi care 
ar fi o extensie a propriului model construit a priori în mintea evaluatorului. Muray 
(1938) identifică “eroarea de contrast”, aceasta fiind prezentată ca tendinţă a evaluatorilor 
de a-i compara pe cei evaluaţi cu propria lor persoană (a evaluatorilor). În fine, Stockford 
şi Bissell (1949) s-au ocupat de valoarea corelaţiilor dintre aspectele notate şi care se pare 
că ar varia în funcție de distanța fizică dintre însușirile fişei de apreciere; ei numesc 
aceasta “eroarea proximității”. 

Sistematizarea cea mai bună a ceea ce se cunoaşte a fi “erori sistematice de apreciere” 
aparține lui Guilford (1954), care, în lucrarea sa devenită clasică, Metode Psihometrice, 
face o prezentare detaliată a acestora, paralel cu o încercare de cuantificare a lor. 

Proprietăţile psihometrice ale evaluării au fost surprinse în literatura psihologică de 
specialitate într-o manieră suficient de precisă. Downey, Lahey şi Saal (1985) sintetizează 
cele mai recente lucrări de referință care pun problema erorilor de apreciere şi a 
cuantificării lor (Tabelul 3.1.). 

Tabelul 3.1 se ocupă numai de trei tipuri de erori de apreciere (eroarea indulgenţei, 
eroarea tendinței centrale şi efectul de halo) şi redă pe scurt ce înțeleg diferiţi autori prin 
eroarea respectivă (definiţia), precum şi metodele de detectare statistică a acestora. În 
general, ceea ce se poate observa este că în tratarea erorilor de apreciere predomină 
puncte de vedere încă destul de confuze, atât asupra definirii lor, cât şi asupra metodei 
statistice de a le pune în evidență. Observăm că pentru eroarea indulgenței, patru din 
sursele citate nu amintesc nici o metodă de tratare statistică, două specifică posibilitatea 
calculării diferenței dintre mediile evaluărilor, una se referă la deplasarea mediei generale 
față de punctul mediu al scalei, iar una propune utilizarea indicelui de boltire a distribuției 
de frecvență. Numai J.P. Guilford propune concret o formulă de calcul. Acelaşi lucru se 
poate spune şi despre eroarea tendinței centrale; patru surse nu se ocupă de metodele de 
cuantificare, două propun calculul diferenței dintre mediile evaluărilor şi una precizează 
forma leptocurtică a distribuţiei. Şi iarăşi, numai Guilford (1954) oferă o formulă de 
calcul. În ceea ce priveşte efectul de halo, există un oarecare acord, cinci surse indicând 
ca metodă de cuantificare studiul intercorelaţiilor dintre variabile. 

Cu excepția efectului de halo, nu se poate vorbi despre un acord privitor la definirea și 
măsurarea erorilor de apreciere. 

Tabelul 3.1 


Sinteza definiţiilor şi tehnicilor de cuantificare a erorilor de evaluare (adaptat după 
Downey, Lahey, Saal, 1985) 


SURSA Tipul erorii de evaluare 
Indulgenţă Tendinţa centrală Halo 
Guilford (1954) D*  Supra-subevaluare Ezitarea de a face aprecieri Apreciere în termenii unei 
utilizând şi extremele atitudini mintale generale 
&” Diferenţele între mediile Reducerea varianţei celui  Corelaţiile dintre aspecte 
de evaluare evaluat 
Barrett (1966) D (În termeni de cuantifi- Notarea în centrul scalei Apreciere în termenii unei 
care) când nu pricepe clar despre atitudini mintale generale 
ce este vorba 
C Media generală dea- Corelaţiile dintre aspecte 
supra punctului mediu al — 
scalei £ 
Dunnette (1966) D Spune numai lucruri Nu reuşeşte să discrimineze Tratează toate aspectele ca 
bune bune sau rele 
C ra FE == 
Blum & Nylor D Evaluare “indulgentă/  Opoziţie față de utilizarea Tendinţă ca notarea la o 
(1966) severă” extremelor scalei însușire să influenţeze no- 
tarea celorlalte, la aceeaşi 
persoană 
C —= == Sinai 
Cummings & D  Supraevaluare Îi evaluează pe toţi la Notează numai în funcție 
Schwab (1973) mediu de o caracteristică unică. 
Corelaţii dintre aspectele 
implicate 
MeCormick & Tiffin D Evaluări concentrate în  Evaluările concentrate la  Notează ţinând seama nu- 
(1974) partea superioară/inferi- centrul scalei mai de o însuşire (aspect) 
oară a scalei 
C Diferențe între mediile Diferențe între mediile eva- Corelaţii între aspecte 
evaluatorilor Iuatorilor 
Landy & Trumbo  D  Neobișnuitde ridicat Refractar față de utilizarea  Impresie în general favora- 
(1976), Landy sau scăzut cotelor extreme bilă sau nefavorabilă 
(1985) 
e ——_ == — 
Smith (1976) D  (Întermeni de cuantifi- (În termeni de cuantificare) Afectarea evaluărilor 
care) 
C Deplasarea mediei (dela Distribuţie leptocurtică Corelaţii dintre aspecte 
punctul mediu) boltirii 
curbei 
* Definiţie 


** Cuantificare 

Într-un studiu de sinteză, Saal, Downey şi Lahey (1980) fac o bine documentată ana- 
liză a proprietăţilor psihometrice ale evaluărilor, încercând să elucideze inadvertenţele 
care persistă în această sferă. Vom proceda în continuare la o prezentare a conţinutului 
principalelor erori de apreciere, subliniind în final modalitatea statistică prin care pot fi 
puse în evidență. Cunoaşterea acestor erori a căror apariţie şi influență este frecvent 
independentă de persoana evaluatorului, ne va putea feri pe viitor de efectele nedorite ale 
acestora, 


3.1. ERORILE DE EVALUARE ŞI CONTROLUL LOR 


Discutând problema erorilor de evaluare, domeniul lor de tratare acoperă trei cate- 
gorii majore: 
(a) Erori care aparțin persoanei evaluatorului şi care reflectă distorsiunile în 
evaluare datorate acestuia: 
Efectul de halo 
Eroarea indulgenţei/severității 
Eroarea tendinței centrale şi a micşorării dispersiei 
Eroarea evaluării “logice” 
Eroarea de contrast şi similaritate 
Eroarea proximităţii 


. . . . . . 


(b) Erori cauzate de deficiențe psihometrice de construcție a instrumentului de evaluare: 
Fidelitatea şi consistenţa internă 

Acordul interevaluatori 

Echivalența formelor alternative 

Validitatea convergentă şi validitatea discriminativă 
Validitatea relativă la constructul măsurat 
Validitatea relativă la criteriu 

Utilitatea 

(c) Erori ale preciziei cu care se face măsurarea: 

Nivelul de precizie 

Nivelul de diferenţiere 

Acurateţea stereotipului 

Precizia capacităţii de diferențiere 


. ... 


În continuare, vom încerca să detaliem unele din categoriile de mai sus într-o manieră 
sintetică, astfel încât ele să constituie un instrument de lucru pentru cei preocupați de 
proiectarea unor sisteme de evaluare eficientă a performanţelor. 


Efectul de halo. Este un adevăr recunoscut că prima impresie pe care reuşeşte să ne-o 
facă o persoană oarecare este adesea superficială. Frecvent, un individ sociabil este 
considerat şi inteligent; la fel, unei persoane atrăgătoare i se pot asocia cu mai multă uşurinţă 

anumite circumstanțe atenuante etc. În practica evaluărilor făcute în laborator sau a acordării 
de calificative s-a constatat că evaluatorii tind să aprecieze global calitățile unei persoane în 
strânsă dependență de notările pe care le-au efectuat anterior. De exemplu, dacă cineva este 
punctual la serviciu, fiind prezent întotdeauna cu câteva minute înaintea “şefului”, i se va 
acorda un calificativ mai mare; el va obține, de pildă, la însuşirea “potenţial creativ”, o 
apreciere favorabilă deşi este lipsit tocmai de creativitate. În același timp, un cercetător 
modest, care nu face paradă de cunoştinţele sale şi îşi realizează sarcinile de proiectare într-o 
manieră originală, va fi notat probabil cu mai multă severitate chiar la această caracteristică, 
pentru că impresia globală este mai puţin favorabilă. 

Obiectivitatea evaluatorilor este afectată deseori de incapacitatea lor de a face notările 
diferențiat, independent în ce priveşte fiecare din aspectele activităţii profesionale 
evaluate (cantitatea, calitatea, integrarea profesională, disciplina în muncă etc.). Deci, 
dacă o persoană este considerată superioară din punctul de vedere al unei anumite 
caracteristici, apare tendința de a o nota în mod similar şi în ce priveşte alte calități, 
supraestimându-le. Este valabilă şi reciproca. Termenul de “halo” se referă la acea 
aureolă creată în jurul personalităţii unui individ sau la extensia unei însuşiri pozitive sau 
negative şi asupra altora. 

Consecința efectului de halo este aceea că se atenuează dispersia notelor obţinute de 
un individ, aceasta oscilând în jurul mediei mai mult decât este normal. Efectul nemijlocit 
este creşterea exagerată a intercorelaţiilor dintre variabilele sistemului de apreciere, 
aceasta repercutându-se asupra diminuării puterii discriminative a aspectelor notate, 
Recomandarea generală este ca în construcția unui instrument de apreciere să se opereze 
cu un număr restrâns de aspecte semnificative şi distincte, uşor de notat, Listele lungi cu 
multe variabile de notat sunt mânuite cu greutate, fiind plicticoase şi incapabile. să 
furnizeze informaţii diferenţiate. 

Asupra efectului de halo se poate acţiona prin câteva tehnici: 

e solicitarea evaluatorului să noteze numai un singur aspect la ansamblul 
lotului evaluat, apoi să treacă la următorul ş.a.m.d.; 

e inversarea scalei de notare la câteva rubrici, astfel încât unele să fie notate 
de la polul nefavorabil la favorabil şi altele invers; 

e instruirea evaluatorilor cu privire la existenţa efectului de halo şi explicarea 
conținutului acestuia. 


Eroarea indulgenței/exigenței. Practica aprecierii profesionale opune evaluatorului 
situaţii dificile în care trebuie să noteze prieteni sau cunoştinţe. În acest caz apare tendința 
de creştere a subiectivităţii notării prin acordarea nejustificată de calificative prea 
favorabile. Acelaşi lucru îl întâlnim în situaţiile când notarea afectează statutul persoanei 
evaluate. Vorbim în această situație de eroarea indulgenței. Opusul acestei erori este 
aceea a exigenţei, în care tendința este de a opera numai în aria polului defavorabil al 
scalei de apreciere. Desigur, aceste erori pot să se manifeste diferit, în funcţie de persoana 
evaluatorului. În consecință, notarea se va face cu multă generozitate pentru prieteni şi 
obiectiv pentru restul personalului. Alteori, generozitatea este o particularitate a 
evaluatorului, care consideră că “oferind” un calificativ bun la toată lumea va fi lipsit de 
probleme deoarece toţi vor fi mulțumiți. Eroarea exigenţei poate afecta la fel numai 
anumite persoane cărora evaluatorul doreşte să le “demonstreze” puterea sa sau intervine 

ca o percepţie greşită a noţiunii de exigență, considerând că prin aceasta va reuşi să se 
impună mai mult în fața subalternilor. 

În: Figura 3.1. avem reprezentată eroarea indulgenței/exigenţei sau “induigența 
negativă” şi “indulgența pozitivă”. Este vorba de distribuția aprecierilor care se pot obține 
de la doi evaluatori diferiți, unu! considerat prea indulgent şi celălalt prea exigent. 


Frecvența z 
evaluării Apreciere 


corectă 
900 Apreciere 
800 severă 


Apreciere 
indulgentă 
700 
600 + 
500 | 
400 ț 
300 + 
200 | 

Cote 1 2 3 4 Cote 5 acordată 
mici mari 


Figura 3.1 Reprezentarea grafică a erorii indulgenței/exigenței 


Există, şi în acest context, câteva modalităţi de prevenire sau de estompare a erorii 
amintite. Ca primă recomandare, se aplică şi aici instruirea evaluatorilor cu privire la 
modul în care se face notarea şi “pericolele” pe care le au de înfruntat. 

O tehnică special construită pentru evitarea erorii indulgenței este cotarea binară 
despre care am discutat în capitolul anterior sau utilizarea tehnicii distribuirii forțate, ori 
scala mixată standardizată. Ca recomandare constructivă, se pretinde o definire clară a 
categoriilor de evaluat şi a “punctelor ancoră” utilizate pe scală. De exemplu, pentru a 
nota “integrarea în colectiv” putem apela la două tipuri de scale (Figura 3.2.). 


: SCALA A 
| | | AR PERL + RER II PEDRO | 
1 2 3 4 5 6 7 8 9 
Integrarea în colectiv 
SCALA B 
[RR ES E SN | = 
Foarte slabă Slabă Medie Bună Foarte bună 
- Integrarea în colectiv 


Figura 3.2 Două tipuri de scale cu efecte diferite în ce priveşte estomparea erorii 
indulgenței-exigenţei. i 

Observăm că pe scala A nu figurează nici un reper sau “ancoră” pe care evaluatorul să 
o poată lua drept ghid, așa că el îşi va stabili propriile-i repere. Riscul este ca fiecare 
evaluator să apeleze la standardele sale personale. În cazul sealei B, reperele, fiind 
definite, se oferă evaluatorilor un criteriu comun de comparație, fapt ce poate reduce din 
acţiunea erorii în discuţie. i 

O procedură mai eficace decât aceea ilustrată prin scala B este utilizarea unei scale 
standardizate sau “de la om ia om”. De asemenea, combaterea erorii intiulgenţei se poate 
face prin apelarea la tehnica distribuirii forțate. Evaluatorului i se cere să repartizeze un 
anumit procent din răspunsurile sale în diferite categorii (sau la diferite note). Figura 3.3 
ne oferă un astfel de exemplu de distribuire forțată. 


Procentul răspunsurilor alocat 
fiecărei categorii a scalei 


DIMENSIUNEA: integrare în colectiv 


Figura 3.3 Distribuirea forțată 


Instructajul evaluatoritor prevede ca întregul lot de persoane evaluate să fie dispersat 
în mod proporțional fiecăreia din categoriile scalei. Metoda evită în mare măsură eroarea 
indulgenței, dar aplicarea în practică este foarte greoaie, evaluatorul pierzând mult timp 
cu repartiția procentului adecvat de subiecţi la categoria respectivă. 


Eroarea tendinței centrale şi a micșorării dispersiei (restrângereu de rang). Eroarea 
tendinței centrale se referă la tendința evaluatorilor de a evita valorile extreme ale scalei 
de evaluare (“foarte bun”, respectiv “foarte slab”) și de a atribui cu precădere note medii, 
în proporţie mai mare decât o justifică distribuția gaussiană a calităților profesionale. Un 
astfel de evaluator gândeşte că nu este bine să acorde calificative mai slabe deoarece va 
stârni nemulţumirea celor evaluați, dar nici nu va da calificative prea bune pentru ca să nu 
poată nimeni să-l acuze de favoritism şi indulgență. De fapt, aceasta este optica 
evaluatoritor lipsiţi de personalitate sau a acelora conştienţi de imperfecțiunea lor. 

Putem detecta eroarea tendinței centrale prin examinarea dispersiei (variabilității) 
aprecierilor, care devine foarte restrânsă, acest fenomen fiind evidențiat prin modificarea 
formei distribuţiei de frecvenţă a notelor acordate (Figura 3.4). 

Figura 3.4 Reprezentarea grafică a erorii tendinței centrale. 


Prin restrângere de rang se înțelege întinderea dispersiei la care evaluările acordate 
pot discrimina evaluatorii între ei în termenii aprecierii performanţelor. 

Între eroarea tendinței centrale şi restrângerea de rang nu există o relație de 
sinonimie, deşi ambele concepte se referă la varianța (răspândirea) distribuţiei notelor 
acordate. Restrângerea de rang poate să se plaseze în orice parte a scalei, media 
evaluărilor poate să cadă în orice punct de pe scală, în timp ce tendinţa centrală folosește 
întotdeauna ca medie a evaluărilor numai media scalei de apreciere. 

Efectul restrângerii variabilității se reflectă negativ asupra coeficientului de validitate 
care va lua valori mai mici. 

Instruirea evaluatorilor, utilizarea de sisteme de evaluare experimentate, apelarea la 


metode ca distribuirea forțată, va duce la anihilarea erorii tendinței centrale/restrângerii de 
rang, 


Eroarea evaluării “logice”. Acest tip de eroare este o variantă a erorii efectului “halo”. 
Evaluând o persoană, suntem adesea tentaţi să acordăm un calificativ pe considerente pur 
lagice; este “logic” (aşa “simte” evaluatorul) ca un individ cu inteligență socială peste 
medie să posede şi o bună capacitate de memorare, imaginaţie ş.a. într-o manieră similară. 
Cu alte cuvinte, apare o armonie postulată a personalității pornind de la aşa-zisele 
considerente “logice” şi mai puțin psihologice. Eroarea este corectabilă numai prin 
instruirea evaluatorilor. 


Eroarea de contrast şi similaritate. O imperfecţiune a evaluării poate fi şi aceea 
datorată tendinței evaluatorului de a-i aprecia pe ceilalți în contrast cu propria-i persoană 
care devine implicit etalon. Dacă evaluatorul este foarte bine pregătit profesional, îi va 
nota pe alții mai sever, sporind exagerat nurhărul celor slabi și foarte slabi profesional. 

Opusă erorii de contrast este “eroarea similarității. De exemplu, dacă evaluatorul se 
consideră ca “o persoană disciplinată”, îi va aprecia pe toți cei evaluați printr-un filtru 
similar. De fapt, evaluatorul nu face în aceste cazuri decât să-şi aprecieze propria-i 
persoană. Acest tip de evaluatori trebuie instruiți plecând de la percepția lor falsă despre 
aprecierea oamenilor în general. 


Eroarea proximității. Această eroare are drept cauză principală construcţia sistemului de 
evaluare, adică modalitatea în care itemii au fost plasați sau ordonaţi. Este vorba de 
aşa-numitul “efect al ordinii” care ilustrează influenţa unui item asupra celorlalţi. Astfel, 
dacă un item reprezintă un aspect la care cel notat a fost apreciat ca foarte bun, 
evaluatorul poate fi influențat în notarea itemului unmător şi chiar a celorlalţi. Uneori 
poate să apară chiar reacția inversă, dacă la un aspect aprecierea făcută este favorabilă, la 
următorul va fi nefavorabilă sau moderată ş.a. 

Procedura recomandată, pentru minimizarea erorii proximităţii, este să se opereze cu 
mai multe variante de scale de evaluare şi să se utilizeze scale cu notare inversă. 


3.2. ABORDĂRI PSIHOMETRICE ALE PROCESULUI 
DE EVALUARE. DEFINIŢII OPERAȚIONALE 


Proiectarea unui sistem de evaluare a performanțelor profesionale ridică numeroase 
probleme constructive de control şi fundamentare ştiinţifică astfel încât acesta să reflecte 
cât mai obiectiv realitatea. Se ştie, și am subliniat-o şi pe parcursul acestei lucrări, că un 
sistem de apreciere poate fi mai bun decât altul, opțiunea utilizatorului fiind dependentă 
de mulţi factori, materiali şi ştiinţifici, de obiectivele urmărite sau de caracteristicile 
organizaţiei etc. Mai mult, trebuie să admitem că progresele realizate în domeniul 
sistemelor de evaluare au dus la o modificare de optică atât din partea organizaţiei, cât şi 
a evaluatorilor şi a persoanelor evaluate. Principala schimbare produsă este aceea că 
pentru organizaţii, evaluările reprezintă în prezent o măsură a calității personalului şi nu 
în cele din urmă, a organizaţiei însăşi. Pentru evaluatori, aprecierile de personal servesc 
ca bază de discuţie cu aceştia în scopul optimizării performanţelor individuale și ale 
colectivului pe care îl coordonează. Pentru cei evaluaţi, aprecierile reprezintă un mijloc 
de autocunoaştere, de punctare a calităţilor şi particularităţilor individuale care necesită 
aducerea unor corective. În acest context, în timp, unele elemente de proiectare a 
instrumentelor de apreciere a performanţelor au suferit modificări. Astfel, în prezent, 
subliniază Balzer şi Sulsky (1990): (a) identificarea și analiza erorilor de apreciere ale 
evaluatorilor deţin încă un loc important în studiile de evaluare, deşi ele sunt în declin; (b) 
studiile de măsurare nemijlocită ale preciziei cu care se face aprecierea sunt relativ puţine; 
(€) încă nu există un consens clar al proiectanţilor de sisteme de evaluare privitor la cele 
mai adecvate măsurări ale aprecierii evaluărilor. Declinul unor tehnici de abordare de 
interes, cum este studiul erorilor de evaluare, se datorează dezvoltării şi acumulării unor 
cunoștințe şi deprinderi noi prin intensificarea instruirii evaluatorilor, aceştia fiind mult 

mai apți în conducerea sesiunilor de evaluare. Murphy (1993) merge până acolo încât 
estimează că în viitor problema măsurării erorilor de evaluare va fi abandonată datorită 
faptului că se.bazează pe presupuneri arbitrare şi adesea neplauzibile. 

În continuare vom trece în revistă câteva din cele mai frecvente abordări cantitative şi 
calitative cu care se confruntă proiectanți de sisteme de evaluare. Pentru unele explicitări 
ale termenilor şi procedurilor de calcul a se vedea Albu (1999) şi Pitariu şi Albu (1996). 


Fidelitatea şi consistenţa internă 

Conceptul de fidelitate, în contextul teoriei testelor, se referă la “gradul în care 
scorurile testului sunt consistente sau repetabile, adică gradul în care ele nu sunt afectate 
de erorile de măsură” (Standards, 1985). În ceea ce priveşte instrumentele de apreciere a 
performanțelor profesionale, statisticile specifice testelor psihologice nu se potrivesc 
decât cu mici excepţii. Calculul coeficientului de consistență internă, o măsură obişnuită 
când ne ocupăm de teste psihologice, poate fi utilizat cu mari restricții şi doar la vnele 
tipuri de sisteme de evaluare. În mod obişnuit, scalele de evaluare a performanţelor se 
referă rareori la o singură dimensiune sau construct care să permită utilizarea, ca indice de 
fidelitate, a gradului de consistență internă. Scalele de evaluare a performanțelor sunt 
multidimensionale, fiecare dimensiune a scalei fiind unică. O măsură validă a 
performanţei pe o scală tipică de apreciere va avea o consistență intemă mică. În timp, 
când s-a utilizat metoda test-retest, s-a putut evidenția un coeficient de fidelitate de .60 
ceea ce înseamnă că 40% din varianța măsurării unei performanţe profesionale poate fi 
atribuită unor erori de măsurare (această constatare este doar aproximativă, ea a fost şi 
acreditată ca nerealistă de unii cercetători) (Murphy. Cleveland, 1995). În multe studii 
care se ocupă de construcția unor scale de evaluare profesională pentru calculul fidelității 
este utilizată metoda acordului interevaluatori. Desigur, şi aici se pot face unele 
comentarii dacă aceasta nu este şi o măsură a validității scalci respective? În concluzie, 
putem afirma că până în prezent nu a fost determinat un model corect al studiului 
fidelității tehnicilor de apreciere a performanţelor; la diferire tipuri de scale se pot aplica 
modele diferite. 


Acordul interevaluatori 

Acordul interevaluatori este utilizat deseori ca şi criteriu pentru evaluarea 
aprecierilor de personal, chiar dacă unii autori sunt sceptici, susținând că informaţiile 
provenite pe această cale nu precizează suficient de clar dacă ele au în vedere fidelitatea, 
validitatea sau ambele (Murphy, Cleveland, 1995). Acordul interevaluatori este totuşi o 
modalitate de a verifica dacă aceştia au perceput sensul unui instrument de evaluare, 
respectiv dimensiunile care sunt măsurate, într-o formă corectă, dacă acestea au fost bine 
structurate, dacă semnificaţia lor este aceeaşi pentru toți. Credem că această modalitate de 
cuantificare a utilității unei fişe de evaluare este utilă, ea fiind o măsură suficient de clară 
a calităţii acesteia. Desigur, problema este discutabilă, cadrul de abordare fiind mult mai 
mare (Guion, 1998). 

Fidelitatea evaluărilor efectuate de mai mulți evaluatori este un aspect care a 
preocupat pe psihologi. Viswesvaran, Ones şi Schmidt (1996), într-un studiu de 
metaanaliză, constată că în evaluarea performanţelor profesionale evaluările superiorilor 
nemijlociţi prezintă o fidelitate mai mare interevaluatori (m=.52), decât evaluările 
colegilor (m=.42). De asemenea, estimările fidelității intraevaluatori sunt mai mici (de 
exemplu, coeficientul alpha este obişnuit mai mare decât estimările interevaluatori). În 

consecință, se poate formula concluzia că utilizarea estimărilor fidelității: întrec valuatori 
pentru corectarea erorilor de măsurare va distorsiona rezultatele :cersetărilor pe tema 
respectivă și recomandă utilizarea estimărilor fidelității interevaluatari. Aceste constatări 
Sugerează că pentru diferite evaluări ale performanțelor profesionale 'trebuie folosite 
diferite modalități de calcul a fidelității. De exemplu, fidelitatea evaluărilor de către 
superiori a competenţei de comunicare şi competenţei în relații interpetsonale este, în 
medie, mai mică decât fidelitatea evaluării productivității sau calității muncii; evaluarea 
factorilor de performanță contextuali menţionaţi este mai puţin fidela faţă de evaluarea 
unor factori de performanţă care descriu dimensiuni de performanță specifice. 


Exemple de calcul al acordului interevaluatori. Într-o cetoetare de elaborare a 
unei fişe de apreciere a personalului proiectant s-a pus “problema ponderării 
dimensiunilor din care era alcătuită fişa de evaluare; fiecare aspect notat trebuia 
deci ponderat în vederea obținerii unei cote de apreciere globală (Radu, Pitariu, 
Czitrom, Langa, 1973). Ponderarea s-a făcut cu ajutorul nui grup de experți. 
Acestora li s-a cerut mai înțâi să acorde ponderi procentuale diferitelor variabile 
în așa fel încât suma ponderilor să fie 100%. Coeficienţii de ponderare s-au 
calculat prin două procedee: $ 

» Procedeul “direct”, prin care s-au reţinut valorile mediane ale ponderilor 
acordate, distribuţia lor fiind asimetrică. 

e Procedeul rangurilor, care reţine nu ponderile procentaale ca atare — apre- 
cierea fiind o operație subiectivă şi deci privită cu rezervă — ci rangurile 
rezultate din ponderile acordate. În consecință, pentia fiecare variabilă s-a 
luat rangul median. Apoi, rangurile mediane au fost transformate în 
procente. Pentru a verifica dacă acordul dintre evaluatori este sătisfăcător, 
s-a calculat în prealabil coeficientul de concordanță (W) al lui M.G. 
Kendall (Yule și Kendall, 1969). Acesta a fost semnificativ atât pentru 
variabilele, cât şi pentru subvariabilele fişei de evaltare (Tabelul 3.2). 


Tabelul 3.2 


Coeficienţii de concordanță W (Kendall) pentru poriderarea variabilelor de 
către va grup de experți 


Variabile W : Lai 


Variabile generale .32 51.20 „01 
Subvariabile arhitecți „26 20.28 .0t 
Subvariabile ingineri „14 12.60 . 405 


Cele două procedee amintite au dat rezultate apropiate; pe baza lor s-a precizat 
ponderea diferitelor variabile ale fişei de apreciere. 


Notă: : : 

Coeficientul de concordanță (W) reprezintă un mod de verificare statistică a 
acordului dintre evaluatori, atunci când acestora li s-a cerut efectuarea unei 
ordonări după rang a unor calităţi, obiecte, subiecți etc. În; practică, se poate 

utiliza în aceeaşi măsură, direct, criteriul >2. Pentru a înțelege tehnica de calcul, 
să analizăm două cazuri, unul în care acordul dintre evaluatori este slab şi unul în 
care acesta este total. 


Acord slab 
Evaluatori Subiecţi _ 
a b c D E f 
A 5 4 1 6 3 2 
le: 2 3 1 5 6 4 
D 4 1 6 E 2 5 
E 4 3 2 5 1 6 
Rj 15 11 10 19 12 IA 
Acord total 
Evaluatori Subiecţi 
a B c D E f 
A i 3 3 4 5 6 
Cc 1 z 3 4 5 6 
D 1 2 3 4 5 6 
E l 2 3 4 k) 6 
Rj__: 4 8 12 16 20 24 
Formula de calcul este următoarea: 
2 
122 —3h(k+0), 


* kk SR) 

unde: 

h = numărul de experţi (evaluatori), 

k = numărul de variabile (dimensiuni sau aspecte), 

Rj = suma rangurilor atribuite în cadrul fiecărei coloane, 

S = suma pătratelor Rj. 
Numărul gradelor de libertate (numărul comparaţiilor independente) este dat de 
k.l. 
Înlocuind în formulă datele celor două loturi, obținem: 

e Lotul cu acord slab interevaluatori, X2=4,57 

e Lotul cu acord total, x2=20.00 
Valorile găsite se situează în tabelul lui +? şi se conchide asupra ipotezei nule. În 
cazul nostru, pentru X2=4.57, p>.10 iar pentru x2=20.00, p<.01. Deci, în al doilea 
caz, există un acord mare între evaluatori, ipoteza clasificării pur întâmplătoare 
fiind infirmată. 

Dacă rangurile atribuite de evaluatori aceloraşi calităţi diferă puţin între ele, 
suma rangurilor (Rj) pe coloane, va lua aproximativ înfăţişarea unei progresii 
aritmetice, totalurile diferențiindu-se net între ele (cazul acord total) (Yule şi 
Kendali, 1969). Dacă acordul este slab, sumele (Rj) pe coloane vor fi sensibil 
apropiate între ele şi, totodată, apropiate de media acestor Rj (cazul acord slab). 

Discutând problema estimării acordului interevaluatori, Guion (1998) oferă un 
alt exemplu. Dacă numărul evaluatorilor este de doi, iar categoriile evaluate sunt 
reduse, R.M. Guion sugerează calcularea unui index de acord _interevaluatori 
care constă în procentajul celor evaluați plasat în aceeaşi categorie de către ambii 
evaluatori. Să presupunem că evaluatorii sunt managerul și asistentul manager al 
unei societăți hoteliere care fac evaluările pe un interviu de selecție. Ei 
repartizează independent pe fiecare angajat pe postul pe care va lucra: 
recepționer, şef de sală şi bucătar sau pentru nici unul din posturi. Pafternul 
acordurilor şi dezacordurilor este prezentat în Tabelul 3.3. 


Tabelul 3.3 
O matrice a proporțiilor de acord/dezacoră (după Guion, 1998) 

Manager Totalul 
K* D N marginal 

K 06 (102) .10 (08) .04 (.10) .20 

Asistent D 04 (.04) .15 (16) .21 (.20) „40 

manager N „00 (.04)  .15 (16) .25 (.20) „40 

> Marginală „10 „40 „50 1.00 


* Evaluatori au indicat: 

(a) candidatul va fi repartizat ca recepționer (K), 

(b) candidatul va fi repartizat ca şef de sală la restaurant (D), 

(€) candidatul va fi repartizat ca bucătar (N). 

L Proporția repartițiilor pentru o celulă este plasată pe primul loc; în paranteze 
figurează proporţiile aşteptate bazate pe totalurile marginale. 


Însumarea proporțiilor reale din casetele de pe diagonală ne dă un acord de 
46% dintre cei doi evaluatori. Acesta poate fi considerat mare, rezonabil sau 
slab? Pentru a răspunde la această întrebare, să luăm în considerare şansa 
aşteptată de acord. Suma corespunzătoare expectanţei amintite, bazată pe 
proporțiile marginale, este de 38%. Întrebarea care se pune acum este dacă 
acordul de 46% este suficient de mare pentru ca şansa de 38% să justifice pe 
viitor tehnica de clasificare utilizată? Pentru a răspunde la această întrebare se 
pot utiliza câțiva indici de estimare a acordului dintre evaluatori, unul dintre 
aceștia fiind Kappa, potrivit pentru cazul când operăm cu doi evaluatori şi 
evaluări utilizând o scală de tip nominal: 


kappa = (prp)/(I-po, 


unde pa = proporția de acord, şi p. = proporţia de acord aşteptată. (Kappa poate 
fi calculat direct plecând de la frecvenţe, substituind proporţiile cu frecvențele 
corespunzătoare şi folosind numărul de evaluatori N, în loc de 1.) Pentru 
Tabelul 3.2, kappa = .13. Un acord perfect ar fi însemnat obţinerea unui kappa = 
1.00, deci ceea ce am obținut nu se poate interpreta ca fiind un acord 
corespunzător. Aşa cum am menționat, acordul interevaluatori calculat prin 
indicele kappa este adecvat când se iau în considerare câteva categorii/repere 
nominale şi nu scale de evaluare de tipul celor cu 5, 7 sau 9 puncte. 

Kenny (1991) oferă un model matematic al studierii acordului interevaluatori. EI 
discută în acest context despre şase niveluri ale acordului: (1) cantitatea de informaţie de 
care pot dispune evaluatorii, (2) măsura în care se poate suprapune comportamentul a doi 
evaluatori, (3) măsura în care percepţia unor evaluatori diferiți este aceeași referitor la 
acelaşi lucru observat, (4) consistenţa comportamentului celor evaluaţi, (5) măsura în care 
evaluările unei persoane se bazează pe informaţii nerelevate, (6) modul în care sunt 
comunicate impresiile obţinute. de către fiecare evaluator. Observăm că autorii amintit 
accentuează, atunci când se referă la acordul interevaluatori, pe două aspecte importante: 
suprapunerea şi similaritatea sensului celor observate și notate. Acest lucru considerăm că 
poate constitui un punct de: referință când se are în vedere acordul interevaluatori, 
tehnicile de lucru fiind adoptate în funcție de aceste două aspecte. 


Echivalenţa formelor alternative 

Formele alternative sau paralele în construcția sistemelor de evaluare sunt preluate din 
teoria testelor psihologice. Simplu, o formă paralelă sau echivalentă constă din 
examinarea cu două instrumente de evaluare a aceluiaşi eșantion de subiecţi. Nu este 
neapărat necesar ca formele paralele să posede acelaşi format, ele pot avea formate 
diferite, de exemplu, o scală cu ancore comportamentale poate avea ca formă echivalentă 
una cu scale grafice sau o scală standard mixată. Echivalenţa notelor obținute este, un 
indice al fidelității aprecierilor şi al instrumentelor utilizate. Posibilele diferențe care pot 
să apară se datorează erorilor de evaluare, deci, indirect, sistemului de evaluare utilizat şi, 
fireşte, şi evaluatorilor. Ca tehnică statistică de estimare a echivalenței formelor 
alternative se utilizează coeficientul de coretaţie liniară. 


Validitatea convergentă şi validitatea discriminantă 

Validitatea convergentă şi discriminativă sunt forme ale validității externe şi se referă 
la relaţia testului sau fişei de evaluare cu alte tipuri de măsurători. Validitatea convergentă 
se referă la calitatea dimensiunilor care intră în componenţa unui tip de fişă de evaluare 
cu un anumit format de a covaria cu un tip de sistem de evaluare similar, care măsoară 
acelaşi lucru, dar are un alt format. Validitatea discriminantă presupune identificarea unui 
fenomen în care un sistem de evaluare sau dimensiunile evaluate măsoară altceva decât 
constructul măsurat de un alt sistem/instrument de evaluare. O tehnică de lucru pentru 
verificarea validității convergente şi divergente este aceea propusă de Campbell şi Fiske 
(1959), bazată pe matricea “multitrait-multimethod”. 


Validitatea de construct 

Constructul psihologic este “o etichetă pentru o grupare de comportamente care 
covariază” (Silva, 1993), “o noţiune teoretică derivată din cercetare şi din alte experiențe, 
care a fost construită pentru a explica patternuri de comportament observabile” 
(Standardele APA, 1985). În evaluarea personalului, dimensiunile evaluațe sunt, de, fapt, 
constructe, deseori nu prea bine definite, fapt ce conduce la dificultăţi în studiul 
validității. Ca tehnică de evaluare a constructelor este utilizată metoda matricei 
multitrăsături-multimetodă (multitrait-multimethod matrix) (Campbell şi Fiske, 1959). În 
acest context, trăsăturile sunt dimensiunile evaluate; metodele pot fi, de pildă, formate 
diferite de evaluare sau diferite persoane. Pot, de asemenea, să reprezinte diferite niveluri 

ale conducerii: superiori nemijlociți, colegi, subordonați, toți fiind puşi în situația să 
evalueze aceleaşi persoane pe una și aceeași scală. Problema este că într-un astfel de 
context, una şi aceeaşi dimensiune de performanță circumscrie același construct pentru 
toate nivelurile la care se face evaluarea (superiori, colegi, subordonați), ori, sensul 
constructului este: adesea diferit pentru fiecare din aceste categorii. Evaluatorii pot să aibă 
diferite idei despre ce este important într-o performanță, pot avea un sistem propriu de 
ponderare a dimensiunilor evaluate, pot avea o optică proprie asupra eșantionului evaluat 
şi a comportamentului persoanelor evaluate. Putem ilustra fără prea mare dificultate cum 
persoane de pe poziţii diferite tratează unul şi acelaşi construct în maniere diferite. Un 
manager general evaluând performanţa unui director are în vedere “Cât timp trebuie să 
pierd cu directorul respectiv pentru a-i explica ce trebuie să facă sau să-i corectez erorile 
pe care le comite?” Un coleg poate să formuleze întrebarea altfel, “Cât din munca pe care 
trebuie să o depună colegul meu trebuie să o fac eu?”. Pentru un subordonat, aceeași 
dimensiune evaluată poate fi în termeni de “Cât de bine mă tratează acest director?” Dacă 
pentru manager problema evaluării presupune apelul la cunoştinţe declarative și 
procedurale, pentru coleg constructul respectiv este tradus în motivația sau competența în 
muncă, iar pentru subordonat constructul este interpretat în termeni justițiari, 

Cu toate aceste obiecţii, studiile de metaanaliză oferă unele concluzii optimiste. 


Astfel, Harris şi Schaubroeck (1988) au găsit o corelaţie de .62 între evaluările colegilor 
şi ale superiorilor. 


Validitatea relativă la criteriu 

Evaluarea performanțelor poate fi privită atât ca criteriu, cât și ca predictor. Atunci 
când ea serveşte validării unei baterii de teste psihologice pentru selecție, în final, testele 
nu vor face altceva decât să estimeze viitoarele performanţe față de dimensiunile de 
competență conţinute în criteriu. Când evaluăm rezultatele unui interviu de selecție sau o 
probă de lucru, evaluarea propriu-zisă devine un predictor al performanţelor viitoare. 

Validitatea evaluărilor este greu de stabilit. Landy şi Farr (1983) au făcut câteva 
observaţii în acest context. Ei au arătat că între evaluările subiective şi obiective ale 
performanțelor s-au obţinut corelaţii relativ mici, ceea ce este un indiciu al slabei lor 
validităţi. O cauză ar fi fideli tea slabă a măsurilor obiective de performanță și faptul că 
acestea pot acoperi numai parţial domeniul complex al acesteia (măsurile obiective ale 
performanței pot fi cantitatea de piese realizate, rebuturile etc., dar motivaţia pentru 
muncă, integrarea în colectiv sau respectarea dispozițiilor ierarhice sunt în egală măsură 
componente ale performanţei profesionale). Guion (1998) grupează încercările de studiere 
a evaluărilor ca instrumente psihometrice în trei modalități de abordare: studiul 
convergenţei, studiul distorsiunilor ca sursă de invaliditate şi utilizarea modelelor de cale 
multivariate (multivariate path models — sunt abordări primare ale analizei cauzale, 
Superioare simplei analize corelaționale). Nu vom insista în mod special asupra 
modalităților de abordare în acest moment, referiri se vor face pe parcursul întregii 
lucrări. Este însă util să semnalăm, totuşi, că studiile de metaanaliză şi cele care 
abordează analiza cauzală a mecanismelor de evâluare progresează lent, dar vizibil, 
sporind încrederea în posibilitățile sistemelor de apreciere a performanţelor. 


Utilitatea 
Utilitatea evaluărilor de personal se măsoară în beneficii materiale. De-a lungul 
timpului au fost dezvoltate mai multe formule de calcul a utilității. Modelul lui Brogden 

(1949) rămâne încă destul de popular; modelul se bazează pe estimarea utilității folosind 
o ecuaţie liniară atât pentru predicția performanței, cât şi pentru ataşarea unei valori 
specifice performanței respective (de obicei bani). Formula utilizată este următoarea: 


Valoarea prezisă = (7, x Z, x SD,) - C, 


unde r,, se referă la validitatea intervenţiei, sau relaţia dintre intervenție şi criteriu, Z, este 
“scorul” mediu sub formă de cotă z pe care un individ îl primeşte în contextul intervenției 
(de exemplu, scorul la un test de cunoştinţe după parcurgerea unui curs de instruire), SD, 
este variabilitatea criteriului utilizat (obişnuit se dă în bani), C este costul, pe persoană, a 
implementării intervenției. Capitolul 7 discută în detaliu problema utilității. 


3.2.1. Unele aspecte ale proiectării cercetărilor de măsurare a 
performanţelor profesionale 


Elaborarea unui instrument de evaluare, indiferent de ce formă ar fi el, presupune o 
acţiune de experimentare. Procedura este complexă, un aspect al acesteia reprezentînd 
controlul erorilor potenţiale. 

Sugerăm în continuare câteva metode statistice de control al proprietăților psihome- 
trice ale sistemelor de evaluare. 

Evaluarea obişnuită a performanţelor presupune prezenţa unui evaluator (de obicei, un 
şef direct) și a unei persoane evaluate pe câteva dimensiuni profesionale. Dacă pentru 
analiza datelor folosim analiza de varianță (ANOVA), schema de lucru va fi o structură 
de tipul Evaluator x Dimensiune, conectate prin Evaluatori. Acest design face 
imposibilă separarea empirică a efectelor evaluatorului de efectele evaluatului. De pildă, 
dacă un evaluator acordă note de “excelent” tuturor celor evaluaţi de el, este imposibil să 
inferăm că evaluatorul este indulgent sau că persoanele evaluate sunt realmente excelente. 

Pentru a înțelege datele evaluării este necesar un design de tipul Evaluator x Evaluat 
x Dimensiune. Acest design este totuşi impracticabil pentru multe organizaţii deoarece 
este improbabil ca un singur evaluator sau mai mulți să poataă evalua pe toți angajaţii. În 
acest context, procedura de lucru firească este să se opereze la nivelul unor grupuri 
restrânse, pentru fiecare grup evaluat de câte un evaluator construindu-se separat o 
matrice de forma Evaluator x Evaluat x Dimensiune. În acest fel există o serie de 
posibilități de replicare a designului Evaluator x Evaluat x Dimensiune şi, dacă avem 
posibilitatea să evaluăm același evaluat cu mai mulți evaluatori, analiza va evidenția 
distorsiunile specifice evaluatorilor de la diferențele sesizate la nivelul persoanelor 
evaluate. Altă posibilitate de analiză a datelor de la un astfel de studiu este să examinăm 
combinaţia Evaluator x Evaluat x Grup, unde fiecare grup este constituit din persoanele 
evaluate de către aceiași evaluatori. 

Saal, Downey şi Lahey (1980) recomandă utilizarea procedurii MANOVA Evaluator 
x Evaluat (Analiză de Varianță Multiplă) în analiza datelor de la un design de tipul 
Evaluat x Evaluator x Dimensiune. Ei sugerează patru criterii care trebuie utilizate în 
studiul evaluărilor: 

1. Media generală a evaluărilor trebuie să se situeze aproape de mijlocul scalei de 
evaluare. 

2. Efectul evaluaților trebuie să cuprindă o paletă largă; trebuie să existe diferențe 
clare între media notelor acordate diferitelor persoane evaluate. 

3. Efectul evaluator trebuie să fie mic; nu trebuie să existe diferenţe în media notelor 
acordate de diferiţi evaluatori. 

4. Numărul valorii proprii (de exemplu, numărul caracteristic al matricii de corelație 
trebuie să fie suficient de mare ca să indice prezenţa unui factor principal) trebuie 
să fie mare, 

Autorii amintiţi ne oferă un ghid practic de intervenție în identificarea erorilor de 
evaluare. Le vom prezenta în cele ce urmează. 


A. Punerea în evidenţă a efectului de halo este posibilă prin: 

(a) analiza intercorelaţiilor dimensiunilor (variabilelor) instrumentului de 
evaluare, valorile crescute constituind un indiciu al prezenţei efectului de halo. 
(b) analiza factorială a matricii de intercorelație. Procentajul de varianță expli- 
cat de primul factor este un indiciu ai haloului dacă prezintă caracteristicile 
unui factor comun sau, altfel spus, cu cât numărul de factori extraşi este mai 
mic, cu atât haloul este cotat a fi mai mare (se utilizează tehnica analizei 
factoriale în componente principale); 

(c) calculul şi analiza variației (sau abaterii standard) evaluărilor efectuate de 
către un evaluator pe toate scalele (dimensiunile) unei fişe de apreciere în cazul 
unei singure persoane evaluate; o dispersie mai redusă a notelor acordate la 
fiecare dimensiune, evidenţiată printr-o abatere standard sau varianță mai mică, 
semnifică un efect de halo mai mare: 

(d) semnificația statistică a interacțiunii Evaluator x Evaluat într-o analiză de 


varianță (ANOVA) de tipul Evaluator x Evaluat x Dimensiuni (aspectele 
evaluate). 


B. Eroarea indulgenței sau severităţii este evidenţiabilă prin: 
(a) calcularea şi compararea mediei (mediilor) dimensiunii/ dimensiunilor eva- 
luărilor cu punctul (punctele) mediu al scalei (scalelor) de evaluare utilizată. 
Valoarea mediei care depăşeşte punctul mediu teoretic al scalei denotă o 
atitudine indulgentă a evaluatorului în notare, în timp ce o valoare medie 
inferioară reflectă severitatea; 
(b) semnificaţia statistică a efectului factorului Evaluator într-o analiză de vari- 
anță (ANOVA) de tipul Evaluator x Evaluat x Dimensiuni; 
c) calculul coeficientului de asimetrie - direcția pozitivă este un indicator al 
indulgenţei; direcția negativă surprinde severitatea. 


C. 'Tendinţa centrală şi restrângerea de rang pot fi relevate prin: 
(a) calculul abaterii standard a notelor acordate tuturor persoanelor evaluate pe 


aceeaşi dimensiune (aspect) de performanţă; o abatere standard mică reflectă o 
restrângere mare de rang; 

(b) observarea coincidenţei sau apropierii prea mari a mediei evaluărilor de 
punctul mediu al scalei; simpla inspectare a medilor este suficientă pentru 
determinarea tendinței de centralitate; 
(C) calculul coeficientului de curtosis (coeficientul de boltire) a distribuţiei de 
frecvenţă a notării dimensiunilor (se pune în evidență tendința platicurtică/ 
leptocurtică a formei distribuţiei); 
(d) evidenţierea absenței semnificației statistice, interpretabilă ca absența 
discriminării efectului factorului evaluat în analiza de varianță (ANOVA), 
Evaluat x Evaluator x Dimensiune. 

Identificarea erorii tendinței este posibilă numai prin definiția înscrisă la punctul “b”, 


D. Pentru evaluarea acordului sau fidelității interevaluatori s-au propus următoarele 
metode: 
(a) examinarea abaterilor standard ale notelor acordate unei persoane, pe o sin- 
gură dimensiune, de către câţiva evaluatori; abaterile standard reduse semnifică 
un acord intervaluatori mai pronunțat; 
(b) calcularea coeficienţilor de corelaţie între perechi de evaluatori care au notat 
aceeaşi persoană pe aceleaşi dimensiuni identice. Coeficienţii de corelație 
pozitivi şi cu valoare mare sugerează o fidelitate interevaluatori mare, sau o 
validitate convergentă semnificativă a notării; 
(c) calcularea coeficienţilor de corelaţie intraclase; 
(d) absenţa semnificației statistice în interacţiunea Evaluator x Evaluat într-o 
analiză de varianță (ANOVA) de tipul Evaluator x Evaluat x Dimensiune. 
Dacă interacțiunea Evaluator x Evaluat prezintă o semnificație statistică, 
aceasta a fost interpretată ca efect de halo; 
(e) semnificaţia statistică a efectului factorului Evaluant în analiza de varianță 
(ANOVA) de tipul Evaluator x Evaluat x Dimensiune; 
(£) calculul corelației evaluărilor efectuate pe acelaşi lot de persoane de către 
mai mulți evaluatori la două momente diferite. Această tehnică propusă de 
Schmidt şi Hunter (1977) prezintă o abordare specifică ce se abate de la ceea ce 
s-a menţionat până acum despre fidelitatea interevaluări; ea apare ca o excepție. 
În continuare, prezentăm un ghid sintetic al modalităţilor concrete de calcul destinat 
evidențierii erorilor sistematice de apreciere descrise anterior. Punctul de plecare îl 
constituie o matrice ipotetică Evaluator x Evaluat de apreciere a dimensiunilor 
profesionale d (Tabelul 3.4). Fiecare din definițiile operaţionale ale indulgenței/ 
severităţii, halo, tendinței centrale şi restrângerii de rang, precum și acordul sau fidelitatea 
interevaluatori se pretează la formalizări precise. 


Eroarea indulgenţei şi severității 
1. Media dimensiunii evaluate: 

Mrd = Mid = Mjd 
2. Efectul factorului Evaluator (pentru fiecare dimensiune): 

MS (Evaluatori) 

MS (Evaluatori x Evaluaţi) 
3. Forma curbei notelor acordate (distribuția dimensiunilor evaluărilor): (a) coeficientul 
de asimetrie al tuturor cotelor Xa (include fiecare combinaţie evaluator-evaluat); 

(b) forma distribuției cotelor X,a (se referă la notele acordate de un evaluator tuturor 
celor apreciaţi); (c) forma distribuţiei cotelor Xyu (se referă la notele acordate de 
evaluatori față de evaluaţi). 


Tabelul 3.4. 
Matricea Evaluator x Evaluat pentru Dimensiunea d 
Evaluat 1 2 3 35 J Media Dispersia 
E 
Xuad Xi2q O Xa3d - Xijd Mid S_x1d 
Xa —X224 X234 . X2jd M24 SX2.d 
3 X3id X32a X334 . X3ja M3q S x3a 
Ă i ; , 3 - 
l Xiia Xi2 Xi3d - Xija Mig S xi 
x 2 
Media Mid OM OM» Mid Mid S Mid 
Dispersia Sxaq Sxzad Sx3a : Sxia  SMid  SxXa 


Notă. Punctele presupun însumarea factorului respectiv. 


Efectul de halo 
4, Intercorelaţiile dimensiunilor: rx;:a. xi.a* (rezultate dintr-o matrice de corelaţie de tipul d 
x d), unde d! este o altă dimensiune printre totalul de d dimensiuni comportamentale. 
5. Analiza factorială sau analiza în componente principale a unei matrici de corelaţie de 
forma d x d (menţionată la punctul 4). 
6. Interacțiunea Evaluator x Evaluat 
MS ( Evaluatori x Evaluaţi ) 

MS ( Evaluatori x Evaluaţi x Dimensiuni ) 

7. Varianţa dimensiunii evaluărilor pentru fiecare combinație Evaluator - Evaluat: Su: 


Eroarea tendinței centrale şi a restrângerii rangului 
8. Media dimensiunii evaluate (aceeaşi ca şi la punctul 1). 
9. Absența efectului variabilei evaluat (pentru fiecare dimensiune): 
MS (Evaluatori) 

MS (Evaluatori x Evaluaţi) 
10. Varianţa notelor acordate tuturor persoanelor evaluate pe o singură dimensiune a 
performanţelor: (a) Sa care include toate cotele X,;4; şi (b) S? pi.a, care este concentrată 
pe media notărilor evaluatorilor. 
11. Calculul coeficientului de curtosis (a dimensiunilor notărilor); (a) curtosis-ul tuturor 
cotelor X;, (include fiecare combinaţie Evaluator - Evaluat), (b) curtosis-urile cotelor 
X;.a (concentrate pe notările efectuate de către toți evaluatorii), şi (c) curtosis-urite cotelor 
X ja (concentrate pe notele acordate persoanelor evaluate). 

Acordul şi fidelitatea interevaluatori 
12. Intercorelaţiile dintre evaluatori: rx;a, x;pa» pentru toate combinaţiile posibile ale 
evaluatorilor, duce la o matrice de corelație de forma j x j (se operează cu media 
coeficienţilor de corelație, utilizând metoda de transformare a r în z propusă de Fisher; se 
iau în considerare toate combinaţiile posibile). 
13. Efectul factorului evaluat (ca la punctul 9). 
14. Absența unei interacțiuni Evaluator - Evaluat (ca la punctul 6). 
15. Corelaţii intraclase: 
MS (Evaluatori) - MS (Evaluatori x Evaluaţi) 

MS (Evaluaţi) + (j-i) MS (Evaluatori x Evaluaţi) 
care reflectă fidelitatea notelor acordate de un singur evaluator. 

MS (Evaluatori) - MS (Evaluatorix Evaluaţi) 

MS (Evaluaţi) 

care reflectă fidelitatea mediei mai multor notări de către mai mulți evaluatori. 
16. Varianţa notelor acordate persoanelor evaluate pe o singură dimensiune sau aspect 
comportamental: S3,,.4. 


Metodele descrise trebuie acceptate cu multe măsuri de precauţie. Referindu-se numai 
la estimarea fidelității evaluărilor, Ebel (1951) sublinia complexitatea şi variabilitatea 
mare a posibilităţilor de calcul a indicelui amintit. Ulterior, Shrout şi Fleiss (1979), 
Lahey, Downey și Saal (1988), Guion (1998) au relevat aceleaşi inconveniențe când se 
operează cu coeficienţii de corelaţie intraclase; ei subliniază că există mai multe versiuni 
de calcul care duc la rezultate diferite (autorii amintiți analizează șase astfel de versiuni), 
lucru pe care mulți cercetători îl omit, ba mai mult, nici nu menţionează formula adoptată. 
Astfel, fiecare din strategiile de calcul propuse îşi are limitele proprii. Saal şi colab. 
(1980) grupează calitățile psihometrice ale evaluărilor după trei criterii: (a) efecte ale 
nivelului - bazate pe media valorilor; (b) efecte ale dispersiei - bazate pe abaterea 
standard, varianță sau valoarea coeficientului de curtosis; și (e) efecte multivariate - 
bazate pe măsuri ale covariaţiei dintre două sau mai multe dimensiuni. Adesea, apelul la o 
singură tehnică de lucru se dovedeşte a fi needificator. 

De pildă, dacă intenționăm să determinăm efectul erorii indulgenței/severităţii în 
aprecierea făcută de un evaluator mai multor persoane, vom proceda simplu la calculul 
mediei aritmetice generale a notelor acordate (dacă -aprecierea se referă la mai multe 
dimensiuni, media se va calcula pentru fiecare în parte) - este ceea ce am denumit, efect 
de nivel. Când media obţinută aproximează centrul scalei de apreciere, suntem tentaţi să 
considerăm eroarea indulgenţei/severităţii ca inexistentă. Dar, pe același set de date, când 
se testează efectul factorilor Evaluator prin examinarea proporţiei a două varianţe (media 
pătratelor) - deci un efect al dispersiei - se poate constata că eroarea indulgenţei sau 
severității este de fapt prezentă (dacă F este statistic semnificativ). lată deci cum cei doi 
indici obținuți pot conduce la inferențe disjuncte. 

Am mai subliniat că între tendinţa centrală şi restrângerea de rang există o diferenţă. 
Inspectarea mediei generale a evaluărilor pe o scală de apreciere permite observarea 
prezenţei/absenţei erorii tendinței centrale - efect de nivel. Efectul factorului Evaluator, 
poate însă reflecta o legătură cu varianțe sau pătrate medii relative - efectul dispersiei. 
Deci, pentru a obţine concluzii valide, se impune procurarea în paralel atât a unor date 

legate de efectul de nivel, cât şi a unora care includ efectul de dispersie. În plus, analiza 
calitativă a indicilor rezultați va aduce un plus de informaţii util. 

Efectul de halo, cum ne-am putut da seama din cele relatate, este multideterminat sau, 
putem spune, este o calitate psihometrică multivariată. Este rezultanta intersectării şi 
intercondiţionării dimensiunilor componente ale unui instrument de apreciere. Studiul 
matricii de intercorelaţii și analiza factorială (în componente principale) sunt tehnici 
relevante în surprinderea efectului de halo. 

Câteva cuvinte despre situaţiile pe care le putem întâlni în practică. Cazul ideal este 
atunci când avem disponibil un grup de evaluatori care evaluează un alt grup de așa-zise 
persoane evaluate; într-un astfel de context, erorile de evaluare descrise pot fi calculate cu 
uşurinţă. Există şi cazul în care grupuri diferite de evaluatori evaluează grupuri diferite de 
indivizi; tehnicile ANOVA ne sunt utile şi aici, dar dificultatea majoră constă în 
asigurarea comparabilității dintre grupurile Evaluator - Evaluat. Se mai poate întâmpla 
ca mai mulţi evaluatori să aprecieze o singură persoană (de exemplu, o clasă de elevi îl 
evaluează pe un anumit profesor) - se poate calcula dispersia notelor acordate de toţi 
evaluatorii (fidelitatea) sau se au în vedere dimensiunile pentru fiecare combinație 
individuală Evaluator - Evaluat (halo); se mai poate examina un efect de nivel (eroarea 
indulgenţei/severității). Când avem valori mici ale varianței (când operăm cu un grup de 
evaluatori care notează o singură persoană), acesta este un indicator al convergenței 
punctelor de vedere (fidelitate), al tendinței centrale, indulgență, severitate sau o calitate 
idiosincretică a comportamentului celui evaluat. La fel, o varianţă redusă estimată pe toate 
dimensiunile de combinaţie evaluator-evaluat este un indiciu al ambiguității. Dacă cel 
evaluat este uniform bun sau slab ca performanță, o valoare mică a varianţei indică un 
efect de halo, când de fapt cel evaluat este un factor consistent. Interpretarea cu precauție 
şi a acestor situaţii se impune ca o cerință esenţială. 

Şi totuşi, se pare că soluția optimă de estimare a erorilor de evaluare presupune o 
tratare de ansamblu care să cuprindă evaluatori, evaluați şi dimensiuni. Se propune 


abordarea unei analize de varianță multivariate (MANOVA), Evaluat x Evaluator x 
Dimensiuni. 


3.3. PRECIZIA EVALUĂRILOR 


Precizia poate fi definită ca gradul în care identitatea Y = X descrie relaţia dintre o 
măsură X şi un standard dat, Y (scor ideal sau “true score”). Cercetările legate de acest 
domeniu sunt reduse, ele restrângându-se la situații experimentale în care 0 anumită 
evaluare (ţintă sau “target”) poate fi proiectată şi utilizată ca standard, Y. Un instrument 
de evaluare standard este proiectat, în general, de către un grup de experţi pe baza unor 
criterii bine determinate. Modalitatea de construire a reperelor ideale poate presupune: (a) 
calcularea mediei tuturor evaluărilor obţinute; (b) calcularea mediei evaluărilor pe itemii 
prescalați; (c) evaluarea unui grup special identificat de evaluatori experți (Sulsky şi 
Balzer, 1988). Diferiți autori au făcut diverse recomandări, dar a face o generalizare este 
un lucru dificil. 

În ultimii ani preocuparea de a efectua măsurări precise a crescut ca domeniu de 
interes. În acest context se discută, mai ales, despre două tipuri de măsurări, (a) măsurări 
bazate pe comportamente şi (b) măsurări bazate pe evaluări (judecăți). În primul caz, 
evaluările se bazează pe precizia cu care un evaluator recunoaște un incident specific 
comportamental (identificarea dintr-o listă de comportamente a celui care a apărut într-o 
anumită situaţie). Deşi astfel de măsurări sunt simple şi larg utilizate pentru testarea unor 
aspecte legate de teoriile cognitive ale evaluării, ele sunt totuşi limitate ca sferă aplicativă. 
Măsurările legate de precizia aprecierilor sunt larg utilizate, în mod specia! în cercetările 
de orientare cognitivă a aprecierii performanțelor. . 

Cronbach (1955) recomandă descrierea preciziei în termeni de patru componente: (a) 
nivelul de precizie, (b) nivelul diferenţierii, (c) stereotipul preciziei şi (d) precizia 
diferenţierii. Nivelul preciziei se referă la precizia mediei evaluărilor efectuate pe toţi cei 
evaluaţi şi pe dimensiuni. Nivelul diferențierii are în vedere precizia discriminării dintre 
persoanele evaluate, media evaluărilor pe dimensiunile de performanţă utilizate. Precizia 
stereotipului se referă la precizia discriminării între dimensiunile de performanță şi media 
persoanelor evaluate (de exemplu, dacă dimensiunile sunt “Planificarea” și “Comunicarea 
Orală”, precizia stereotipului presupune precizia în determinarea dacă un grup de 
muncitori este mai bun la “Planificare” sau la “Comunicarea Orală”), Precizia 
diferențieri se referă la precizia cu care sunt detectate diferențele dintre evaluați la 
patternele de performanţă utilizate (de exemplu, precizia în diagnosticarea unor calități şi 
slăbiciuni). 

Menţionăm că încă nu s-a conturat o poziție clară printre cercet) recomandă utilizarea 


unui mixaj de măsurări, deci cât mai multe, o comparare a rezultatelor fiind astfel 
posibilă. 


3.4. CONTAMINĂRI ŞI DISTORSIUNI ÎN EVALUARE - 
CAUZE ŞI REMEDII 


Uneori, independent de persoana şi voința evaluatorilor, apar o serie de factori care 
influențează notările, distorsionându-le. Acești factori necontrolabili se referă la specificul 
unor servicii sau departamente dintr-o unitate economică, vârsta, vechimea în producție și 
experiența celui evaluat. 

Se impune o precizare: când în analiza evaluărilor vizăm şi elementele necontrolabile 
amintite, trebuie să fim circumspecți, să ne luăm multe măsuri de precauţie deoarece aceşti 
factori pot interveni, ori nu, sau pot fi consideraţi contaminatori, sau nu (McCormick, Tiffin, 
1979). 


Dar să vedem cum se manifestă elementele necontrolabile şi ce se poate face pentru 
eliminarea efectelor lor. 
(1) Se ştie că la fiecare sfârşit de an se face o analiză a modului în care diferitele servicii 
sau sectoare ale unei unități economice au reuşit să-şi realizeze sarcinile de producţie. Cu 
acest prilej se procedează frecvent și la o analiză a evaluărilor personalului muncitor, pe 

baza căreia se formulează concluzii cu privire la calitatea factorului uman. Dar, nu de 
puţine ori, astfel de bilanțuri se dovedesc imperfecte, servicii pe care toată întreprinderea 
le ştie ca bine organizate, cu colective sudate, în care predomină o disciplină a muncii 
liber consimțită, sunt apreciate ca mediocre sau slabe în comparație cu altele în care 
mediocritatea este o trăsătură caracteristică, binecunoscută de toată lumea, 

Aceste diferențe între rezultatele diferitelor servicii sunt imputabile în parte 
diferențelor reale între valoarea personalului din componenţa colectivelor de muncă, dar 
şi normelor de interpretare a sistemului de evaluare, care variază de la un serviciu la altul 
sau insuficientei instruiri a evaluatorilor. Să nu uităm că fiecare persoană evaluată este 
raportată la colectivul din care face parte şi nu la ansamblu! notelor obținute de întreaga 
întreprindere. . 

În Figura 3.5. se ilustrează ipotetic distribuția evaluărilor a trei 'colective dintr-un 
centru de calcul: analiză, programare, exploatare. Se poate observa că o notă de 130 este 
considerată slabă pentru o persoană din colectivul de: analiză, buriă pentru cel de 
programare şi foarte bună pentru acela de exploatare. 

(2) De asemenea, notele acordate pot:varia în funcţie de natura muncii sau a profesiei. În 
acest Caz, eroarea este mai mult de atitudine, considerându-se că persoanele cu o anumită 
profesie se situează la un nivel superior pe scala valorilor față de cele având o altă 
profesie. Practic, în felul acesta se notează profesia şi nu cei ce o practică. Notarea unei 
persoane trebuie efectuată în raport cu propriul ei anturaj, cu indivizii care practică 
aceeaşi profesie. 

(3) Uneori, vârsta celor apreciaţi este aceea care influențează acordarea 'unui calificativ 
profesional. În general, la un studiu raportat de MeCormick și Tiffin (1979), referitor la 
valoarea profesională a 9.000 de oţelari, s-a constatat că tinerii între 20-30 ani sunt 
apreciaţi mai sever, personalul între 30-35 ani obţine note superioare cu multă ușurință, ca 
după 36 ani, pe măsură ce se avansează în vârstă, aprecierile să devină tot mai severe. La 
fel, media notelor descreşte progresiv pe măsură ce creşte vechimea în acelaşi serviciu. 
Adică, cu cât cineva are mai mulţi ani serviţi în același post, aceeași funcție şi în acelaşi 
serviciu, cu atât şeful său nemijlocit îi va acorda note mai mici. O explicaţie pe care o dă 
E.]. McCorimick şi J. Tiffih este că numai acele persoane lipsite de calităţi de promovare, 
rămân un timp mai îndelungat pe acelaşi post de muncă; se presupune că cei în cauză sunt 
incapabili să avanseze şi se plafonează. Pe de altă parte, într-o anumită întreprindere unde 
se întâlneşte personal muncitor cu o vechime mai mare în aceleaşi servicii, media de 
vârstă fiind prea ridicată, apare normal ca cei în cauză să dea un randament mai slab decât 
noii angajaţi. Cauza reală ar mai putea fi şi aceea că, la muncitorii experimentați, un 
calificativ mediu ar putea fi considerat ca bun pentru cei recent angajaţi. 

De fapt, oscilaţiile notării valorii profesionale și ceea ce intră sub incidenţa erorilor 
sistematice descrise variază de la o unitate economică la alta. În sprijinul acestei ipoteze 
vin şi concluziile contradictorii la care au ajuns diferite cercetări. Îndemnul tuturor 
cercetătorilor care s-au ocupat de problema aprecierii profesionale este prudenţa, 
investigarea cu un aparat ştiinţific adecvat a factorilor care ar putea contamina notările, 
distorsionând rezultatele, conştiinţa lucidă asupra surselor de eroare. 


Surse de aroare şi imperfecţiuni în evaluarea performanţelor 113 


20 r 


50 100 150 200 


Programatori 


10| N=2s5 
3 = 140 


50 100 150 200 
d 
20 


| Operatori calculator 
10 


50 100 150 200 
Valoarea profesională 


Figura 3.5 Diferențe în notarea valorii profesionale a trei colective dintr-un centru de 
calcul. 


(4) Dar distorsionarea rezultatelor unei aprecieri apare adesea şi din cauza modului în 
care se face comunicarea notelor. În general, rezultatele unei aprecieri sunt exprimate într- 
o cifră ca urmare a adiționării punctelor acordate Ia fiecare item al fişei de apreciere. În 
estimarea diferențelor trebuie să ținem seama de abaterea standard. O diferență devine 
semnificativă dacă depăşeşte limitele de încredere a abaterii standard (+10). De exemplu, 
dacă întinderea unei scale de evaluare globale este între 50 şi 200, cu o medie de 150 şi o 
abatere standard (+1a) de +25, înseamnă că un calificativ de 175, pentru a se deosebi 
semnificativ de al altei persoane evaluate, trebuie să depăşească graniţa de +25 puncte, 
altfel diferenţa nu poate fi considerată ca reală. 

Când celor evaluaţi li se comunică punctajul cifric obţinut, acesta este interpretat 
foarte uşor ad litteram şi o cotă de 175 va fi considerată mai slabă decât una de 180, 
creînd o reacţie inadecvată din partea posesorului ei, deşi diferența dintre cele două note 
este lipsită de o semnificaţie reală. Utilizarea de calificative adjectivale este, în acest caz, 
un mijloc de comunicare a rezultatelor aprecierii mult mai indicat, întrucât nu stârneşte 
ambiguități şi situaţii nedorite. 

Menţionăm, tot în legătură cu practica comunicării punctajului numeric (calificativul) 

al aprecierii, și situaţia în care cel evaluat îşi compară punctajul obținut cu cel din anul 
precedent. Acţiunea de apreciere anuală chiar îndeamnă la astfel de autoanalize, 
obiectivul major al aprecierii fiind îmbunătățirea performanţelor. De pildă, o persoană 
care a obţinut o cotă de apreciere de 180 în anul 1990, şi în continuare a făcut tot 
posibilul să-şi depăşească această notă, constată că la finele anului 1991 este apreciat cu 
cota de 175 puncte. Chiar dacă reacţia evaluatorului, care cunoaşte fidelitatea mai redusă 
a sistemului de apreciere, nu este deloc îngrijorătoare, cel evaluat este tentat să facă 
remarca: “la ce bun atâta muncă dacă nota este mai slabă ca în anul precedent”? De aici şi 
până la formarea unei atitudini negative, de delăsare, nu este departe. Astfel de situaţii 
sunt evitabile prin înlocuirea cifrelor cu calificativele “Foarte bun”, “Bun”, “Satisfăcător”, 
“Slab” sau simplu cu categoriile “A”, “B”, “C”. 
(5) S-a specificat că evaluarea performanțelor poate fi distorsionată de imperfecțiunea 
evaluatorilor sau de alți factori specifici de contaminare analizați. Desigur, ne punem 
problema mijloacelor de intervenție numai când suntem siguri că aprecierile sunt într- 
adevăr distorsionate. Corecţiile se execută mai ales când acţiunea de apreciere se referă la 
compararea unor grupuri diferite de persoane, apreciate de evaluatori diferiți. Când 
evaluarea priveşte numai pe indivizii aceluiaşi grup corecțiile sunt adesea de prisos. 

Există două procedee de ajustare a rezultatelor evaluărilor cifrice: ajustarea dife- 
renţelor prin medii şi ajustarea diferențelor prin cote standard. 

Ajustarea diferențelor prin medii. Să presupunem că aprecierile făcute de mai mulţi 
evaluatori asupra aceloraşi persoane diferă semnificativ. În acest caz, se propune ca 
soluţie calcularea separată a mediilor evaluărilor pe ansamblu şi calcularea diferenţei între 
media fiecărui evaluator şi media generală. Diferenţa rezultată trebuie considerată o 
corecție ce urmează a fi adunată sau scăzută din evaluările concrete acordate de un 
evaluator. În felul acesta, aliniem aprecierile tuturor evaluatorilor. Fireşte, această ajustare 
simplă este posibilă dacă variabilitatea (variabilitățile în evaluare pot fi comparate prin 
examinarea abaterilor standard) evaluărilor este aproximativ aceeaşi. (Vezi Anexa 1). 
Ajustarea diferenţelor prin operarea cu cote standard. Aceasta este o procedură de 
lucru mult mai precisă. Ea constă în convertirea tuturor notelor acordate la o scală 
numerică comună. În acest scop sunt utilizate scorurile standard cunoscute, z, T sau H. 
De pildă, scorurile variabilei normale reduse z permit indicarea poziţiei relative a 
indivizilor într-o aceeaşi distribuţie. Valorile z se bazează pe abaterile de la medie ale 
cazurilor individuale, abateri exprimate în unităţi de abateri standard. Abaterea 
standard este un indice statistic at gradului de variație (împrăştiere) a datelor în jurul 
mediei sau în interiorul distribuţiei; ea este exprimată în funcție de valorile numerice ale 
distribuţiei originale. La o distribuție normală, +16 acoperă 68% din cazuri, adică 2/3 din 
date, iar +20 acoperă circa 95% din elemente. Deci, o valoare z este abaterea de la medie 
a unei valori brute exprimate în unități de abatere standard. 


Surse de eroare şi imperfecţiuni în evaluarea performanțelor 


Scala de 60 140 


evaluare | 4 + fi i E AP dy 1 | 
| ! i VEI i 0 RI A II! 

| i 4 57 0 7 a MI 

! | A pă vi > A 

| | II „ae CN AY AI ae. 1 

4 , N A / 4 | ] 

] i Y Fi 4 Lă if zf A ! 

] i pri Ad / ( LA ] 

| Pi Mă 4 X A SE e E 

| IDud y j j 4 A SE IL | 

! pf Za fi Nud Ni 

d 7 7 Tva ss ! 

) V 4 ! ÎN 
Scatăcu' 17 7 ] A, L/ LI N 

Co! Y u 

ae: -2 E! 0 + +2 +3 


Figura 3.6 Un exemplu de convertire a două seturi de evaluări (A şi B) 
într-o scală cu cote z. 


Revenind la problema noastră, dacă trebuie să comparăm notele acordate de un 
evaluator “sever” cu cele acordate de unul “indulgent”, vom efectua transformarea cotelor 
brute în cote standard z. Examinând Figura 3.6, distribuțiile A şi B reprezintă ansamblul 
notelor date la două grupe de doi evaluatori. Aşa cum se prezintă situația evaluărilor 
brute, rezultă că grupa B este superioară grupei A. Când însă s-a procedat la 
transformarea cotelor brute în cote z, semnificația notelor este mult mai uşor de surprins, 
fiind mai apropiată de adevăr. 

Astfel, o cotă de 110 dată de evaluatorul A va fi interpretată ca un scor z de +2, în 
timp ce aceeaşi notă dată de evaluatorul B, va însemna o cotă z de -2; o notă de 100 
acordată de evaluatorul A va corespunde uneia de 125 dată de evaluatorul B, ambele 
convertite în cote z corespunzând scorului de +1. 

Un caz particular îl constituie întreprinderea sau organizaţia în care are loc aprecierea. 
Şi ea poate constitui o sursă de variaţie în evaluare prin atitudinea conducerii, a 
evaluatorilor, sau prin măsurile prin care se concretizează acțiunea de evaluare. De pildă, 
la baza unei decizii de promovare a unui inginer se declară invariabil că stă competența 
profesională, capacitatea organizatorică şi de a munci cu oamenii, ataşamentul față de 
instituție etc. Dar, conținutul noţiunilor de competenţă, organizare, ataşament sau muncă 
cu oamenii este definit și ponderat diferit în locuri de muncă ori secţii diferite ale unei 
întreprinderi sau în întreprinderi diferite, fapt ce influențează rezultatele unei acțiuni de 
notare a personalului muncitor. 

Am arătat că problema definirii criteriilor care stau la baza unei aprecieri este 
rezolvarea prin sistemele de construire a scalelor (de exemplu, scalele de evaluare cu 
ancore comportamentale), dar ponderea criteriilor de apreciere de către evaluatori este 

probabil afectată mai mult sau mai puţin de particularitățile specifice ale unei 
întreprinderi. Prin ponderarea diferită se înţelege că sunt utilizate modele de cuantificare 
variată a performanței, chiar dacă se apelează ta aceleaşi instrumente de apreciere 
standard, Acest fenomen poate cauza numeroase dificultăți administrative pentru 
conducerea unei întreprinderi care intenționează să compare nivelul de competență al 
factorului uman din diferite sectoare ale unei întreprinderi, dar problema este şi mai acută 
când acțiunea are loc la nivelul unei mari firme. În termeni formali, existența diferențelor 
semnalate trebuie înțeleasă în sensul că aprecierea performanţelor este dispusă de maniera 
“n=1”, ceea ce în practică este greu de acceptat din punct de vedere psihologic 
(Campbell, Dunnette, 1968). Cercetările de până acum s-au ocupat preponderent de 
diferențele ce pot apare între evaluatori, evaluatori şi evaluaţi şi între persoanele 
evaluate, o atenție mult mai mică fiind acordată diferenţelor organizaționale. Problemele 
prioritare în acest domeniu se referă la măsura în care apar diferențe semnificative în 
evaluarea performanţelor din diferite sectoare ale unei întreprinderi şi dacă există o relaţie 
de independență între efectele organizaționale şi cele ale evaluatorilor. Unele cercetări 
subliniază că natura sarcinilor de rezolvat şi unele particularități care țin de specificul 
întreprinderii pot afecta precizia şi fidelitatea evaluării performanţelor. 


De exemplu, de o întreprindere minieră aparțin mai multe exploatări miniere, 
fiecare cu specificul său, cu propriile sale particularităţi impuse de condiţiile de 
exploatare (la suprafață sau subteran), metodele de exploatare practicate, forța de 
muncă disponibilă etc. Ei bine, toate acestea se pot reflecta în evaluările făcute. În 
general, acolo unde există un climat organizațional deficitar, caracterizat prin 
încredere şi deschidere scăzute, se ajunge la notări imprecise ale personalului, 
distorsionate de factori pe care i-am mai notat. Ceea ce se ştie până în acest 
moment este că particularitățile organizaționale au un efect semnificativ asupra 
evaluării performanţelor profesionale şi că aceasta există independent de evaluatori 
şi relaţiile dintre aceştia (Zammuto, London, Rowland, 1982). Se recomandă deci 
multă prudență în generalizările care se fac în domeniul amintit, rezultatele 
evaluărilor nefiind necesar să fie tratate de la bun început ca invalide. Dacă se 
intenționează obținerea de notări cât mai precise a performanţelor profesionale 
comparabile la nivelul unei întreprinderi sau firme, este indicat să apelăm la 
grupuri de evaluatori neomogene care să prindă pe cel evaluat din mai multe 
unghiuri de vedere; de asemenea, o definire clară a conceptului de performanță 


profesională la fiecare loc de muncă este o condiție a reușitei evaluărilor de 
personal. 


Capitolul 4 


Procesări şi modele cognitive în 
evaluarea performanţelor — implicaţii 
teoretice şi aplicative 


Metodele de măsurare a performanțelor umane sunt numeroase. Cele obiective se 
referă la numărul pieselor produse într-o unitate” de timp, acțiunile eronate, volumul 
rebuturilor, accidentele, absențele etc. Metodele bazate pe aprecieri au în vedere 
ierarhizări, estimări ale performanţelor sau simple descrieri comportamentale. Această 
ultimă categorie a ridicat însă multe probleme psihologice când s-a încercat integrarea ei 
într-un sistem cuantificabil, deci măsurarea. Motivul este simplu: evaluatorul este o ființă 
umană cu o structură psihică extrem de complexă. Fără a simplifica lucrurile, un evaluator 
se poate compara cu un calculator. Acesta este pus în situaţia să colecteze informaţii, să le 
depoziteze 'și reactualizeze cu ocazia luării unor decizii, iar unele dintre ele să le 
redepoziteze înapoi în memorie; Ca şi calculatoarele, şi evaluatorii sunt de mai multe 
“tipuri”, Astfel, ei se caracterizează prin diferite niveluri de disponibilități interne, ca şi de 
influenţe externe. Tot acest ansamblu de factori poate uşor distorsiona calitatea datelor 
furnizate privitor'la performanţele măsurate. 

Literatura de specialitate din ultimele două decenii despre măsurarea performanțelor 
umane se referă, în linii generale, la rolul de evaluator, precum şi la raportul dintre 
evaluatori şi particularităţile tipologice şi structurale ale organizaţiei în care are loc 
evaluarea, la instrumentul propriu-zis de evaluare, strategia de evaluare şi rezultatele 
evaluării. Pentru a realiza o sinteză a ceea ce s-a obținut şi pentru a fi cât mai fideli 
obiectivului propus de a pune la îndemâna practicienilor un ghid util, ne propunem. să 
examinăm paradigma cognitivă implicată în procesul general al evaluării performanțelor 
profesionale, modelele generate pe această temă, în final oprindu-ne asupra modelului 
construit de psihologii Landy şi Farr (1980; 1983) şi care încorporează mult din ceea ce 
se poate spune despre aprecierea performanţelor până în acest moment. (În Capitolul 1 am 
prezentat modelul celor patru componente proiectat de K.R. Murphy şi J. Cleveland, aşa 
că nu vom mai insista asupra lui.) 

4.1. PROMISIUNILE PSIHOLOGIEI COGNITIVE 


Psihologia cognitivă, într-o accepțiune optimistă de corectare a behaviorismului 
tradițional, studiază procesările la care este supusă informația între inputul senzorial şi 
outputul motor sau comportamental (Miclea, 1999). Ea a înregistrat progrese remarcabile 
în ultimii 40 de ani, fiind acceptată ca o paradigmă (set de cunoştinţe şi modele de 
cercetare care ghidează activitatea ştiinţifică în cadrul unei discipline [David, 1996]) 
dominantă în psihologie. Procesarea informaţiei este paradigma dominantă (orientarea 
teoretică) în psihologia cognitivă, ea fiind cea mai potrivită cale de studiere a cogniţiei 
umane. Psihologii cognitivişti sunt, în general, mult mai mult interesați decât psihologii 
behavioriști de specificarea proceselor interne care intervin între stimul şi răspuns 
(Eysenck, Keane, 1995). Domeniul cognitiv acoperă deci un evantai larg de probleme 
incluzând aproape orice activitate care presupune procesări mentale sau stocajul de 
informaţie. Studiile derulate se concentrează mai ales asupra explorării procesărilor 
fundamentale la nivelul memoriei sau a percepţiei şi cogniţiei sociale, a dinamicii erorii 
de halo în evaluare, aplicaţiilor teoriei constructelor personale, procesărilor atribuționale, 
distorsionării ipotezelor şi, nu în ultimul rând, disecării modului de dezvoltare şi 
organizare a bazelor de cunoştinţe (Murphy, Cleveland, 1995). În ceea ce ne priveşte 
vom aborda problematica evaluării performanțelor din acest unghi de vedere şi nu de pe 
poziţiile exagerărilor care au apărut pe palierul psihologiei cognitive (Zlate, 1996). 

Până în urmă cu două decenii, evaluarea performanţelor a fost considerată o problemă 
pur psihometrică, direcţie în care contribuţia adusă de psihologi a fost substanţială şi de 
bun augur (Landy, Farr, 1980; 1983). În prezent asistăm la o schimbare de optică, mai 
precis la o continuare pe un alt palier a ceea ce s-a dobândit în etapa precedentă. 
Preocupările actuale din sfera evaluării performanţelor sunt centrate pe studii concentrate 
pe procesele care presupun implicarea atenţiei, clasificarea, recunoaşterea şi reproducerea 
informaţiei, integrarea informaţiei, mecanismele psihice implicate în evaluare etc. 
Evaluarea performanțelor nu mai este privită ca un proces automat derulat după un simplu 
algoritm administrativ. Obiectivul major al abordării cognitive a evaluării performanțelor 
profesionale este reducerea posibilelor distorsiuni în aprecieri, ieşirea din stereotipurile 
asociate frecvent aprecierilor (culturale — “femeile sunt manageri mai slabi decât 
bărbaţii” sau profesionale — “administrația este birocratică”, “contabilii sunt zgârciţi și 
chiţibuşari” etc.), a minimizării erorilor sistematice de apreciere. Problema este de o mare 
importanță practică. Evaluările se fac în cea mai mare măsură pe baza existenţei unui 
prototip la care este raportată persoana evaluată. De cele mai multe ori evaluatorii susțin 
că prototipurile la care fac raportările se bazează pe experiența pe care au dobândit-o 
(Rosch, 1977; Feldman, Camburn, Gatti, 1986). Consecințele evaluărilor distorsionante 
sunt grave. De pildă, un manager poate să vină într-o organizație cu o percepție stereotipă 
ideosincretică, formată într-o altă organizaţie. E! poate susţine, despre personalul 
departamentului de proiectare, că “toți cei care lucrează aici stau şi beau toată ziua cafea, 
discută și nu produc nimic”. Despre astfel de stereotipuri se spune că funcţionează ca 
teorii cauzale implicite care colorează alte percepții, dovedindu-se a avea o mare 
rezistenţă la schimbare. 

Procesările cognitive nu sunt observabile. Pentru a le studia și înțelege se impune 
formularea unor ipoteze despre procesarea în cauză şi explicarea ei în termeni de 
antecedente și consecințe observabile, precum şi testarea în condiții controlate. Pe linia 
amintită au fost realizate numeroase cercetări, orientate, din nefericire, mai mult pe 
înțelegerea proceselor decât pe generalizarea rezultatelor la diferite locuri de muncă 
(Guion, 1998). 

Abordarea cognitivă în evaluarea performanțelor pleacă de la două realități separate: 
(1) instrumentul evaluării şi alte anexe ale utilizatorului — tratate prin tehnicile 
psihometrice clasice, orientate pe proiectarea instrumentelor de evaluare astfel încât să 
evite erorile de apreciere şi distorsiunile sistematice (efectul de halo, eroarea severității/ 
indulgenţei, eroarea tendinței centrale etc.), (2) psihologia socială şi raportarea la 
procesele de atribuire şi stereotipii şi influenţa lor asupra evaluărilor (în special 
distorsiuni de natură rasială, culturală şi de sex). Orientarea cognitivistă propune 
unificarea acestor două realităţi. Astfel, Feldman (1981) propune un prim model cognitiv 
al. procesului de evaluare a performanțelor care se concentrează pe clasificarea/ 
categorizarea informaţiilor, mecanismele de reactualizare şi integrare a lor, fiecare dintre 
ele automat sau pe parcursul unei procesări cognitive controlate. Importanța potențială 
teoretică şi practică a cercetărilor de pe poziţiile psihologiei. cognitive sunt lesne de 
estimat, este util să înțelegem ce se întâmplă, de fapt, când o persoană evaluează 
performanţele alteia, cum percepe persoana evaluată aprecierea, ce mecanisme de 
feedback pune în funcţiune cunoaşterea rezultatului aprecierii etc. , 

În literatura de specialitate s-au impus mai de curând două modele ale procesării 
cognitive în evaluarea performanţelor, unul susținut de Feldman și Ilgen (Feldman, 1981: 
lgen. şi Feldman, 1983) şi celălalt de DeNisi şi colaboratorii săi (DeNisi, Cafferty, 
Meglino, 1984; DeNisi, Williams, 1988). Ambele pot fi însă descrise în termenii a cinci 
procese fundamentale (Figura 4.1) (Murphy, Cleveland, 1995). 


Comportamentul observat 


Codarea informaţiei 
despre comportament 


Stocarea informaţiei 


Extragerea informației | 
Integrarea informaţiei 


Fig. 4.1 Modelul cognitiv fundamental a! evaluării performanţelor 


120 Managementul resurselor umane 


Figura 4.1 derulează secvențele de procesare cognitivă ale activității de evaluare a 
competenţei profesionale. În acest context, în primul rând, evaluatorul desfăşoară o 
activitate de observare, filtrare, sortare şi înregistrare a informaţiilor relevante privitor la 
activitatea profesională a persoanei evaluate (nu insistăm asupra tehnicilor respective, 
acestea găsindu-se în orice lucrare de psihologia muncii [Pitariu, 1983]). În secvența a 
doua, evaluatorul procedează la reprezentarea mentală a informaţiilor prin operația de 
codare a lor. Aceste reprezentări nu sunt simple copii ale celor observate, ele constau în 
ceea ce este considerat relevant pentru prestarea activităţilor profesionale; este vorba de o 
procesare a informaţiilor obținute. Secvența a treia se referă la procesul de stocare a 
informației. Reprezentările sunt stocate normal în memorie, ele formând ceea ce se 
numeşte “baza de cunoştinţe” cu care operează evaluatorul. În funcție de nivelurile 
operaţionale ale memoriei, unele din informaţii se vor pierde pe parcursul tranziției de la 
memoria de lucru la memoria de lungă durată. Evaluarea performanțelor este o activitate 
care are loc anual sau bianual. A patra secvență a modelului descris se referă la procesul 
de extragere a informaţiei stocate şi utilizarea ei în procesul de evaluare. Fireşte, la acest 
nivel vom observa că nu toată informaţia este utilizată, manifestându-se o serie de erori 
care pot să apară pe parcursul secvenţelor precedente. Ultima secvență presupune 
integrarea tuturor informaţiilor diferențiat pentru fiecare persoană evaluată în parte. Pe 
undeva, se poate observa că această ultimă secvență are o pondere foarte mare. Din 
nefericire, studiile legate de abordarea cognitivă a evaluării performanțelor sunt reduse. 
Poate o subliniere va fi binevenită: la toate nivelurile de prelucrare a informațiilor pe care 
le-am amintit, avem de-a face cu numeroase erori. Toate acestea vor distorsiona procesul 
evaluării. Procesul evaluării performanțelor sporeşte numărul erorilor sistematice de 
evaluare cu un set nou de erori de procesare cognitivă a informaţiilor. Cunoaşterea 
mecanismelor intime ale evaluărilor va permite evaluatorilor să reducă tocmai 
subiectivismul evaluărilor de personal: Pe această direcție se desfăşoară cercetările 
contemporane din acest domeniu. 

Lord şi Mahler (1991) au discutat modalitățile în care ştiinţele cognitive se pot implica 
într-o înţelegere mai completă a mecanismelor cognitive care stau la baza acţiunilor de 
evaluare a performanţelor. Ei arată că procesul evaluării performanțelor privit din 
perspectiva ştiinţelor cognitive (a nu se include aici şi abordarea social-cognitivă care este 
altceva) pune accentul pe construirea şi testarea modelelor proceselor fundamentale 
implicate în procesarea informaţiilor. Cercetările. conduse de pe poziţia ştiinţelor 
cognitive sugerează că procesele evaluative presupun probabil unele prelucrări simultane 
la câteva niveluri. În general, trebuie făcută o distincție între modelele cognitive 
conexioniste, care pleacă de la un nivel neuronal încercând să explice procesarea 
cognitivă în termeni de rețele neuronale, și modelele simbolice, care iau ca punct de 
pornire reprezentarea cognitivă a conceptelor, evenimentelor sau obiectelor. Modelele 
conexioniste pun accent pe rețelele “hard-wired” de asociaţii neuronale, în timp ce 
modelele simbolice accentuează pe reprezentarea şi operarea cu. cunoştinţe. Cercetările 
din domeniul ştiinţelor cognitive susțin că ambele niveluri de analiză amintite sunt utile 
înţelegerii sarcinilor de evaluare a performanțelor şi că prelucrarea informațiilor implică 
procesări simultane multiple. 

Lord şi Mahler (1991) oferă şi câteva aplicaţii ale ştiinţelor cognitive în rezolvărea 
unor probleme generate de apreciere a performanțelor. De pildă, cum dinamica 
conflictului aparent dintre efectul de halo (tendința evaluatorilor ca uneori să 

Supraestimeze sau să subestimeze nivelurile haloului real) poate fi explicată în termenii 
specifici arhitecturii cognitive (de exemplu, coexionist faţă de simbolic) implicată în 
evaluare. Fireşte, astfel de cercetări sunt încă rare, ele rămân o problemă deschisă. 


4.2. MODELUL LANDY - FARR DE EVALUARE A 
PERFORMANȚELOR 


Evaluarea performanțelor umane presupune abordări prin prisma psihologiei 
cognitive, a teoriei învăţării, psihologiei sociale, teoriilor personalităţii, scalării măsură- 
torilor etc. Ceea ce punctează modelul Jui Landy şi Farr (1983) este procesul evaluării şi 
nu atât operaţiile de “judecare”, aşa cum se reflectă ele în metoda comparării pe perechi 
Sau tehnicile de comparare om-cu-om. Persoana evaluată constituie o individualitate care 
atinge un anumit nivel de competenţă într-un anumit context 'situațional. Procesul şi 
tehnica de măsurare a acestui nivel este ceea ce ne interesează. 

În niod obişnuit, într-un mediu socio-economic, unui evaluator - acesta este de obicei 
şeful nemijlocit - i se pretinde să noteze performanţa din trecut a unui subordonat, 
Performanţa “trecută” înseamnă de fapt comportamentul profesional din anul precedent. 
Într-un an, între persoana evaluatului și a evaluatorului s-au putut întâmpla multe 
evenimente; ei s-au confruntat adesea cu problemele profesionale curente, între ei au putut 
apare unele relații interprofesionale care pot depăşi cadrul locului de muncă (de exemplu 
merg împreună în excursii, familiile se vizitează, joacă fotbal, pescuiesc împreună etc.). 
Pe scurt, ei sunt departe de a fi străini unul de altul. Modelul descris se bazează pe aceste 
elemente concrete, bine ancorate în practică, făcând abstracţie de generalizările artificiale 
sprijinite adesea pe date de laborator. Reţinem deci că modelul se referă la situația clară 
în care cei doi, evaluat şi evaluator, se cunosc din activitatea concretă pe care o 
desfăşoară împreună. (Nicidecum nu este vorba de interviul realizat în scop de selecţie în 
care candidatul este necunoscut pentru evaluator sau aprecierea unor aşa-numiţi “oameni 
de paie” utilizaţi în experimentele de laborator.) 

În modelul pe care ne propunem să-l discutăm se consideră că activitatea de evaluare 
reprezintă un anumit tip de activitate cognitivă care implică operaţii ale gândirii, 
memoriei, reprezentărilor, stereotipuri etc. Evaluarea performanţelor este o sinteză 
retrospectivă: făcută de o persoană referitor la: eforturile prestate de o altă persoană. 
Aceasta presupune operarea'cu un mănunchi de evenimente care s-au succedat într-un 
anumit timp. Mai mult, evaluatorul este confruntat cu o constelație de activități sau 
componente profesionale şi nu cu o singură operație mintală sau fizică a celui evaluat. 

Cu aceste precizări, cititorul este pregătit pentru a putea fi confruntat cu modelul din 
Figura 4.2 în care sunt prezentate principalele componente considerate că influențează 
acţiunea de evaluare a performanţelor. În continuare vom proceda la descrierea detaliată a 
componentelor modelului, subliniind totodată şi unele concluzii derivate din cercetări de 
referinţă. Fiecare bloc al modelului ne va ajuta să gândim fiecare etapă a aprecierii ca un 
posibil “filtru” prin care trebuie să străbată comportamentul prezent al persoanei evaluate 

şi al evaluatorului. Aceste filtre pot distorsiona notarea unei performanţe. de către un 
evaluator. Din acest motiv, familiarizarea cu ele, cu rolul lor, este o necesitate. 


Caracteristici ii Caracteristici 
poziţionale i organizaționale 


Obiectivul 
evaluării 
performanţelor 


Elaborarea Particularități 


scalei de ale Ş 
evaluare evaluatorului 


Instrumentul 
de evaluare 


Particularități 
ale persoanei 
evaluate 


Procesul 
administrativ 
de apreciere 

Observaţie i Regăsire 
îs 


= Analiza Descrierea 
datel 
stoc Ăgiaăiăre atelor performanţelor personal 


Fig. 4.2 Modelul Landy-Farr de evaluare a performanţelor profesionale 
(Landy, Farr, 1983). 


În continuare, vom discuta componentele modelului Landy-Farr, completând datele 
oferite de autori cu alte rezultate ale unor cercetări mai recente. 


4.2.1.  Evaluatorul 


Persoana evaluatorului ocupă un loc central în procesul evaluării performanţelor 
umane. Dar evaluatorii se deosebesc mult unii de alții în virtutea diferențelor individuale 
despre care am mai discutat. Faptul că un evaluator este tânăr sau vârstnic, bărbat sau 
femeie cu un ani:mit nivel de şcolarizare etc., constituie tot atâtea surse care afectează 
procesul de apreciere. Putem grupa variabilele considerate ca aparținătoare particula- 
rităţilor psihologice ale evaluatorului şi care este posibil să aibă o influență potențială 
asupra evaluării în: factori demografici, factori psihologici şi factori profesionali. 


Factorii demografici 


Sexul evaluatorului. Majoritatea cercetărilor care analizează influența sexului evaluato- 
rilor asupra aprecierii nu găsesc nici o înrâurire a acestora indiferent de contextul în care 

se face evaluarea (cadrul instrucţional, laborator sau loc de muncă). Eventual, s-a 
consemnat că sexul evaluatorului afectează descrierea comportamentului de supervizare, 
dar nu şi notarea unui astfel de comportament, sau că subiecţii de gen feminin prezintă o 
înclinație de a nota mai favorabil anumite aspecte ale performanţelor, nu însă şi 
performanţa globală, Femeile acordă note mai ridicate comparativ cu bărbații atunci când 
evaluează performanţa într-o activitate simulată, mai ales când este vorba de niveluri de 
performanţă superioară. 

Vârsta evaluatorului. Câteva cercetări au examinat efectul vârstei evaluatorului asupra 
evaluărilor. S-a constatat că evaluatorii tineri care deţin funcţii de conducere sunt mai 
puţin indulgenţi în acordarea de note. Există însă şi părerea că vârsta evaluatorilor nu are 
nici un efect asupra notării personalului, 

Nivelul educaţional. Acest aspect nu a fost studiat intensiv. Se pare însă că ar exista un 
efect semnificativ al şcolarizării asupra procesului de evaluare, dar fără să deţină o 
importanță practică evidentă. 


Factorii psihologici 


Variabilele de personalitate. Cum este și firesc, s-a formulat ipoteza potrivit căreia 
competenţa evaluatorilor este dependentă de multiple variabile psihologice. Investigaţiile 
sunt însă restrânse. S-a găsit că evaluatorii care nu au încredere în ei sunt mai puţin 
indulgenți în evaluarea subordonaților, față de evaluatorii încrezători în propriile 
posibilități; evaluatorii cu o cotă ridicată de anxietate tind să utilizeze mai mult categoriile 
(notele) extreme ale scalei de notare, comparativ cu cei mai puţin anxioşi; evaluatorii mai 
distanțați din punct de vedere psihologic față de grupul notat sunt mai critici şi negativişti 
în notări. îi 

Variabilele cognitive. Nici în cazul variabilelor cognitive nu s-au înregistrat prea multe 
cercetări care să le examineze din punctul de vedere al efectului asupra acțiunii de 
evaluare. Schneier (1977) consideră că complexitatea cognitivă a evaluatorilor poate 
influența evaluarea. EI înţelege prin complexitate cognitivă gradul în care o persoană 
posedă capacitatea să perceapă comportamentul într-o manieră multidimensională din 
punct de vedere psihologic. Un individ care posedă această calitate la un nivel mai elevat 
este capabil de o activitate mai diferențiată de percepere, stocare şi reactualizare a 
informațiilor. Evaluatorii complecși cognitiv sunt mai puţin indulgenți, la ei apare şi o 
manifestare mai redusă a restricției de rang când sunt utilizate în evaluare scale cu ancore 
comportamentale. La fel, efectul de halo este şi el mult diminuat, atât când se lucrează cu 
ancore comportamentale, cât şi cu simple scale de evaluare. Ei preferă scalele cu ancore 
comportamentale altor formule de evaluare. 

Totuşi, rezultatele obținute până în prezent nu sunt edificatoare, studiile întreprinse 
fiind adesea contradictorii. Astfel, Zedeck şi Kafry (1977), utilizând metoda analizei de 
regresie şi cluster, constată că interesele, intuiţia socială şi inteligența (verbală sau 
nonverbală) nu au nimic comun cu strategiile de evaluare ale subiecților. 


Factorii profesionali 


Însuşirile profesionale ale evaluatorului. În conexiune cu persoana evaluatorului şi 
calităţile sale profesionale, se discută despre influența experienţei profesionale, a 

competenţei profesionale. şi a capacității de conducere asupra procesului de notare 
profesională. Şi în acest caz, rezultatele obținute sunt mixte; s-a constatat că evaluatorii cu 
o experienţă profesională mai'mare sunt mai fideli în notare sau că o experiență care 
depăşeşte patru ani, ca şi cadru de conducere, duce la mai multă indulgență în notare 
decât lipsa de experienţă; paralel, în alt context, nu s-a obţinut nici un efect semnificativ al 
experienței evaluatorului asupra acțiunii de evaluare. Totuşi, chiar dacă experiența 
evaluatorului explică statistic doar un procent redus din varianța totală a evaluării, se 
poate considera că aceasta are o anumită importanță în notare, dictată de o logică simplă: 
o experiență mai mare înseamnă o cunoaștere mai apropiată a cerințelor profesionale ale 
unui loc de muncă, dar și a deţinătorului acestuia, a modului în care persoana evaluată se 
încadrează în sarcinile profesionale. 

Experiența cotidiană ne-a confruntat adesea cu situații de evaluare în care un 
profesionist mediocru a fost pus în eituaţia să evalueze o persoană superioară lui din punct 
de vedere profesional. Ce se întâmplă în astfel de cazuri în practică? Influenţează oare 
nivelul competenţei profesionale evaluarea? Puținele studii desfăşurate în această sferă 
subliniază o influență pozitivă. Astfel, s-a constatat că elevii militari care au realizat cote 
ridicate la testele de aptitudini administrate şi care sunt evaluați pozitiv de-a lungul 
cursului acordă colegilor de curs note mult mai valide legate de randamentul în activitate. 
Evaluatorii cotați ca slabi profesional nu acordă subordonaților note în concordanță cu 
cele acordate de evaluatorii considerați competenți profesional. De asemenea, s-a 
constatat că notele date de evaluatorii bine cotaţi profesional au o distribuţie echilibrată 
pe scală, o tendință centrală mai redusă, ca element de bază în notare fiind considerată 
independenţa în acţiune a subordonaţilor (Kirchner, Reisberg, 1962). Un fapt, care nu 
odată a atras atenţia, este încrederea acordată evaluărilor făcute de colegii de muncă. 
Aceştia sunt mult mai precişi în judecarea unor deprinderi de Rue, dar şi a altor 
dimensiuni de performanţă ale colegilor lor. 

În ceea ce priveşte stilul/capacitatea de conducere, s-a observat că acei evaluatori care 

sunt “cu fața spre producţie” tind să acorde subordonaților note mai scăzute. Evaluatorii 
Stimaţi sunt mai indulgenți în evaluări decât cei considerați superiori în acțiuni 
organizatorice. Ultimii acordă note mai diversificate cu o pondere mai mare pe calităţile 
de planificare şi organizare. Evaluatorii nepopulari tind să acorde în medie note 
nefavorabile. 
Poziţia evaluatorului. O problemă pe care nu o putem ocoli este aceea a diferențelor în 
evaluare, obținute de la evaluatori care ocupă poziții diferite față de persoana celui 
evaluat (de exemplu, şef, coleg, el însuşi sau subordonat). Cele mai multe studii au făcut 
referire la relația dintre aprecierile şefilor şi ale colegilor. În genera! s-a constatat că apar 
unele diferenţe. Şefii sunt mai exigenţi în notare decât colegii celui evaluat, dar între 
notările şefilor apare un acord mai mare decât între cele ale colegilor. S-a raportat şi 
faptul că fidelitatea notelor acordate de colegii persoanelor din conducere este mai bună 
decât aceea realizată la primul nivel al șefilor de echipă şi maiştrilor. Mai multe cercetări 
au subliniat că criteriile de evaluare ale colegilor şi şefilor nemjilociți sunt în general 
diferite. Astfel, cele două categorii pot reprezenta două puncte de vedere distincte despre 
o aceeaşi persoană, fiind chiar egal de valide chiar dacă nu corelează prea mult între ele. 

Evaluările şefilor au fost comparate cu autoevaluările persoanelor evaluate. Unele 
studii constată că autoevaluările sunt mai indulgente decât notările şefilor, deşi ultimele 

au manifestat uneori un efect de halo mai pronunțat. Acordul între evaluatori şi 
autoevaluări este mai modest. 

Este totuşi demn de subliniat că strategiile de evaluare ale şefilor, colegilor şi în 
autoaprecieri sunt diferite, între primele două categorii existând însă o apropiere mai 
mare. 

Unele cercetări, care au comparat aprecierile colegilor cu altele efectuate de evaluatori 

care nu ocupau o poziție de şef, constată că aceştia sunt în general mai indulgenţi în 
acordarea de note. Totuşi, notele lor au o valoare predictivă mai mare atunci când se pune 
problema promovărilor, comparativ cu evaluările organizatorilor unui curs de instruire 
profesională. 
Interacțiunea evaluatorului cu persoana evaluată și profesia. Apare ca un aspect 
firesc necesitatea unei cunoaşteri minime din partea evaluatorului atât a profesiei 
persoanei evaluate, cât şi a acesteia. Este şi motivul pentru care mai multe cercetări au 
evidenţiat faptul că cele mai precise aprecieri sunt efectuate de către şefii nemijlociţi, deci 
din imediata apropiere a celui evaluat. De asemenea, s-a evidențiat că persoanele care 
posedă mai multe cunoştinţe despre solicitările unei profesii sunt mai puţin influențate de 
erorile sistematice de apreciere, fiind mai valide în predicția performanţelor viitoare, faţă 
de evaluatorii cu cunoştinţe superficiale despre cerințele profesiei în cauză. 

La fel, contactul evaluatorului cu persoana evaluată va influența aprecierea. Deşi 
datele referitoare la raporturile şi gradul de familiaritate dintre cei doi sunt contradictorii, 
s-au degajat totuşi unele concluzii. Existența unei relații evaluat-evaluator într-o situație 
care face şi obiectul propriu-zis al aprecierii (situaţie relevantă) contribuie la creşterea 
validității evaluării. Dacă, de pildă, evaluatorul este în relaţii de familie cu cel evaluat fără 
să aibă nimic comun cu activitatea sa profesională pe care este pus să o noteze (avem de-a 
face cu o situație nerelevantă), notele sale vor poseda o validitate scăzută. Landy şi Guion 
(1970) notează că evaluatorii care au contacte zilnice; dar periferice, cu persoanele 
evaluate au realizat o fidelitate mediană interevaluatori de 0.24, în contrast cu una de 
0.62, specifică evaluatorilor care au contacte relevante cu cei evaluaţi. Cu alte cuvinte, 
natura. contactului dintre evaluator-evaluat pare să fie un factor critic în aprecierea 
performanţelor. 

Am amintit că tipul de evaluator ar putea constitui o variabilă irnportantă în acțiunea 
de apreciere. Menţionăm că aici este vorba de poziţia pe care o poate avea evaluatorul în 
cadrul social dat: superior, coleg, autoevaluator sau subordonat. Cele mai multe studii au 
avut în vedere evaluarea din direcția superior—> inferior. De asemenea, cele mai 
frecvente studii comparative au fost acelea între evaluările făcute de superiori şi cele 
efectuate de colegi, demonstrând, în general, existența unei diferențe semnificative. Se 
reproşează persoanelor cu funcții de conducere că sunt mai indulgente în notare 
comparativ cu colegii celui evaluat. Chiar dacă evaluările făcute de superiori şi colegi nu 
corelează întotdeauna, ele sunt însă la fel de valide. 

Compararea sistemului de apreciere prin superiori şi prin autoevaluare nu a dus la 
concluzii nete. Eventual, se poate afirma că între cele două tipuri de apreciere apare un 
acord doar moderat. De fapt, ca o concluzie generală, se poate susține ideea că fiecare tip 
de apreciere îşi are propria sa individualitate şi propriile sale perspective într-o activitate 
concretă de evaluare. 

Întotdeauna se pretinde ca evaluatorul să-l cunoască foarte bine pe cel evaluat şi 
exigenţele muncii pe care acesta o practică. Fidelitatea hotărârilor creşte pe măsură ce 

evaluatorul are un contact mai bun cu persoana evaluată şi munca sa. Se pare că în 
notarea personalului interacțiunea evaluator-evaluat are o relevanţă net superioară față de 
toate celelalte aspecte amintite. 


4.2.2.  Evaluatul 


În aprecierea personalului, este bine să cunoaștem dacă anumite variabile care 
caracterizează persoana celui evaluat pot influența evaluatorul şi sistemul de notare. Chiar 
dacă cercetările sunt destul de restrânse şi în acest domeniu, s-au conturat totuşi câteva 
tendințe a căror cunoaştere. este utilă. Dintr-o perspectivă ideală, persoanele evaluate 
trebuie privite numai din unghiul de vedere al indicatorilor de performanță. Din nefericire, 
acest lucru este dificil de realizat în practică. Conştient sau inconștient, cel evaluat 
desfăşoară în faţa evaluatorului un evantai de date demografice și variabile psihologice 
care vor afecta mijlocit sau nemijlocit sistemul de apreciere. Caracteristicile specifice 
persoanei evaluate le putem grupa în trei categorii: demografice, psihologice şi 
profesionale. Aceste variabile, cu mici: deosebiri le-am gășit asociate și persoanei 
evaluatorului. Este importantă cunoaşterea acțiunii şi interacțiunii lor în procesul 
aprecierii. 


Factorii demografici 


În contextul însuşirilor personale, un prim aspect investigat a fost influența sexului, Se 
ştie că există profesii practicate prin tradiție de femei şi altele de bărbaţi. Mutaţiile la care 
a dus industria contemporană au făcut ca în multe profesii specific masculine să fie 
antrenate femei. Aceasta însă nu a exclus persistența unor clișee în aprecierea 
performanţelor. Astfel, în funcţiile deținute până nu de mult de bărbaţi (ex. funcţii de 
conducere), femeile sunt în general apreciate cu note mai puțin favorabile decât bărbații. 
Dacă evaluarea priveşte bărbaţii care ocupă un post prin tradiție feminin, între cele două 
categorii de sexe nu apar diferenţe semnificative în notare. Totuşi, datele rămân sub 
semnul întrebării şi nu pot fi generalizate (multe din cercetările întreprinse nu examinează 
situaţii reale, ci simulate). Este de dorit ca astfel de concluzii să fie analizate cu mai mult 
discernământ şi precauţie. Conducerea unor investigaţii interculturale ar oferi unele 
elemente utile. Semnalarea pe care o facem are ca principal motiv mai mult atragerea 
atenţiei şi asupra acestui aspect al notării personalului. 

Vârsta evaluatului. În general, vârsta celui evaluat nu influențează aprecierea globală. 
Evaluatorii nu sunt tentaţi să acorde note corelate cu vârsta. Pe unele dimensiuni ale fișei 
de apreciere, dimensiuni care au un caracter mai specific, s-au obținut unele corelaţii cu 
vârsta - de exemplu, evaluatorii mai tineri au acordat note mai mici vârstnicilor pe 
dimensiuni care notifică relaţiile interprofesionale. 

Nivelul educațional. Puținele studii care au analizat relaţia dintre nivelul de şcolarizare şi 


nota acordată nu au pus în evidență nici o relație semnificativă cu referire la această 
variabilă. 

Foarte puţine cercetări au avut ca obiect efectele diferitelor însuşiri psihologice ale 
persoanei evaluate asupra notării sale în ce priveşte valoarea profesională. Literatura 
psihologică care s-a ocupat de validarea unor însuşiri de personalitate implicate în 
succesul profesional este vastă. S-a discutat frecvent despre rolul intereselor, al diverșilor 
factori cognitivi în îndeplinirea unei sarcini de muncă, nu şi despre influenţa nivelului de 
inteligență al persoanei evaluate sau al capacității de memorare ori a imaginației asupra 
evaluatorului. Fenomenul nu a fost însă investigat decât tangenţial, dar se impune pe 
viitor acordarea unei atenţii mai mari şi acestor influențe deloc neglijabile din punct de 
vedere teoretic şi practic. 


Factorii profesionali 


Calitățile profesionale ale evaluatului. Fără îndoială, performanța în muncă a 
persoanei evaluate este o variabilă care este introdusă sub o formă sau alta în notarea 
personalului. Totuşi, nu este întotdeauna uşor să evaluăm performanța profesională în 
anumite locuri de muncă. Fenomenul este complex și necesită multă grijă. 

Cercetările sunt reduse ca număr. S-a descoperit că perfornianța prezentă are un efect 
mare asupra evaluării performanţei în general. Totodată, s-a constatat că persoanele 
considerate eficiente profesional primesc note ridicate, în opoziţie cu cele cu performanţe 
slabe. În general, nivelul de performanță profesională prezent are o influență nemijlocită 
asupra aprecierii. De asemenea, sunt mult mai precis evaluate comportamentele de muncă 
favorabile, aspectele pozitive sau profesioniștii buni, decât cele nefavorabile, negative sau 
cei cu performanţe îndoielnice. Totuşi, informaţiile nefavorabile, chiar dacă sunt 
percepute cu o precizie mai mică, deţin o pondere ridicată în procesul acordării de 
calificative. 

Variabilitatea performanţei evaluatului. Variabilitatea performanţei unui individ poate 
duce la acordarea de note mai mari la variabile aptitudinale, dar mai mici în ce priveşte 
motivaţia pentru muncă, interesul profesional etc. Performanța relativă vizavi de colegi 
poate afecta evaluările; muncitorii performanţi sunt notați cu note mai mari în grupe de 
muncă cu o proporție mare de muncitori nonperformanți, comparativ cu notele acordate 
acestora în grupe în care sunt sau lipsesc cu totul persoanele fără valoare profesională. La 
fel, notele muncitorilor slab profesional tind să fie mai mici când aceştia sunt incluşi în 
grupe de muncă bine reprezentate de muncitori performanţi, comparativ cu grupele unde 
există mai puţini din această categorie. 

Vechimea în profesie şi organizație. Aprecierea performanţelor mai poate fi influențată 
şi de vechimea în întreprindere şi în profesie. Într-un studiu, care a analizat 47 cercetări ce 
totalizau 2463 subiecți, s-a găsit o corelaţie între vechimea pe post şi evaluarea 
performanţelor de 0.17. Relaţia este semnificativă. Şi cu ocazia altor investigaţii s-au găsit 
corelaţii mici, dar pozitive şi semnificative. Nu au lipsit însă rezultate care se situau pe o 
poziţie opusă. Desigur, aici intervin şi alte variabile care pot afecta rezultatul şi care 
aparțin de aşa-numitul climat organizațional. 

4.2.3. Interacțiunea evaluator-evaluat 


În Figura 4.2. se poate observa că blocul evaluatorului cu al evaluatului sunt în 
interacțiune. Semnificaţia acestei interacțiuni sugerează că, în afara efectelor relatate 
anterior, unele însușiri ale evaluatului sunt tratate diferențiat de anumiţi evaluatori. De 
pildă, se consideră că maiştrii tineri preferă subordonați tineri sau şefii de echipă bărbați 
preferă să aibă în subordine tot bărbați. În toate aceste cazuri este vorba de o interacțiune 
evaluat-evaluator. Vom examina câteva din variabilele care pot interacționa: sexul, vârsta 
și alţi factori. 

Sexul evaluatorului şi al persoanei evaluate. Mai multe studii de laborator şi situații 
simulate au constatat că între sexul evaluatorului şi acela al persoanei evaluate nu apare 
în procesul notării performanței nici un fel de interacțiune. În câteva cercetări de teren s-a 
putut observa că evaluatorii au acordat note mai ridicate sexului opus, deși subordonații 
de sex masculin și care au ca şefi nemijlociți bărbaţi au o frecvență de premiere mai mare. 
La fel, variabilitatea notelor acordate de femei, bărbaţilor, este mai mare. Evaluatorii 
bărbaţi dau aproximativ aceleaşi note, fără părtinire, atât bărbaţilor, cât şi femeilor. 
Vârsta evaluatorului şi evaluatului. Studiul interacțiunii privind vârsta evaluatorului şi 
a evaluatului sunt contradictorii. S-au evidenţiat doar unele tendinţe: vârstnicii evaluează 
mai exigent pe noii angajați mai în vârstă, în timp ce tinerii oferă un pattern inverș. 
Uneori s-a găsit o influenţă a interacțiunii variabilei vârstă când aprecierea a vizat anumite 
dimensiuni comportamentale specifice, d: aceste influențe nu s-au extins şi asupra 
aprecierii globale. La o variabilă cum este aceea a relațiilor interpersonale, evaluatorii 
tineri acordă tinerilor note mai favorabile decât vârstnicilor, această distorsiune nu apare 
însă şi invers, vârstnicii notează, la aceeaşi dimensiune, în mod omogen pe toţi cei 
evaluați. Vârstnicii au tendinţa să acorde note mai favorabile tot vârstnicilor pe o 
dimensiune cum este capacitatea de autodezvoltare, în timp ce evaluatorii tineri acordă 
note comparabile întregului grup, indiferent de vârstă. 

Alţi factori. Am înscris aici câteva ipoteze pe care cei preocupați de aprecierea 
profesională le-au formulat ca surse posibile de interacțiune între persoana evaluatorului 
şi a celui evaluat şi care ar putea influența aprecierea. A fost examinată influența 
similarității (biografică, atitudinală etc.) în notare, relaţia dintre judecători şi evaluat. S-a 
observat că la evaluatori se poate manifesta tendinţa de a nota mai favorabil persoanele 
care se aseamănă cu ei în anumite privințe. Se ştie că, adesea, între superiori şi 
subordonați există un acord diferit în ce priveşte percepția importanţei sarcinilor 
profesionale. Totuşi, acest aspect nu influenţează cu nimic sensul și fidelitatea evaluării 
performanței în muncă efectuate de către superiori. i 


4.2.4. Elaborarea scalelor de evaluare 


Procedura de elaborare a unei scale de evaluare a performanțelor implică întotdeauna 
o activitate de investigaţie. Aceasta cu atât mai mult cu cât, ocupându-ne în lucrarea de 
față de măsurarea performanţelor profesionale, trebuie, de la bun început, să stabilim care 
sunt dimensiunile sau variabilele care descriu performanța într-o anumită activitate de 
muncă. Adesea, ceea ce reprezintă o variabilă de performanţă într-o profesie, pentru alta 

nu prezintă o însemnătate semnificativă. Ceea ce apare cu necesitate în elaborarea unui 
sistem de apreciere este concentrarea sa pe elemente derivate din analiza muncii şi, apoi, 
abordarea statistică în profunzime în vederea statuării sistemului în cauză. 

Problemele actuale cu care se confruntă responsabilii cu elaborarea unor sisteme de 
evaluare a personalului pot fi sintetizate astfel: în ce măsură este implicat evaluatorul şi 
cel evaluat în construcția scalei (vor avea ei un cuvânt de spus în elaboarea scalelor, vor 
participa direct sau prin reprezentanţi); ce perioadă de timp se va scurge între activitatea 
de elaborare a scalei și aplicarea ei pe teren; cine vor fi beneficiarii aprecierii şi cine este 
în drept să consulte rezultatele obținute? Aceste întrebări apar frecvent în ultimul timp și 
preocupă cercetătorii care lucrează în acest domeniu al psihologiei. 


4.2.5. instrumentul de evaluare 


Structurile şi forma instrumentului de evaluare au suscitat numeroase „cercetări. În 
general, a fost examinat numărul optim de gradații al scalei, tipurile adecvate de ancore, 
orientarea spaţială a scalei, instrucțiunile de evaluare şi alți parametri. Caracteristicile 
instrumentului de evaluare se pot dihotomiza în: (1) variabile aparținătoare formatului 
şi (2) variabile care aparțin conținutului. 

Variabilele care se referă la formatul scalei au în vedere: numărul de puncte al scalei; 
numărul total de dimensiuni; cerințele sau instrucțiunile de evaluare; numărul ancorelor; 
orientarea spaţială a scalei. Cele de, conţinut se referă la: tipul de ancore (numerice, 
adjectivale sau cu exemple comportamentale); definițiile dimensiunilor; tipul de răspuns 
solicitat (continuu sau discret), procedura de completare. a instrumentului de apreciere; 
natura dimensiunilor evaluate. 

S-a constatat că, în general, întinderea scalei de apreciere sau numărul de gradaţii 
utilizate nu afectează aprecierile. Un număr de peste 9 şi sub 3 categorii de răspunsuri 
afectează fidelitatea scalelor - efortul de notare fiind mai intens în cazurile marginale. 
Controversată este și problema numărului de dimensiuni (aspecte) conţinute într-o fişă de 
evaluare. În acest caz, natura activităţii de muncă este factorul important; reținem însă că 
scalele cu ancore comportamentale elaborate pentru evaluarea performanţelor în profesii 
complexe, ca aceea de analist-programator, nu au depăşit 10-15 dimensiuni. Considerăm 
că mărind excesiv şi. arbitrar numărul de dimensiuni scade atât validitatea, cât şi 
fidelitatea instrumentului, iar acţiunea erorilor sistematice va fi mărită. Fireşte, utilizarea 
unui instrument de evaluare nu trebuie să creeze probleme evaluatorului, Operaţional, el 
va fi cât mai simplu posibil, stimulator al inserării unor funcții şi operaţii cognitive din 
partea persoanei evaluatorului. Privitor la tipul ancorelor utilizate, se. cunoaşte că acestea 
sunt: numerice, adjectivale sau cu exemple comportamentale. Studiile din ultimii ani 
pledează în favoarea utilizării ca ancore a exemplelor comportamentale; cu cât acestea 
sunt mai explicite, cu atât fidelitatea notărilor creşte. 

În evaluare, nu este atât de important numărul ancorelor, cât relevanța, localizarea 
precisă a acestora pe un anumit punct al scalei şi formularea clară. Orientarea scalei este 
lipsită de importanţă practică. 

Prin analogie, putem asemăna un instrument de evaluare a performanțelor cu un limbaj 
de programare. Limbajul de programare nu “creează” date, un sistem de evaluare nu 
“creează” o apreciere. Limbajul de programare ajută la analiza datelor - sistemul de 

apreciere ajută evaluatorul să sintetizeze informaţiile apreciative cu privire la o anumită 
persoană, Acest hicru trebuie avut în vedere atunci când se elaborează un instrument de 
apreciere şi al cărui format se impune să fie parte integrantă a unei structuri judicios 
interconectate. 


4.2.6. Procesul administrativ de evaluare 


Evaluarea performanţelor umane, în . întreprinderi, companii sau diverse alte 
organizaţii reprezintă o acţiune de o deosebită importanță, circumscriind, într-un anumit 
sens, climatul organizațional al acestora. Dar, succesul sau insuccesul evaluării are un 
caracter multidimensional. Un aspect important îl constituie metoda şi mijlocul de 
apreciere utilizat, dar o importanță egală o are şi persoana evaluatorului. Cadrul 
administrativ al desfăşurării acțiunii de evaluare profesională este o variabilă cu o 
pondere mare. În ultimă instanță, succesul sau insuccesul unei acțiuni de apreciere a 
performanţelor profesionale dintr-o instituție este și o problemă de atitudine. Dacă 
conducerea unei organizații este dezinteresată față de calitatea factorului uman existent, în 
egală măsură și față de procesul de evaluare, aprecierile vor fi formale, neștiințifice şi 
lipsite de valoare practică. O companie preocupată de obiectivele pe care le are de atins 
va aborda problema aprecierii cu seriozitate. Efectele asupra evaluatorilor şi evaluaților 
vor fi radical diferite, 

De obicei, când este tratată problema acţiunii administrative de apreciere, sunt luate în 
considerare două categorii de variabile: variabile de mediu și variabile specifice 
sarcinii. Desigur, cele două tipuri de variabile apar în mare măsură interconectate. 

Factorii de mediu influențează oarecum mijlocit procesul evaluării. Ei se referă la 
localul în care se face aprecierea şi care este important să fie unul adecvat (se are în 
vedere aspectul, confortul, atmosfera de seriozitate a acțiunii etc:). Aprecierea este o 
sarcină de serviciu, aşa că va fi privită ca atare. Nu se va efectua în timpul liber al 
evaluatorului, nici nu se vor “fura” câteva minute dintr-o zi agitată, ci i se va dedica un 
timp bine precizat, prins în agenda de lucru a celui în sarcina căruia se înscrie evaluarea. 

Evaluarea privită ca sarcină de serviciu ridică la rîndul ei câteva probleme. S-a 
demonstrat că instruirea prealabilă a evaluatorilor facilitează scăderea intensității erorilor 
sistematice de apreciere; ei se vor achita de sarcină cunoscând pericolele potenţiale ale 
evaluării. De asemenea, participarea evaluatorilor şi evaluaţilor la elaborarea instrumen- 
tului de apreciere şi o practică mai îndelungată cu acesta vor duce la sporirea obiectivităţii 
notărilor. 

O problemă conectată cu problema tratată este aceea a anonimatului. Nu au fost 
identificate diferenţe în erorile de evaluare comise sau validitatea scalei între evaluatori cu 
Statut anonim şi cunoscuţi. Totuşi, evaluatorii care ştiu că nota acordată este văzută de 
persoana-subiect (persoana evaluată) manifestă o variabilitate mai restrânsă în notare - 
deci o creştere a efectului de halo şi a tendinței centrale, 

Deşi Guilford (1954) recomanda ca pentru reducerea efectului de halo grupul de 
subiecţi să fie notat integral la o dimensiune, apoi să se treacă la alta ş.a.m.d., unele 
cercetări recente susțin că notarea pe dimensiuni sau pe individ nu duce la diferenţe 

semnificative. Unele efecte asupra notării pot apare datorită poziţiei seriale, a locului 
ocupat în grupul supus evaluării, a subiectului. 


4.2.7. Caracteristici organizaționale şi poziționale 


În general, studiile care s-au ocupat de influența particularităților organizaționale 
asupra procedurii de evaluare sunt aproape inexistente. S-a observat că evaluatorii au 
devenit mai indulgenţi în aprecieri cu subiecții care în prealabil au fost supuşi unei acţiuni 
de selecţie psihologică şi postinstruire. Unele constatări au rezultat din corelarea salariului 
cu evaluarea performanţelor; evaluatorii sunt mai indulgenţi cu cei care au un salariu mai 
mic. 

Măsurările de performanță au o tendinţă de a fi mai indulgente în grupuri mixte ca sex, 
comparativ cu cele în care există numai bărbaţi sau numai femei. De asemenea, media 
notelor acordate corelează pozitiv şi cu nivelul de complexitate a muncii prestate. 


4.2.8. Obiectivul evaluării performanţelor 


Obiectivele urmărite de acţiunile de evaluare a competenţei profesionale prezintă o 
mare diversitate. Ceea ce ne interesează în momentul de față este dacă activitatea de 
evaluare, în sine, este sau nu afectată de obiectivul pentru care se execută. În practică, 
suntem puși să evaluăm lecţia pe care o susține un profesor, răspunsurile elevilor, 
comportamentul unui subiect într-o situație experimentală sau eficienţa activităţii 
profesionale etc. S-a putut constata că evaluările realizate în scopuri administrative 
(periodice; pentru promovare etc.) prezintă o nuanță de inrlulgență mai accentuată. Când 
este însă vorba de situații de cercetare, evaluările îşi păstrează nota de obiectivitate într-o 
manieră relativ constantă. La fel, s-a putut observa că indulgența în notare scade în 
condiţiile în care s-a subliniat inițial importanţa acţiunii. Totuşi, nu s-au găsit diferențe 
semnificative între condiţiile administrative şi de cercetare din punctul de vedere al 
validității şi fidelității tehnicilor de evaluare. 


4.2.9. Analiza datelor 


Ne-am convins că evaluarea performanţelor este o activitate în care se investește 
multă muncă, în care fiecare pas al construcției instrumentului de apreciere se cere 
verificat, confruntat continuu cu practica, experimentat etc. - Obiectivul final este 
elaborarea unei tehnici cât mai precise, eliberată în cât mai mare măsură de efectele 
erorilor sistematice. Problemele curente cu care se confruntă cercetătorii preocupaţi de 
elaborarea sistemelor de apreciere le putem grupa astfel: reducerea dimensiunilor 
(aspectelor) pe care se face notarea; ponderarea. 

Reducerea numărului de dimensiuni. În mod tradiţional, performanța este considerată 
în raport cu un presupus număr de factori independenți. Termenul “presupus” îl utilizăm 

deoarece, cu tot efortul de identificare a dimensiunilor independente de personalitate/ 
profesionale, concurente la succesul profesional, intercorelațiile evaluărilor sunt adesea 
mari; problema aparţine în mod obişnuit efectului de halo. Acesta este motivul pentru care 
se încearcă o grupare și combinare a dimensiunilor pe care se face aprecierea într-un 
număr mai redus de grupe de aspecte omogene. Noile redimensionări permit cotări mai 
fidele şi vor descrie mai activ particularităţile activităţii de muncă studiate. 

Tehnica statistică de reducere şi combinare a datelor din sfera evaluării performanţelor 
este analiza. factorială. Analiza factorială reprezintă, în acest caz, o extensie a studiului 
calitativ al variabilelor studiate. Datele fac referiri la prezența/absenţa efectului de halo şi 
la departajarea concretă a persoanelor evaluate în funcţie de dimerisiunile de petformanță 
studiate ote. Uneori, rezultatele analizei factoriale, şi acesta este un punct de vedere 
realist, ne spun mai multe despre structura cognitivă a evaluatorilor decât a celor evaluaţi, 
Deci, chiar dacă din punctul de vedere al tehnicii statistice lucrurite sunt rezolvate, analiza 
rezultatelor trebuie privită cu multă circumspecție. 

Mai există şi alte tehnici statistice utilizate pentru corectarea unor erori de evaluare a 
performanțelor. Astfel, dacă aprecierea sau notarea este făcută de mai mulți evaluatori, 
ideea este să se obţină o cotă/notă medie pentru fiecare dimensiune sau aspect notat care 
se apropie mai mult de nota reală decât nota acordată de un singur evaluator, care, ştim 
bine, este mai încărcată de subiectivism. AIE * iu 
Ponderarea. Frecvent, beneficiarii evaluărilor nu doresc decât o notă, calificativ sau o 
cotă globală care să caracterizeze persoana evaluată. Ponderea pe care o dimensiune 
profesională o are în grupul de aspecte care descriu eficienţa într-o anumită activitate de 
muncă reprezintă “importanța relativă” a acesteia şi se poate calcula pe baza varianţei 
explicate de un anumit factor. Ponderarea dimensiunilor pe care se face aprecierea ajută la 
combinarea evaluărilor particulare într-un calificativ global. În acest caz se utilizează unul 
din sistemele de ponderare realizate statistic (ex. ponderarea în baza coeficientului de 
fidelitate a! dimensiunii respective). Utilizarea unui grup de experţi, care acordă ponderi 
independent unul de altul, şi calcularea ulterioară a mediei sau medianei distribuţiei este o 
metodă des folosită. 


4.2.10. Aspecte cognitive ale mndelului procesual de evaluare 
a performanțelor 


Puşi în situația să examinăm notele acordate membrilor unui colectiv de muncă, ne 

. întrebăm frecvent ce s-a petrecut în mintea evaluatorului când a făcut aprecierea sau a 

persoanei evaluate când şi-a văzut calificativul? Se ştie că oamenii diferă așa de mult între 

vi. ori aprecierile trebuie să fie cât mai obiective, mai apropiate de realitate. O înțelegere 

îns uprofundată a procesului de evaluare şi o îmbunătățire calitativă a acestei acțiuni este 

pu tită prin acordarea unei atenţii cuvenite proceselor cognitive fundamentale care intră 
j. + mumentul judecării unei persoane de către o alta. 

1 tustuta 4.3, modelul prezentat include două procese cognitive importante, primul 
ei ”observație-stocare” şi al doilea “regăsire-apreciere”. De la bun început 
n i tunăm că avem de-a face cu procese psihice care operează cu informaţii, așa că cele 
“două blocuri ale modelului descris permit o prezentare mai detaliată (Figura 4.3.). În 

continuare vom face o succintă trecere în revistă a componentelor cognitive specificate în 
figura menționată şi implicaţiilor lor în procesul aprecierii performanţelor. 


Stimuli preelaborare 
* instrucțiuni 

* instruire 
Familiarizarea cu fişa 
de evaluare 


Observaţie cj Sistema- Memorie Memorie 


tizare de scurtă de lungă 
stimuli durată durată 


Sinteza 
"judecare 
evaluare 


Reactuali- 
zare 


Figura 4.3 Componentele cognitive ale evaluării (Landy, Farr, 1983). 


Observaţia şi achiziționarea de informaţii 

Orice act decizional se bazează pe operarea cu informaţii culese din diferite medii. În 
linii generale, avem de-a face cu un proces psihic perceptiv de observare. Observaţia este 
o formă superioară a percepției, o percepție dirijată, premeditată, planificată și selectivă, 
întreprinsă cu un anumit scop (Roşca, 1976). Procesul în sine presupune investigarea şi 
studierea obiectului perceput - în cazul nostru persoana evaluată, produsele activității 
acesteia, atitudinea colegilor față de ea etc. Ca regulă generală, calitatea observației 
depinde de cunoştinţele prealabite asupra obiectului/fenomenului/persoanei/sarcinii de 
executat. Deci, observaţia nu se face la întâmplare, procesul fiind pregătit de ceea ce în 
modelul din Figura 4.3. a fost trecut sub denumirea de “stimuli preelaborare” (nu vom 
insista asupra conţinutului acestui bloc deoarece pe parcurs s-a accentuat adesea 
importanța instruirii evaluatorilor, a instrucţiunilor de evaluare etc.). 

Achiziționarea de informaţii este un proces activ. Evaluatorul este pus în situația să 
aleagă selectiv fapte şi evenimente considerate relevante actului de evaluare și să facă 
abstracție de numeroase altele, nerelevante. Se consideră că atenţia orientată pe momentul 
percepţiei unui comportament este dependentă de trei variabile: (a) comportamentul 
însuşi, (b) contextul în care are loc observaţia şi (c) obiectivul observației. 

Desigur, normele organizaționale şi specificul comportamentului impus de locul de 
muncă vor determina ce particularități comportamentale sunt importante, dezirabile, de 
neacceptat etc. Va fi acordată o importanță mai mare acelor comportamente care privesc 
cu precădere contextul local. Acest domeniu, al comportamentelor care atrag, cel mai mult 
sau cel mai puţin atenţia şi care sunt factorii determinanți, a primit puţină consideraţie din 
partea psihologilor, ei concentrându-se mai mult pe contextul şi obiectivele procesului 
observaţional (Murphy, Cleveland, 1995). 

Cercetările care au avut în vedere contextul observațional au dus la două concluzii: 
probabilitatea ca un comportament să intre în centrul atenției depinde de situaţie. De 
exemplu, un grup prins într-o conversaţie gălăgioasă nu va atrage atenția într-o atmosferă 
unde se fac tranzacții de bursă, dar imediat va atrage atenţia unei casiere dintr-o bancă: 
comportamentul gălăgios este neobservat într-o situație, dar bătător la ochi în alta. O altă 

subliniere este aceea: că un comportament cu apariție rară, de noutate, va atrage imediat 
atenţia; un comportament important, dar derulat într-un cadru comun, va trece neobservat, 
atrăgând atenţia mai puţin. Prezenţa unui bărbat într-un loc de muncă specific feminin va 
i imediat remarcată, nu şi însă când raportul va fi aproximativ egal. Fenomenul se extinde 
în general asupra persoanelor în minoritate dintr-un grup. Ceea ce se încadrează în 
etalonul de notare ne apare ca un fapt normal, fiind înregistrat automat. Orice abatere de 
la normă (etalon) atrage atenția şi va fi privită cu o atenție specială (o abatere disciplinară 
minoră în preajma acţiunii de notare va fi sancţionată cu mai multă severitate; un individ 
neintegrat într-un grup va fi supus unei analize mai atente, “sub lupă”, comparativ cu 
ceilalți membri ai grupului — de fapt, aceasta este una din legile formulate de psihologia 
gestaltistă sau structuralistă). 

Cercetările care s-au ocupat de investigarea obiectivelor observaţiei au avut în vedere 
înţelegerea mecanismelor comportamentale prezente sau nu în evaluările care au loc în 
organizaţii. Ceea ce s-a putut constata este că evaluatorii din organizaţii nu sunt 
preocupaţi special de evenimentul “evaluare” bianuală sau anuală ori de observarea 
comportamentului subalternilor, ci de sarcinile curente pe care le au de rezolvat. Ei culeg 
informaţii despre performanțele profesionale ale subalternilor oarecum colateral, în timp 
ce sunt concentrați pe alte sarcini decât evaluarea propriu-zisă. De fapt, s-a constatat că 
orientarea expresă a unui evaluator pe achiziționarea de informaţii nu este un avantaj 
pentru procesul evaluării. O cantitate mică de informaţii, dar relevantă, va conduce la o 
evaluare mai precisă decât multe intormaţii atât relevante, cât şi nerelevante. La fel, o 
activitate de culegere conştientizată de informaţii în scop de evaluare va afecta calitatea 
evaluării. 

Știm că evaluările se pot face global sau pe dimensiuni profesionale. Astfel, evaluarea 
unui curs de instruire poate să se facă în termeni de reușite şi deficiențe ale cursului şi 
aceasta este suficient. Dacă însă se pune problema unei promovări profesionale sau a 
selecţiei pentru o acțiune militară cu caracter de excepție (selecția pentru trupe speciale), 
evaluările privesc calități presupuse că asigură succesul în activitatea respectivă; în acest 
context, o evaluare globală va fi contraindicată. Iată deci că identificarea informaţiilor și a 
strategiilor de achiziţionare potrivite depinde de natura sarcinii de îndeplinit de către 
evaluator. 

Faptul cotidian a relevat că procesul observaţional poate fi neintenționat (de exemplu, 
reținem o ținută vestimentară ieșită din comun, un fenomen cu o comportare liniară, dar 
care într-un anumit context a dus la modificarea unor parametri etc.) şi intenţionat (de 
exemplu, dispunerea comenzilor pe panoul de comandă al unei instalaţii, observarea 
şoselei în timpul şofatului etc.). Participarea conştientă la cele două forme ale observaţiei 
este diferită, în observaţia neintenționată apare o codificare automată, fără un efort 
deosebit, a particularităților obiectelor/fenomenelor/persoanelor observate, în timp ce 
observaţia intenţionată pune în joc mecanisme psihice mai complexe, ea se face prin 
depurierea unui efort voluntar. 

Este important să subliniem că strategiile de observare şi achiziționare de informaţii 
dezvoltate de persoana evaluatorului pot conține aspecte conştiente şi inconştiente. Astfel 
evaluatorul poate să-și construiască un obiectiv și să planifice paşii prin care să-l atingă, 
Totuşi, particularitățile stimulilor şi contextul observaţiei poate modela inconştient 
activitatea de achiziționare a informaţiilor de către evaluator. Multe din activitățile 
importante de procesare a informaţiilor sunt automatizate, lipsite parţial sau total de o 


Procesări şi modele cognitive în evaluarea performanţelor — implicaţii teoretice şi aplicative 135 


deliberare conştientă (Ilgen şi Feldman, 1983; Murphy şi Cleveland, 1995). Lord şi 
Mahler (1991) susțin că ceea ce poate să apară ca efecte ale unui mode de procesare (de 
exemplu, prelucrare automată față de controlată) poate reflecta doar diferențe de nivel de 
prelucrare informaţională (de exemplu, rețea neuronală față de manipulare simbolică). 
Atât perspectiva social-cognitivă, cât şi ştiinţele cognitive agreează ideea că activităţile de 
achiziționare de informaţii pot fi afectate fără implicarea conştientă a cunoştiințelor 
evaluatorului. 

O aplicare practică concretă a celor relatate este faptul că în procesul de instruire a 
evaluatorilor nu trebuie să ne concentrăm numai pe abordarea/învățarea de strategii 
conştiente, ci şi pe sensibilizarea unor aspecte care pot ieşi de sub controlul conştient, 
cum ar fi elementele naturale care se pot impune în evaluare (contextul evaluării), 
elementul de noutate al unor stimuli (o persoană cu papion într-un grup de parlamentari) 
sau distincţia între elementele comportamentale relevante şi nerelevante. 

Clasificarea şi stocarea informaţiilor. 

Un prim pas, în preluciarea informaţiilor percepute, constă în sistematizarea şi 
gruparea lor. De pildă, inspectarea unui produs al muncii presupune detaşarea unui 
mănunchi de informaţii care ne dau posibilitatea să-l includem în categoria produselor 
“corespunzătoare” sau “necorespunzătoare” ori “comestibil”/"necomestibil”, “util”/ 
inutil” etc, Prin clasificare se reduce complexitatea operării cu cantități mari de date, 
scade efortul operaţional. De fapt, clasificarea este, în ultimă instanță, o operaţie a 
gândirii, ea înseamnă o grupare a obiectelor şi fenomenelor pe grupe şi subgrupe, în 
funcție de elementele lor comune şi cele diferenţiatoare, efectuarea de ierarhizări şi 
sistematizări. 

Părţile componente ale unei categorii de clasificare formează o aşa-numită familie, 
sudată de atributele comune ale membrilor ei. Această grupare nu are graniţe rigide, de 
unde şi eticheta de “fuzzy set”. Cu cât numărul atributelor asemănătoare care 
caracterizează membrii unei familii este mai mare, cu atât aceştia prezintă o similaritate 
sporită sau tipică. De pildă, un individ va realiza o aderenţă la o astfel de familie cu atât 
mai mare cu cât se va asemăna sau va avea mai multe atribute similare cu grupul 
respectiv. În activitatea de evaluare, de care ne ocupăm, evaluatorul își “construieşte” un 
individ-model, un individ etalon sau prototip care este un sumum de atribute care definesc 
o categorie de persoane. Fireşte, această persoană-prototip poate fi mai mult sau mai puțin 
reprezentativă, generând o serie de stereotipuri (sau clişee) în evaluare. 

Procedurile de clasificare a oamenilor sunt extrem de variate. O astfel de taxonomie 
ipotetică este ilustrată în Figura 4.4. 

În Figura 4.4, fiecare nivel reprezintă un anumit grad de abstractizare. De exemplu, 
vechimea în companie poate fi un predictor al eficienţei unui individ într-o anumită 
situație particulară, în timp ce un concept mai larg (membru al companiei x) are implicaţii 
mai largi, descriind abaterea/integrarea unei persoane într-un cadru extins. 

Studiindu-se particularităţile cantitative şi calitative care definesc persoanele-prototip 
în contextul a trei niveluri ierarhice (superiori, egali, subordonați), s-a ajuns la 
următoarele concluzii: indiferent de nivelul ierarhic, sunt preferate ca atribute însușirile de 
personalitate - deci variabilele cu conotaţie psihologică (75%); atributele comporta- 
mentale surprind doar 15-20% din total; calitățile socio-economice şi calitățile fizice sunt 
menţionate mai rar, o frecvență mai ridicată fiind remarcată la nivelurile ierarhice medii şi 
ale subordonaţilor. 

Figura. 4.4 Un exemplu ipotetic de clasificare ierarhică a personalului 
(Landy, Farr, 1983). 


Care este mecanismul prin care o persoană este identificată şi repartizată la un grup sau altul 
ori unui prototip? Operația ca atare constituie o sarcină dificilă din cauza absenței unei granițe 
precise între clasele sau categoriile cu care se lucrează. În esenţă, un individ este asignat unei 
categorii tipice când între atributele sale şi persoana-prototip apare o armonizare cât mai 
substanţială. De fapt, asistăm la două tipuri de raționamente: unul în care este judecat gradul de 
asociere. dintre persoana evaluată şi persoana-prototip şi altul în care este judecat numărul 
atributelor persoanei evaluate şi care aparțin probabil altor categorii. 

Decizia de repartiție a unei persoane la o anumită categorie se poate face sub două 
condiții: când deţinem informaţii suficiente despre cel evaluat sau când informaţiile 
posedate sunt limitate. În primul caz, operația evaluatorului este de excludere a 
informațiilor nesemnificative și reținerea numai a celor semnificative, specifice. În cazul 
al doilea, decizia se va concei.tra numai pe câteva atribute considerate ca foarte tipice şi 
care se manifestă oarecum constant, atât în situații standardizate, cât şi neuzuale - notăm 
că în acest context se pune un accent mai mic pe coincidenţa atributelor celui evaluat cu 
cele ale persoanei-prototip. 

După ce operaţia de clasificare este epuizată, urmează stocarea informaţiilor sau 
memorarea lor. Problema memoriei şi a mecanismelor de memorare a intrat în 
preocupările psihologilor de aproape 100 de ani, fără însă să se ajungă la un consens în ce 
priveşte modul în care ea lucrează şi tipurile existente. 

Pentru cititorul mai puţin avizat, menţionăm că memoria este procesul psihic de 
întipărire, păstrare, recunoaştere şi reproducere a experienţei cognitive, afective şi 
voluntare a omului (Roşca, 1976). Şi în acest caz, apar o serie de factori care influențează 
procesul, cum ar fi vechimea informaţiei utilizate, relevanța informației disponibile, 
consistenţa informaţiei, structura și conţinutul instrumentului de evaluare etc. O problemă 
actuală în teoria memoriei este dacă oamenii reactualizează în general o serie de factori 
specifici despre un eveniment trecut sau persoană, sau dacă ei îşi reamintesc “însuşiri” 
mai generale sau o sumă ori agregat de fapte din care, pe cale deductivă, extrag detaliile 
specifice (Landy, 1984). Memoria operează cu informaţii transferate prin intermediul 

organelor de simţ sistemului nervos central, care le interpretează. Unele informații nu 
necesită o păstrare îndelungată, cu ele operând memoria de scurtă durată (memoria de 
lucru), altele sunt stocate cu scopul unei utilizări ulterioare (memoria de lungă durată); 
deci nu toate informaţiile din memoria de scurtă durată intră în memoria de lungă durată. 
Procesul nu trebuie privit mecanic. Prin mecanisme specializate, se selectează din 
memoria de scurtă durată numai informaţiile necesare intrării în memoria de lungă durată. 
Unele din acestea pot chiar exista, dar într-o formă mai neclară, deci informaţia 
selecționată le va completa, după cum unele pot lipsi cu desăvârşire. În evaluare este bine 
să se ştie ce este stocat în memorie referitor la performanța evaluată şi dacă ceea ce există 
este operațional. Distincția dintre memoria de lucru și de lungă durată se referă la două 
caracteristici importante: durată şi capacitate. Memoria de lucru are o capacitate limitată, 
atât în ceea ce priveşte cantitatea de informaţie vehiculată, cât şi în ceea ce privește durata 
de timp cât poate fi menţinută în stare operațională (obişnuit, câteva secunde). 

Mai recent, P, Graf și D.L. Schacter (David, 1996) avansează ideea memoriei explicite 
şi a memoriei implicite; ei pun în evidență experimental acest aspect. În ceea ce priveşte 
memoria explicită, ea presupune o activitate de reactualizare (recunoaştere sau 
reproducere) intenţionată (conștientă), în faza de test (este vorba de performanța într-o 
sarcină anume de memorare), a informaţiei pe care subiectul a achiziționat-o în faza 
inițială de studiu. Cu alte cuvinte, memoria explicită se referă la faptul că experiența 
anterioară influențează performanța într-o sarcină care presupune o reactualizare 
intenționată a experienței respective (David, 1996). Memoria implicită are în vedere 
situaţiile în care informaţia achiziționată în faza de studiu influențează performanţa în faza 
de test, fără o reactualizare intenţionată sau conştientă a acesteia. Evaluarea memoriei 
implicite se face indirect, prin raportarea şi influența acesteia asupra comportamentului. 
Se discută despre două feluri de memorie implicită: (a) astipogipieiiRa cu conștientizare, 
şi (b) neintenţionată, fără conștientizare. 

O altă teorie despre memorie susține existența a două sisteme, memoria semantică şi 
memoria episodică. Memoria semantică ar fi responsabilă pentru stocajul de iriformaţie 
verbală, factuală şi propozițională, în timp ce memoria episodică are în vedere stocarea 
acțiunilor, întâmplărilor şi experienţei (Tulving, 1983). Referindu-ne la evaluarea perfor- 
manţelor profesionale, informațiile despre persoana apreciată sunt stocate atât în memoria 
semantică, cât şi episodică, ambele influențând strategia de evaluare. 

Persoanele-prototip despre care am discutat nu sunt altceva decât “modele” care 
însumează structuri de informaţii relativ independente de alte structuri, sunt nişte 
standarde la care raportăm pe cei cu care venim în contact, rezultanta fiind cunoaşterea 
lor. Operația la care ne referim este deci de recepţionare și stocare a unor operații. 
(Persoanele-prototip sau standard nu trebuie înțelese ca structurări imuabile de informaţii, 
procesul este unul dinamic). 

Stocarea de informaţii este un proces complex, desfăşurat în condițiile variate impuse 
de realitate. Astfel, o stocare de informaţii intervine şi când datele despre o persoană sunt 
insuficient de, consistente în raport cu prototipul (absenţa consistenței este cauzată de 
necorelarea atribut-prototip sau de contradicţia informaţiei cu un atribut standard). Când 
informaţia-atribut este o însuşire stabilă a unei structuri similare cu a modelului-standard, 
ea va fi înglobată şi păstrată în acesta ca o notă definitorie. Dacă se constată că însuşirea 
în opoziţie este un atribut stabil, se încearcă găsirea persoanei-prototip celei mai 
apropiate. Sub aspectul efortului depus, este evident că informaţiile cuprinse în structuri 

clare sunt prelucrate într-o manieră automatizată, în timp ce informațiile lipsite de 
consistență impun o prelucrare controlată, mai solicitantă. 

Amintim și faptul că organizarea informațiilor este dependentă şi de obiectivul pentru 
care vor fi utilizate. Un eveniment sau comportament este codificat în modalități diferite 
sau după scheme diferite, după cum utilizatorul își propune întrebuințarea informaţiei în 
viitor. De exemplu, înregistrările comportamentale în contextul muncii cotidiene pot servi 
la evaluare în scop de promovare sau în vederea formării unor echipe de muncă 
echilibrate ca potenţial productiv, ori pentru crearea unor echipe de excepție utilizabile în 
condiţii speciale. Strategiile de culegere a informaţiilor, de stocare a lor, vor fi diferenţiate 
în funcție de obiectiv. 

Cele semnalate îşi găsesc o aplicabilitate largă în procesul aprecierii performanţelor, 
stând adesea la baza explicării unor. distorsiuni care pot să intervină. Ştim că fiecare 
evaluator posedă un filtru propriu, își construieşte scheme de acţiune şi modele-standard 
la care raportează subiecții-evaluaţi. În acest context, un rol major este jucat de 
diferențele individuale şi anumiți factori culturali. Cu alte cuvinte, doi evaluatori vor 
utiliza tehnici intrinseci de evaluare bazate pe mecanisme diferite, dar pe care fiecare le 
estimează ca fiind relevante pentru profesia respectivă. Iată de ce instruirea evaluatorilor 
are o pondere aşa de mare în acțiunea de apreciere. 

Recunoaşterea, reactualizarea şi reproducerea informațiilor stocate 

Măsurarea performanţelor se face prin reactualizarea periodică a unor informații 
stocate într-o anumită perioadă de timp. Este căutată şi actualizată informaţia stocată în 
memorie, pe parcurs intercalându-se puncte intermediare de decizie prin care evaluatorul 
sondează dacă informaţia disponibilă este suficientă sau trebuie suplimentată. 

Procesul operării:cu informațiile stocate în memorie nu este simplu, variabilele care 
intră în joc fiind destul de complexe. Și aici, ipotezele şi concluziile studiilor care au fost 
întreprinse, deși nu au oferit certitudini, totuşi au reuşit să ne pună în fața unor repere 
utile. 

În mod obişnuit, atunci când discutăm despre operația de notare a personalului se face 
o distincție clară între procedurile de reactualizare şi recunoaştere. Reactualizarea constă 
dintr-un efort relativ nestructurat de extragere a informaţiei stocate în memorie; 
recunoaşterea este o încercare de a determina dacă un stimul prezent în memoria de lucru 
(de scurtă durată) se regăseşte stocat în memoria de lungă durată. Se pare că 
recunoașterea este superioară reactualizării. Testele de cunoștințe cu mai multe răspunsuri 
ia alegere sunt mai dificile comparativ cu testele cu un singur răspuns succint la un singur 
item. Dar, este interesant de 'subliniat faptul că sistemele de evaluare sau apreciere a 
performanţelor pot face apel atât la scale care pun accentul pe recunoaştere, cât şi la scale 
care se bazează pe reactualizarea unor informații stocate în memorie. În general, scalele 
cu ancore comportamentale, sau cele din categoria celor care evaluează comportamente, 
presupun activarea unei sarcini preponderent de recunoaştere. Evaluările globale (de 
exemplu, “Cum apreciați capacitățile manageriale ale persoanei evaluate?”) operează cu o 
informaţie nestructurată, deci se referă Ja o operaţie simplificată de reactualizare. 

Informaţiile care «privesc comportamentul de muncă al unei persoane sunt culese în 
momente diferite ale activității. Evaluatorul este în posesia unui model de referință față de 
care notează persoana-semnal, efectuând o succesiune de comparații evaluative. Aceste 
comparații sunt dependente de informaţiile deţinute despre persoana-semnal (cu cât sunt 
mai puţine, este necesară -o reactualizare în profunzime şi mai frecventă a 


Procesări şi modele cognitive în evaluarea performanţelor — implicaţii teoretice şi aplicative 139 
—— e cogive in evaluarea pertormanţelor — impiicaţii teoretice şi aplicative __ 139 


persoanei-prototip). Pe măsură ce intervine o învechire a informaţiilor, asistăm la o 
sistematizare a lor, reactualizările fiind mai selective, specifice, cu valoare operaţională 
mărită. Informaţiile lacunare sau inconsistente sunt principalii generatori de distorsiuni în 
măsurarea performanţelor. ' 

Evaluarea înseamnă însă şi asamblarea informaţiilor deţinute despre o persoană. În 
general, s-a constatat că în procesul evaluării un rol major este deţinut de ceea ce se 
numeşte “impresie inițială” sau “prima impresie”. De fapt, aceasta poate fi încadrată în 
categoria erorilor sistematice de apreciere. Impresia inițială este o imagine pe care ne-o 
formăm despre cineva în condiţiile unei penurii de informaţii despre cel în cauză. 
Fenomenul este periculos în sensul subliniat de câteva cercetări care au demonstrat că 
procedurile utilizate pentru obținerea de informaţii suplimentare în contextul menționat 
sunt contaminate, ele nefăcând altceva decât să confirme impresia iniţială (de exemplu, 
evaluatorul caută informaţii care mai mult vor sprijini, în sensul că vor justifica 
raţionamentul construit anterior). Un exemplu edificator este practica foarte populară a 
interviului de selecţie. 

Jurnalele zilnice. Aprecierile personalului au loc anual, bianual sau trimestrial, în 
funcţie de exigenţele organizației sau ale postului de muncă. Sunt cazuri în care, pentru 
posturi de muncă cotate ca având un risc foarte ridicat, evaluările se fac zilnic, deciziile 
de personal fiind puse în aplicare imediat. Totuşi, putem estima că erorile de evaluare 
cresc direct proporțional cu mărirea intervalului la care are loc evaluarea. O soluție 
propusă încă cu mulți ani în urmă de către psihologul R.J.Whery, aceea a notărilor 
zilnice de către evaluatori a evenimentelor, este susținută şi azi de către psihologi 
(Murphy, Cleveland, 1995). Aceste jurnale'zilnice sau aid memoire au o motivare simplă: 
evaluatorii uită numeroase evenimente și astfel aprecierile lor sunt distorsionate cu cât 
perioada între două notări este mai mare. Din punctul de vedere al evaluatorului, 
utilizarea jurnalului zilnic facilitează operaţia de extragere a informaţiilor relevante din 
memoria de lungă durată. Menţionăm că jurnalele zilnice consemnează comportamente de 
pe parcursul unor incidente critice; ele ajută evaluatorul la reorganizarea informaţiilor în 
categorii coerente. Astfel, în procesul evaluării are loc o schimbare de la ceea ce apare ca 
automatizat, la prelucrarea controlată a informaţiilor. Desigur, problema trebuie cercetată 
în profunzime. 

Repere pentru instruirea evaluatorilor. O abordare ştiinţifică a procesului de evaluare 
a performanțelor solicită din partea evaluatorilor o pregătire suplimentară orientată spre 
acest domeniu de activitate. Conţinutul acestei pregătiri se referă la familiarizarea 
evaluatorilor cu sistemul de evaluare utilizat, ne referim la scalele de evaluare şi 
procedurile care stau la baza evaluării, adică îmbunătăţirea metodelor şi tehnicilor de 
dezvoltare a deprinderilor de observare, a evaluării propriu-zise şi mecanismului de 
generare şi utilizare a feedback-ului. Există numeroase programe destinate formării 
deprinderilor de notare a personalului, scopul lor fiind augmentarea corectitudinii şi 
preciziei în notare. De-a lungul anilor, așa cum s-a schimbat optica cu privire la 
obiectivele evaluărilor, şi în instruirea evaluatorilor a scăzut ponderea instruirii asupră 
diminuării erorilor de evaluare, un accent mai mare fiind pus pe achiziționarea unor 
metode de creştere a abilităţilor evaluatorilor de îmbunătățire a preciziei observării, a 
tehnicilor de reactualizare a informaţiilor necesare notărilor, a îmbunătățirii metodelor de 
clasificare a comportamentelor persoanelor evaluate. O tehnică de instruire nouă, foarte 
mult apreciată în în ultimul timp pentru scopul amintit, este instruirea prin cadre de 

referință (ICR) (frame-of-reference — FOR — training) (Bernardin & Buckley, 1981; 
Mclntyre, Smith & Hassett, 1984). ICR a fost proiectat să optimizeze performanțele de 
evaluare ale evaluatorilor prin implementarea unor standarde de evaluare. Bernardin şi 
Buckley (1981) propun următoarea strategie de instruire: 

(1) Evaluatorilor participanţi la curs li se dă Fişa de post a locului de muncă pentru 
care se fac evaluările cu îndemnul să discute îndatoririle şi calificările despre 
care ei cred că sunt necesare pentru a efectua activitatea respectivă de muncă. 

(2) Participanţilor la curs li se dau trei viniete constând din incidente critice 
specifice locului respectiv de muncă (acestea reprezintă standarde față de care 
se face notarea). Cele trei viniete conţin incidente specifice unei performanţe 
foarte bune, medii şi nesatisfăcătoare. 

(3) Cursanţii trebuie să ataşeze vinietele respective la dimensiunile de performanță, 
comportamentele respective fiind repartizate pe o scală de evaluare. Ei trebuie 
apoi să justifice în scris nota/calificativul acordat. 

(4) Instructorii discută cu cursanţii despre corectitudinea alocării calificativelor şi 
cât de bună este motivarea acestora. 

(5) Se încropeşte o discuţie orientată pe discrepanţa dintre evaluările “reale” sau 
“adevărate” şi evaluările făcute de cursanți. 

Tehnica de instruire ICR a fost validată prin câteva studii, rezultând o serie de 
îmbunătăţiri a activităţii de notare profesională, în sensul creşterii gradului de precizie în 
notare şi a reducerii erorilor sistematice de evaluare (Murphy, Cleveland, 1995). 

O altă metodă de instruire despre care se discută mai recent se bazează pe principiile 
modelării cognitive. În acest context, instructorii încurajează evaluatorii să “gândească cu 
voce tare” sau să elaboreze explicit demersul procedural de raționament al acordării unui 
calificativ şi să demonstreze corectitudinea raționamentului propriu. Cu alte cuvinte, prin 
acest tip de instruire evaluatorii sunt puşi în situația să-şi modeleze propriile procese de 
raţionament pe acele tipuri de procese care se presupune că sunt eficiente. 

Ambele tehnici descrise nu fac altceva decât să puncteze faptul că în instruire 
abordarea practică a problematicii şi asigurarea unui feedback eficient conduc spre 
formarea unor deprinderi de lucru reale. 


4.1.11. Integrarea — acordarea calificativului 


Informaţiile implicate în procesul evaluării sunt codificate, stocate și reactualizate, în 
final ele fiind integrate şi sintetizate într-o judecată care poate lua forma unui calificativ. 
Este vorba de un proces de integrare a informaţiilor considerate relevante pentru un 
anumit obiect decizional. Dacă aprecierea privește aspecte sau dimensiuni specifice (de 
exemplu, disciplina muncii, capacitatea de conducere, receptivitatea la nou etc.), vor fi 
integrate mai puţine informaţii, aceasta comparativ cu aprecierea performanţei globale sau 
generale. 

Desigur, la acordarea calificativului final pot lua parte o serie de informaţii pe care 
evaluatorul le posedă deja sau există anterior declanşării procesului de evaluare ori sunt 
provenite din surse colaterale; aceste informaţii afectează sau distorsionează aprecierea 
prezentă (se vorbeşte în acest caz despre efectul de contrast şi cel de asimilare (Murphy, 

Baizer, Lochart, Eisenman, 1985; Murphy, Gannett, Herr şi Chen, 1986). Tabelul 4.1 
schiţează efectele celor două erori asupra unei aprecieri prezente, 

Efectul de contrast se referă la distorsionarea evaluării într-o direcţie opusă față de o 
performanţă anterioară. 

Efectul de asimilare se referă la faptul că evaluările sunt distorsionate în aceeaşi 
direcţie ca o performanţă colaterală. 


Tabelul 4.1 


Efectul performanţelor anterioare şi colaterale asupra evaluării performanţei prezente 
(după Murphy, Cleveland, 1995) 


Distanţa în timp între Performanța anterioară Performanța colaterală 
observare şi evaluare 

Scurtă Efect de contrast puternic Efect de asimilare slab 
Lungă Efect de contrast slab Efect de asimilare puternic 


Murphy, Cleveland (1995) sumarizează studiile întreprinse asupra celor două forme 
de distorsiuni amintite astfel: 

1. Performanțele anterioare creează, cum este și normal, o serie de expectații 
care se reflectă în evaluarea performanţelor prezente generând o distorsiune 
prin contrast, De pildă, dacă un manager s-a dovedit foarte eficient într-o 
activitate anterioară, dar ulterior performanța sa managerială este cotată ca 
medie, calificativul acordat va fi distorsionat în sensul că persoana în cauză 
va fi penalizată cu mai multă severitate, deci va obţine o notă sub medie. Cu 
cât solicitarea memoriei va creşte (distanța dintre evenimentul “performanţă 
excepțională” şi momentul “acordării calificativului”), cu atât efectul de 
contrast se va manifesta mai slab. 

2, Când între performanța colaterală şi performanța prezentă apare o diferență, 
ne confruntăm cu efectul de asimilare. Astfel, dacă un manager; desfăşoară o 
activitate prezentă peste medie, probabil că evaluatorul îşi va aminti că într- 
o activitate precedentă când i s-a încredințat o altă sarcină, prestaţia sa a fost 
la fel peste medie, chiar dacă în realitate ea nu a fost chiar aşa de bună. 
Efectul de asimilare creşte cu cât eforturile de reactualizare sunt mai mari. 

În evaluarea performanţelor, probabilitatea de manifestare a efectului de asimilare față 
de cel de contrast depinde în mare parte de nivelul mediu de performanță al persoanei 
evaluate. Astfel, un angajat al cărei performanță tipică este medie, dar a cărui performanță 
prezentă este diferită faţă de standardul de performanță solicitat, va trebui să presteze o 
activitate sau foarte performantă sau foarte neperformantă, pentru a obţine un calificativ 
diferit de medie în perioada când se fac aprecierile. Un angajat a cărui performanță tipică 
este foarte bună sau foarte slabă, dar a cărui performanţă prezentă diferă de standardul de 
performanţă solicitat, poate fi cotat ca un angajat cu o performanță medie pe timpul când 
are loc aprecierea. Efectul de contrast acţionează mai ales în condiţiile performanţelor 
medii, efectul de asimilare se manifestă mai ales când performanţele evaluate sunt situate 
la extreme (Murphy, Cleveland, 1995; Steiner, Raine, 1989). 

Procesul de integrare a informaţiilor în acordarea calificativului, privit prin prisma 
performanţelor anterioare şi colaterale sarcinii evaluate, afectează distinct activităţile de 
procesare a informaţiilor implicate în notare: 

1.  Aşteptările generate de performanţele anterioare pot atrage atenția cuiva 
legat de evaluarea evenimentelor prezente, în cazul în care acestea sunt 
diferite de aşteptările respective. Conform modelului lui J.M.Feldman, 
performanţele prezente care diferă de cele anterioare, pot fi procesate într-o 
manieră controlată, în timp ce performanțele care sunt în concordanță cu 
aşteptările noastre, pot fi procesate într-o manieră automatizată. Când 
atenția evaluatorului este atrasă de comportamente care se abat de la 
așteptările lui, se va ajunge la o supraestimare a diferențelor dintre perfor- 
manţele prezente şi anterioare, aceasta ca rezultat a efectului de contrast. 

2. Când performanţele colaterale sarcinii evaluate sunt diferite de perfor- 
manţele anterioare, procesul mnemic legat de performanţele anterioare este 
distorsionat: în acest context suntem confruntați mai mult cu efectul de 
asimilare decât cu cel de contrast. Efectele performanţei colaterale asupra 
evaluării performanţei prezente nu pot fi distorsionate la nivelul procesului 
de observare şi codare a informaţiilor, aceasta. deoarece performanța 
prezentă este codată înainte să aibă loc performanţa colaterală. Perfor- 
manţele colaterale afectează mai ales procesul de reactualizare a perfor- 
manţei prezente din memoria de lungă durată. 

Rezultatele cercetărilor menţionate au o aplicabilitate nemijlocită asupra procesului de 
evaluare profesională la nivel de organizaţie. Specific evaluărilor: din organizații este 
faptul că sunt efectuate rar şi la intervale mari. Ele se bazează deci pe memorarea unor 
evenimente și pe memoria evaluatorilor. Utilizarea unor jurnale de notare a unor situaţii 
comportamentale sau alte tehnici ajutătoare de stocare a informaţiilor sunt deziderate, deși 
şi-au demonstrat validitatea. În procesul de evaluare a performanțelor profesionale, 
performanţele anterioare au un efect destul de redus asupra acordării de calificative, dar 
performanţele provenite dinspre prestarea unor sarcini colaterale pot duce la un efect de 
asimilare puternic în contextul notării performanțelor care au avut loc în trecut. 

Evaluarea ritmică a performanţelor profesionale poate duce la înţelegerea în timp a 
fluctuaţiilor performanței celui evaluat. Dacă apare efectul de asimilare, evaluatorul își va 
aminti trecutul ca fiind mai similar cu prezentul decât este cazul în realitate. Cu alte 
cuvinte, evaluatorii pot să se confrunte cu situaţii dificile în ce priveşte schimbările 
survenite privitor Ia precizia evaluării performanțelor celor evaluați. 

Literatura dedicată acordării calificativului final, a notării performanței, este vastă. 
Ceea ce vom descrie pe scurt în continuare sunt câteva procese integrative de prelucrare a 
informațiilor şi procesul sintetic de apreciere finală (nu ne referim numai la notarea pe o 
fişă de apreciere sau la evaluarea în vederea desfăşurării unei activități ulterioare - de 
aceşti factori contextuali vom face abstracție în cele ce urmează, deşi ei au o valoare 
însemnată. Ne interesează doar procedura în sine). Ne vom rezuma, deci, doar la 
sublinierea unor tendințe prezente în ce priveşte aprecierea performanțelor umane: 
aprecieri bazate pe teoria deciziei, pe euristică şi teoria atribuirii. 

A. Abordări bazate pe teoria deciziei. Cercetările recente axate pe studierea evaluării 
performanţelor umane se bazează pe teoria deciziei promovată de investigaţiile din 
economie (Boudreau, 1983; Boudreau, 1983; Landy, 1982). Parametrii utilizaţi sunt cei 

de probabilitate şi utilitate. Edwards (1954) notează că asocierea interesului psihologilor 
şi economiştilor în luarea deciziilor pe plan uman urmăreşte descrierea comportamentului 
decizional prezent al indivizilor şi modul cum acest comportament este dedus de la un 
comportament optim sau rațional prezis de teorema lui Bayes. Această teoremă este un 
model normativ care subliniază consistenţa internă a unor relații dintre apreciatori 
(Dunnette, 1976; Pitariu, 1983). Totuşi, s-a demonstrat că oamenii nu se încadrează rigid 
în teorema lui Bayes atunci când se procedează la evaluarea şi integrarea informaţiilor 
conţinute în sarcina de apreciere. 

B. Aproximări euristice. Se presupune că există trei tipuri de tratări euristice care pot 
afecta judecățile probabiliste dintr-un anumit număr de sarcini; reprezentativitatea, 
disponibilitatea şi ancorarea. 

Reprezentativitatea constă în aplicarea criteriului asemănării la problemele de 
apreciere sau clasificare. Evaluând pe cineva, o persoană va estima cât de asemănătoare 
sau de importante sunt însuşirile unui obiect sau a unei persoane faţă de însuşirile tipice 
pe care le posedă elementele componente ale unei noţiuni. 

Disponibilitatea se referă la canţitatea de elemente existente în procesul de prelucrare 
perceptiv, al memoriei sau elaborările imaginaţiei. Disponibilitatea influențează frecvența 
aprecierilor unor elemente particulare sau probabilitatea de apariţie a unor evenimente, 

Ancorarea se referă la utilizarea unui punct natural de pornire sau ancoră ca o primă 
aproximare a unei judecăţi. De obicei, ceea ce urmează acestui punct de plecare, 
informaţiile adiționale, servesc la consolidarea ancorei, deşi caracteristic acestei 
consolidări este introducerea unei note de imprecizie şi insuficiență. De pildă, putem cere 
estimarea coeficientului de inteligență al unui sportiv de la un club oarecare. La 
întâmplare putem acorda un coeficient de 95, dar, în momentul în care ni se mai spune că 
este absolventul unui institut politehnic, precizia estimării va creşte. 

Utilizarea strategiilor euristice descrise este adesea un automatism care simplifică 
luarea deciziei. Dar, frecvent sunt folosite şi strategii euristice voluntare, destinate şi ele 
minimizării efortului cognitiv. Ne referim aici la judecarea prin obişnuință (de exemplu, 
efectuarea unor judecăţi urmărind o cale similară cu alta din trecut) şi judecarea prin 
reguli (de exemplu, efectuarea unor judecăţi bazate pe instrucțiuni sau reguli formulate de 
alţii, grupuri sociale sau cultura respectivă). 

C. Teoria atribuirii, Această teorie domină psihologia socială din ultimul deceniu. 
Tema centrală a acestei teorii este concentrată pe ideea că oamenii încearcă să înțeleagă și 
să interpreteze comportamentul (al lor sau al altora) în funcție de cauzele determinante; 
reacția la o anumită manifestare comportamentală este dependentă de interpretările 
cauzale (Dunnette, 1976; Feldman, 1981; Landy, 1984; Nicolson, 1998). Fireşte, această 
teorie îşi are şi propriile limite, adesea i s-a reproşat lipsa de unitate şi artificialitatea, în 
ciuda numărului considerabil de studii (Sântion, 1985). Astfel, Lord şi Mabler (1991) 
subliniază că modelele atribuţionale nu pot descrie realist procesele prin care oamenii 
atribuie cauzalitatea în situaţii organizaționale specifice. Vom aminti câteva din 
concluziile la care s-a ajuns şi care sunt legate de evaluarea performanțelor. 

S-a constatat existența a trei clase de variabile care influențează atribuirile: 
informația, convingerile şi motivația. 

* Informaţia priveşte consecinţele acţiunii sau comportamentului observat (la alții sau 
la sine) în comparație cu consecinţele altor acțiuni sau comportamente posibile. 

e  Convingerile asupra a ce vor face alte persoane în situaţii similare afectează şi ele 
atribuirile (cât este acțiunea de dezirabilă din punct de vedere social). 

* Motivația se referă la faptul dacă progresul observatorului este afectat de acțiunea 
actorului. Dacă acțiunea afectează progresul perceput, atunci este mai puţin probabil 
ca atribuirile dispoziţionale să aibă loc. 

S-a constatat că un observator are mai multă încredere în calitățile şi atribuirile 
dispozițiunale dacă observă acţiuni sau comportamentele consistente ale unui actor în 
situaţii inconsistente sau diferite şi că o acţiune inconsistentă a unei persoane este mai 
probabil să fie atribuită diferențelor situaționale. 

O altă remarcă se referă la integrarea informaţiilor. Se sugerează că densitatea 
comportamentului unui actor este un rezultat al tipului de atribuire efectuată pe baza 
cauzelor unui astfel de comportament. Oamenii diferă în ce privește consistenţa 
comportamentului lor, însă noi suntem puşi în situaţia să facem predicții ale densității 
comportamentale. Care sunt strategiile de integrare a informațiilor în aceste circumstanțe? 

O strategie de atac este similaritatea care postulează că proprietățile cauzei sunt 
asemănătoare proprietăţilor efectului observat (găsim în acest caz o analogie cu strategia 
euristică a reprezentativităţii). De exemplu, noi tindem să aprobăm explicaţiile cauzale 
complexe pentru efecte importante. Reducerea se referă la atribuirea comportamentului 
unui individ la factori nondispoziționali, cum ar fi factorii de mediu sau o altă persoană. 
Cum am specificat anterior, un comportament inconsistent este atribuit adesea unor cauze 
situaționale. Evidenţa se referă la observarea că efectul este atribuit cauzei (care poate fi 
şi o persoană) care frapează câmpul perceptiv în momentul observării elementelor 
efectului. Evidenţa influențează prin relativa unicitate a unei persoane sau factor. Efectul 
de întâietate este tendința unei persoane de a explora şi interpreta prima secvență de 
informaţie, completările nemaifiind luate în considerare. 

Tipuri de atribuiri. De-a lungul acestei lucrări, direct sau indirect, s-au mai făcut unele 

aluzii la tipurile de atribuiri şi relația lor cauzală cu comportamentul evaluat. În 

continuare, vom prezenta două tipuri de atribuiri legate mai îndeaproape de problemele 
evaluării performanţelor. 

Atribuirile actorilor față de cele ale observatorilor. S-a constatat că, în general, actorii . 

tind să atribuie propriul lor comportament caracteristicilor situaționale, în timp ce 

observatorii tind să atribuie acelaşi comportament trăsăturilor sau caracteristicilor 
dispoziționale ale actorilor. Problema este discutabilă. Referitor la evaluarea performan- 
țelor, este important să subliniem faptul că observatorii (evaluatorii) manifestă tendința să 
vadă însuşirile actorilor (evaluaților) ca şi motive cauzale ale comportamentului observat 

(performanţă). 

Stabilitatea şi Locus of Control ca determinante ale atribuirilor. S-a propus o clasificare 

de tipul 2 x 2 a atribuirilor cauzale, bazată pe stabilitate şi locus of control (Figura 4.5). 

Stabilitatea este dihotomizată simplu în relativ “stabilă” şi relativ “instabilă”. Locus of 

control, ca factor cauzal, poate fi “intern” sau “extern” (referirea se face la actor). În cazul 

nostru, termenul de “Locus of control” nu are nici o legătură cu trăsătura de personalitate 
de “Locus of contro!”. 

Locus of Control 
| ntem | Extem _____| 


Aptitudini sau deprinderi 


Dificultatea sarcinii 


Şansă sau noroc 


Figura 4.5 Clasificarea cauzală a atribuirilor după “Stabilitate” şi “Locus of control” 
(după, Landy şi Farr, 1983) 


Stabilitate 


0 Y 


Efort sau motivaţie 


Dacă se percepe cauza unei acţiuni ca fiind internă actorului şi relativ stabilă, atunci 
atribuirea este datorată aptitudinilor şi deprinderilor aferente actorului. Dacă acţiunea 
este percepută ca fiind internă şi relativ instabilă, atribuirea se face nivelului de efort sau 
motivaţional al actorului. Dacă acțiunea este percepută ca având o cauză externă şi 
stabilă, atribuirea se datorează dificultății sarcinii (sau simplicităţii). În situaţia în care 
cauza comportamentului este externă şi instabilă, atribuirea se datorează norocului sau 
şansei. 


4.3 Procese cognitive şi aplicaţii ale abordării cognitive în 
evaluarea performanţelor 


Trecerea în revistă a proceselor cognitive care fundamentează evaluarea performaţelor 
umane ne dezvăluie o sursă bogată de concepte teoretice aplicate în domeniul de care ne 
ocupăm. În Figura 4.6, autorii Landy şi Farr (1983) fac o sinteză a proceselor cognitive 
Care operează în câmpul evaluării performanţelor (din model au fost excluşi factorii 
noncognitivi, dar au fost incluse mai multe interconexiuni importante). 

Fig. 4.6 O sinteză a proceselor cognitive majore care pot afecta aprecierea performanţelor 
(Landy, Farr, 1983). 


Explicând modelul prezentat, se poate observa că, specificul activității de muncă și 
particularitățile subiecților care fac obiectul evaluării, cât şi obiectivele urmărite de 
evaluator influențează structurarea schemei de lucru a acestuia şi clasificarea iniţială pe 
care o face. Tot acest ansamblu de date de până aici îşi va pune amprenta în acţiunea de 
observare ulterioară a comportamentului şi calităților persoanei evaluate (menţionăm că 
acțiunea propriu-zisă se desfăşoară într-un cadru relativ automatizat). Comportamentul 
observat şi calitățile celui evaluat servesc ca date de intrare în prelucrarea complexă a 
informaţiilor, uzând de procese atribuţionale, judecăţi euristice, particularități şi scheme 
de stocare a informaţiilor. Următorul pas (ieşirea procesului de prelucrare a informaţiei) 
constă într-o evaluare comparativă, legat de adecvarea față de atributele tipice ale unei 
anumite categorii-prototip. Dacă asemănarea este adecvată, se face aprecierea conform 
instrumentului de evaluare utilizat. Lipsa de adecvare poate duce spre alte două operaţii . 
de căutare a informaţiilor suplimentare. Când se obţin suficiente date pentru a considera 
asemănarea ca adecvată se produce aprecierea care va fi stocată în memorie şi astfel va 
influența observările ulterioare ale comportamentului, prelucrarea informaţiilor şi, fireşte, 
viitoarele aprecieri. 

Aplicațiile psihologiei cognitive în procesul evaluării performanţelor au o frecvență 
oarecum restrânsă, domeniui fiind cu multe pete albe. Adesea, în acest context, ne 
confruntăm cu speculaţii teoretice şi prea puţine soluţii practice. Chiar acolo unde se 
credea că s-a ajuns la o soluție, cum sunt scalele cu ancore comportamentale, s-a constatat 
că acestea conțin multe surse de distorsiune în evaluare. Chiar scalele comportamentale, 
despre care se ştie că au revoluționat la timpul lor sistemele de apreciere, se pare că sunt 

evitate pe motivul că în procesele de codare şi stocare de informaţii ne bazăm mai mult pe 

trăsături de personalitate şi mai puţin pe comportamente. 

S-a vehiculat ideea că indivizii diferă între ei prin complexitatea cognitivă şi, în 
consecință, evaluarea va fi mai eficientă când complexitatea dimensiunilor înscrise pe o 
fişă de evaluare se va suprapune peste complexitatea cognitivă a evaluatorului. În această 
idee s-a perceput o cheie de optimizare a procesului de apreciere a performanţelor. În 
realitate, s-a constatat că este dificil să cerem unui evaluator ca acesta să poată face o 
apreciere a unei performanţe pe un număr de 20 de dimensiuni. Mai mult, validitatea de 
construcţie a componentelor utilizate în evaluarea complexității cognitive este foarte 
dificil de realizat. 

Cercetările care au încercat să dea o bază cognitivă aplicaţiilor de evaluare a 
performanţelor sunt interesante, dar, până în prezent, lipsite de optimism. Totuşi, există 
două direcţii unde aplicaţiile psihologiei cognitive au câştigat şi continuă să câştige teren: 
formatul scalelor de evaluare şi instruirea evaluatorilor. 

(a) În ce priveşte formatul scalelor de evaluare despre care Landy şi Farr (1983) spuneau 
că nu s-a putut demonstra că un tip de scală ar fi mai bun ca altul, Murphy şi 
Constant (1988) completează că deficienţa respectivă se datorează faptului că 
cercetările pe această temă au ignorat tocmai abordarea cognitivă. Nici o scală de 
evaluare nu poate fi considerată un instrument universal. Dar, dacă se selectează tipul 
de scală în concordanță cu cerințele cognitive care se impun, aceasta poate duce la 
îmbunătățirea semnificativă a calităţii evaluării. De exemplu, dacă obiectivul 
evaluării este identificarea candidaţilor pentru a fi promovați, formatul scalei va fi 
orientat pe identificarea diferenţelor dintre persoane — pe ierarhizare, mai mult decât 
pe evaluare. Astfel, se va ajunge la luarea unor decizii mai valide decât dacă ne-am 
orienta pe evaluarea calităților şi defectelor individului. 

(b) Un succes mai mare a fost repurtat de cercetările de psihologie cognitivă orientate pe 
practica instruirii evaluatorilor. Schiţarea avantajului pe care l-a adus tehnica de 
instruire a cadrului de referință descrisă în acest capitol este edificatoare. Adăugăm 
că un program de instruire eficient trebuie să doteze evaluatorii cu o schemă de lucru 
şi prototipuri uniforme şi valide. Evaluatorii trebuie să cunoască cum arată o 
persoană performantă şi să înțeleagă (să definească clar) ce este o performanţă bună, 
medie şi nesatisfăcătoare. În acest fel, probabil că nivelul evaluărilor se va îmbunătăți 
radical. 


Se discută şi despre unele limite impuse de încercările de aplicare 'a' psihologiei 
cognitive în evaluarea performanțelor. O primă critică este adresată caracterului destul de 
restrâns pe care psihologia cognitivă îl oferă domeniului de care ne ocupăm. Explicaţiile 
pe care psihologia cognitivă le dă chiar procesului psihic a! memoriei sunt schematice. 
Mecanismele intrinseci ale memoriei sunt explicitate neclar. Apoi, problemele cogniţiei 
sociale reprezintă numai o mică secţiune din literatura dedicată prelucrării informaţiei de 
către om. De exemplu, o mai bună conectare la domeniul cercetărilor pe problemele 
cogniției aferente inteligenţei artificiale poate că ar completa multe goluri. Utilizarea 
bazelor de cunoştinţe în structurarea prototipurilor, investigarea și înțelegerea căilor în 
care raţionează şi iau decizii experţii pot fi de un ajutor prețios procesului de evaluare a 
performanţelor. Este drept că nu se ştie dacă evaluatorii din organizaţii pot fi considerați 
experți în evaluare, dar, chiar dacă ei nu întrunesc toate standardele pe care le întrneşte 

definiţia expertului, multe din conceptele provenite dinspre cercetarea sistemelor expert 
pot fi utile înțelegerii domeniului aprecierii performanțelor. 

Printre reproşurile față de psihologia cognitivă este şi acela că este orientată prea mult 
pe teorie şi mai puțin pe aplicaţie. Unele cercetări inițiate nu au fost relevante pentru 
acţiunile practice de evaluare din organizaţii. Cercetările de psihologie cognitivă se 
derulează cu preponderență în laborator, utilizând ca subiecţi studenți. Probleme critice 
pentru aprecierile de personal din organizații, neabordate în laboratoare şi nici pe teren, ar 
putea fi (Bernardin, Vilanova, 1986; Murphy, Cleveland, 1995): utilizarea evaluatorilor 
multipli, consecințele reale pentru evaluator şi evaluat; presiunea timpului; evaluați care 
ştiu cine i-a evaluat şi care refuză să semneze evaluarea. 

Evaluarea performanțelor profesionale rămâne o problemă deschisă pentru cercetătorii 
din domeniul: psihologiei. Acest domeniu îşi aşteaptă rezolvarea oferind numeroase cadre 
de investigare, mai ales în sfera abordărilor moderne cognitive. Aplicațiile organizaționale 
pe care le presupune aduc beneficii economice substanțiale celor care sunt interesați de 
eficiență şi calitatea factorului uman. 


Capitolul 5 


Semnificația psihosocială a aprecierii 
performanţelor profesionale 


Aprecierea performanţelor profesionale . este o măsură justificată, cu implicații 
multiple, atât personale, cât şi legate nemijlocit de producție. Atunci când nu este privită 
ca un pretext sau, pur şi simplu, ca o acțiune mecanică la fiecare sfârșit de an, ea.se 
dovedeşte a avea o influenţă puternică asupra vieții sociale, a climatului general dintr-o 
unitate de producție sau de cercetare, cu repercusiuni nemijlocite asupra productivității 
muncii. Calificativul obținut la sfârşitul unei perioade de activitate este un bilanţ, o sursă 
de informaţii față de care nu putem rămâne indiferenți şi în baza căruia se pot pune semne 
de întrebare şi se iau o serie de decizii cu caracter individual şi organizațional. lată de ce 
aprecierea trebuie să fie cât mai obiectivă. Notarea periodică a competenţei profesionale 
este o acțiune de mare responsabilitate. 

Aprecierea performanțelor profesionale nu este o activitate care se face pentru că 
aceasta este dorința consiliului de administrație+a unei companii, hobby-ul managerului 
general sau pentru. că aşa serie într-o lege sau hotărâre guvernamentală, Evaluarea 
performanţelor este o componentă importantă a managementului organizațiilor, ea 
influențând bunul mers al acestora, în sensul că acționează atât în interiorul organizației, 
cât şi la nivel interorganizațional. Ea ne informează asupra manierei în care membrii 
organizaţiei se încadrează în obiectivele acesteia (se discută, în acest caz, de eficiența 
sistemului) și, totodată, stabileşte nivelul de competenţă al organizaţiei respective față de 
altele similare sau diferite. Pe scurt, informaţiile culese prin aprecierile de personal din 
organizaţii sunt utilizate de evaluatori, evaluați și organizații pentru atingerea a 
numeroase obiective. 

Sub aspect cronologic, aprecierea performanţelor a fost utilizată inițial în decizii 
administrative, mai recent ea s-a extins, McGregor propunând să fie utilizată ca feedback 
şi perfecționare profesională a angajaților. Adepții managementului prin obiective (MBO) 
au sugerat utilizarea aprecierilor de personal în planificarea organizațională, în speţă 
planificarea şi repartiţia resurselor umane. . 

Fiecare dintre noi, în aceeaşi măsură şi organizația din care facem parte, este interesat 
de cum s-a executat o anumită sarcină profesională, cum s-a achitat cineva de munca 
încredințată, fapt pentru care ne facem propriile observaţii, analizăm sau adesea cerem 
părerea celor din jur, așteptând o confirmare calitativă. În aceeaşi măsură, fiecare dintre 
noi este interesat de propria performanță profesională, cum este ea apreciată, Este în firea 

lucrurilor să ne bucurăm când ceea ce facem primeşte o acceptare unanimă şi să ne 
întristăm dacă lucrurile stau prost. Întotdeauna, cunoașterea performanţelor profesionale 
conduce la îmbunătăţirea lor prin adoptarea unor măsuri și strategii adecvate. Acest 
mecanism de “feedback”, cum îi se mai spune, se dovedeşte a fi complex şi 
multideterminant. (Feedback-ul sau, în formularea franceză, rezroacțiunea este un proces 
care permite menţinerea echilibrului într-un sistem; constituie principiul de bază al 
adaptării oricărui sistem la mediu, prin reacția efectului cauzei și închegarea circuitelor 
reflexe autoreglatorii, realizîndu-se astfel coechilibrarea dinamică şi, în acelaşi timp, 
autodelimitarea sistemului față de mediul său specific (Popescu, 1978)). 

Ce se întâmplă de fapt cu o persoană care este confruntată cu imaginea performanţelor 
sale? Feedback-ul despre propria activitate profesională are loc într-un context social care 
introduce o multitudine de factori, inexplicabili prin simple cercetări de laborator. O 
pondere substanțială o au în contextul muncii interacțiunile interpersonale, prestigiul 
profesional, consideraţia şi trebuințele de realizare ale personalului muncitor etc. Cum 
acționează aceste variabile, rolul lor în motivarea pentru muncă, rămâne, în bună parte, o 
problemă deschisă. Acest capitol al cercetării ştiinţifice deţine încă multe "pete albe". 

De la început trebuie să facem distincție între feedack-ul utilizat pentru evaluarea 
performanţelor și feedback-ul destinat luării de măsuri administrative.. A utiliza acelaşi 
sistem de apreciere pentru feedback şi pentru decizii administrative este o eroare. 
Feedback-ul legat de măsurarea performanţelor: profesionale poate conduce la 
îmbunătăţiri substanţiale ale performanțelor viitoare, după cum, în aceeaşi măsură, dacă 
este utilizat în scopuri administrative, el poate constitui o eroare gravă. Obiectivul urmărit 
de sistemul de apreciere va afecta proiectarea sa. Nu întâmplător, multe organizaţii 
proiectează în prezent sisteme de apreciere destinate evaluării performanţelor şi sisteme 
de evaluare specifice luării unor măsuri administrative. În ultimul timp, efectele pozitive 
față de efectele negative ale feedback-ului constituie teme de interes pentru cercetătorii 
din domeniul evaluării performanţelor profesionale. 

Este cât se poate de clar că indivizii sunt interesați de cunoaşterea valorii rezultatelor 
muncii prestate, sunt deci căutători de feedback. Feedback-ul reduce incertitudinea 
oferind o imagine asupra valorii profesionale a persoanei. Totuşi, feedback-ul nu este 
întotdeauna binevenit. El depinde atât de sursa de proveniență, cât şi de nivelul lui de 
favorabilitate. Probabilitatea de acceptare a feedback-ului este dependentă de credibi- 
litatea sursei şi dacă el este favorabil. 

Oamenii preferă feedback-ul pozitiv faţă de cel negativ. Dar, este interesant de ştiut 
care tip de feedback joacă o mai mare influență asupra performanţefor viitoare. La fel, 
feedback-ul specific şi orientat pe comportamente este mai probabil să fie util, faţă de cel 
general şi vag. În altă ordine de idei, feedback-ul poate fi foarte folositor în perfecționarea 
individului atunci când este orientat clar pe problemă şi pe soluții. 

În cele ce urmează vom trata câteva aspecte cu caracter social ale aprecierii 
performanţelor profesionale. Pe baza cunoştinţelor existente vom detalia maniera în care 
persoana evaluată conştientizează propriul comportament de muncă aşa cum este ei 
perceput de către alții, deci ca reacție la imaginea celor din jur despre propria persoană. 


Semnificația psihosocială a aprecierii performanţelor profesionale 151 


5.1. CUNOAŞTEREA REZULTATELOR 
PROFESIONALE CA PROCES COMUNICAŢIONAL 


Cunoaşterea rezultatelor profesionale sau "feedback-ul" este, în ultimă instanță, un caz 
particular al unui proces general de comunicare în care un mesaj (feedback) este transmis 
unui destinatar (persoană) de la o sursă (de exemplu, un superior sau coleg) (Ilgen, 1979). 
lgen, Fisher şi Taylor (1979) au construit un model procesual care integrează 
performanţele umane şi prelucrarea informațiilor despre acestea într-un cadru 
organizaţional. 

În Figura 5.1. prezentăm modelul lui Ilgen şi cotab. (1979). 


"PARTICULARITĂȚI INDIVIDUALE 
ALE DESTINATARULUI 


Recepţio- i Accep- Dorința 
narea feed- tarea feed- de a răs- 


back-ului back-ului punde la 
- feedback 


Complexul 
de stimuli 
feedback 


Figura 5.1 Un model procesual al efectelor feedback-ului (Ilgen, Fisher, Taytor, 1979). 


Suntem continuu preocupaţi de descifrarea în continuare a fenomenelor care se petrec 
pe parcursul fiecărei etape a drumului străbătut de informaţia - feedback, aşa că vom 
descrie pe scurt părțile componente ale modelului prezentat. 4 
Sursa. Într-o sarcină de muncă, sursa de la care pornesc informaţiile despre modul 
îndeplinirii acesteia generează efecte comportamentale şi atitudinale care sunt în final 
confruntate cu efectele feedback-ului în sine. 

În practică, vom întâlni trei categorii de feedback-sursă; cel care se referă la 
persoanele care vin în contact cu operatorul, sarcina de muncă şi propria persoană. 
Cei cu care vine în contact deținătorul unui post de muncă sunt de fapt acele persoane în a 
căror zonă de interese intră operatorul în cauză (destinatarul), acele persoane care deţin 
informaţii cu privire la eficienţa sa profesională. În context organizațional, aceştia sunt 
superiorii direcţi, colegii, subordonații şi alte persoane din afară cu care operatorul vine în 
contact (cumpărători, furnizori de materie primă etc.). i 

Chiar sarcina în sine poate constitui un feedback pentru un operator. Ea de fapt 
încorporează şi ferdback-ul. Dacă ne gândim la activităţile de muncă predominant motorii 
sau care presupun fabricarea unor piese contorizabile, feedback-ul este evident, cantitatea 
şi calitatea pieselor făcând obiectul unor procese de reglare a activității (Faverge, 1966). 
Desigur, aici se asociază şi autoevaluarea propriei munci. 

Diferitele surse de feedback pot genera răspunsuri diferențiate din partea 
desţinatarului. În acest context, se poate discuta şi despre credibilitatea şi importanța 
informaţiei primite. Surse ciadibile sunt acelea considerate de către destinatar ca experte 
în judecarea muncii pe care o prestează. Importanța constă în nivelul de control pe care 
sursa îl poate exercita asupra destinatarului prin sistemele de recompensare şi sancțiuni. 
Credibilitatea și importanţa sunt teoretic independente, deși în multe situaţii pot covaria. 
Mesajul. În general, mesajul este feedback-ul propriu-zis (de exemplu, informaţia despre 
o performanță anterioară). Această informaţie poate fi inteligibilă sau nu. Este mai potrivit 
deci să avem în vedere valoarea informativă pe care o poate poseda un mesaj şi modul lui 
de adresare: simplă informare sau motivațional. Feedback-ul motivațional este mai 
complex, el operează cu recompense şi sancţiuni (Annett, 1969). 

Destinatarul. Sub această denumire găsim operatorul uman, persoana evaluată. În 
contextul modelului descris, ea nu este altceva decât un prelucrător al informațiilor 
primite prin cupletul sursă-mesaj. La acest nivel, asistăm la interacţiunea particularităților 
individuale ale destinatarului cu cele ale sursei şi mesajului, vectorul rezultat fiind o 
reacţie a destinatarului la feedback-ul care priveşte propria sa performanță. 

Procesul de prelucrare a feedback-ului și reacția. Reacţia destinatarului la feedback 
conţine patru etape procesuale, fiecare fiind influențată, mai mult sau mai puţin, de 
particularitățile sursei, mesajului şi destinatarului. Aceste patru etape de prelucrare sunt: 
(a) recepționarea feedback-ului, (b) acceptarea feedback-ului, (c) dorința de a 
răspunde adecvat şi (d) răspunsul intenționat. 

(a) Recepționarea feedback-ului - se referă la precizia cu care destinatarul identifică 
feedback-ul de la orice sursă dată. Factorii temperamentali aferenţi celor erijaţi în sursa de 
informaţii, structura personalității destinatarului, credibilitatea şi importanța mesajului, 
toți aceştia pot afecta fidelitatea cu care este recepționat un mesaj pornit dintr-o anumită 
sursă particulară. De asemenea, recepţia poate fi influențată de următoarele caracteristici: 
intervalul de timp scurs între acțiunea comportamentală şi informaţia-feedback despre ea 
(sincronizare), tonul pozitiv sau negativ al informaţiei referitor la acțiunea 
comportamentală (sensul) și frecvența cu care destinatarul primeşte informaţii-feedback, 
Un rol major îl au, în acest context, şi particularitățile individuale ale individului- 
destinatar. 

(b) Acceptarea feedback-ului - este vorba de încrederea pe care destinatarul o are în 
informaţia-feedback, că aceasta reprezintă un portret real al performanţei sale. O pondere 
mare o are aici credibilitatea sursei. La rîndul său, credibilitatea este infiuențată de 
maniera în care destinatarul percepe sursa ca fiind o autoritate, încrederea în argumentele 
sursei, congruența feedback-ului cu rolul sursei şi fidelitatea acesteia. 

O particularitate importantă a mesajului este sensul acestuia. În general, un feedback 
pozitiv sau favorabil este mult mai uşor acceptat comparativ cu unul negativ sau 
nefavorabil: se crede că feedback-ul favorabii (sau recompensa) este mai apropiat, de 
imaginea despre sine a individului şi astfel este acceptat mai lejer. 

Consistența mesajului are, la rândul său, o influență importantă în acceptarea 
feedback-ului. Ea se referă la măsura în care informația primită de la o anumită sursă este 
în întregime. fie pozitivă, fie negativă. O interpretare a acestui efect este că un individ va 
deduce că propria sa performanță este consecința consistenţei feedback-ului şi astfel îl va 
accepta. Totuşi, un feedback sărac, insuficient motivat, va fi respins de 
persoana-destinatar. 

Particularităţile destinatarului influențează la rîndul lor acceptarea feedback-ului. 
Vârsta, experienţa şi vechimea pe post sunt în raport invers cu acceptarea feedback-ului. 
Persoanele mai în vârstă (mai experimentate, cu vechime mai mare într-un loc de muncă) 
se bizuie mai mult pe propria experiență şi cunoştinţe ca sursă de feedback şi mai puţin pe 
alte surse externe, 

(e) Dorinţa de a răspunde la feedback - se referă la tendința de a reacţiona în acord cu 
feedback-ul primit (de exemplu, păstrarea performanței care a generat un feedback pozitiv 
sau modificarea uneia pentru care s-a primit unul negativ). 

În acest context, particularitatea esenţială a sursei se referă la importanța (ponderea) 
sa, Este vorba de statutul sursei în ochii destinatarului. Cu cât importanţa statutului sursei 
este mai mare, cu atât va spori acordul destinatarului cu decizia, chiar dacă feedback-ul în 
sine nu este acceptat. 

Referitor la însuşirile mesajului, frecvenţa sa este adesea asociată cu îmbunătăţirea 
performanţei şi aici se au în vedere întăririle pozitive. Dar problema este mult imai 
complexă, şi în practică se vor surprinde o serie de nuanțe impuse de frecvenţa, sensul şi 
sincronizarea feedback-ului (Leplat, 1970). 

Însuşirile de personalitate ale destinatarului influențează şi ele dorința de răspuns la 

feedback. Pe scurt, persoanele care sunt motivate de efectuarea unei munci competente 
vor fi mai mult preocupate de a se autoregla cu ajutorul feedback-ului, aceasta în 
comparaţie cu persoanele nepreocupate de succes profesional. 
(d) Răspunsul intenționat - este definit prin intenţia, obiectivele sau ţinta spre care tinde 
destinatarul. În această sferă cercetările sunt lacunare. Totuşi, până în prezent se cunoaşte 
că un control riguros al procesului de muncă duce la sporirea performanțelor. De 
asemenea, dificultatea obiectivului este un mesaj important; în general, obiectivele mai 
dificile duc la creșterea performanţelor. La fel, indivizii caracterizați printr-o puternică 
motivaţie intrinsecă vor realiza, în contactul cu sarcina, şi performanţe mai înalte faţă de 
cei motivaţi mai puternic de alți factori decât sarcina propriu-zisă. 

Modelul lui Ilgen şi colab. (1979) a prezentat în paginile anterioare, atrage atenția prin 
sublinierea punctului de vedere cognitiv în explicarea mecanismelor de preluare a infor- 
maţiilor implicate în procesul de feedback. Acest model are însă un caracter general, or 
feedback-ul trebuie privit şi dintr-un unghi de vedere ceva mai personal. 


5.2. FEEDBACK-UL CA STRATEGIE INDIVIDUALĂ 


Până acum ne-am referit mai mult la rolul pe care cunoaşterea rezultatelor o are în 
context organizaţional, ca instrument de motivare a conducerii, dirijare și creştere a 
performanțelor în muncă a salariaţilor. Dar feedback-ul reprezintă o resursă importantă în 
mod neinijlocit şi pentru cel implicat în procesul muncii. În această postură, feedback-ul 
devine ceva ce este gândit de o anumită persoană şi nu numai ceva recepționat pasiv. În 
activitatea de muncă, fiecare dintre noi caută o confirmare a ceea ce face şi aceasta are la 
bază câteva repere sau motive posibile, unele din acestea fiind următoarele: 

(a) Corectarea erorilor. Feedback-ul stă la baza obţinerii informaţiilor despre cantitatea 
şi calitatea propriei performanțe. EI stă la baza corectării performanţei în vederea atingerii 
obiectivului formulat sau propus. În această situaţie, cel în cauză este confruntat continuu 
cu căutarea informaţiilor-feedback pentru a avea o posibilitate în plus de realizare a 
obiectivelor. 

(b) Trebuinţa de autoevaluare. Festinger (1954) a precizat că oamenii manifestă un 
impuls inerent spre autoevaluare. Acest proces se face prin compararea cu elemente de 
referință obiective, cum ar fi procentul de acțiuni "corecte". Cum aceste puncte de 
referință sunt greu de găsit, comparaţia se face prin raportare la alte persoane. Astfel, 
Festinger (1954) postulează că evaluarea subiectivă a adecvării propriilor performanțe şi 
deprinderi este o sursă de satisfacție. În consecinţă, orice individ întreprinde o serie de 
comparații pe plan social şi este în căutare de feedback-uri ca bază pentru astfel de 
comparații. 

(e) Motivația eficacităţii. Este un tip de motivaţie de a acționa eficient, de a realiza o 
autodepăşire (White, 1959). Această perfecţiune pentru care ne simțin motivaţi este 
conectată cu competența, cu capacitatea de a interacționa eficient cu mediul. Or, şi în 
acest caz, individul va fi în căutare de feedback, fără de care performanţele înalte sunt 
inexistente. De fapt, această teorie este similară aceleia a trebuinţei de realizare a lui 
Atkinson și Feather (1966) sau a lui Vroom (1964). 

(d) Reducerea incertitudiaii. Se ştie că o situație, indiferent de ce natură ar fi ea, la care 
răspunsul dat este neclar, declanșează un conflict la nivelul experenţial al individului. 
Acest conflict este aplanat prin suplimentarea informaţiei despre situația respectivă, astfel 
încercându-se reducerea nesiguranței sau ambiguității. Individul va fi deci preocupat de 
căutarea de informaţii-feedback pentru a-şi putea atinge obiectivele propuse. 

Cele câteva motive pentru căutarea de feedback în legătură cu performanţa realizată 
ne sugerează că informaţiile despre performanță pot fi considerate ca resurse proprii 
operatorului uman. Variatele informații-feedback cu care se confruntă un individ într-o 
situație de muncă şi diversitatea surselor de informaţii, reprezintă o necesitate pentru 
evaluarea atingerii unor obiective propuse atât sub aspect calitativ, cât şi cantitativ. 

S. Ashford şi L.L. Cummings (Landy şi Farr, 1983) construiesc un model al 
feedback-ului ca resursă proprie individului (Figura 5.2.). 

După cum se poate observa, problema este destul de complexă. Individul în situația de 
muncă, este de fapt plasat în interiorul unui mediu informaţional. Asistăm deci la un 
continuu schimb de informaţii. Acest mediu informaţional conţine două tipuri de 
informaţii-feedback. Un tip de informaţie-feedback este de referință, care îi precizează 
individului ce comportament să adopte pentru a obţine succes în muncă. Celălalt tip de 
informaţie este apreciativ, care indică individului în ce măsură are sau nu succes 
profesional. 

În Figura 5.2 observăm că există patru funcții-feedback care influențează funcția 
cognitivă sau gândirea individului. Funcţia motivaţională furnizează baza energetică a 
sistemului; cu cât motivele incluse în această funcție (şi pe care le-am discutat mai 
înainte) sunt prezente mai intens, cu atât persoana în cauză va căuta şi utiliza mai mult 
informaţiile-feedback. 

Figura 5.2 Individul ca şi căutător de feedback într-un mediu informațional 
(după Landy şi Farr, 1983). 


Determinantele organizaționale sau administrative şi susținerea obiectivelor perso- 
nale se condiționează reciproc, participând împreună la realizarea şi la obţinerea 
satisfacției profesionale. Or, este firesc ca acolo unde există o corelație pozitivă 
semnificativă între cele două variabile, căutarea de informații-feedback să fie intensificată 
pe linia achiziţionării de noi cunoştinţe în vederea realizării obiectivelor fixate. 

Desigur, strategiile de căutare a feedback-ului trebuie activate, lucru care se face în 
modelui prezentat pe-două căi: sesizare și acțiune. Funcţia de sesizare se referă la 
mediul înconjurător din care ne alimentăm cu informaţii. Ea poate fi pasivă, caz în care 
informaţia este percepută nemijlocit de la diferite surse, sau activă, când mediul este 
investigat pentru a fumiza informaţii suplimentare. Funcţia acțională serveşte şi ea la 
augmentarea cantităţii de informaţie-feedback, individul implicându-se nemijlocit în 
cercetarea surselor relevante din mediul înconjurător privitor la eficiența muncii pe care o 
prestează. Sesizarea este o funcţie care se face cu un efort mai redus decât funcția 

acțională, fapt pentru care este şi utilizată mai frecvent. Totuşi, calitatea informaţiei- 
feedback obținută prin cercetare nemijlocită este superioară faţă de aceea derivată prin 
simpla observare a situației de muncă. 

Cunoştinţele noastre despre funcţionarea în profunzime a acestui model sunt în 
momentul de față reduse. Studiul interrelațional dintre elementele sale componente şi 
chiar a elementelor în sine rămâne un obiectiv al cercetărilor viitoare. 


5.3. FEEDBACK-UL CA PROCES COMUNICAȚIONAL 
ŞI CA RESURSA INDIVIDUALA 


Cele două modalităţi de a trata rolul cunoaşterii rezultatelor, ca proces comunicațional 

şi strategie de acţiune individuală, este mai propice să fie privite complementar. Această 
imagine ne oferă o lărgire a evantaiului de probleme pe.care le pune utilizarea 
feedback-ului în practica profesională. Mai multe detalii. despre această problemă ne vor 
orienta mai precis spre cum să proiectăm un sistem de măsurare a performanţelor care să 
utilizeze informaţii-feedback relevante, cum un astfel de sistem să fie integrat mai eficient 
în contextul variabilelor psiho-sociale prezente într-o situație de apreciere. 
A. O primă problemă asupra căreia ne vom opri este aceea a obiectivelor care formează 
mobilul oricărei performanțe. Este un fapt bine cunoscut că. activitatea umană are 
întotdeauna o finalizare. Natura obiectivelor umane este variată şi atingerea lor presupune 
învingerea unor dificultăţi, obstacole interne sau externe care pot să apară în desfăşurarea 
acțiunii. De pildă, construirea unei centrale atomo-electrice constituie un obiectiv final 
pentru cei care participă la această lucrare. În acelaşi timp este şi un obiectiv cu caracter 
general. Proiectarea şi construirea unor instalaţii în cadrul obiectivului general reprezintă 
aşa-numitele obiective intermediare sau specifice. Prin analogie, desprindem un 
feedback general şi unul specific. Între obiectivele acţiunii şi feedback va exista o 
interacțiune care ipotetic este ilustrată în Figura 5.3. 

Figura 5.3 Interacțiunea specificității obiectivelor şi feedback-ului 
(după Ilgen ş.a., 1979, p. 365). 


